
THEBAIDOS 

UBER QUARTUS. 


Tertics horrentem Zephyris laxaverat annum 
Phoebus , et angustum cogebat limite verno 
Longius ire diem, quum fracta impulsaque fatis 
Consilia , et tandem miseris data copia belli. 

Prima manu rutilam de vertice Larissaeo 
Ostendit Bellona facem, dextraque trabalem 
Hastam intorsit agens, liquido quae stridula coelo 
Fugit, et adversae celso stetit aggere Dirces. 

Mox et castra subit, ferroque, auroque coruscis 
Mixta viris, turmale fremit : dat euntibus enses; 
Plaudit equos; vocat ad portas : hortamina fortes 
Praeveniunt ; limidisque etiam brevis addita virtus. 

Dicta dies aderat : cadit ingens rite Tonanti 
Gradivoque pecus; nullisque secundus in extis 
Pallet, ct armatis simulat sperare sacerdos. 

Jamque suos circum pueri, innuptaeque, patresque, 
Funduntur mixti, summisque a postibus obstant. 

Nec modus est lacrymis : rorant clypeique, jubaeque 
Triste salutantum, et cunctis dependet ab armis 
Suspiranda domus : galeis juvat oscula clausis 
Inserere , amplexuque truces deducere conos. 

Illi, quis ferrum modo, quis mors ipsa placebat, 

Dant gemitus; fractaeque labant singultibus irae. 
ii. i 

Sic ubi forte viris longum super aequor ituris, 
Quum jam ad vela Noti, et scisso redit ancora fundo, 
Haeret amica manus : certant innectere collo 
Brachia ; manantesque oculos hinc oscula turbant, 
Hinc magni caligo maris; tandemque relicti 
Stant in rupe tamen : fugientia carbasa visu 
Dulce sequi, patriosque dolent crebrescere ventos; 
Stant tamen, et notam puppem de rupe salutant. 

Nunc mihi, fama prior, mundique arcana vetustas, 
Cui meminisse ducum, vitasque extendere curae. 
Pande viros : tuque o nemoris regina sonori, 

Calliope, quas ille manus, quae moverit arma 
Gradivus, quantas populis solaverit urbes, 

Sublata molire lyra : nec enim altior ulli 
Mens hausto de fonte venit. Rex tristis, et aeger 
Pondere curarum, propiorque abeuntibus aunis, 

Inter adhortantes vix sponte incedit Adrastus, 
Contentus ferro cingi latus : arma manipli 
Pone ferunt : volucres portis auriga sub ipsis 
Comit equos, et jam inde jugo luctatur Arion. 

Huic armat Larissa viros, huic celsa Prosymne, 
Aptior armentis Midea, pecorosaque Phyllos, 

Quaeque pavet longa spumantem valle Charadron 
Neris, et ingenti turritae mole Cleonae, 

Et Lacedaemonium Tliyre lectura cruorcm. 

Junguntur memores transmissi ah origine regis, 

Qui Drepani scopulos, et oliviferae Sicyonis 
Culta serunt , quos pigra vado Langia tacenti 
Lambit, et anfractu riparum incurvus Elissos. 

Saevus honos fluvio : Stygias lustrare severis 

Eumenidas perhibetur aquis; huc mergere suetae 
Ora , et anhelantes tuto Phlegethonte cerastas : 

Seu Thracum vertere domos, seu tecta Mycenis 
Impia, Cadmeumve larem : fugit ipse natantes 
Amnis, et innumeris livescunt stagna venenis. 

It comes Inoas Ephyre solata querelas, 
Cenchreaeque manus, vatum qua conscius amnis 
Gorgoneo percussus equo, quaque objacet alto 
Isthmos, et a terris maria inclinata repellit. 

Haec manus Adrastum numero ter mille secuti 
Exsultant : pars gesa manu, pars robora flammis 
Indurata diu, non unus namque maniplis 
Mos, neque sanguis inest, teretes pars vertere fundas 
Assueti, vacuoque diem praecingere gyro. 

Ipse annis sceptrisque subit venerabilis aeque. 

Ut possessa diu taurus meat arduus inter 
Pascua, jam laxa cervice, et inanibus armis, 

Dux tainen : haud illum bello attentare juvencis 
Sunt animi; nam trunca vident de vulnere multo 
Cornua, et ingentes plagarum in pectore nodos. 

Proxima longaevo profert Dircaeus Adrasto 
Signa gener, cui bella favent : cui commodat iras 
Cuncta cohors : huic et patria de sede volentes 
Advenere viri; seu quos movet exsul, et haesit 
Tristibus aucta fides, seu quis mutare potentes 
Praecipuum : multi, melior quos causa querenti 
Conciliat. Dederat nec non socer ipse regendas 
dEgion, Arenenque, et quas Theseia Troezen 
Addit opes, ne rara movens inglorius iret 
Agmina, neu raptos patriae sentiret honores. 

Iilem habitus, eadem anna viro, quae debitus hospes 
Hiberna sub nocte tulit. Theumesius implet 
Terga leo : gemino lucent hastilia ferro : 

Aspera vulnifico subter latus ense riget Sphinx. 

Jam regnum matrisque sinus, fidasque sorores 
Spe votisque tenet : tamen et de turre suprema 
Attonitam, totoque exstantem corpore longe 
Respicit Argian : haec mentem oculosque reducit 
Conjugis, et dulces avertit pectore Thebas. 

Ecce inter medios patriae ciet agmina gentis 
Fulmineus Tydeus; jam laetus, et integer artus, 

Ut primum strepuere tubae : ceu lubricus alta 
Anguis humo verni blanda ad spiramina solis 
Erigitur, liber senio, et squalentibus annis 
Exutus, laetisque minax interviret herbis: 

Ah miser! agrestum si quis per gramen hianti 
Obvius, et primo siccaverit ora veneno. 

Huic quoque praestantes .Etolis urbibus affert 
Belli fama viros : sensit scopulosa Pylene, 

Flelaque cognatis avibus Meleagria Pleuron, 

Et praeceps Calydon, et quae Jove provocat Iden 
Olenos, Ioniis et fluctibus hospita portu 
Chalcis, et Herculea turpatus gymnade vultus 
Amnis; adhuc imis vix truncam attollere frontem 
Ausus aquis, glaucoque caput submersus in antro 
Mccret : anhelantes aegrescunt pulvere ripae. 

Omnibus aeratae propugnant pectora crates; 

Pilaque saeva manu, patrius stat casside Mavors. 
Undique magnanimum pubes delecta coronant 
OEuideu, hilarem bello, nolisque decorum 

Vulneribus : non ille minis Polynicis, et ira 
Inferior, dubiumque adeo cui bella gerantur. 

Major at inde novis it Doricus ordo sub armis, 

Qui ripas, Lyrcie, tuas, tua litora inulto 
Vomere suspendunt, fluviorum ductor Achivum, 

Inache : (Persea neque enim violentior exit 
Amnis humo, quum Taurum , aut Pliadas hausit aquosas 
Spumeus, et genero tumuit Jove : ) quos celer ambit 
Asterion , Dryopumque trahens Erasinus aristas : 

Et qui rura domant Epidauria : dexter Iaccho 
Collis, at Ennaeae Cereri negat : avia Dyme 
Mittit opes, densasque Pylos Neleia turmas, 

Nondum nota Pylos,, juvenisque aetate secunda 
Nestor, et ire tamen peritura in castra negavit. 

Hos agitat , pulchraeque docet virtutis amorem 
Arduus Hippomedon : capiti tremit a;rea cassis, 

Ter nivea scamlente juba ; latus omne sub armis 
Ferrea suta terunt : humeros ac pectora late 
Flammeus orbis habet , perfectaque vivit in auro 
Nox Danai : sontes Furiarum lampade nigra 
Quinquaginta ardent thalami : pater ipse cruentis 
In foribus laudatque nefas atque inspicit enses. 

Illum Palladia sonipes Nemeaeus ab arce 
Devehit arma pavens , umbraque immane volanti 
Implet agros, longoque attollit pulvere campum. 

Non aliter silvas humeris et utroque refringens 
Pectore, montano duplex Hyleus ab antro 
Praecipitat; pavet Ossa vias, pecudesque, feraeque 
Procubuere metu : non ipsis fratribus horror 
Abfuit, ingenti donec Peneia saltu 



6 THEBAIDOS LIBER IV. (v. 144.) 

Stagna subit, magnumque objectus detinet amnem. 

Quis numerum ferri, gentesque, et robora dicto 
jEquarit mortale sonans? suus excit in arma 
Antiquam Tiryntha Deus : non fortibus illa 
Infoecunda viris, famaque immanis alumni 
Degenerat ; sed lapsa situ fortuna , neque addunt 
Robur opes : rarus vacuis habitator in arvis 
Monstrat Cyclopum ductas sudoribus arces. 

Dat tamen haec juvenum tercentum pectora, vulgus 
Innumerum bello, quibus haud amenta, nec enses 
Triste micant : flavent capiti tergoque leonum 
Exuviae, gentilis honos, et pineus armat 
Stipes, inexhaustis arctantur tela pharetris. 

Herculeum Paeana canunt , vastataque monstris 
Omnia : frondosa longum Deus audit ab OEta. 

Dat Nemee comites, et quas in proelia vires 
Sacra Cleonaei cogunt vineta Molorchi. 

Gloria nota casae, foribus simulata salignis 
Hospitis arma Dei , parvoque ostenditur arvo , 

Robur ubi et laxos qua reclinaverit arcus 
Ilice, qua cubiti sedeant vestigia terra. 

At pedes , et toto despectans vertice bellum , 

Quatuor indomitis Capaneus erepta juvencis 
Terga, superque rigens injectu molis ahenae 
Versat onus; squalet triplici ramosa corona 
Hydra recens obitu : pars anguibus aspera vivis 
Argento caelata micat; pars arte reperta 
Conditur, et fulvo moriens ignescit in auro : 

Circum amnis torpens, et ferro caerula Lerne. 

At laterum tractus , spatiosaque pectora servat 

Nexilis innumero chalybum subtemine thorax, 
Horrendum, non inatris opus, galcaque corusca 
Prominet arce gigas, atque uni missilis illi 
Cuspide praefixa stat frondibus orba cupressus. 

Huic parere dati, quos fertilis Amphigenia, 
Planaque Messene, montanaque nutrit Ithome, 
Quos Thrion, et summis ingestum montibus Aipy, 
Quos Helos, et Pteleon, Getico quos flebile vati 
Dorion : hic fretus doctas anteire canendo 
Aonidas, mutos Thamyris damnatus in annos 
Ore simul, citbaraque (quis obvia numina teinnat?) 
Conticuit praeceps, qui non certamina Phoebi 
Nosset , et illustres Satyro pendente Celenas. 

Jamque et fatidici mens expugnata fatiscit 
Auguris; ille quidem casus, et dira videbat 
Signa, sed ipsa manu cunctanti injecerat arma 
Atropos, obrueratque Deum; nec conjugis absunt 
Insidiae, vetitoque domus jam fulgurat auro. 

Hoc aurum vati fata exitiale monebant 
Argolico : scit et ipse nefas, sed perfida conjux 
Dona viro mutare velit, spoliisque potentis 
Imminet Argiae, raptoque excellere cultu. 

Illa libens (nam regum animos, et pondera belli 
Hac nutare videt, pariter ni providus heros 
Militet) ipsa sacros gremio Polynicis amati 
Deposuit nexus haud moesta , atque insuper addit : 

« Non haec apta mihi nitidis ornatibus, inquit, 
Tempora , nec miserae placeant insignia formae 
Te sine : sat dubium coetu solante timorem 
Pallere, et incultos aris adverrere crines. 


8 THEBAIDOS LIBER IV. [v. 

Scilicet (heu Superi) quum tu cludare minaci 
Casside, ferratusque sones, ego divitis aurum 
Harmoniae dotale geram ? dabit aptior ista 
1 ors Deus, Argolicasque habitu praestabo maritas, 
Quum regis conjux , quum te mihi sospite, templa 
Votivis implenda choris : nunc induat illa, 

Quae petit, et bellante potest gaudere marito. » 

Sic Eriphylasos aurum fatale penates 
Irrupit, scelerumque ingentia semina movit. 

Et grave Tisiphone risit gavisa futuris. 

T®nareis hic celsus equis, quam dispare coetu 
Cyllarus, ignaro generarat Castore prolem, 

Quassat humum : vatem cultu Parnassia monstrant 
Vellera, frondenti crinitur cassis oliva, 

Albaque puniceas interplicat infula cristas. 

Arma simul, prensasque jugo moderatur habenas. 
Hinc atque inde morae jaculis, et ferrea curru 
Sdva tremit : procul ipse gravi metuendus in hasta 
Eminet, et clypeo victum Pythona coruscat. 

Hujus Apollineae currum comitantur Amyclae, 
Quos Pylos, et dubiis Malea vitata carinis, 
Plaudentique habiles Caryae resonare Diana;, 

Quos Pharis, volucrumque parens Cythereia Messe, 
Taygetique phalanx, et oliviferi Eurotae 
Dura manus : Deus ipse viros in pulvere crudo 
Arcas alit, nudaeque modos virtutis, et iras 
Ingenerat : vigor inde animis, et mortis honorae 
Dulce sacrum : gaudent natorum fata parentes, 
Hortanturque mori ; deflet jainque omnis ephebum 
Turba ; coronato contenta est fu nere mater. 

Frena tenent, duplexque inserto missile nodo, 

Excrti ingentes humeros : chlamys horrida pendet , 

Et cono Ledaeus apex. Non hi tibi solum , 

Amphiarae, merent : auget resupina inaniplos 
Elis : depressae populus subit incola Pisae , 

Qui te, flave, natant terris, Alphee, Sicanis 
Advena, tam longo non unquam infecte profundo. 
Curribus innumeris late putria arva lacessunt, 

Et bellis armenta domant : ea gloria genti 
Infando de more, et fractis durat ab usque 
Axibus OEnomai : strident spumantia morsu 
Vincula, et effossas niveus rigat imber arenas. 

Tu quoque Parrhasias ignara matre catervas 
Ah rudis annorum , tantum nova gloria suadet , 
Parthenopaee, rapis : tum saltus forte remotos 
Torva parens, neque enim haec juveni foret ire polestas, 
Pacabat cornu, gelidique aversa Lycei. 

Pulchrior haud ulli triste ad discrimen ituro 
Vultus, et egregiae tanta indulgentia formae : 

Nec desunt animi, veniat modo fortior aetas. 

Quos non ille duces nemorum , fluviisque dicata 
Numina, quas magno non impulit igne Napaeas? 
ipsam, Maenalia puerum quum vidit in umbra, 

Dianam , tenero signantem gramina passu , 

Ignovisse ferunt comiti, Diclaeaque tela 
Ipsatn, et Amyclaeas humeris aptasse pharetras. 

Prosilit audaci Martis percussus amore, 

Arma, tubas audire calens, et pulvere belli 
Flaventem sordere comam , captoque referri 
Hostis equo : taedet nemorum, litulumquc nocentem 

Sanguinis humani, pudor est nescire sagittas. 

Igneus ante omues auro micat, igneus ostro, 
Undantemque sinum uodis irrugat Iberis, 

Imbelli parma pictus Calydonia matris 
Proelia : trux laeva sonat arcus, et aspera plumis 
Terga, Cydonaea corytos arundine pulsat, 

Electio pallens, et iaspide clarus Eoa. 

Cornipedem trepidos suetum praevertere cervos 
Velatum geminae dejectu lyncis, et arma 
Mirantem gravioris heri sublimis agebat, 

Dulce rubens, viridique genas spectabilis aevo. 

Arcades huic veUres, astris Lunaque priores, 
Agmina fida datis : nemorum quos stirpe rigeuti 
Fama satos, quum prima pedum vestigia tellus 
Admirata tulit : nondum arva, domusque, nec urbes, 
Connubiisque modus : quercus, laurique ferebant 
Cruda puerperia, ac populos umbrosa creavit 
Fraxinus, et foeta viridis puer excidit orno. 

Hi lucis stupuisse vices, noctisque feruntur 
Nubila, et occiduum longe Titana secuti 
Desperasse diem. Rarescunt alta colonis 
Maenala : Parthenium fugitur nemus : agmina bello 
Rhipeque, et Stratie, ventosaque donat Enispe. 

Non Tegea, non ipsa Deo vacat alite felix 
Cyllene, templumque Alea; nemorale Minervae, 

Et rapidus Cliton, et qui tibi, Pythie, Ladon 
Paene socer, candensque jugis Lampia nivosis, 

Et Pheneos nigro Styga mittere credita Diti. 

Venit et Idaeis ululatibus aemulus Azan, 

Parrhasiiquc duces, et quae risistis, Amores, 

Grata pharetrato Nonacria rura Touanti , 

Dives et Orchomenos pecorum , et Cynosura ferarum. 
ASphitios idem ardor agros, et P sopii ida celsam 
Vastat, et Herculeo vulgatos robore montes, 
Monstriferumque Erymanthon, et aerisonum Stymphalon. 

Arcades hi; gens una viris, sed dissona cultu 
Scinditur : hi Paphias myrtos a stirpe recurvant 
Et pastorali meditantur praelia trunco : 

His arcus, his tela sudes : hic casside crines 
Integit : Arcadii morem tenet ille galeri : 

Ille Lycaoniae rictu caput asperat ursae. 

Hos belli coetus jurataque pectora Marti , 

Milite viciitae nullo juvere Mycenae. 

Funereae tum namque dapes, mediique recursus 
Solis, et hic alii miscebant proelia fratres. 

Jamque Atalantaeas implerat nuntius aures 
Ire ducem bello, totamque impellere natum 
Arcadiam : tremuere gradus, elapsaque juxta 
Tela : fugit silvas pernicior alite vento 
Saxa per et plenis obstantia Qumina ripis, 

Qualis erat, correpta sinus y et vertice flavum 
Crinem sparsa Noto : raptis velut aspera natis 
Praedatoris equi sequitur vestigia tigris. 

Ut stetit, adversisque impegit pectora frenis: 

(Ille ad humum pallens) «Unde haec furibunda cupido, 
Nate, tibi? teneroque unde improba pectore virtus?' 

Tu bellis aptare viros? tu pendera ferre 
Martis, et ensifera» inter potes ire catervas? 

Quanquam utinam vires! nuper te pallida vidi, 

Dum premis obnixo venabula cominus apro, 

Poplite succiduo resupinum ac paene ruentem : 

Et ni curvato torsissem spicula cornu.... 

Nunc ubi bella tibi? nil te mea tela juvabunt, 

Nec teretes arcus, maculis nec discolor atris 
Hic, cui fidis, equus : magnis conatibus instas, 

Vix Dryadum thalamis, Erymanthiadumque furori 
Nympharum mature puer. Sunt omina vera : 

Mirabar cur templa mihi tremuisse Dianae 
Nuper, et inferior vultu Dea visa, sacrisque 
Exuviae cecidere tholis : hinc seguior arcus, 
Difficilesquc manus, et nullo in vulnere certae. 
Exspecta, dum major honos, dum firmius aevum, 

Dum roseis venit umbra genis, vultusque recedunt 
Ore mei : tunc bella tibi, ferrumque, quod ardes, 

Ipsa dabo, et nullo matris rcvocabere fletu. 

Nunc refer arma domum : vos autem hunc ire sinetis, 
Arcades? o saxis nimirum, et robore nati!» 

Plura cupit : fusi circum natusque, ducesque 
Solantur, minuuntque metus, et jam horrida clangunt 
Signa tubae : nequit illa pio dimittere natum 
Complexu, multumque duci commendat Adrasto. 

At parte ex adia Cadmi Mavortia plebes, 

Mcesta ducis furiis, et belli territa fama, 

(Quando his vulgatum descendere viribus Argos) 
Tardius illa quidem, regis, causaeque pudore, 

Verum bella movet : nulli distringere ferrum 
Impetus, aut humeros clvpeo clausisse paterno 
Dulce, nec alipedum juga comere, qualia belli 
Gaudia : dejecti trepidas sine mente, sine ira, 
Promisere manus : hic aegra in sorte parentem 

Unanimum, hic dulces primaevae conjugis annos 
Ingeniit, et gremio miseros accrescere natos. 

Bellator nulli caluit Deus : ipsa vetusto 
Moenia lassa situ, magnaeque Amphionis arces, 

Jam fessum senio nudant latus, et fide sacra 
./Equatos coelo, surdum, atque ignobile, muros 
Firmat opus : tameu et Boeotis urbibus ultrix 
Adspirat ferri rabies, nec regis iniqui 
Subsidio, quantum socia pro gente moventur. 

Ille yelut pecoris lupus expugnator opimi, 

Pectora tabenti sanie gravis, hirtaque setis 
Ora cruentata deformis hiantia lana, 

Decedit stabulis, huc, illuc turbida versans 
Lumina, si duri comperta clade sequantur 
Pastores, magniquc fugit non inscius ausi. 

Accumulat crebros turbatrix fama pavores. 

Hic jam dispersos errare Asopide ripa 
Lernaeos equites : hifc te, bacchate Cithapron, 

Ille rapi Theumeson, ait, noctisque per umbras 
Nuntiat excubiis vigiles arsisse Plata;as. 

Nam Tyrios sudasse lares, et sanguine Dircen 
Irriguam , foetusque novos , iterumque locutam 
Sphinga petris , cui non et scire licentia passim, 

Et vidisse fuit? Novus his super anxia turbat 
Corda metus : sparsis subito correpta capillis 
Silvestris regina chori decurrit in aequum 
Vertice ab Ogygio, trifklamquc huc tristis, illuc, 

Lumine sanguineo pinum dejectat, et ardens 
Erectam attonitis implet clamoribus urbem : , 

« Omnipotens Nysaee pater, cui gentis avitae 

Pridem lapsus amor, tu nunc horrente sub arcto 
Bellica ferrato rapidus quatis Ismara thyrso, 
Pampineumque jubes nemus irreptare Lycurgo, 

Aut tumidum Gangen, aut claustra novissima rubrae 
Tethyos, Eoasque domos flagrante triumpho 
Perfuris, aut Hermi de fontibus aureus exis. 

At tua progenies, positis gentilibus armis 

Quae tibi festa litat, bellum, lacrymasque, metumque, 

Cognatumque nefas, injusti munera regni. 

Pendimus : aeternis potius me, Bacche, pruinis 
Trans et Amazoniis ululatum Caucason armis 
Siste ferens, quam monstra ducum stirpemque profanam 
Eloquar : en urges; alium tibi, Bacche, furorem 
Juravi : similes video concurrere tauros : 

Idem ambobus honos, unusque ab origine sanguis : 
Ardua collatis obnixi cornua miscent 
Frontibus, alternaque truces moriuntur in ira. 

Tu pejor, tu cede nocens, qui solus avita 
Gramina, communemquc petis defendere montem. 

Ah miseri morum! bellatis sanguine tanto, 

Et saltus dux alter habet.» Sic fata gelatis 
Vultibus, et Baccho jam demigrante quievit. 

At trepidus monstro, et variis terroribus impar, 
Longaevi rex vatis opem tenebrasque sagaces 
Tiresiae (qui mos incerta paventibus) aeger 
Consulit : ille Deos non larga caede juvencum, 

Non alacri penna, aut verum spirantibus extis, 

Nec tripode implicito, numerisque sequentibus astra, 
Thurea nec supra volitante altaria fumo, 

Tam penitus, durae quam mortis limite manes 

Elicitos patuisse, refert, Lethaeaque sacra, 

Et mersum Ismeni subter confinia ponto 
Miscentis, parat ante ducem, circumque bidentum 
Visceribus laceris, et odori sulfuris aura, 
Graminihusque novis, et longo murmure purgat. 

Silva capax aevi, validaque incurva senecta, 
lEternum intonsae frondis, stat pervia nullis 
Solibus : haud illam brumae minuere, Notusve 
Jus habet, aut Getica Boreas impactus ab Ursa. 
Subter opaca quies, vacuusque silentia servat 
Horror, et exclusae pallet mala lucis imago. 

Nec caret umbra Deo : nemori Latonia cultrix 
Additur : hanc piceae, cedrique, et robore in pmni 
Effictam, sanctis occultat silva tenebris. 

Hujus inaspectae luco stridere sagittae, 

Nocturnique canum gemitus, ubi limina patrui 
Effugit , inque novae melior redit ora Dianae. 

Ast ubi fessa jugis, dulccsque altissima somnos 
Lux movet, hic late jaculis circum undique lixis, 
Effusam pharetra cervicem excepta quiescit. 

Extra immane patent, tellus Mavortia, campi, 
Foetus ager Cadmo. Durus qui vomere primo 
Post consanguineas acies, stilcosque nocentes, 
Ausus humum versare, et putria sanguine prata 
Eruit: ingentes infelix terra tumultus 
Lucis adhuc medio , solaque in nocte per umbras 
Exspirat , nigri quum vana in proelia surgunt 
Terrigenae : fugit incepto tremebundus ab arvo 
Agricola , insanique domum rediere juvenci. 

Hic senior vates (Stygiis accommoda quippe 

Terra sacris, mulloque placent sola pinguia tabo)' 
Velleris obscuri pecudes armentaque sisti 
Atra monet : quaecunque gregum pulcherrima cervix 
Ducitur : ingemuit Dirce , mccstusque Cithaeron , 

Et nova clamosae stupuere silentia valles. 

Tum fera coeruleis intexit cornua sertis 
Ipse manu tractans, notaeque in limine silvae 
Principio largos novies tellure cavata 
Inclinat Bacchi latices, et munera verni 
Lactis, et Actaeos imbres, suadumque cruorem 
Manibus : aggeritur, quantum bibit arida tellus. 

Trunca dehinc nemora advolvit, moestusque sacerdos 
Tres Hecatae, totidemque satis Acheronte nefasto 
Virginibus jubet esse focos : tibi, rector Averni, 
Quanquam infossus humo, superat tamen agger in auras 
Pineus : hunc juxta cumulo minor ara profundae 
Erigitur Cereri : frondes, atque omne cupressus 
Intexit plorata latus. Jamque ardua ferro 
Signati cap>la et frugum libamine puro 
In vulnus cecidere greges : tunc innuba Manto 
Exceptum pateris praelibat sanguinem, ct omnes 
Ter circum acta pyras, sancti de more parentis, 
Semineces fibras et adhuc spirantia reddit 
Viscera : nec rapidas cunctatur frondibus atris 
Subjectare faces : atque ipse sonantia flammis 
Virgulta et tristes crepuisse ut sensit acervos 
Tiresias (illi nam plurimus ardor anhelat 
Ante genas, impletque cavos vapor igneus orbes) 
Exclamat : (tremuere rogi, et vox impulit ignein :) 

«Tartareae sedes, et formidabile regnum 

Mortis inexpletae, tuque, o saevissime fratrum, 

Cui servire dati Manes, aeternaque sonturn 
Supplicia, atque imi famulatur regia mundi, 

Solvite pulsanti loca muta, et inane severae 
Persephones, vulgusque cava sub nocte repostum 
Elicite , et plena redeat Styga portitor alno. 

Ferte simul gressus : nec simplex Manibus esto 
In lucem remeare modus : tu separe coetu 
Elysios, Persea, pios, virgaque potenti 
Nubilus Arcas agat : contra per crimina functis, 

Qui plures Erebo, pluresque e sanguine Cadmi, 

Angue ter excusso, et flagranti praevia taxo, 

Tisiphone, dux pande diem, nec lucis egentes 
Cerberus occursu capitum detorqueat umbras.» 

Dixerat : et pariter senior Phoebeaque virgo 
Erexere animos : illi formidine nulla 
(Quippe in corde Deus), solum tremor obruit ingens 
OEdipodionidcn , vatisque horrenda canentis 
Nunc humeros, nunc ille manus, et vellera pressat 
Anxius, inceptisque velit desistere sacris. 

Qualis Gaetulae stabulantem ad confraga silvae 
Venator longo motum clamore leonem 
Exspectat, firmans animum, et sudantia nisu 
Tela premens : gelat ora pavor, gressusque tremiscunt 
Quis veniat , quanlusque : sed horrida signa frementis 
Accipit, et caeca metitur murmura cura. 

Atque hic Tiresias nondum adventantibus umbris : 
«Testor, ait, Divaj, quibus hunc saturavimus ignem. 
Laevaque convulsae dedimus carchesia terrae. 

Jam nequeo tolerare moram : cassusnc sacerdos 
u. a 

Audior? an rabido jubeat si Thessala canlu 
Ibitis? et Scythicis quoties armata venenis 
Colchis aget, trepido pallebunt Tartara motu? 

Nostri cura minor, si non attollere bustis 
Corpora, nec plenas antiquis ossibus urnas 
Egerere, et mixtos coelique Erebique sub unum 
Funestare Deos libet, aut exsanguia ferro 
Ora sequi, aut aegras functorum carpere fibras? 

Ne tenues annos, nubemque hanc frontis opacte, 
Spernite ne, moneo, et nobis saivire facultas. 

Scimus enim et quidquid dici, noscique timetis , 

Et turbare Hecaten, ni te, Thymbraee, vererer : 

Et triplicis mundi summum , quem scire nefastum est : 
Illum sed taceo : prohibet tranquilla senectus. 

Jarnque ego vos....! » Avide subicil Phoebeia Manto : 

« Audiris, genitor, vulgusque exsangue propinquat. 
Panditur Elysium Chaos, et telluris opertae 
Dissilit umbra capax, silvaeque, et nigra patescunt 
Flumina, liventes Acheron ejectat arenas. 

Fumidus atra vadis Phlegethon incendia volvit, 

Et Styx discretis interflua Manibus obstat. 

Ipsum pallentem solio, circumque ministras 
Funestorum operum Eumenides, Stygiaeque severos 
Junonis thalamos, et moesta cubilia cerno. 

In speculis Mors atra sedet, dominisque silentes 
Annumerat populos : major supereminet ordo. 

Arbiter hos dura versat Gortynius urna, 

Vera minis poscens, adigitque expromere vitas 
Usque retro , et tandem pcenarum lucra fateri. 

Quid tibi monstra Erebi, Scyllas, et inane furentes 

Centauros, solidoque intorta adamaute gigantum 
Vincula, et angustam centeni jEgaeonis umbram? » 

« Iinmo, ait, o nostrae regimen viresque senectae, 

Ne vulgato milii : quis enim remeabile saxum , 
Fallentesque lacus, Tityonque alimenta volucrum, 

Et caligantem longis Ixiona gyris 
Nesciat? ipse etiam, melior quum sanguis, opertas 
Inspexi sedes, Hecate ducente, priusquam 
Obruit ora Deus, totamque in pectora lucem 
Detulit. Argolicas magis huc appelle precando, 
Thebanasquc animas : alias avertere gressus 
Lacte quater sparsas , moestoque excedere luco, 

Nata, jube, tunc quis vultus, habitusque, quis ardor 
Sanguinis affusi, gens utra superbior adsit, 

Dic agedum, nostramque move per singula noctem. » 
Jussa facit, carmenque serit quo dissipet umbras, 
Quo regat et sparsas : qualis, si crimina demas, 
Colchis, et /Eaeo simulatrix litore Circe. 

Tunc his sacrificum dictis affata parentem : 

« Primus sanguineo submittit inertia Cadmus 
Ora lacii, juxtaque virum Cythereia proles; 

Effluit amborum geminus de vertice serpens : 
Terrigenae comites illos, gens Martia, cingunt. 

His aevi mensura dies : manus omnis in armis, 

Omnis et in capulo : prohibent, obstantque, ruuntque 
Spirantuin rabie : nec tristi incumbere sulco 
Cura, sed alternum cuperent haurire cruorem. 

Proxima natarum manus est, fletique nepotes. 

Hic orbam Autonoen , et anhelam cernimus Ino 
Respectantem arcus , et ad ubera dulce prementem 

Pignus, et oppositis Semelen a ventre lacertis. 

Penthea jam fractis genitrix. Cadmeia thyrsis, 

Jam dimissa Deo, pectusque adaperta cruentum, 
Insequitur planctu : fugit ille per avia Lethes , 

Et Stvgios, superosque lacus, ubi mitior illum 
Flet pater, et lacerum componit corpus Echion. 

Tristem nosco Lycti m , dextramque in terga reflexum 
./Eoliden, humero jactantem funus onusto. 

Nec dum ille aut habitus, aut. versae crimina forma; 
Mutat Aristam genitus : frons aspera cornu, 

Tela manu, rejicitque canes in vulnus hiantes. 

Ecce autem magna subit invidiosa caterva 
Tantalis , et tumido percenset funera luctu , 

Nil dejecta inalis : juvat effugisse Deorum 
Numina , et insana; plus jam permittere lingua;. » 

Talia dum patri canit intemerata sacerdos, 

111 ius elatis tremefacta assurgere vittis 
Canities, tenuique impelli sanguine vultus. 

Nec jam firmanti baculo, nec virgine fida 
Nititur ; erectusque solo: « Desiste canendo , 

Nata, ait; externae satis est mihi lucis; inertes 
Discedunt nebulae, et vultum niger exuit aer. 
Umbrisne, an supero me missus Apolline complet 
Spiritus? en video quaecunque audita. Sed ecce 
Mcerent Argolici dejecto lumine inanes. 

Torvus Abas, Proetusque nocens, mitisque Phoroneus, 
Truncatusque Pelops, et saevo pulvere sordens 
CEnomaus, largis humectant imbribus ora. 

Auguror hinc Thebis belli meliora : quid autem 
Hi grege condenso (quantum arma et vulnera monstrant 

Pugnaces animae) nobis in sanguine mullo 
Oraque, pectoraque', et falso clamore levatas 
Intendunt sine pace manus? rex, fallor, an hi sunt 
Quinquaginta illi ? cernis Chtlioniumque Clirominque , 
Phegeaque, et noslra praesignem Maeona lauro. 

Ne saevite , duces : nihil hic mortalibus ausum 
Creditp consiliis : hos ferrea neverat annos 
Atropos : existis casus : bella horrida nobis, 

Atque iterum Tydeus.» Dixit, vittaque ligatis 
Frondibus instantes abigit, inonstratque cruorem. 

Stabat inops comitum Cocyti in litore incesto 
Laius, immiti quem jam Deus ales Averno 
Reddiderat, dirumque tuens obliqua nepotem 
(Noscit enim vultu), non ille aut sanguinis haustus, 
Caetera ceu plebes, aliuinve accedit ad imbrem, 
Immortale odium spirans : sed prolicit ultro 
Aonius vates : « Tyriae dux inclyte Thebes, 

Cujus ab interitu non ulla Amphionis arces 
Vidit amica dies : o jam satis ulte cruentum 
Exitium, et multum placata minoribus umbra, 

Quos, miserande, fugis? jacet ille in funere longo 
Quem premis, et juncta; sentit confinia mortis, 
Obsitus exhaustos pedore et sanguine vultus, 
Ejcctusquc die : sors leto durior omni , 

Crede mihi : quaenain immeritum vitare nepotem 
Causa tibi? confer vultum, et satiare litanti 
Sanguine, venturasque vices, et funera belli 
Pande vel infensus, vel res miserate tuorum. 

Tunc ego te optata vetitam transmittere Lcllicu 
Piippc dabo, placidumquc pia tellure reponam. 


Digitized by Google 


11 


THEBAIDOS UBER IV. 


(v. fil i.) 


Et Stygiis mandabo Deis. » Mulcetur honoris 
Muneribus, tingitque genas; dehinc talia reddit : 

« Cur tibi versanti manes , aequaeve sacerdos , 

Lectus ego augurio? tantisque potissimus umbris 
Qui ventura loquar? satis est meminisse priorum. 
Nostrane praeclari (pudeat) consulta nepotes 
Poscitis? illum illum sacris adhibete nefastis, 

Qui laeto fodit ense patrem, qui semet in ortus 
Vertit, et indignae regerit sua pignora matri. 

Et nunc ille Deos, Furiarumque atra fatigat 
Concilia, et nostros rogat haec in proelia inanes. 

Quod si adeo placui deflenda in tempora vates, 

Dicam equidem, quo me T.achesis, quo torva Megaera 
Usque sinunt : bellum innumero venit undique bellum 
Agmine, Lernaeosque trahit fatalis alumnos 
Gradivus stimulis : hos terrae monstra , Deumque 
. Tela manent, pulchrique obitus, et ab igne supremo 
Sontes lege morae : certa est victoria Thebis, 

Ne trepida, nec regna ferox germanus habebit. 

Sed furiae, geminumque nefas, miserosque per enses 
(Hei mihi) crudelis vincet pater. » Haec ubi fatus, 
Labitur, et flexa dubios ambage reliquit. 

Interea gelidam Nemeen, et conscia laudis 
Herculeae dumeta, vaga legione tenebant 
Inachidae : jam Sidonias avertere praedas , 

Sternere, ferre domos ardent, instantque. Quis iras 
Flexerit, unde morae, medius quis euntibus error, 
Phoebe, doce : nos rara manent exordia famae. 

Marcidus edomito bellum referebat ab Haemo 
Liber; ibi armiferos geminae jam sidere brumae 

Orgia ferre Getas , canumque virescere dorso 
Othryn, et Icaria Rhodopen assueverat umhra, 

Et jam pampineos materna ad incenia currus 
Promovet : effrenae dextra laevaque sequuntur 
Lynces , et uda mero lambunt retinacula tigres. 

Post exsultantes spolia armentalia portant 
Seminecesque lupos, scissasque Mimallones ursas. 

Nec comitatus iners; sunt illic Ira, Furorque, 

Et Metus, et Virtus, et nunquam sobrius Ardor, 
Succiduique gradus , et castra simillima regi. 

Isque ubi pulverea Nemeen effervere nube 
Conspicit , et solem radiis ignescere ferri , 

Necdum compositas belli in certamina Thebas; 
Concussus visis, quanquam ore et pectore marcet, 
iEraque, tympanaque, et biforem reticere tumultum 
Imperat, attonitas qui circum plurimus aures; 

Atque ita : a Me manus ista, meamque exscindere gentem 
Apparat, et longe recalet furor : hoc mihi saevum 
Argos et indomitae bellum ciet ira novercae ! 

Usque adeone parum cineri data mater iniquo ? 
Natalesque rogi? quaeque ipse micantia sensi 
Fulgura? relliquias etiam, fusaeque sepulcrum 
Pellicis , et residem ferro petit improba Theben. 
Nectam fraude moras : illum, illum tendite campum, 
Tendite, io, comites. » Hyrcanae ad signa jugales 
Intumuere jubas; dicto prius adstitit arvis. 

Tempus erat , medii quum solein in culmina mundi 
Tollit anhela dies , ubi tardus hiantibus arvis 
Stat vapor, atque omnes admittunt aethera luci. 
Undarum vocat ille Deas , mediusque silentum 

Incipit : « Agrestes fluviorum numina Nymphae, 

Et nostri pars magna gregis , perferte laborem , 

Quem damus. Argolicos paullum mihi fontibus amnes 
Stagnaque, et errantes obducite pulvere rivos. 
Praecipuus Nemees, qua nostra in moenia bellis 
Nunc iter, ex alto fugiat liquor : adjuvat ipse 
Phoebus ad hoc summo, censet ni vestra voluntas, 
Limite : vim coeptis indulgent astra, meaeque 
.Estifer Erigones spumat canis : ite volentes, 

Ite in operta soli : post vos ego gurgite pleno 
Eliciam, et quae dona meis amplissima sacris 
Vester habebit bonos : nocturnaque furta licentum 
Cornipedum , et cupidas Faunorum arcebo rapinas. » 

Dixerat : ast illis tenuior percurrere visus 
Ora situs, viridisque comis exaruit humor. 

Protinus Inachios haurit sitis ignea campos. 

Diffugere undae : squalent fontesque, lacusque, 

Et cava ferventi durescunt flumina limo. 
iEgra solo macies, tenerique in origine culmi 
Inclinata seges : deceptum inargine ripa: 

Stat pecus, atque amnes quxrunt armenta natatos. 

Sic ubi se magnis refluus suppressit in antris 
Nilus, et Eoae liquentia pabula bruma* 

Ore premit, fumant desertae gurgite valles, 

Et patris undosi sonitus exspectat biulca 
jEgyptos, donec Phariis alimenta rogatus 
Donet agris, magnumque inducat messibus annum. 

Aret Lerna nocens, aret Lyrcius, et ingeus 
Inachus, adverreusque natantia saxa Charadrus, 

Et nunquam in ripis audax Erasinus, et aequus 

Fluctibus Asterion : ille alta per avia notus 
Audiri, et longe pastorum rumpere somnos. 

Una tamen tacitas, sed jussu numinis, undas, 

Haec quoque secreta, nutrit Langia, sub umbra. 
Nondum illi raptus dederat lacrymabile nomen 
Archemorus , nec fama Deae ; tamen avia servat 
Et nemus, et fluvium : manet ingens gloria nympham. 
Quum tristem Hypsipylen ducibus sudatus Achaeis 
Ludus, et atra sacrum recolit trieteris Ophelten. 

Ergo, nec ardentes clypeos vectare, nec arctos 
Thoracum nexus (tantum sitis horrida torquet) 
Sufficiunt : non ora modo, angustisque perusti 
Faucibus, interior sed vis quatit : aspera pulsu 
Corda : gelant venae, et siccis eruor aeger adhaeret 
Visceribus : tunc sole putris , tunc pulvere tellus 
Exhalat calidam nubem. Non spumeus imber 
Manat equum : siccis illidunt ora lupatis, 

Ora catenatas procul exertantia linguas; 

Nec legem dominosve pati , sed perfurit arvis 
Flammatum pecus. Huc illuc impellit Adrastus 
Exploratores, si stagna Lycimnia restent, 

Si quis Amymones superet liquor : omnia caecis 
Ignibus hausta sedent; nec spes humentis Olympi : 

Ceu flavam Libyen desertaque pulveris Afri 
Collustrent, nullaque umbratam nube Syenen. 

Tandem inter silvas, sic Evius ipse parabat, 

Errantes subitam pulchro in moerore tuentur 
Hypsipylen : illi quamvis et ab ubere Opheltes 
Non suus, Inachii proles infausta Lycurgi 
Dependet, neglecta comam, nec dives amictu; 

Regales tamen ore nota;, nec mersus acerbis 
Exstat honos. Tunc haec adeo stupefactus Adrastus: 
«Diva potens nemorum, nam te vultusque pudorque 
Mortali 3e stirpe negant, quae laeta sub isto 
Igne poli non quaeris aquas, succurre propinquis 
Gentibus : arcitenens seu te Latonia casto 
De grege transmisit thalamis, seu lapsus ab astris 
Non humilis fcecuudat amor, neque enim ipse Deorum 
Arbiter Argolidum thalamis novus, adspice moesta 
Agmina. Nos ferro meritas exscindere Thebas 
Mens tulit : imbelli sed nunc sitis anxia fato 
Submittitque animos et inertia robora carpit. 

Da fessis in rebus opem, seu turbidus amnis, 

Seu tibi foeda palus : nihil hac in sorte pudendum , 

Nil humile est : tu nunc ventis, Pluvioque rogaris 
Pro Jove : tu refugas vires, et pectora bello 
Exanimata reple : sic hoc tibi sidere dextro 
Crescat onus : tantum reduces det flectere gressus 
Juppiter, o quanta belli donabere praeda! 

Dircaeos tibi, Diva, greges, numerumque rependam 
Plebis, et hic magna lucus signabitur ara. » 

Dixit, et orantis media inter anhelitus ardens 
Verba rapit, cursuque animae labat arida lingua. 

Idem omnes paliorque viros , flatusque soluti 
Oris habet : reddit demisso Lemnia vultu : 

<• Diva quidem vobis , etsi coelestis origo est , 

Unde ego? mortales utinam haud transgressa fuissem 
Luctibus! altricem mandati cernitis orbam 
Pignoris : at nostris an quis sinus, uberaque ulla, 

Scit Deus : el nobis regnum tamen, et pater ingens. 

Sed quid ego haec? fessosque optatis demoror undis? 
Mecum age nunc : si forte vado Langia perennes 
Servat aquas : solet et rapidi sub limite cancri 
Semper, et Icarii quamvis juba fulgeret astri, 

Ire tamen. » Simul haerentem, ne tarda Pelasgis 
Dux foret , ah miserum vicino cespite alumnum , 

Sic Parcae voluere, locat, ponitque negantem 
Floribus aggestis, et amico murmure dulces 
Solatur lacrymas : qualis Berccynthia mater, 

Dum circa parvum jubet exsultare Tonantem 
Curetas trepidos : illi certantia plaudunt 
Orgia, sed magnis resonat vagitibus Ide. 

At puer in gremio vernae telluris, et alto 
Gramine, nunc faciles sternit procursibus herbas 
In vultum nitens ; caram modo lactis egeno 
Nutricem clangore ciens, iterumque renidens. 

Et teneris meditans verba illuctantia labris, 

Miratur nemorum strepitus, aut obvia carpit, 

Aut patulo trahit ore diem : nemorisque malorum 
Inscius, et vitas multum securus inerrat. 

Sic tener Odrysia Mavors nive, sic puer ales 
Vertice Maenalio , talis per litora reptans 
Improbus Ortygiae latus inclinabat Apollo. 

Illi per dumos et opaca virentibus umbris 
Devia pars cingunt, pars acta plebe sequuntur, 
Praecelerantque ducem. Medium subit illa per agmen 
Non humili festina modo : jamque amne propinquo 
Rauca sonat vallis, saxosumque impulit aures 
Murmur : ibi exsultans conclamat ab agmine primo, 
Sicut erat, levibus tollens vexilla maniplis 

Argus, Aquae! longusquc virum super ora cucurrit 
Clamor, Aquae ! sic Ambracii per litora ponti 
Nauticus iu retnis juvenum monstrante magistro 
Fit sonus, inque vicem contra percussa reclamat 
Terra, salutatus quum Leucada pandit Apollo. 

Incubuere vadis passim discrimine nullo 
Turba simul, primique : nequit secernere mixtos 
iEqua sitis : frenata suis iu curribus intrant 
Armenta , et pleni dominis , armisque feruntur 
Quadrupedes; hos turbo rapax, hos lubrica fallunt 
Saxa : nec implicitos fluvio reverentia reges 
Proterere, aut mersisse vado clamantis amici 
Ora. Fremunt undae , longusque a fontibus amnis 
Diripitur; modo lene virens, et gurgite puro 
Perspicuus , nunc sordet aquis egestus ab imo 
Alveus : inde toros riparum, et proruta turbant 
Gramina : jam crassus ccenoque et pulvere torrens, 
Quanquam expleta sitis, bibitur tamen. Agmiua bello 
Decertare putes , justumque in gurgite Martem 
Perfurere, et captam tolli victoribus urbem. 

Atque aliquis regum medio circumfluus amni : 

« Silvarum, Nemee, longe regina virentum, 

Lecta Jovi sedes, quam uunc, non Herculis actis 
Dura magis, rabidi quum colla minantia monstri 
Angeret, et tumidos animam angustaret in artus : 

Hac saevisse tenus populorum incepta tuorum 
Sufficiat : tuque o cuuctis insuete domari 
Solibus , aeterna; largitor corniger undee, 

Laetus eas, quacunque domo gelida ora resolvis 
immortale tumens : neque enim tibi cana repostas 

Itiuma nives, raptasque alio de fonte refundit 
Arcus aquas; gravidive indulgent nubila Cori : 

Sed tuus, et nulli ruis expugnabilis astro. 

Te nec Apolliueus Ladon, nec Xanthus uterque, 
Sperehiusque minax, centaureusque Lycormas 
Praestiterint : tu pace mihi , tu nube sub ipsa 
Armorum , festasque super celebrabere mensas. 

Ab Jove primus honos : bellis modo laetus ovantes 
Accipias, fessisque libens iterum hospita pandas 
Flumina, defensasque velis agnoscere turmas. » 

Xulsa sitis fluvio, populataque gurgitis alveum 
Agmina linquebant ripas, amnemque minorem : 

Acrior et campum sonipes rapit , et pedes arva 
Implet ovans : rediere viris animique, minaeque, 
Votaque, sanguineis mixtum ceu fontibus ignem 
Hausissent belli , magnasque in proelia mentes. 

Dispositi in turmas rursus, legemque severi 
Ordinis, ut cuique ante locus, ductorque, monentur 
Instaurare vias. Tellus jam pulvere primo 
Crescit, et armorum transmittunt fulgura silva;. 

Qualia trans Pontum Phariis defensa serenis 
Rauca Paraetonio decedunt agmina Nilo, 

Quum fera ponit hiems : illae clangore fugaci , 

Umbra fretis arvisque, volant : sonat avius aether. 

Jam Borean imbresque pati, jam nare solutis 
Amnibus, et nudo juvat aestivare sub Haemo. 

Hic rursus simili procerum vallante corona 
Dux Talaionides, antiqua ut forte sub orno 
Stabat, et admoti nixus Polynicis in hastam : 

«At tamen, o quaccunque es, ait, cui gloria tanta 
Venimus innumerae fatum debere cohortes, 

Quem non ipse Deum sator adspernetur honorem , 

Dic age ( quando tuis alacres assistimus undis ) 

Quae domus, aut tellus, animam quibus hauseris astris? 

Dic quis et ille pater? neque enim tibi numina longe, 
Transierit fortuna licet : inajorque per ora 
Sanguis , et afflicto spirat reverentia vultu. » 

Ingemit, et paullum fletu cunctata modesto 
Lemnias orsa refert : a Immania vulnera, rector, 
Integrare jubes, furias, et Lemnon , et arctis 
Arma inserta toris , debellatosque' pudendo 
Ense mares : redit ecce nefas, et frigida cordi 
Eumenis : o miserae, quibus hic furor additus! o nox! 
O pater ! illa ego sum ( pudeat ne forte benignae 
Hospitis), illa, duces, raptum quae sola parentem 
Occului : quid longa malis exordia necto? 

Et vos arma vocant, magnique in corde paratus. 

Hoc memorasse sat est; claro generata Thoante, 
Servitium Hypsipyle vestri fero capta Lycurgi. » 

Advertere animos, majorque, et honora videri 
Parquc operi tanto : cunctis tunc noscere casus 
Ortus amor : pater ante alios hortatur Adrastus. 

ilmmo age, dum primi longe damus agmina vulgi, 
Nec facilis Nemee latas evolvere vires, 

Quippe obtenta comis, et ineluctabilis umbra, 

Pande nefas, laudesque tuas, gemitusque tuorum, 

Unde hos advenias regno dejefta labores. 

Dulce loqui miseris, veteresque reducere questus.» 

Incipit : « jEgaeo premitur circumflua Nereo 
Lemnos, ubi ignifera fessus respirat ab AJtna 
Mulciber : ingenti tellurem proximus umbra 
Vestit Atlios, nemorumque obscurat imagine pontum. 
Thraces arant contra : Thracum fatalia nobis 
Litora, et inde nefas. Florebat dives alumnis 

Terra, nec illa Samo fama, Delovc sonanti 
Pejor, ct innumeris quas spumifer assilit /Egon. 

Dis visum turbare domos : nec pectora culpa 
Nostra vacant : nullos Veneri sacravimus ignes : 

Nulla Deae sedes : movet et coelestia quondam 
Corda dolor, lentoque irrepunt agmine Poena;. 

a Illa Paphon veterem centumquc altaria linquens, 
Nec vultu, nec crine prior, solvisse jugalem 
Ceston, et Idalias procul ablegasse volucres 
Fertur : erant certe, media quae noctis in umbra 
Divam, alios ignes majoraque tela gerentem, 

Tartareas inter thalamis volitasse sorores 
Vulgarent : utque implicitis arcana domorum 
Anguibus, et saeva formidine cuncta replevit 
Limina, nec fidi populum miserata mariti; 

Protinus a Lemno teneri fugistis Amores : 

Motus Hymen, versaeque faces, et frigida justi 
Cura tori : nullae redeunt in gaudia noctes, 

N ullus in amplexu sopor est : odia aspera ubique , 

Et Furor, et medio recubat Discordia lecto. 

Cura viris tumidos adversa Thracas in ora 
Eruere, et saevam bellando frangere gentem. 

« Quumque domus corftra, stantesque in lilore nati, 
Dulcius Edonas hiemes , Arctonque frementem 
Excipere, aut tandem tacita post proelia nocte 
Fractorum subitas torrentum audire ruinas. 

« Illae autem tristes ( nam me tunc libera curis 
Virginitas, annique tegunt j sub nocte dieque 
Assiduis aegrae lacrymis, solantia miscent 
Colloquia, aut saevam spectant trans aequora Thracen. 

« Sol operam medius summo librabat Olympo 
Lucentes, ceu staret, equos : quater axe sereno 
Intonuit, quater antra Dei fumantis anhelos 
Exeruere apices : ventisque absentibus /Egou 
Motus , et ingenti percussit litora ponto : 

Quum subito horrendas sevi matura Polyxo 
Tollitur in furias, thalamisque insueta relictis 
Evolat : insano veluti Theumesia Thyas 
Rapta Deo , quum sacra vocant , Idaeaque suadet 
Buxus, et a summis auditus montibus Evan : 

Sic erecta genas, aciemque effusa trementi 
Sanguine, desertam rabidis clamoribus urbem 
Exagitat, clausasquc domos, et limina pulsans, 
Concilium vocat : infelix comitatus eunti 
Haerebant nati : atque illae non segnius omnes 
Erumpunt tectis; summasque ad Pallados arces 
Impetus : huc propere stipamur, et ordine nullo 
Congesta : stricto mox ense silentia jussit 
Hortatrix scelerum , et medio sic ausa profari est : 

«Rem summam instinctu Superum , meritique doloris, 
O viduae ( firmate animos et pellite sexum ) 

Lemniadcs, sancire paro : si taedet inanes 
jEternum servare domos, turpemque juventae 
Flore situm, et longis steriles in luctibus annos, 
Inveni, promitto viam, nec numina desunt, 

Qua renovanda Venus : modo par insumite robur 
Luctibus : atqde adeo primum hoc mihi noscere detur : 

« Tertia canet hiems : cui connubialia vincla , 

Aut thalami secretus honos? quod conjuge pectus 
Intepuit? cujus vidit Lucina labores? 

Dicite, vel justos cujus pulsantia menses 
Vota tument? qua pace feras volucresque jugari 
Mos datus. Heu segnes! potuitne ultricia Graiis 
Virginibus dare tela pater, laetusque dolorum, 

Sanguine securos juvenum perfundere somnos? 

At nos vulgus iners : quod si propioribus actis 
Est opus, ecce animos doceat Rhodopeia eonjux, 

Ulta manu thalamos, pariterque epulata marito. 

Nec vos immunis scelerum , securave cogo. 

Plena mihi domus, atque ingens, en cernite, sudor. 
Quatuor hos una, decus et solatia patris, 

In gremio (licet amplexu lacrymisque morentur) 
Transadigam ferro , saniemque et viscera fratrum 
Miscebo, patremque super spirantibus addam. 

Ecqua tot in caedes animum promittit?» — Agebat 
Pluribus : adverso nituerunt vela profundo. 

Lemnia classis erat : rapuit gavisa Polyxo 
Fortunam, atque iterat : — «Superisne vocantibus ultro 
Desumus? ecce rates, Deus hos, Deus ultor in iras 

1 • r ... 

Apportat, coeptisque favet : nec imago quietis 
Vana meae : nudo stabat Venus ense, videri 
Clara mihi, somnosque super. Quid perditis aevum? 
Inquit : age aversis thalamos purgate maritis. 

Ipsa faces alias, inelioraque foedera jungam. 

Dixit : et hoc ferrum stratis, hoc, credite, ferrum 
Imposuit : quin o miserae, dum tempus agit rem, 
Consulite : en validis spumant eversa lacertis 
ASquora : Bistonides veniunt fortasse maritae. » 

«Hinc stimuli ingentes, magnusque advolvitur astris 
Clamor : Amazonio Scythiam fervere tumultu, 

Lunat iiinquc putes agmen descendere, ubi arma 
Indulget pater, et saevi movet ostia belli. 

« Nee varius fremor, aut studia in contraria rapti 
Dissensus, ut plebe solet : furor omnibus idem, 

Idem animus solare domos : juvenumque, senumque 
Praecipitare colos, plenisque affrangere parvos 
Uberibus, ferroque omnes exire per annos. 

«Tunc viridis late lucus, juga celsa Minervae 
Propter, opacat humum niger ipse, sed insuper ingens 
Mons premit, et gemina pereunt caligine soles : 

Hic sanxere fidem : tu Martia testis Enyo, 

Atque inferna Ceres, stygiaeque Acheronte recluso 
Ante preces venere deae : sed fallit ubique 
Mixta Venus : Venus arma tenet : Venus admovet iras. 
Nec de more eruor : natum Caropeia conjux 
Obtulit : accingunt sese, et mirantia ferro 
Pectora, congestisque avidae simul undique dextris, 
Perfringunt, ac dulce nefas in sanguine vivo 
Conjurant, matremque recens circumvolat umbra. 

«Talia cernenti mihi quantus in ossibus horror? 
Quisve per ora color? qualis quum cerva cruentis 
Circumventa lupis, nullum cui pectore molli 
Robur, et in volucri tenuis fiducia cursu, 

Praecipitat suspensa fugam : jam jamque teneri 
Credit, et elusos audit concurrere morsus. 

« Illi aderant : primis jamque offendere earinae 
Litoribus : certant saltu contingere terram 
Praecipites : miseri, quos non aut horrida virtus 
Marte sub odrysio, aut medii inclementia ponti 
Ilduserit! alta etiam Superum delubra vaporant, 

Promissasque trahunt pecudes : niger omnibus aris 
Ignis, et in nullis spirat Deus integer extis. 

« Tardius humenti noctem dejecit Olympo 
Juppiter, et versum miti ; reor, aethera cura 
Sustinuit, duin fata vetant : nec longius unquam 
Cessavere novae perfecto sole tenebrae. 

Sera tamen mundo venerunt astra , sed illis 
Et Paros, et nemorosa Thasos, crebraeque relucent 
Cyclades : una gravi penitus latet obruta coelo 
Lemnos, in hanc tristes nebulae, et plaga caeca superne 
Texitur, una vagis Lemnos non agnita nautis. 

«Jam domibus fusi et nemorum per opaca sacrorum 
Ditibus indulgent epulis, vacuantque profundo 
Aurum immane mero : dum quae per Strymona pugnae , 
Quis Rhodope, gelidove labor sudatus in Haemo, 
Enumerare vacat : nec non , manus impia , tiuptae 
Serta inter, festasque dapes, quo maxima cultu 
Quaeque jacent : dederat inites Cytherea suprema 
Nocte viros, longoque brevem post tempore pacem 
Nequicquain, et miseros perituro afflaverat igni. 

« Conticuere chori : dapibus , ludoque licenti 
Fit modus, et primae decrescunt murmura noctis, 
Quum consanguinei mixtus caligine leti, 

Rore madens Stygio, morituram amplectitur urbem 
Somnus, et implacido fundit gravia otia cornu : 
Secernitque viros : vigilant nuptaeque, nurusque 
In scelus, atque hilares acuunt fera tela sorores. 
Invasere nefas, cuncto sua regnat Erinnys 
Pectore : non aliter Scythicos armenta per agros 
Hyrcanae clausere lea;, quas exigit ortu 

Prima fames, avidique implorant ubera nati. 

« Quos tibi ( nam dubito ) scelerum de mille figuris 
Expediam casus? Helimum temeraria Gorge 
Evinctum ramis, altaque in mole tapetum 
Efflantem somno crescentia vina, superstans 
Vulnera disjecta rimatur veste, sed illum 
Infelix sopor admota sub morte refugit. 

Turbidus, incertumque oculis vigilantibus hostem 
Occupat amplexu, nec segnius illa tenentis 
Pone adigit costas, donec sua pectora ferro 
Tangeret : is demum sceleri modus : ora supinat 
ltlandus adhuc, oculisque tremens et murmure Gorgen 
Quaerit, et indigno non solvit brachia collo. 

«Non ego nunc vulgi, quanquam crudelia, pandam 
Funera, sed propria luctus de stirpe recordor. 

Quod te, flave Cydon, quod te per colla refusis 
Intactum, C.renaee, comis (quibus ubera tnecilm 
Obliquumque a patre genus), fortemque, timebam 
Quem desponsa, Gyan, vidi lapsare cruentae 
Vulnere Mirmydonis : quodque inter serta chorosque 
Barbara ludentem fodiebat Opopea mater. 

« Flet super aequaevum soror exarmata Eycaste 
Cydimon : heu similes perituro in corpore vultus 
Adspiciens, tloremque genae, et quas fluxerat auro 
Ipsa comas : tum saeva parens jam conjuge fuso 
Adstitit, impellitque minis, atque inserit ensem. 

Ut fera, quae placido rabiem desueta magistro 
Tardius arma movet, stimulisque, et verbere crebro 
In mores negat ire suos : sic illa jacenti 
Incidit, undantemque sinu collapsa cruorem 

Excipit, et laceros premit in nova vulnera crines. 

« Ut vero Alcimeden etiamnum in murmure truncos 
Ferre patris vultus, et egentem sanguinis ensem 
Conspexi, riguere comae, atque in viscera saevus 
Horror iit : meus ille Thoas, mea dira videri 
Dextra mihi : extemplo thalamis turbata paternis 
Inferor : ille quidem dudum (quis magna tuenti 
Somnus?) agit versans secum, etsi lata recessit 
Urbe domus, quinam strepitus? quae murmura noctis, 
Cur fremebunda quies? trepido scelus ordine pando, 
Quis dolor, unde animi : vis nulla arcere furentes : 

Hac sequere, o miserande : premunt, aderuntquc inoranti , 
Et mecum fortasse cades. His motus, et artus 
Erexit stratis : ferimur per devia vastae 
Urbis, ubi ingentem nocturna: caedis acervum 
Passim, ut quosque sacris crudelis vespera lucis 
Straverat, occulta speculamur nube latentes. 

Hic impressa toris ora, exstantesque reclusis 
Pectoribus capulos, magnarum et fragmina trunca 
Hastarum, et ferro laceras per corpora vestes, 

Crateras pronos, epulasque in caede natantes 
Cernere erat, jugulisque modo torrentis apertis 
Sanguine commixto redeuntem in pocula liacchum. 

Hic juvenum manus, et nullis violabilis armis 
Turba senes : positique patrum super ora geinentum 
Semineces pueri trepidas in limine vita: 

Singultant animas : gelida non saevius Ossa 
Luxuriant Lapitharum epulae, si quando profundo 
Nubigena: caluere mero : vix primus ab ira 
Pallor, et impulsis surgunt ad proelia mensis. 

« Tunc primum sese trepidis sub nocte Thyoneus 
Detexit, nato portans extrema Thoanti 
Subsidia, et multa subitus cum luce refulsit. 

Agnovi : non ille quidem turgentia sertis 
Tempora, nec flava crinem distinxerat uva, 

Nubilus, indignumque oculis liquentibus imbrem 
Alloquitur : « Dum fata dabant tibi, nate, potentem 
Lemnon , et externis etiam servare timendam 
Gentibus, haud unquam justo mea cura labori 
Destitit : absciderunt tristes crudelia Parcae 
Stamina, nec dictis, supplex quae plurima fudi 
Ante Jovem frustra, lacrymisque avertere luctus 
Contigit : infandum natae concessit honorem. 

Accelerate fugam : tuque o mea digna propago, 

Hac rege, virgo, patrem, gemini qua brachia muri 
Litus eunt; illa, qua rara silentia, porta 
Stat fuuesta Venus, ferroque accincta furentes 
Adjuvat (unde manus? unde haec Mavortia Divae 
Pectora? ) : tu lato patrem committe profundo. 
Succedam curis. » — Ita fatus in aera rursus 
Solvitur, et nostrum, visus arcentibus umbris, 

Mitis iter longa; claravit limite flammae. 

« Qua data signa sequor ; dein curvo robore clausum 
Dis 'pelagi, ventisque, et Cycladas Agasoni 
Amplexo, commendo patrem : nec fletibus unquam 
Sit modus alternis, ni jam dimittat Eoo 
Lucifer astra polo : tum demum litore rauco 
Multa metu reputans, et vix confisa Lyaeo 
Dividor, ipsa gradu nitens, sed et anxia retro 
Pectora, nec requies, quin et surgentia coelo 

Flamina, et e cunctis prospectem collibus undas. 

aExoritur pudibunda dies, coelumque retexens 
Aversum Lemno jubar, et declinia Titan 
Opposita juga nube refert : patuere furores 
Nocturni , lucisque novae formidine cunctis 
( Quanquain inter similes ) habitus rubor : impia terrae 
Infodiunt scelera, aut festinis ignibus urunt. 

Jam manus Eumcniduni, captasque refugerat arces 
Exsaturata Venus : licuit sentire, quid ausae, 

Et turbare comas, et luiniua tingere fletu. 

«Insula dives agris, opibusque, armisque, virisque, 
Nota situ, et Getico nuper ditata triumpho, 

Non maris incursu, non hoste, nec aethere larvo, 
Perdidit una omnes orbata, excisaque mundo, 
Indigenas : non arva viri, non aequora vertunt : 
Conticuere domus : eruor altus, et oblita crasso 
Cuncta rubent tabo : inagnaeque in moenibus urbis 
Nos tantum : et saevi spirant per culmina Manes. 

« Ipsa quoque arcanis tecti in penetralibus alto 
Molior igne pyram : sceptrum super annaque patris 
Injicio, et notas regum gestamina vestes, 

Ac prope moesta rogum confusis ignibus adsto 
Ense cruentato, fraudemque et inania busta 
Plango metu, si forte premant, eassumque parenti 
Omen et hac dubios leti precor ire timores. 

a His mihi pro meritis (ut falci criminis astu 
Parta fides ) regno et solio considere patris 
Supplicium datur : anne illis obsessa negarem ? 

Accessi, sa?pc ante Deos testata, fidemque, 
linmeritasque manus : subeo, pro dira potestas! 

Exsangue imperium , et moestam sine culmine I^emnon. 

a Jam magis atque magis vigiles dolor angere sensus , 
Et gemitus clari, et paullatim invisa Polyxo, . 

Jam meminisse nefas : jam ponere Manibus aras 
Concessum, et multum cineres jurare sepultos. 

Sic ubi ductorem trepidae stabulique maritum, 

Quem penes et saltus et adultae gloria gentis, 

Massylo frangi stupuere sub hoste juvencae , 

It truncum sine honore pecus, regemque peremtum 
Ipse ager, ipsi amnes, et muta armenta queruntur. 

« Ecce autem aerata dispellens aequora prora 
Pelias intacti late subit hospita ponti 
Pinus : agunt Minyae : geminus fragor ardua canet 
Per latera; abruptaun credas radicibus ire 
Ortygiam, aut fractum pelago decurrere montem. 

Ast ubi suspensis siluerunt aequora tonsis, 

Mitior et senibus cycnis et pectine Phoebi 
Vox media de puppe venit; maria ipsa carinae 
Accedunt; post nosse datum est: OEagrius illic 
Acclinis malo, mediis intersonat Orpheus 
Remigiis-, tantosque jubet nescire labores. 

Illis in Scythicum Borean iter, oraque primum 
Cyaneis arctata vadis : nos Thracia visu 
Bella ratae, vario tecta incursare tumultu, 

Densarum pecudum , aut fugientum more volucrum. 
Heu ubi nunc furiae? portus, amplexaque litus 
Moenia, qua longe pelago despectus aperto, 
Scandimus, et celsas turres : huc saxa, sudesque, 
Armaque moesta virum, atque infectos caedibus enses 
Subvectant trepidae : quin et squaleutia texta 

Thoracum, et vultu galeas intrare soluto 
Non pudet : audaces rubuit mirata catervas 
Pallas, et adverso risit Gradivus in Haemo. 

Tunc primum ex animis praeceps amentia cessit : 

Nec ratis illa salo, sed Divum sera per aequor 
Justitia, et poenae scelerum adventare videntur. 

« Jamque aderant terrae, quantum Gortynia currunt 
Spicula, coeruleo gravidam quum Juppiter imbri 
Ipsa super nubem ratis armamenta Pelasgae 
Sistit agens : inde horror aquis, et raptus ab omni 
Sole dies, miscet tenebras, quis protinus unda 
Concolor : obnixi lacerant cava nubila venti, 
Diripiuntque fretum : nigris redit humida tellus 
Vorticibus, totumque Notis portantibus aequor 
Pendet, et aequato jam jam prope sidera dorso 
Frangitur : incertas jam nec prior impetus alno , 

Sed labat, exstantem rostris motio gurgite in imo, 

Nunc coelo Tritona ferens : nec robora prosunt 
Semideum heroum, puppemque insana flagellat 
Arbor : et instabili procumbens pondere curvas 
Baptat aquas, remique cadunt in pectus inanes. 

«Nos quoque per rupes , murorumque aggere ab omni , 
Dum labor ille viris, fretaque indignantur, et Austri , 
Desuper invalidis fluitantia tela lacertis, 

Quid non ausa manus? Telamona et Pelea contra 
Spargimus, et nostro petitur Tirynthius arcu. 

Illi quippe simul bello, pelagoque laborant. 

Pars clypeis munire ratem; pars aequora fundo 
Egerere : ast alii pugnant, sed inertia motu 
Corpora, suspensaeque carent conamine vires. 

Instamus jactu telorum, et ferrea nitnbis 
('.ertat hiems : vastaeque sudes, fractique molares, 
Spiculaque, et inulta crinitum missile flamma, 

Nunc pelago, nunc puppe cadunt : dat operta fragorem 
Pinus, et abjunctis regemunt tabulata cavernis. 

« Talis Hyperborea virides nive verberat agros 
Juppiter; obruitur campis genus omne ferarum, 
Deprensaeque cadunt volucres, et messis amaro 
Strata gelu : fragor inde jugis, inde amnibus irae. 

« Ut vero elisit nubes Jove tortus ab alto 
Ignis, et ingentes patuere in lumine nautae, 

Diriguere animi, manibusque horrore remissis 
Arma aliena cadunt ; redeunt in pectora sexus. 
Cernimus iEacidas, murisque immane minantem 
Ancaeum, et longa pellentem cuspide rupes 
Iphiton : attonito manifestus in agmine supra est 
Amphitryoniades, puppemque alternus utrimque 
Ingravat, et medias ardet descendere in undas. 

At levis, et miserte nondum mihi notus Iason 
Transtra per et remos , iinpressaque terga virorum , 
Nunc magnum QEniden, nunc ille hortatibus Idam, 
Et Talaum, et cana rorantem adspergine ponti 
Tyndariden iterans, gelidique in nube parentis 
Vela laborantem Calain subnectere malo, 

Voce manuque rogat ; quatiunt impulsibus illi 
Nunc freta, nunc muros : sed nec spumantia cedunt 
/Equora , et incussae redeunt a turribus hastae. 

Ipse graves fluctus, clavumque audire negantem 
lassat agens Tiphys, palletque, et plurima mutat 
Imperia, ac laevas dextrasque obtorquet in undas 

Proram , navifragis avidam concurrere saxis : 

Donec ab extremae cuneo ratis /Esone natus 
Palladios oleae, Mopsi gestamina, ramos 
Extulit, et socium turba prohibente poposcit 
Foedera : praecipites vocem involvere procella:. 

«Tunc modus armorum, pariterque exhausta quierant 
Flamina, confusoquc dies respexit Olympo. 
Quinquaginta illi trabibus de more revinctis 
Eminus abrupto quatiunt nova litora saltu : 

Magnorum decora alta patrum, jam fronte sereni, 
Noscendique habitu, postquam timor, iraque cessit 
Vultibus : arcana sic fama erumpere porta 
Coelicolas, si quando domus, litusque rubcntum 
yEthiopum , et mensas amor est intrare minores. 

Dant fluvii montesque locum : tum terra superbit 
Gressibus, et paullum respirat coelifer Atlas. 

a Hic et ab asserto nuper Marathone superbum 
Thesea, et Ismarios Aquilonia pignora fratres, 

Utraque quis rutila stridebant tempora penna, 
Cernimus; hic Phoebo non indignante priorem 
Admetum , et durae similem nihil Orphea Thracae ; 

Tunc prolem Calydone satam , generumque profundi 
Nereos : ambiguo visus errore lacessunt 
OEbalidae gemini : chlamys huic, chlamys ardet et illi ; 
Ambo hastile gerunt; humeros exertus uterque, 

Nudus uterque genas; simili coma fulgurat astro. 

Audet iter, magnique sequens vestigia mutat 
Herculis, et tarda quamvis se mole ferentem, 

Vix cursu tener aequat Hylas; Lernaeaque tollens 
Arma sub ingenti gaudet sudare pharetra. 

« Ergo ilerum Venus, et tacitis .corda aspera flaminis 
l.eniniadum pertentat amor : tunc regia Juno 
Arma, habitusque virum, pulchraeque insignia gentis 
Mentibus insinuat, certatimque ordine cunctae 
Hospitibus patuere fores : tunc primus in aris 
Ignis, et infandis venere oblivia curis : 

Tunc epulae, felixque sopor, noctesque quietae : 

Nec Superum sine mente, reor, placuere fatentes. 

« Forsitan et nostrae fatum excusabile culpae 
Noscere cura, duces : cinerem, furiasque meorum 
Testor, ut externas non sponte aut crimine taedas 
Attigerim; scit cura Deum, etsi blandus Iason 
Virginibus dare vincla novis : sua jura cruentum 
Pha^jn habent : alios, Colchi, generatis amores. 

« Jamque exuta gelu tepuerunt sidera longis 
Solibus, et velox in terga revolvitur annus. 

Jam nova progenies, partusque in vota soluti. 

Et non speratis Lemnos clamatur alumnis. 

Nec non ipsa tamen , thalami monumenta coacti , 
Enitor geminos , duroque sub hospite mater 
Nomen avi renovo : nec quae fortuna relictis 
Nosse datum : jam plena quater quinquennia pergunt. 
Si modo fata sinunt, aluitque rogata Lycaste. 

« Detumuere animi maris , et dementior Auster 
Vela vocat : ratis ipsa moram portusque quietos 
Odit, et assueti tendit retinacula saxi. 

Inde fugam Minyae , sociosque appellat Iason 
Efferus, o utinam jam tum mea litora rectis 
Praetervectus aquis, cui non sua pignora cordi, 

Non promissa fides : certe stat fama remotis 

Gentibus, aequorei redierunt vellera Phryxi. 

«Ut stata lux pelago, venturumque aethera sensit 
Tipliys , et occidui rubuere cubilia Phoebi ; 

Heu iterum gemitus, iterumque novissima nox est. 

Vix reserata dies, et jam rate celsus Iason 
Ire jubet, primoque ferit dux verbere pontum. 

Illos e scopulis, et summo vertice montis, 

Spumea porrecti dirimentes terga profundi 
Prosequimur visu, donec lassavit euntes 
Lux oculos, longumque polo contexere visa est 
yEquor, et extremi pressit freta margine coeli. 

«Fama subit portus, vectum trans alta Thoanta 
Fraterna regnare Chio : mihi crimina nulla, 

Et vacuos arsisse rogos : fremit impia plebes 
Sontibus accensae stimulis, facinusque reposcunt. 
Quin etiam occultae vulgo increbrescere voces : 

Solane fida suis? nos autem in funera laetae? 

Non Deus haec, fatumque, quod imperat urbe nefanda. 

«Talibus exanimis dictis (et triste propinquat 
Supplicium, nec regna juvant), vaga litora furto 
Incomitata sequor, funestaque moenia linquo, 

Qua fuga nota patris; sed non iterum obvius Evan : 
Nam ine praedonum manus huc. appulsa tacentem 
Arripit, et vestras famulam transmittit in oras. » 

Talia Lernaeis iterat dum regibus exsul 
Lemnias, et longa solatur damna querela, 

Immemor absentis, sic Di suasistis, alumni; 

Ille graves oculos, languentiaque ora comanti 
Mergit humo, fessusque diu puerilibus actis 
Labitur in somnos; prensa manus haeret in herba. 

Interea campis", nemoris sacer horror Achaei , 
Terrigena erigitur serpens , tractuque soluto 
Immanem sese vehit, ac post terga relinquit. 

Livida fas oculis : tumidi stat in ore veneni 
Spuma virens, ter lingua vibrat, terna agmina adunci 
Dentis, et auratae crudelis gloria frontis 
Prominet. Inachio sanctum dixere Tonanti 
Agricolae, cui cura loci, et silvestribus aris 
Pauper honos : nunc ille Dei circumdare templa 
Orbe vago labens, miser* nunc robora silvae 
Atterit, et vastas tenuat complexibus ornos. 

Saepe super fluvios geminae jacet aggere ripae 
Continuus, squamisque incisus ad*stuat amnis. 

Sed nunc Ogygii jussis quando omnis anhelat 
Terra Dei, trepidaque latent in pulvere Nympha, 
Saevior anfractu laterum sinuosa retorquens 
Terga solo, siccique nocens furit igne veneni. 

Stagna per, arentesque lacus, fontesque repressos 
Volvitur, et vacuis fluviorum in vallibus errat : 
Incertusque sui liquidum nunc aera lambit 
Ore supinato, nunc arva gementia radens 
Pronus adhaeret humo, si quid viridantia sudent 
Gramina : percussas calidis afflatibus herbae, 

Qua tulit ora, cadunt, moriturque ad sibila campus. 

Quantus ab Arctois discriminat aethera plaustris 
Anguis ad usque Notos, alienumque exit in orbem : 
Quantus et ille sacri spiris intorta movebat 
Cornua Parnassi, donec tibi, Delie, fixus 
Vexit arundineam centeno vulnere silvam. 

Quis tibi, parve, Deus tam magni pondera fati 

Sorte dedit? tune hoe vix prima ad limina vitae 
Hoste jaces? an ut inde sacer per saecula Graiis 
Gentibus, et tanto dignus morerere sepulcro? 

Occidis extremae destrictus verbere caudae 
Ignaro serpente puer : fugit ilicet artus 
Somnus, et in solam patuerunt lumina mortem. 

Quum tamen attonito moriens vagitus in auras 
Excidit, et ruptis immutuit ore querelis, 

Qualia non totas peragunt insomnia voces, 

Audiit Hypsipyle , facilemque negantia cursum * 
Exanimis genua aegra rapit; jam certa malorum 
Mentis ab augurio, sparsoque per omnia visu 
Lustrat humum quaerens, et nota vocabula parvo 
"Nequicquam ingeminans : nusquam ille, et prata recentes 
Amisere notas : viridi piger accubat hostis 
Collectus gyro, spatiosaque jugera complet, 

Sic etiam obliqua cervicem expostus in alvo. 

Horruit infelix visu, longoque profundum 
Incendit clamore nemus : nec territus ille, 

Sed jacet. Argolicas ululatus flebilis aures 
Impulit : extemplo monitu ducis advolat ardens 
Arcas eques, causainque refert. Tum squammea demum 
Torvus ad armorum radios fremitumque virorum 
Colla movet : rapit ingenti conamine saxum, 

Quo discretus ager, vacuasque impellit in auras 
Arduus Hippomedon, quo turbine bellica quondam 
Librali saliunt portarum in claustra molares. 

Cassa duci virtus : nam mollia colla refusus 
In tergum serpens venientem exhauserat ictum. 

Dat sonitum tellus, nemorumque per aera densi 

Dissultant nexus : a At non mea vulnera, clamat, 

(Et trabe fraxinea Capaneus subit obvius), unquam 
Effugies, seu tu pavidi ferus incola luci, 

Sive Deis, utinamque Deis concessa voluptas : 

Non, si consertum super haec milii membra Giganta 
Subveheres.» Volat hasta tremens, et hiantia monstri 
Ora subit, linguaeque secat fera vincla trisulcae : 
Perque jubas stantes, capitisque insigne corusci 
Emicat, et nigri sanie perfusa cerebri 
Figitur alta solo : longus vix tota peregit 
Membra dolor, rapido celer ille volumine telum 
Circuit, avulsumque ferens in opaca refugit 
Templa Dei : hic magno tellurem pondere mensus 
Implorantem animam dominis assibilat aris. 

Illum et cognatae stagna indignantia Lernae, 
Floribus et vernis assuetae spargere Nymphae, 

Et Nemees reptatus ager, lucosque per omues 
Silvicolae, fracta, gemuistis, arundine, Fauni. 

Ipse etiam summa jam tela poposcerat aethra 
Juppiter, et dudum nimbique hiemesque coibant, 

Ni minor ira Deo, gravioraque tela mereri 
Servatus Capaneus : moti tamen aura cucurrit 
Fulminis, et summas libavit vertice cristas. 

Jamque pererratis infelix Lemnia campis , 

Liber ut angue locus, modico super aggere longe 
Pallida sanguineis infectas roribus herbas 
Prospicit : huc magno cursum rapit effera luctu , 
Agnoscitque nefas : terraeque illisa nocenti 
Fulminis in morem, non verba in funere primo, 

Non lacrymas habet : ingeminat misera oscula tantum 

Incumbens , animaeque fugam per membra tepentem 
Quaerit hians : non ora loco, non pectora restanL 
Rapta cutis, tenuia ossa patent, nexusque madentes 
Sanguinis imbre novi, totumque in vulnere corpus. 

Ac velut aligerae sedem, foetusque parentis 
Quum piger umbrosa populatus in ilice serpens , 

Illa redit, querulaeque domus mirata quietem 
Stat super impendens , advectosque horrida moesto 
Excutit ore cibos; quum solus in arbore cara 
Sanguis, et errantes per capta cubilia plumae. 

Ut laceros artus gremio miseranda recepit, 
Intexitque comis, tandem laxata dolore 
Vox invenit iter, gemitusque in verba soluti : 

«O mihi desertae natorum dulcis imago, 

Archemore : o rerum et patriae solamen ademtae. 
Servitiique decus, qui te, mea gaudia, sontes 
Exstinxere Dei ? modo quem digressa reliqui 
Irasci vum et prono vexantem gramina cursu? 

Ileu ubi siderei vultus? ubi verba ligatis 
Imperfecta sonis? risusque et murmura soli 
Intellecta mihi? quoties tibi Lemnon, et Argo 
Sueta loqui, et longa somnum suadere querela? 

Sic equidem luctus solabar, et ubera parvo 
Jam materna dabam, cui nunc venit irritus ori 
Lactis, et infelix in vulnera liquitur imber. 

Nosco Deos : o dura mei praesagia somni, 
Nocturnique metus , et nunquam impune per umbras 
Attonitae mihi visa Venus! quos arguo Divos? 

Ipse ego te ( quid enim timeam moritura fateri ? ) 
Exposui fatis : quae mentem insania traxit? 

Tantane me tantae tenuere oblivia curae? 

Dutn patrios casus, famicque exorsa retracto 
Amhitiosa meae, pietas haec magna, fulesque! 

Exsolvi tibi, Lemne, nefas : ubi letifer auguis. 

Ferte, duces; meriti si qua est mihi gratia duri, 

Si quis honos dictis : aut vos exstinguite ferro. 

Ne tristes dominos, orbamque inimica revisam 
Eurydicen : quanquam haud illi mea cura dolendo 
C.esserit. Hocne ferens onus illaetabile matris 
Transfundam gremio? quae me prius ima suh umbras 
Mergat luimus?» Simul h;ec terraque et sanguine vultum 
Sordida magnorum circa vestigia regum 
Vertitur, et tacite moerentibus imputat undas. 

Et jam sacrifici subitus per tecta Lycurgi 
Nuntius implerat laerymis ipsumquc domumque, 

Ipsum adventantem Persei vertice sancio 
Montis, ubi adverso dederat prosecta Tonanti, 

Et caput iratis rediens quassabat ab extis. 

Ilie sese Argolicis immunem servat ab armis 
Haud animi vacuus, sed templa araeque tenebant. 

Nec dum etiam responsa Deum, monitusque vetusti 
Exciderant, voxque ex adytis accepta profundis, 
«Prima, Lycuhge, dabis Dircaeo funera bello. » . 

Id cavet, et moestus vicini pulvere Martis 
Angitur ad lituos, periturisque invidet armis. 

Ecce fides Superum! laceras comitata Thoantis 
Advenit exsequias : contra subit obvia mater. 

Femineos coetus plangentiaque agmina ducens. 

At non magnanimo pietas ignava Lycurgo : 

Fortior ille malis, lacrymasque insana resorbet 

Ira patris : longo rapit arva inorantia passu 
Vociferans : «Illa autem ubi nam . cui parva cruoris 
Laetave damna mei? vivitne? impellite raptam, 

Ferte citi comites : faxo omnis fabula Lemni, 

Et pater, et tumidre generis mendacia sacri 
Exciderint.» Ibat, letumque inferre parabat 
Ense furens rapto : venienti OEneius heros 
Impiger objecta proturbat pectora parma. 

Ac simul infrendens : «Siste hunc, vesane, furorem, 
Quisquis es. » Et pariter Capaneus, acerque reducto 
Adfuit Hippomedon, rectoque Erymanthius ense, 

Ac juvenem multo perstringunt lumine. At inde 
Agrestum pro rege manus : quos inter Adrastus 
Mitior, et sociae veritus commercia vittae 
Amphiaraus ait : «Ne quaeso : absistite ferro, ' 

Unus avum sanguis; neve indulgete furori : 

Tuque prior. » Sed non sedato pectore Tydeus 
Subjicit : « Anne ducem serva tricemque cohortis 
Inachiae ingratis coram tot millibus audes 
Mactare in tumulos? quanti pro funeris ultor! 

Cui regnum, genitorque Thoas, et lucidus Evan 
Stirpis avus : tumidone parum, quod, gentibus actis 
Undique in arma tuis, inter rapida agmina pacem 
Solus Habes? habeasque, et te victoria Graium 
Inveniat tumulis etiamnum haec fata gementem.» 

Dixerat : et tandem cunctante modestior ira 
Ille refert : «Equidem non vos ad incenia Thebes 
Rebar, et hostiles huc advenisse catervas. 

Pergite in exscidium socii, si tanta voluptas, 

Sanguinis, imbuite arma domi, atque haec irrita dudum 

Templa Jovis (quid enim haud licitum?) ferat impius ignis, 
Si vilem, tanti premerent quum pectora luctus, 

In famulam jus esse ratus, dominoque, ducique. 

Sed videt hoc, videt ille Deum regnator, et ausis 
Sera quidem, manet ira tamen. » Sic fatus, et arces 
Respicit, atque illic alio certamine belli 
Tecta fremunt : volucres equitum praeverterat alas 
Fama recens, geminos alis amplexa tumultus. 

Illi ad fata rapi, atque illi jatn occumbere leto, 

Sic meritam Hypsipylen iterant : creduntque, nec ira* 
Fit mora : jamque faces, et tela penatibus instant. 
Vertere regna fremunt, raptumque auferre Lycurgum, 
Cum Jove, cumque aris : resonant ululatibus aedes 
Femineis, versusque dolor dat terga timori. 

Alipedum curru sed enim sublimis Adrastus 
Secum ante ora virum fremebunda Thoantida portans 
It medius turmis, et, «Parcite, parcite, clamat. 

Nil actum saeve r meritus nec tale Lycurgus 
Exscidium, gratique inventrix (luminis ecce. » 

Sic ubi diversis maria evertere procellis 
Hinc Boreas, Eurusque, illinc niger imbribus Auster, 
Pulsa dies, regnantque hiemes, venit aequoris alti 
Rex sublimis equis, geminusque ad spumea Triton 
Frena natans, late pelago dat signa cadenti: 

Et jam plana Thetis, montesque, et litora crescunt. 

Quis Superum tanto solatus funera voto 
Pensavit lacrymas? inopinaque gaudia mcestae 
Rettulit Hypsipylae? Tu geutis conditor, Evan, 

Qui geminos juvenes Lemni de litore vecto# 

Intuleras Nemeae, mirandaque fata parabas. 

Causa viae genitrix , nec inhospita tecta Lycurgi 
Praebuerant aditus, et protinus ille tyranno 
Nuntius exstinctae miserando vulnere prolis. 

Ergo adsunt comites (pro fors, et caeca futuri 
Mens hominum!) regique favent : sed Lemnos ad aures 
Ut primum, dictusque Thoas, per tela, manusque 
Irruerunt, matremque avidis complexibus ambo 
Diripiunt flentes, alternaque pectora mutant. 

Illa velut rupes immoto saxea visu 
Haeret, et expertis non audet credere Divis. * 

Ut vero et vultus, et signa Argoa relictis 
Ensibus , atque humeris amborum intextus Iason , 
Cesserunt luctus, turbataque munere tanto 
Corruit, atque alio maduerunt lumina fletu. 

Addita signa polo, laetoque ululante tumultu 
Tergaque , et aera Dei motas crepuere per auras. 

Tunc pius OEclides, ut prima silentia vulgi 
Mollior ira dedit , placidasque accessit ad aures : 

«Audite, o ductor Nemeae, lectique potentes 
Inachidae, quae certus agi manifestat Apollo. 

Iste quidem Argolicis haud olim indebitus armis 
Luctus adest : recto descenduut limite Parcae. 

Et sitis interitu fluviorum , et letifer anguis , 

Et puer, heu nostri signatus nomine fati, 

Archemorus : cuncta haec Superum demissa suprema 
Mente fluunt : differte animos, festinaque tela 
Ponite : mansuris donandus honoribus infans : 

Et meruit : det pulchra suis libamina virtus 
Manibus, ^tque u tinam plures innectere pergas, 
Phoebe, moras, semperque novis bellare vetemur 

Casibus, et semper Thebe funesta recedat. 

At vos magnorum transgressi fata parentum 
Felices, longum quibus bine per saecula nomen, 
Dum Lernaea palus, et dum pater Inachus ibit, 
Dum Nemee tremulas campis jaculabitur umbras; 
Ne fletu violate sacrum, ne plangite Divos : 

Nam Deus iste, Deus; Pyliae nec fata senectae 
Maluerit, Phrygiis aut degere longius annis. » 
Finierat, coeloque cavam nox induit umbram. 





.. 



Digitized by Google 




LIBER SEXTUS. 


Nuntia multivago Danaas perlabitur urbes 
Fama gradu, sancire novo sollemnia busto 
Inachidas , iudumque super, quo Martia bellis 
Praesudare paret, seseque accendere virtus. 

Graium ex more decus : primus Pisaea per arva 
Hunc pius Alcides Pelopi certavit honorem , 
Pulvereumque fera crinem detersit oliva. 

Proxima vipereo celebravit libera nexu 
Phocis Apollineae bellum puerile pharetrae. 

Mox circum tristes servata Palaemonis aras 
Nigra superstitio, quoties animosa resumit 
Leucothoe gemitus, et amica ad litora festa 
Tempestate venit : planctu conclamat uterque 
Isthmos; Echioniae responsant flebile Thebae. 

Et nunc eximii regum, quibus Argos alumnis 
Connexum coelo, quorumque ingentia tellus 
Aonis et Tyriae suspirant nomina matres, 

Concurrunt, nudasque movent in proelia vires. 

Ceu primum ausurae trans alta ignota biremes , 

Seu Tyrrhenam hiemem , seu stagna iEgaea lacessunt , 
Tranquillo prius arma lacu, clavumque, levesque 
Explorant remos, atque ipsa pericula discunt : 

At quum experta cohors, tum pontum irrumpere fretae 
Longius, ereptasque oculis non quaerere terras. 

Clara laboriferos coelo Tithonia currus 
Extulerat, vigilesque Deae pallentis habenas 
Et nox, et cornu fugiebat Somnus inani. 

Jam plangore viae, gemitu jam regia mugit 
Flebilis : acceptos longe nemora avia frangunt, 
Multiplicantque sonos : sedet ipse exutus honoro 
Vittarum nexu genitor, squalentiaque ora 
Sparsus, et incultam ferali pulvere barbam. 

Asperior contra, planctusque egressa viriles 
Exemplo famulas premit, hortaturque volentes 
Orba parens , lacerasque super procumbere nati 
Relliquias ardet, totiesque avulsa refertur. 

Arcet et ipse pater. Mox ut meerentia 
Vultibus Inachii penetrarunt limina reges, 

Ceu nova tunc clades, et primo saucius infans 
Vulnere, letalisve irrumperet atria serpens, 

Sic alium ex alio, quanquain lassata, fragorem 
Pectora congeminant, integratoque resultant 
Accensae clamore fores : sensere Pelasgi 
Invidiam, et lacrymis excusant crimen obortis. 

Ipse, datum quoties, intercisoquc tumultu 
Conticuit stupefacta domus, solatur Adrastus 
Alloquiis genitorem ultro : « nunc fata recensens 
Resque hominum duras, et inexorabile pensum 
Nunc aliam prolem, mansuraque numine dextro 
Pignora : » nondum orsis modus, et lamenta redibant. 
Ille quoque affatus non mollius audit amicos, 

Quam trucis Ionii rabies clamantia ponto 

V<?ta virum, aut tenues curant vaga fulmina nimbos. 

Tristibus interea ramis, teneraque cupresso 

Damnatus flammae torus, et puerile feretrum 
Texitur. Ima virent agresti stramina cultu. 

Proxima gramineis operosior area sertis, 

Et picturatus morituris floribus agger. 

Tertius assurgens Arabum strue tollitur ordo 
Eoas complexus opes , incanaque glebis 
Thura, et ab antiquo durantia cinnama Belo. 

Summa crepant auro, Tyrioque attollitur ostro 
Molle supercilium : teretes hoc undique gemmae 
Irradiant : medio Linus intertextus acantho, 
Letiferique canes : opus admirabile semper 
Oderat , atque oculos flectebat ab omine mater. 

Arma etiam , et veterum exuvj^s circumdat avorum 
Gloria mixta malis, afBictaeque ambitus aulae, 

Ceu grande exsequiis onus, atque immensa ferantur 
Membra toro : sed cassa tamen sterilisque dolentes 
Fama juvat, parvique augescunt munere manes. 

Inde ingens lacrymis honor, et miseranda voluplas, 
Muneraque in cineres annis graviora feruntur. 
Namque illi et pharetras, brevioraque tela dicarat 
Festinus voti pater, insontesque sagittas. 

Jam tunc et nota stabulis de gente probatos 
In nomen pascebat equos, cinctusque sonantes, 
Armaque majores exspectatura lacertos. 

Spes avidae ! quas non in nomen credula vestes 
Urgebat studio? cultusque insignia regni 
Purpureos, sceptrumque minus? cuncta ignibus atris 
Damnat atrox , suaque ipse parens gestamina ferri , 

Si damnis rabidum queat exsaturare dolorem. 

Parte alia gnari monitis exercitus instat 


Digitized by Google 


N. 85 .) 


THEBAIDOS LIBER VI. 


Auguris, aeriam truncis ncmorumque ruiua 
Montis onus cumulare pyram ; quae crimina caesi 
Anguis, et infausti cremet atra piacula belli. 

His labor accisam Nemeen , umbrosaque Tempe 
Praecipitare solo, lucosque ostendere Phoebo. 
Sternitur extemplo veteres incidua ferro 
Silva comas, largae qua non opulentior umbrae 
Argolicos inter saltusque educta Lycaeos 
Extulerat super astra caput : stat sacra senectae 
Numine, nec solos hominum transgressa veterno 
Fertur avos, Nymphas etiam mutasse superstes, 
Faunorumque greges. Aderat miserabile luco 
Exscidium : fugere ferae, nidosque tepentes 
Absiliunt , metus urget , aves : cadit ardua fagus ; 
Chaoniumque nemus , brumaeque illaesa cupressus , 
Procumbunt piceae, flammis alimenta supremis, 
Ornique, iliceaeque trabes, metuendaque succo 
Taxus, et infandos belli potura cruores 
Fraxinus, atque situ non expugnabile robur. 

Hinc audax abies, et odoro vulnere pinus 
Scinditur, acclinant intonsa cacumina terrae 
Alnus amica fretis, nec inhospita vitibus ulmus. 
Dat gemitum tellus : non sic eversa feruntur 
Ismara, quum fracto Boreas caput extulit antro. 
Non grassante Noto citius nocturna peregit 
Flamma nemus : linquunt flentes dilecta locorum 
Otia cana Pales, Silvanusque arbiter umbrae, 
Semideumque pecus : migrantibus adgemit illis 
Silva , nec amplexae dimittunt robora Nymphae. 

Ut quum possessas avidis victoribus arces 

Dux raptare dedit, vix signa audita, nec urhem 
Invenias : ducunt, sternuntque, abiguntquc, feruntque 
Immodici : minor ille fragor, quo bella geruntur. 

Jamque pari cumulo geminas, hanc tristibus Umbris, 
Ast illam Superis, aequus labor auxerat aras. 

Quum signum luctus cornu grave mugit adunco 
Tibia, cui teneros suetum producere Manes 
Lege Phrygum maesta. Pelopem monstrasse ferebant 
Exsequiale sacrum, carmenque minoribus umbris 
Utile, quo geminis Niobe consumta pharetris 
Squallida bissenas Sipylon deduxerat urnas. 

Portant inferias, arsuraque fercula primi 
Graiorum, titulisque pios testantur honores 
Gentis quisque suae : longo post tempore surgit 
Colla super juvenum, numero dux legerat omni, 

Ipse fero clamore torus : cinxere Lycurgum 
Lernaei proceres; genitricem mollior ambit 
Turba, nec Hypsipyle raro subit agmine : vallant 
Inachidae memores, sustentant livida nati 
Brachia, et inventae concedunt plangere matri. 

Illic infaustos ut primum egressa penates 
Eurydice, nudo vocem de pectore rumpit, 

Planctuque et longis praefata ululatibus infit : 

« Non hoc Argolidum coetu circumdata matrum 
Speravi te, nate, sequi, nec talia demens 
Fingebam votis annorum elementa tuorum, 

Nil saevum reputans : etenim his in finibus aevi 
Unde ego bella tibi Thebasque ignara timerem? 

Cui Superum nostro committere sanguine pugnas 
Dulce? quis hoc armis vovit scelus? at tua nondum , 

Cadme, domus; nullus Tyrio grege plangitur infans. 
Primitias egomet lacrymarum, et caedis acerbae 
Ante tubas ferrumque tuli, dum deside cura 
Credo sinus fidos altricis, et ubera mando. 

Quidni ego? narrabat servatum fraude parentem, 
Insontesque manus : en! quam ferale putemus 
Abjurasse sacrum, et Lemni gentilibus unam 
Immunem furiis : haec illa, et creditis ausae? 

Haec pietate potens? solis abjecit in arvis 
Non regem, dominumve; alienos impia partus, 

Hoc tantum, silvaeque infamis tramite liquit, 

Quem non anguis atrox (quid enim hac opus , hei mihi , leti 
Mole fuit?), tantum coeli violentior aura, 

Impulsaeque Noto frondes, cassusque valeret 
Exanimare timor. Nec vos incessere luctu 
Orba habeo : fixum matri immotumque manebat 
Hac altrice nefas : at quin et blandus ad illam, 

Nate, magis, solam nosse, atque audire vocantem, 
Ignarusque mei : nulla ex te gaudia matri. 

Illa tuos questus, lacrymososque impia risus 
Audiit, et vocis decerpsit murmura primae : 

Illa tibi genitrix semper, dum vita manebat, 

Nunc ego. Sed miserae mihi nec punire potestas 
Sic meritam : quid dona, duces, quid inania fertis 
Justa rogis? illam, nil poscunt amplius umbrae, 

Illam, oro, cineri simul, excisaeque parenti • 
Reddite, quasso, duces : per ego haec primordia belli, 
Cui peperi : sic aequa gemant mihi funera matres 
Ogygiae.» Sternit crines, jt-eratque precando, 

« Reddite : nec vero crudelem, avidamque vocate 

Sanguinis : occumbam pariter, dum vulnere justo 
Exsaturata oculos, unum impellamur in ignem. » 

Talia vociferans alia de parte gementem 
Hypsipylen , neque enim illa comas nec pectora servat , 
Agnovit longe, et socium indignata dolorem, 

«Hoc saltem, o proceres, tuque o cui pignore nostro 
Partus honos, prohibete nefas : auferte supremis 
Invisam exsequiis : quid se funesta parenti 
Miscet? et in nostris spectatur et ipsa ruinis? 

Cui luget complexa suos ? » sic fata repente 
Concidit, abruptisque obmutuit ore querelis. 

Non secus ac primo fraudatum lacte juvencum, 

Cui trepidae vires, et solus ab ubere sanguis, 

Seu fera , seu duras avexit pastor ad aras ; 

Nunc vallem spoliata parens, nunc flumina questu , 
Nunc armenta movet, vacuosque interrogat agros : 
Tunc piget ire domum, moestoque novissima campo 
Exit, et oppositas impasta avertitur herbas. 

At genitor sceptrique decus cultusque Tonantis 
Injicit ipse rogis, tergoque et pectore fusam 
Caesariem ferro minuit, scctisque jacentis 
Obnubit tenuia ora comis, ac talia fletu 
Verba pio miscens : «Alio tibi, perfide, pacto, 

Juppiter, hunc crinem voti reus ante dicaram. 

Si pariter virides nati libare dedisses 

Ad tua templa genas; sed non ratus ore sacerdos, 

Damnataequc preces : ferat haec, qua: dignior umbra est. » 

Jam face subjecta primis in frondibus ignis 
Exclamat : labor insanos arcere parentes. 

Stant jussi Danai , atque obtqplis eminus armis 

Prospectu visus interclusere nefasto. 

Ditantur flammae : non unquam opulentior illic 
Ante cinis : crepitant gemmae, atque immane liquescit 
Argentum, et pictis exsudat vestibus aurum; 

Nec non Assyriis pinguescunt robora succis, 

Pallentique croco strident ardentia mella, 
Spumantesque mero paterae verguntur, et atri 
Sanguinis et rapti gratissima cymbia lactis. 

Tunc septem numero turmas (centenus ubique 
Urget eques) versis ducunt insignibus ipsi 
Grajugenae reges, lustrantque, ex more, sinistro 
Orbe rogum, et stantes inclinant pulvere flammas. 

Ter curvos egere sinus, illisaque telis 

Tela sonant : quater horrendum pepulere fragorem 

Arma, quater mollem famularum brachia planctum. 

Semianimes alter pecudes spirantiaquc ignis 
Accipit armenta : hic luctus abolere, novique 
Funeris auspicium, vates (quanquam omina sentit 
Vera) jubet, dextri gyro, et vibrantibus hastis, 

Hac redeunt , raptumque suis libamen ab armi 
Quisque jacit, seu frena libbt, seu cingula flammis 
Mergere, seu jaculum, summae seu cassidis umbram. 

Multa gemunt contra raucis concentibus agri. 

Et lituis aures circum pulsantur acutis. 

Terretur clamore nemus : sic Martia vellunt 
Signa tubae, nondum ira calet, nec sanguine ferrum 
Irrubuit, primo bellorum comitur illo 
Vultus, honoris opus : stat adhuc incertus in alta 
Nube, quibus sese Mavors indulgeat armis. 

Finis erat, lapsusque putres <ain Mulciber ibat 

1 ii cineres : instant (laminis, multo<|ue soporant 
Imbre rogum, posito donec cum sole labores 
Exhausti : seris vix cessit cura tenebris. 

Roscida jam novies coelo dimiserat astra 
Lucifer, et totidem Lunae praevenerat ignes 
Mutato nocturnus equo : nec conscia fallit 
Sidera, et alterno deprenditur unus in ortu : 

( Mirum opus accelerasse manus ) stat saxea moles, 
Templum ingens, cineri, rerumque effectus in illo 
Ordo docet casus : fessis hic (lumina monstrat 
Hypsipyle Danais, hic reptat flebilis infans, 

Hic jacet, extremum tumuli circum asperat orbem 
Squameus : exspectes morientis ab ore cruenta 
Sibila, marmorea sic volvitur anguis in hasta. 

Jamque avidum pugnas visendi vulgus inermes 
Fama vocat : cunctis arvis ac moenibus adsunt 
Exciti : illi etiam, quis belli incognitus horror. 
Quos effoeta domi, quos prima reliquerat aetas, 
Conveniunt : non aut Ephyraeo in litore tanta 
Unquam, aut OEnomai fremuerunt agmina circo 

Collibus incurvis, viridique obsessa corona 
Vallis in amplexu nemorum sedet : hispida circum 
Stant juga, et objectus geminis umbonibus agger 
Campum exire vetat, longo quem tramite planum 
Gramineae frondes, sinuataque cespite vivo 
Mollia non subitis augent fastigia clivis. 

Illic conferti, jam sole rubentibus arvis, 

Bellatrix sedere cohors : ibi corpore mixto 
Metiri numerum, vultusque, habitusque suorum, 
Dulce viris, tantique juvat fiducia belli. 

Centum ibi nigrantes, armenti robora, tauros 
Lenta mole trahunt, idem numerusque colorque 
Matribus, et nondum lunatis fronte juvencis. 

Exin magnanimum series antiqua parentum 
Invehitur, miris in vultum animata figuris. 

Primus anhelantem duro Tirynthius angens 
Pectoris attritu sua frangit in ossa leonem. 

Haud illum impavidi, quamvis et in aere, suumque 
Inachidae videre decus : pater ordine juncto 
Laevus, arundineae recubansque sub aggere ripae, 
Cernitur, emissaeque indulgens Inachus urnae. 

Io post tergum, jam prona, dolorque parentis 
Spectat inocciduis stellatum visibus Argum. 

Ast illam melior Phariis erexerat arvis 
Juppiter, atque hospes jam tunc Aurora colebat. 

Tantalus inde parens, non qui fallentibus undis 
Imminet, aut refugae sterilem rapit aera silvae, 

Sed pius, et magni vehitur conviva Tonantis. 

Parte alia victor curru Neptunia tendit 
Lora Pelops, pressatque rotas auriga natantes 
Myrtilus, et volucri jamjamque relinquitur axe. 

Et gravis Acrisius , speciesque horrenda Corcebi , 
Et Dauae culpata sinus, et in amne reperto 
Tristis Amymone, parvoque Alcmena superbit 
Hercule, tergemina crinem circumdata luna. 

Jungunt discordes inimica in foedera dextras 
Belidae fratres; sed vultu mitior adstat 
Aegyptus, Danai manifestum agnoscere ficto 
Ore nefas, pacisque malae, noctisque futurae. 

Mille dehinc species : tandem satiata voluptas. 

Praestantesque viros vocat ad sua praemia virtus. 

Primus sudor equis. Dic, inclyte Phoebe, regentuni 
Nomina, dic ipsos : neque enim generosior unquam 
Alipedum collata acies : ceu praepete cursu 
Confligant densae volucres, aut litore in uno 
/Eoius insanis statuat certamina ventis. 

Ducitur ante omnes rutilae manifestus Arion 
Igne jubae : Neptunus equo, si certa priorum 
Fama, pater : primus teneris laesisse lupatis 
Ora, et litoreo doniitasse in pulvere fertur, 

Verberibus parcens : etenim insatiatus eundi 
Ardor, et hyberno par inconstantia ponto. 

Saepe per Ionium Libycumque natantibus ire 
Interjunctus equis , omnesque assuetus in oras 
Caeruleum deferre patrem : stupuere relicta 
Nubila, certantes Eurique Notique sequuntur. 

Nec minor in terris bella Eurysthea gerentem 
Amphitryoniaden alto per gramina suko 
Duxerat : illi etiam ferus, indocilisque teneri. 

Mox Divum dono regis dignatus Adrasti 
Imperia, et multum mediis mansueverat annis. 

Tunc rector genero Polynici indulget agendum 
Multa monens, ubi fervor equo, qua suetus ab arte 
Mulceri, ne saeva manus, ne liber habenis 
Impetus. «Urge alios, inquit, stimulisque, minisque; 
Ille ibit, minus ipse voles : » sic ignea lora 
Quum daret, et rapido Sol natum imponeret axi, 
Gaudentem Iacrymans astra insidiosa docebat, 
Nolentesque teri zonas, mediamque polorum 
Temperiem : pius ille quidem, et formidine cauta; 

Sed juvenem durae prohibebant discere Parcae. 

QEbalios sublimis agit spes proxima palmae 
Amphiaraus equos : tua furto lapsa propago, 

Cyllare, dum Scythici diversus ad ostia ponti 
Castor Amyclaeas remo permutat habenas. 

Ipse habitu niveus : nivei dant colla jugales : 

Concolor est albis et cassis et infida cristis. 

Quin et Thessalicis felix Admetus ab oris 
Vix steriles compescit equas; Centaurica dicunt 
Semina : credo, ad^o sexuin indignantur, et omnis 
In vires adducta Venus : noctemque, diemque 
Assimulant, maculis internigrantibus albae : 

Tantus uterque color, credi nec degener illo 
De grege Castaliae, stupuit qui sibila cannae 
Laetus, et audito contemsit Apolline pasci. 

Ecce et Iasonidae juvenes, nova gloria matris 
Hypsipyles, subiere jugo, quo vectus uterque. 

Nomen avo gentile Thoas, atque omine dictus 
Euneos Argoo : geminis eadem omnia, vultus. 

Currus , equi , vestes , par et concordia voti ; 

Vincere, vel solo cupiunt a fratre relinqui. 

It Chromis, Hippodamusque , alter satus Hercule maguo , 
Alter ab QEnomao : dubites, uter effera presset 
Frena magis. Getici pecus hic Diomedis; at ille 
Pisaei juga patris habet; crudelibus ambo 
Exuviis, diroque imbuti sanguine currus. 

Metarum instar erat hinc nudo robore quercus , 

Olim omnes exuta comas , hinc saxeus umbo 
Arbiter agricolis : finem jacet inter utrumque, 

Quale quater jaculo spatium , ter arundine vincas. 

5 . 

Interea cantu Musarum nobile inulcens 
Concilium, citharaque manus insertus Apollo 
Parnassi summo spectabat ab aethere terras, 

Orsa Deum (nam saepe Jovem, Phlegramque , suique 
Anguis opus, fratrumque prus cantarat honores) 

Tunc aperit, quis fulmen agat, .quis sidera ducat 
Spiritus, unde animi fluviis, quae pabula ventis, 

Quo fonte immensum vivat mare, quae via soles 
Praecipitet, noctem quae porrigat, imane tellus, 

An media, et rursus mundo succincta latenti. 

Finis erat; differt avidas audire sorores : 

Dumque chelyn lauro, textumque illustre coronas 
Subligat, et picto discingit pectora limbo, 

Haud procul Herculeam Nemeen clamore reductus 
Adspicit; atque illic ingens certaminis instar 
Quadrijugi : noscit cunctos, et forte propinquo 
Constiterant Admetus et Amphiaraus in arvo. 

Tunc secum, « Quisnam iste duos, fidissima Phoebo 
Nomina, commisit Deus in discrimina reges? 

Ambo pii , carique ambo : nequeam ipse priorem 
Dicere. Peliacis hic quum famularer in arvis, 

Sic Jovis imperia, et nigra voluere sorores, 

Thura dabat famulo, nec me sentire minorem 
Ausus; at hic tripodum comes, et pius artis alumnus 
ALthereae : potior meritis tamen ille, sed hujus 
Extrema jam fila colo : datur ordo senectae 
Admeto, serumque mori : tibi nulla supersunt 
Gaudia; jam Thebae juxta, et tenebrosa vorago. 

Scis miser, et nostra pridem cecinere volucres. » 

Dixit, et os fletu paene inviolabile tinctus 

Extemplo Nemeen radiante per aethera saltu 
Ocior et patrio venit igne suisque sagittis. 

Ipse olim in terris, coelo vestigia durant, 

Claraque per Zephyros etiamnum semita lucet. 

Et jam sortitus Prothous versarat ahena 
Casside; jamque locus cuique est, et liminis ordo. 
Terrarum decora ampla viri, decora ampla jugales , 
Divum utrumque genus, stant uno margine clausi; 
Spesque, audaxque una metus, et fiducia pallens. 

Nil fixum cordi : pugnant exire , paventque : 

Concurrit summos animosum frigus in artus. 

Qui dominis, idem ardor equis : face lumina suYgunt, 
Ora sonant morsu, spumisque, et sanguine ferrum 
Uritur, impulsi nequeunt obsistere postes, 

ClaustraqQe, compressa transfumat anhelitus irae. 

Stare adeo miserum est! pereunt vestigia mille 
Ante fugam, absentemque ferit gravis ungula campum. 
Circumstant fidi, nexusque, et torta jubarum 
Expediunt, firmantque animos, et plurima monstrant. 

Insonuit contra Tyrrhenum murmur, et omnes 
Exsiluere loco : quae tantum carbasa ponto? 

Qua bello sic tela volant? qua nubila coelo? 

Amnibus hybernis minor est, minor impetus igni : 
Tardius astra cadunt : glomerantur tardius imbres : 
Tardius e summo decurrunt flumina monte. 

Emissos videre, atque agnovere Pelasgi. 

Et jam rapti oculis, jam caco pulvere mixti 
Una in nube latent, vultusque umbrante tumultu, 

Vix inter sese clamore et nomine noscunt. 

Evolvere globum, et spatio quo quisque valebat 

Diducti : delet sulcos iterata priores 

Orbita : nunc avidi prono juga pectore tangunt, 

Nunc pugnante genu pressis duplicantur habenis : 

Colla toris crinita tument, stantesque repectit 
Aura jubas : bibit albentes humus arida nimbos. 

Fit sonus, immanisque pedum, tenuisque rotarum. 

Nulla manus requies; densis insibilat aer 
Verberibus : gelida non crebrior exsilit Arcto 
Grando, nec Oleniis manant tot cornibus imbres. 

Senserat adductis alium praesagus Arion 
Stare ducem loris, dirumque expaverat insons 
OFdipodioniden : jam illinc a limine discors, 

Iratusque oneri insolito truculentior ardet. 

Inachidae credunt accensum laudibus : ille 
Aurigam fugit : aurigae furiale minatur 
Efferus , et campo dominum circumspicit omni. 

Ante tamen cunctos sequitur, longeque secundus 
Amphiaraus agit, quem Thessalus aequat eundo 
Admetus : juxta gemini, nunc Euneos ante. 

Et nunc ante Thoas : cedunt, vincuntque; nec unquam 
Ambitiosa pios collidit gloria fratres. 

Postremum discrimen erant Chromis asper, et asper 
Hippodamus : non arte rudes, sed mole tenentur 
Cornipedum : prior Hippodamus fert ora sequentum. 
Fert gemitus : multaque humeros incenditur aura. 

Speravit flexae circum compendia meta:, 

Interius ductis, Phoebeius augur, habenis, 

Anticipasse viam, nec non et Thessalus heros 
Spe propiore calet; dum non cohibente magistro 
Spargitur in gyros, dexterque exerrat Arion. 

Jam prior OEclides, et jam non tertius ibat 
Admetus, laxo quum tandem ex orbe reductus 
vEquoreus sonipes premit, evadilque parumper 
Gavisos : subit astra fragor, cadumque tremiscit, 
Omniaque excusso patuere sedilia vulgo. 

Sed nec lora regit, nec verbera pallidus addit 
Labdacides : lassa veluti ratione magister 
In fluctus, in saxa ruit; nec jam amplius astra 
Respicit, et victam projecit casibus artem. 

Rursus praecipites in recta ac devia campi 
Obliquant, tenduntque vias; iterum axibus axes 
Inflicti, radiisque rotae : pax nulla, fidesque. 

Bella geri ferro levius; bella horrida credas. 

Is furor in laude esi •’ trepidant, mortemque minantur 
Multaque transversis praestringitur ungula campis. 

Nec jam sufficiunt stimuli, non verbpra : voce 
Nominibusque cient Pholoen Admetus, et Irin 
Funalemque Thoen; rapidum Danaeius augur 
Ascheton increpitans, meritumque vocabula Cycnum. 
Audit et Herculeum Strymon Chromin, Euneon audit 
Igneus /Echion : tardum Calydona lacessit 
Hippodamus, variumque Thoas rogat ire Podarcem. 
Solus Echionides errante silentia curru 
Mcesta tenet, trepidaque tiinct se voce fateri. 

Vixdum coeptus equis labor, et jani pulvere quarto 
Campum frieunt; jamque et tepidis sudoribus artus 
Effoeti; et crassum rapit ejectalque vaporem 
Cornipedum flammata sitis : nec jam integer illis 
Impetus, et longi suspendunt ilia flatus. 

Hic anceps fortuna diu decernere primum 

Ausa venit : ruit, Haemonium dum fervidus instat 
Admetum superare, Tlioas; nec praetulit ullam 
Frater opem : velit ille quidem; sed Martius ante 
Obstitit Hippodamus, mediasque immisit habenas. 

Mox Chromis Hippodamum metae interioris ad orbem 
Viribus Herculeis et toto robore patris 
Axe tenet prenso : luctantur abire jugales 
'Nequicquam, frenosque et colla rigentia tendunt. - 
Ut Siculas si quando rates tenet aestus, et ingens 
Auster agit, medio stant vela tumentia ponto. 

Tunc ipsum fracto curru deturbat, et isset 
Ante Chromis; sed Thraces equi ut videre jacentem 
Hippodamum , redit illa fames , jamjamque trementem 
Partiti furiis; ni frena, ipsosque frementes, 

Oblitus palmae, retro Tirynthius heros 
Torsisset, victusque et collaudatus abisset. 

At tibi promissos jamdudum Phoebus honores, 
Amphiarae, cupit. Tandem ratus apta favori 
Tempora, pulverei venit in spatia horrida circi, 

Quum jam in fine via;, et summum victoria uutat : 
Anguicomam monstri effigiem saevissima visu 
Ora movet ; sive ille Erebo , seu finxit in astu 
Temporis; innumera certe formidine cultum 
Tollit in astra nefas : non illud janitor atrae 
Impavidus Lethes, non ipsae horrore sine alto 
Eumenides vidisse queant : turbasset euntes 
Solis equos, Martisque jugum : nam flavus Ariou 
Ut vidit , saliere jubae, atque erectus in armos 
Stat , sociumque jugi , comitesquc utrimque laboris 
Secum alte suspendit equos. Ruit ilicct exsul 

Aonius, nexusque diu per terga volutus 
Exuit : abripitur longe moderamine liber 
Currus; at hunc putri praeter tellure jacentem 
Taenarei currus, et Thessalus axis, et heros 
Lemnius, obliqua quantum vitare dabatur 
Transabiere fuga. Tandem caligine mersum 
Erigit accursu comitum caput, aegraque tollit 
Membra solo, et socero redit haud speratus Adrasto. 

Quis mortis, Thebane, locus? nisi dura negasset 
Tisiphone, quantum poteras dimittere bellum? 

Te Thebae, fraterque palam, te plangeret Argos, 

Te Nemee : tibi Lerna comas , Larissaque supplex 
Poneret; Archemori major colerere sepulcro. 

Tunc vero QEclides , quanquam jam certa sequenti 
Praemia, quum vacuus domino praeiret Arion, 

Ardet adhuc cupiens vel inanem vincere currum. 

Dat vires, refovetque Deus : volat ocior Euro, 

Ceu modo carceribus dimissus in arva solutis, 
Verberibusque jubas et terga lacessit habenis , 

Ascheton increpitansque levem Cycnumque nivalem. 
Nunc saltem dum nemo prior, rapit igneus orbes 
Axis, et effossae longe sparguntur arenae. 

Dat gemitum tellus, et jam tunc saeva minatur. 
Forsitan et victo prior isset Arione Cycnus; 

Sed vetat aequoreus vinci pater : hinc vice justa 
Gloria mansit equo, cessit victoria vati. 

Huic pretium palmae gemini cratera ferebant 
Herculeum juvenes : illum Tirynthius olim 
Ferre manu sola, spumantemque ore supino 
Vertere, seu monstri victor, seu Marte, solebat. 

Centauros habet arte truces, aurumque figuris 
Terribile : hic mixta Lapitharum caede rotantur 
Saxa, faces, aliique iterum crateres; ubique 
Ingentes morientum irae : tenet ipse furentem 
Hylaeum, et torta molitur robora barba. 

At tibi Maeonio fertur circumflua limbo 
Pro meritis, Admete, chlamys, repetitaquc inulto 
Murice. Phryxei natat hic contemtor ephebus 
yEquoris, et picta translucei caerulus unda : 

In latus ire manus, mutaturusque videtur 
Brachia , nec siccum speres in stamine crinem : 
Contra autem frustra sedet anxia turre suprema 
Sestias in speculis : moritur prope conscius ignis. 

Has Adrastus opes dono victoribus ire 
Imperat : at generum famula solatur Achaea. 

Sollicitat tunc ampla viros ad praemia cursu 
Praeceleres : agile studium, et tenuissima virtus, 
Pacis opus, quum sacra vocant; nec inutile bellis 
Subsidium, si dextra neget. Prior omnibus Idas, 
Nuper Olympiacis umbratus tempora ramis, 

Prosilit : excipiunt plausu Pisaea juventus 
Eleaeque manus : sequitur Sicyonius Alcon ; 

Et bis in Isthmiaca victor clamatus arena 
Phaedimus ; alipedumque fugam praegressus equorum 
Ante Dymas, sed tunc aevo tardante secutus. 

Multi et, quos varii tacet ignorantia vulgi. 

Hinc atque hinc subiere. Sed Arcada Parthenopaeum 
Appellant, densique cient vaga murmura circi. 

Nota parens cursu : quis Maenaliae Atalantes 
Nesciat egregium decus, et vestigia cunctis 

Indeprensa procis ? onerat celeberrima natum 
Mater : et ipse procul fama jam notus inermes 
Narratur cervas pedes inter aperta Lycaei 
Tollere, et emissum cursu deprendere telum. 

Tandem exspectatus volucri super agmina saltu 
Emicat, et torto chlamydem diffibulat auro. 

Effulsere artus, membrorumque omnis aperta est 
Laetitia, insignesque humeri, nec pectora nudis 
Deteriora genis, latuitque in corpore vultus. 

Ipse tamen formae laudem aspernatur, et arcet 
Mirantes : tunc Palladios non inscius haustus 
Incubuit, pinguique cutem fuscatur olivo. 

Hoc Idas, hoc more Dymas, aliique nitescunt. 

Sic ubi tranquillo pellucent sidera ponto, 
Vibraturque fretis coeli stellantis imago, 

Omnia clara nitent : sed clarior omnia supra 
Hesperos exercet radios, quantusque per altum 
jEthera , caeruleis tantus monstratur in undis. 
Proximus et forma, nec multum segnior Idas 
Cursibus, atque aevo juxta prior : attamen illi 
Jam tenuem pingues florem induxere palaestrae, 
Deserpitque genis, nec se lanugo fatetur 
Intonsae sub nube comae. Tunc rite citatos 
Explorant, acuuntque gradus, variasque per artes 
Instimulant docto languentia tnembra tumultu. 

Poplite nunc flexo sidunt, nunc lubrica forti 
Pectora collidunt plausu : nunc ignea tollunt 
Crura, brevemque fugam nec opino flue reponunt. 

Jam ruit , atque aequum submisit regula limen ; 
Corripuere leves spatium, campoque refulsit 

Nuda cohors : volucres iisdem modo tardius arvis 
Isse videntur equi : credas e plebe Cydonum 
Parthorumque fuga totidem exsiluisse sagittas. 

Non aliter celeres Hyrcana per avia cervi, 

Quum procul impasti fremitum accepere leonis, 

Sive putant : rapit attonitos fuga caeca, metusque 
Congregat, et longum dant cornua mixta fragorem. 

Effugit hic oculos rapida puer ocior aura 
Maenalius, quem deinde gradu premit horridus Idas, 
Inspiratque humero; flatuque, et pectoris umbra 
Terga premit : post ambiguo discrimine tendunt 
Phaedimus atque Dymas : illis celer imminet Alcon. 

Flavus ab intonso pendebat vertice crinis 
Arcados : hoc primis Triviae pascebat ab annis 
Munus, et Ogygio victor cum Marte redisset, 
Nequicquam patriis audax promiserat aris. 

Tunc liber nexu, lateque in terga solutus 
Occursu Zephyri retro fugit, et simul ipsum 
Impedit, infestoque volans obtenditur Idae. 

Inde dolum juvenis, fraudique accommoda sensit 
Tempora : jam finem juxta, dum limina victor 
Parthenopaeus init, correpto crine reductum 
Occupat, et longae primus ferit ostia portae. 

Arcades arma fremunt; armis defendere regem, 

Ni raptum decus et meriti reddantur honores, . 
Contendunt, totoque paraut decedere circo. 

Sunt et quis Idae placeat dolus : ipse regesta 
Parthenopaeus humo vultumque oculosque madentes 
Obruit : accessit lacrymarum gratia formae. ♦ 
Pectora nunc moerens, nunc ora indigna cruento 

Ungue secat, meritamque comam; furit undique clamor 
Dissonus, ambiguumque senis cunctatur Adrasti 
Consilium : tandem ipse refert : «Compescite litem, 

O pueri! virtus iterum tentanda : sed ite 
Limite non uno : latus hoc conceditur Idae, 

Tu diversa tene : fraus cursibus onmis abesto. » 

Audierant, dictoque manent : mox numina supplex 
Affatu tacito juvenis Tegeaeus adorat : 

«Diva potens nemorum , tibi enim, hic tibi crinis honori 
Debitus, eque tuo venit haec injuria voto, 

Si bene quid genitrix, si quid venatibus ipse 
Promerui, ne, quaeso, sinas hoc omine Thebas 
Ire, nec Arcadiae tantum meruisse pudorem.» 

Auditum manifesta fides : vix campus euntem 
Sentit, et exilis plantis intervenit aer, 

Raraque non fracto vestigia pulvere pendent : 

Irrupit clamore fores , clamore recurrit 
Ante ducem, prensaque levat suspiria palma. 

Finitti cursus, operumque insignia praesto. 

Arcas equum dono, clypeum gerit improbus Idas, 
Cetera plebs Lyciis gaudet contenta pharetris. 

Tunc vocat, emisso si quis decernere disco 
Impiger, et vires velit ostentare superbas. 

It jussus Pterelas, et alienae lubrica massae 
Pondera vix toto curvatus corpore juxta 
Dejicit : inspectant taciti, expenduntque laborem 
Inachidae : mox turba ruunt : duo gentis Achaeae, 

Tres Ephyreiadae, Pisa satus unus, Acarnan 
Septimus : et plures agitabat gloria, ni se 
Arduus Hippomedon cavea stimulante tulisset 


THEBAIDOS UBER VI. 


(t. r.ss.) 


78 

In medios, lateque ferens sub pectore dextro 

Orbem alium : «Hunc potius, juvenes, qui moenia saxis 

Frangere, qui Tyrias dejectum vaditis arces, 

Hunc rapite : ast illud cui non jaculabile dextrae 
Pondus?» Et abreptura nullo conamine jecit 
In latus ; absistunt procul , attonitique fatentur 
Cedere : vix unus Phlegyas , acerque Menestheus 
(Hos etiam pudor et magni tenuere parentes) 

Promisere manum : concessit cetera pubes 
Sponte , et adorato rediit ingloria disco, 

Qualis Bistoniis clypeus Mavortis in arvis 
Luce mala Pangaea ferit, solemque refulgens 
Territat, incussaque Dei grave mugit ab hasta. 

Pisaeus Phlegyas opus inchoat, et simul omnes 
Abstulit in se oculos exhausto corpore virtus 
Promissa : ac primum terra discumque manumque 
Asperat : excusso mox circum pulvere versat , 

Quod latus in digitos, mediae quod certius ulnae 
Conveniat : non artis egens : hic semper amori > 

Ludus erat, patriae non tantum ubi laudis obire 
Sacra , sed alternis Alpheon utrimque solebat 
Metiri ripis, et, qua latissima distant, 

Non unquam merso transmittere flumina disco. 

Ergo operum fidens, non protinus horrida campi 
Jugera, ^pd coelo dextram metitur, humique 
Pressus utroque genu, collecto sanguine discum 
Ipse super sese rotat, atque in uubila condit. 

Ille citus sublime petit, similisque cadenti 
Crescit in adversum, tandemque exhaustus ab alto 
Tardior in terram redit, atque immergitur arvis. 

Sic cadit, attonitis quoties avellitur astris, 

Solis opaca soror : procul auxiliantia gentes 

JEra crepant, fruslraque timent : at Thessala victrix 

Ridet anhelantes audito carmine bigas. 

Collaudant Danai : sed non tibi molle tuenti, 
Hippomedon, majorque manus speratur in aequo. 

Atque illi extemplo, cui spes infringere dulce 
Immodicas, Fortuna venit : quid numina contra 
Tendere fas homini ?,spatium jam immane parabat, 
Jam cervix conversa , et jam latus omne redibat : 
Excidit ante pedes elapsum pondus , et ictus 
Destituit , frustraque manum dimisit inanem. 

Ingemuere omnes, rarisque ea visa voluptas. 

Inde ad conatus timida subit arte Menestheus 
Cautior, et multum te, Maia nate, rogato 
Molis praegravidae castigat pulvere lapsus. 

Illa manu magna, et multum felicior exit, 

Nec partetn exiguam circi transvecta quievit. 

Fit sonus, et fixa signatur terra sagitta. 

Tertius Hippomedon valida ad certamina tardos 
Molitur gressus : namque illum corde sub alto 
Et casus Phlegyae monet, et fortuna Menesthei, 
lii igit assuetum dextrae gestamen , et alte 
Sustentans, rigidumque latus, fortesque lacertos 
Consulit, ac vasto contorquet turbine, et ipse 
Prosequitur : frigit horrendo per inania saltu, 

Jamque procul meminit dextrae, servatque tenorem 
Discus : nec dubia junctave Menesthea victum 
Transabiit meta : longe super aemula signa 
Consedit, viridesque humeros, et opaca theatri 

Culmina, ceu latae tremefecit mole ruinae. 

Quale vaporifera saxum Polyphemus ab iUtna 
Lucis egente manu, tamen in vestigia puppis 
Auditae, juxtaque inimicum exegit Ulixen. 

Sic et Aloidae, quum jam celaret Olympum 
Desuper Ossa rigens , ipsum glaciale ferebant 
Pelion , et trepido sperabant jungere coelo. 

Tunc genitus Talao victori tigrin inanem 
Ire jubet, fulvo quae circumfusa nitebat 
Margine, et extremos auro mansueverat ungues. 
Gnossiacos arcus habet, et vaga tela Menestheus. 

«At tibi, ait, Phlegya, casu frustrate sinistro, 

Hunc, quondam nostri decus, auxiliumque Pelasgi, 
Ferre damus, neque enim Hippomedon inviderit, ensem. 

« Nunc opus est animis infestos tollere caestus 
Cominus : haec bellis et ferro proxima virtus. » 

Constitit immanis cerni , immauisque teneri , 

Argolicus Capaneus : ac dum nigrantia plumbo 
Tegmina cruda boum, non mollior ipse, lacertis 
Induitur : « Date tot juvenum de millibus unum 
Huc, ait; atque utinam potius de stirpe veniret 
/Fmulus Aonia , quem fas demittere leto : 

Nec mea crudelis civili sanguine virtus. » 

Obstupuere animi, fecitque silentia terror. 

Tandem insperatus nuda de plebe Laconum 
Prosilit Alcidamas : mirantur Dorica regum 
Agmina : sed socii fretum Polluce magistro 
Norant, et sacras inter crevisse palaestras. 

Ipse Deus posuitque manus, et brachia finxit 
Materiam (suadebat amor) : tunc saepe locavit 

Cominus, et simili stantem miratus in ira 
Sustulit exsultans, nudumque ad pectora pressit. 

Illum indignatur Capaneus, ridetque vocantem, 

Ut miserans , poscitque alium : tandemque coactus 
Restitit, et stimulis jam languida colla tumescunt. 
Fulmineas alte suspensi corpora plantis 
Erexere manus : tuto procul ora recessu 
Armorum in speculis, aditusque ad vulnera clusi. 

Hic quantus Stygiis Tityos consurgat ab arvis, 

Si torvae patiantur aves, tanta undique pandit 
Membrorum spatia , et tantis ferus ossibus exstat. 

Hic paullo ante puer, sed enim maturius aevo 
Robur, et ingentes spondet tener impetus annos; 
Quem vinci haud quisquam, saevo nec sanguine tingi 
Malit; et erecto timeat spectacula voto. 

Ut sese permensi oculis, et uterque priorem 
Speravere locum , non protinus ira , nec ictus : 
Altemus paullum timor, et permixta furori 
Consilia; inclinant tandem contraria jactu 
Brachia, et explorant caestus, hebetantque terendo. 

Doctior hic differt animum, metuensque futuri 
Cunctatus vires dispensat : at ille nocendi 
Prodigus, incautusque sui, ruit omnis, et ambas 
Consumit sine lege manus, atque irrita frendit 
Insurgens , seque ipse premit : sed providus astu , 

Et patria vigil arte Lacon, hos rejicit ictus, 

Hos cavet : interdum nutu , capitisque citati 
Integer obsequio, manibus nunc obvia tela 
Discutietis, instat gressu, vultuque recedit : 

Saepe etiam injustis collatum viribus hostem , 

Is vigor ingenio, tanta experientia dextrae est, 

Ultro audax animis intratque et obumbrat, et alte 
Assilit; ut praeceps cumulo salit unda minantes 
In scopulos, et fracta redit, sic ille furentem 
Circuit expugnans : levat ecce, diuque minatur 
In latus, inque oculos : illum rigida arma caventem 
Avocat , et manibus necopinum interserit ictum 
Callidus , ac mediam designat vulnere frontem. 

Jam eruor, et tepido signantur tempora rivo. 

Nescit adhuc Capaneus, subitumque per agmina murmur 
Miratur : verum ut fessam super ora reduxit 
Forte manum, et summo maculas in vellere vidit, 

Non leo, non jaculo tantum indignata recepto 
Tigris : agit toto cedentem fervidus arvo 
Praecipitalque retro juvenem, atque in terga supinat, 
Dentibus horrendum stridens, geminatque rotatas 
Multiplicatque manus : rapiunt conamina venti, 

Pars cadit in caestus : motu Spartanus acuto 
Mille cavet lapsas circum cava tempora mortes, 
Auxilioque pedum : sed, non tamen immemor artis, 
Adversus fugit, et fugiens tamen ictibus obstat. 

Et jam utrumque labor, suspiriaque aegra fatigant. 
Tardius ille premit : nec jam hic absistere velox : 
D^ctiljue ambo genibus, pariterque quierunt. 

Sic ubi longa vagos lassarunt aequora nautas, 

Et signo de puppe dato posuere parumper 
Brachia ; vix requies , jam vox ciet altera remos. 

Ecce iterum immodice venientem eludit, et exit 
Sponte ruens, niersusque humeris : effunditur ille 
In caput : assurgentem alio puer improbus ictu 

Perculit, eventuque impalluit ipse secundo. 

Clamorem Inachidae, quantum non litora tollunt, 

Non nemora : illum ab humo conantem ut vidit Adrastus, 
Tollentemque manus, et non toleranda parantem, 
o Ite , oro , socii , furit : ite , opponite dextras , 
Festinate, furit, palmamque et praemia ferte : 

Non prius effracto quam misceat ora cerebro, 

Absistet , video : moriturum auferte Lacona. » 

Nec mora, prorumpit Tydeus; nec jussa recusat 
Hippomedon : tunc vix ambo conatibus ambas 
Restringunt cohibentque manus, ac plurima suadent. 

« Vincis , ahi : pulchrum est vitam donare minori. 
Noster et hic, bellique comes : » nil frangitur heros, 
Ramutnque oblatumque manu thoraca repellit 
Vociferans : « Liceat ! non has ego pulvere crasso , 
Atque cruore genas, meruit quibus iste favorem 
Semivir, infodiam? mittamque informe sepulcro 
Corpus? et QEbalio donem lugere magistro?» 

Dixit : at hunc socii tumidum et vicisse negantem 
Avertunt : contra laudant insignis alumnum 
Taygeti , longeque minas risere Lacones. 

Jamdudum varia: laudes et conscia virtus 
Tydea magnanimum stimulis ingentibus angunt. 

Ille quidem et disco bonus, et contendere cursu, 

Nec caestu bellare minor : sed corde labores 
Ante alios erat uncta Pale : sic otia Martis 
Degere, et armiferas laxare assueverat iras. 

Ingentes contra ille viros , Acheloia circum 
Litora, felicesque Deo monstrante palaestras. 

Ergo ubi luctan li juvenes animosa citavit 

6 . 

Gloria, terrificos humeris /Etolus amictus 
Exuitur, patriumque suem : levat ardua contra 
Membra, Cleonaeae stirpis jactator Agylleus, 

Herculea nec mole minor : sic grandibus alte 
Insurgens humeris, hominem super improbus exit. 

Sed non ille rigor, patriumque in corpore robur. 
Luxuriant artus , effusaque sanguine laxo 
Membra natant : inde haec audax fiducia tantum 
QEnidae superare parem. Quanquam ipse videri 
Exiguus, gravia ossa tamen, nodisque lacerti 
Difficiles : nunquam hunc animum Natura minori 
Corpore, nec tantas ausa est includere vires. 

Postquam oleo gavisa cutis, petit sequor uterque 
Procursu medium, atque hausta vestitur arena. 

Tum madidos artus alterno pulvere siccant , 

Collaque demersere humeris, et bracilia late 
Vara tenent. Jam tunc astu deducit in aequum 
Callidus, et celsum procurvat Agyllea Tydeus 
Submissus tergo, et genibus vicinus arenae. 

Ille autem, Alpini vcluti regina cupressus 
Verticis, urgentes cervicem inclinat in Austros, 

Vix sese radice tenens, terraeque propinquat, 
Jamdudum aetherias eadem reditura sub auras; 

Non secus ingentes artus praecelsus Agylleus 
Sponte premit, parvumque gemens duplicatur in hostem : 
Et jam alterna manus, frontemque, humerosque, latusque, 
Collaque, pectoraque, et vitantia crura lacessit : 
Interdumque diu pendent per mutua fulti 
Brachia, nunc saevi digitorum vincula frangunt. 

Non sic ductores gemini gregis horrida tauri 

Bella movent : medio corijux stat candida prato 
Victorem exspectans : rumpunt obnixa furentes 
Pectora, subdit amor stimulos, et vulnera sanat. 
Fulminei sic dente sues, sic hispida turpes 
Proelia villosis ineunt complexibus ursi. 

Vis eadem OEnidae : nec sole, aut pulvere fessa 
Membra labant : riget arcta cutis , durisque laborum 
Castigata toris : contra non integer ille 
Flatibus alternis aegrdque effoctus hiatu 
Exuit ingestas fluvio sudoris arenas, 

Ac furtim rapta sustentat pectora terra. 

Instat agens Tydeus , fictumque in colla minatus 
Crura subit : coeptis non evaluere potiri 
Frustratae Brevitate manus : venit arduus ille 
Desuper, oppressumque ingentis mole ruinae 
Coudidit : haud aliter collis scrutator Iberi 
Quum subiit, longeque diem, vitamque reliquit, 

Si tremuit suspensus ager, subitumque fragorem 
Rupta dedit tellus, latet intus monte soluto 
Obrutus, ac penitus fractum obductumque cadaver 
Indignantem animum propriis non reddidit astris. 

Acrior hoc Tydeus, animisque et pectore supra est. 
Nec mora, cum vinclis onerique elapsus iniquo 
Circumit errantem , et tergo nec opinus inhaeret : 

Mox latus, et firmo celer implicat ilia nexu; 
Poplitibus genua inde premens evadere nodos 
Nequicquam et lateri dextram insertare parantem 
Improbus, horrendum visu ac mirabile pondus, 
Sustulit. Herculeis pressum sic fama lacertis 
Terrigenam sudasse Libyn , quum fraude reperta 

Raptus in excelsum , nec jam spes ulla cadendi , 

Nec licet extrema matrem contingere planta. 

Fit sonus, et laetos attollunt agmina plausus. 
Tunc alte librans inopinum sponte remisit , 
Obliquumque dedit, procumbentemque secutus 
Colla simul dextra, pedibus simul inguina vinxit. 
Deficit obsessus , soloque pudore repugnat. 

Tandem pectus humi, pronamque extensus in alvum 
Sternitur, ac longo moestus post tempore surgit , 
Turpia signata linquens vestigia terra. 

Palmam autem dextra, laevaque nitentia dono 
Arma ferens Tydeus : « Quid si non sanguinis hujus 
Partem haud exiguam , scitis , Dircaeus haberet 
Campus? ubi hae nuper Thebarum foedera plagae? » 
Haec simul ostentans, quaesitaque praemia laudum 
Dat sociis : sequitur neglectus Agyllea thorax. 

Sunt et qui nudo subeant concurrere ferro. 

Jamque aderant instructi armis Epidaurius Agreus, 
Et nondum fatis Dircaeus agentibus exsul. 

Dux vetat Iasides : « Manet ingens copia leti , 

O juvenes : servate animos, avidumque furorem 
Sanguinis adversi : tuque o, quem propter avita 
Jugera, dilectas cui desolavimus urbes, 

Ne, precor, ante aciem, jus tantum casibus esse, 
Fraternisque sinas, abigant hoc numina! votis. u 
Sic ait : atque ambos aurata casside ditat. 

Tunc genero, ne laudis egens, jubet ardua necti 
Tempora , Thebarumque ingenti voce citari 
Victorem. Dirae retinebant omina Parcae. 

Ipsum etiam proprio certamina festa labore 

Dignari , et tumulo supremum hunc addere honorem , 
Hortantur proceres : ac, ne victoria desit 
Una ducum numero, fundat vel Lycia cornu 
Tela rogant, tenui vel nubila transeat hasta. 

Obsequitur gaudens , viridique ex aggere in aequum 
Stipatus summis juvenum descendit : at illi 
Pone leves portat pharetras et cornua jussus 
Armiger : ingentem jactu transmittere circum 
Eminus , et dictae dare vulnera destinat orno. 

Quis fluere occultis rerum neget omina causis? 

Fata patent homini : piget inservare , peritque 
Venturi promissa fides : sic omina casum 
Fecimus, et vires auxit Fortuna nocendi. 

Campum emensa brevi fatalis ab arbore tacta, 
Horrendum visu, per quas modo fugerat auras, 

Venit arundo retro, versumque a fine tenorem 
Pertulit, et notae juxta ruit ora pharetrae. 

Multa duces errore serunt : hi nubila , et altos 
Occurrisse Notos : adverso roboris ictu 
Tela repulsa alii. Penitus latet exitus ingens. 
Monstratumque nefas : uni remeabile bellum, 

Et tristes domino spondebat arundo recursus. 

LIBER SEPTIMUS. 


A.TQUF. ea cunctantes Tyrii primordia belli 
Juppiter haud sequo respexit corde Pelasgos, 
Concussitque caput; motu quo celsa laborant 
Sidera , proclamatque adici cervicibus Atlas. 

Tunc ita velocem Tegees affatur alumnum : 

« I, medium rapido Borean illabere saltu 
Bistonias super usque domos, axemque nivosi 
Sideris; Oceano vetitum qua Parrhasis ignem 
Nubibus hybernis et nostro pascitur imbri. 

Atque ibi seu posita respirat cuspide Mavors, 
Quanquam invisa quies; seu, quod reor, arma tubasque 
Insatiatus habet, caraeque in sanguine gentis 
Luxuriat; propere monitus iramque parentis 
Ede, nihil parcens : nempe olim accendere jussus 
Inachias acies, atque omne quod Isthmius umbo 
Distinet, et raucae circumtonat ira Maleae. 

Illi vix muros limenque egressa juventus 
Sacra colunt : credas bello rediisse, tot instant 
Plausibus, offensique sedent ad justa sepulcri. 

Hicne tuus, Gradive, furor? sonat orbe recusso 
Discus, et QEbalii coeunt in proelia caestus. 

At si ipsi rabies, ferrique insana voluptas 

Qua tumet; immeritas cineri dabit impius urbes, 

Ferrum ignemque ferens , implorantesque Tonantem 

Sternet liumi populos, miserumque exhauriet orbem. 
Nunc lenis belli, nostraque remittitur ira. 

Quod nisi praecipitat pugnas, dictoque jubentis 
Ocius impingit Tyriis Danaa agmina muris, 

Nil equidem crudele minor; sit mite bonumque 
Numen, et effreni laxentur in otia mores. 

Reddat equos, ensemque mihi, nec sanguinis ultra 
Jus erit : adspiciam terras, pacemque jubebo 
Omnibus ; Ogygio sat erit Tritonia bello. » 

Dixerat, et Thracum Cyllenius arva subibat : 
Atque illum Arctoae labentem cardine portae 
Tempestas aeterna plagae, praelentaque coelo 
Agmina nimborum, primique Aquilonis hiatus 
In diversa ferunt : crepat aures grandine multa 
Palla, nec Arcadii bene protegit umbra galeri. 

Hic steriles delubra notat Mavortia silvas, 
Horrescitque tuens; ubi mille furoribus illi 
Cingitur adverso domus immansueta sub Haemo. 
Ferrea compago laterum, ferro arcta teruntur 
Limina; ferratis incumbunt tecta columnis. 

Laeditur adversum Phoebi jubar, ipsaque sedem 
Lux timet, et dirus contristat sidera fulgor. 

Digna loco statio : primis salit Impetus amens 
E foribus, caecumque Nefas, Iraeque rubentes, 
F.xsanguesque Metus; occultisque ensibus adstant 
Insidiae, geminumque tenens Discordia ferrum. 
Innumeris strepit aula Minis : tristissima Virtus 
Stat medio, laetusque Furor; vultuque cruento 
Mors armata sedet : bellorum solus in aris 
Sanguis, et incensis qui raptus ab urbibus ignis. 

Terrarum exuviae circum, et fastigia templi 
Captae insignibant gentes, caelataque ferro 
Fragmina portarum , bellatrioesque carinae , 

Et vacui currus, protritaque curribus ora, 

Paene etiam gemitus; adeo vis omnis, et omne 
Vulnus! ubique ipsum, sed non usquam ore remisso 
Cernere erat : talem divina Mulciber arte 
Ediderat : nondum radiis monstratus adulter 
Foeda catenato luerat connubia lecto. 

Quaerere templorum regem vix coeperat ales 
Maenalius, tremit ecce solum, et mugire refractis 
Corniger Hebrus aquis : tunc quod pecus utile bellis 
Vallem infestabat, trepidas spumare per herbas, 

Signa adventantis ; clausaeque adamante perenni 
Dissiluere fores : Hyrcano in sanguine pulcher 
Ipse subit curru, diraque adspergine latos 
Mutat agros : spolia a tergo, flentesque catervae. 

Dant silvae, nixque alta locum : regit atra jugales 
Sanguinea Bellona manu , longaque fatigat 
Cuspide : diriguit visu Cyllenia proles, 

Submisitque genas : ipsi reverentia patri, 

Si prope sit, dematque minas, nec talia mandet 

«Quod Jovis imperium? magno quid ab aethere portas? 
Occupat Armipotens: neque enim hunc, germane, sub axem 
Sponte venis , hiemesque meas , cui roscida juxta 
Maenala , et aestivi dementior aura Lycaei. » 

Ille refert consulta patris : nec longa moratus, 

Sicut anhelabant juncto sudore volantes 
Mars impellit equos , residesque in proelia Graios 
Ipse etiam indignans : vidit pater altus, et ira 

Jam levior, tardo flectebat pondere vultum. 

Ut si quando ruit, debellatasque reliquit 
Eurus aquas, pax ipsa tumet, pontumque jacentem 
Exanimis jam volvit hiems : nondum arma carinis 
Omnia, nec toto respirant pectore nautae. 

Finierat pugnas honor exsequialis inermes, 
Necdum aberant coetus, cunctisque silentibus heros 
Vina solo fundens cinerem placabat Adrastus 
Archemori : «Da, parve, tuum trieteride multa 
Instaurare diem; nec saucius Arcadas aras 
Malit adire Pelops , Elaeaque pulset eburna 
Templa manu; nec Castaliis altaribus anguis, 

Nec sua pinigero magis adnatet umbra Lechaeo. 
Nos te lugenti, puer, inficiamur Averno, 

Moestaque perpetuis sollemnia jungimus astris; 
Nunc festina cohors : at si Boeotia ferro 
Vertere tecta dabis, magnis tunc dignior aris, 
Tunc Deus; Inachias nec tantum culta per urbes 
Numina, captivis etiam jurabere Thebis. » 

Dux ea pro cunctis : eadem sibi quisque vovebat. 

Jam pronis Gradivus equis Ephyraea premebat 
Litora, qua summas caput Acrocorinthus in auras 
Tollit, et alterna geminum mare protegit umbra. 
Inde unum dira comitum de plebe Pavorem 
Quadrupedes anteire jubet : non alter anhelos 
Insinuare metus , animumque avertere veris 
Aptior : innumerae monstro vocesque, manusque, 
Et facies quaecunque libet : bonus omnia credi 
Auctor, et horrificis lymphare incursibus urbes. 

Si geminos soles, ruituraque suadeat astra, 

Aut nutare solum, aut veteres descendere silvas, 

Ah! miseri vidisse putent : tunc acre novabat 
Ingenium : falso Nemeaeum pulvere campum 
Erigit : attoniti tenebrosam a vertice nubem 
Respexere duces : falso clamore tumultum 
Auget, et arma virum, pulsusque imitatur equorum, 
Terribilemque vagas ululatum spargit in auras. 

Exsiluere animi; dubiumque in murmure vulgus 
Pendet : «Ubi iste fragor, ni fallimur aure? sed unde 
Pulvereo stant astra globo? num. Ismenius ultro 
Miles? ita est; veniunt : tanta autem audacia Thebis? 
An dubitent? agedum inferias et busta colamus. » 

Haec Pavor attonitis : variosque per agmina vultus 
Induitur, nunc Pisaeis e millibus unus, 

Nunc Pylius, nunc ore Lacon, hostesque propinquos 
Adjurat, turmasque metu consternat inani: 

Nil falsum trepidis : ut vero amentibus ipse 
Incidit, et sacrae circum fastigia vallis 
Turbine praevectus rapido, ter sustulit hastam, 

Ter concussit equos, clypeum ter pectore plausit; 
«Arma, arma, insani : » sua quisque, ignotaque nullo 
More rapit, mutant galeas, alienaque cogunt 
Ad juga cornipedes; ferus omni in pectore saevit 
Mortis amor, caedisque; nihil flagrantibus obstat. 
Praecipitant, redimuntque moras : sic litora vento 
Incipiente fremunt, fugitur quum portus; ubique 
Vela fluunt, laxi jactantur ubique rudentes; 

Jamque natant remi , natat omnis in aequore summo 
Ancora; jam dulcis medii de gurgite ponti 
Respicitur tellus, comitesque a puppe relicti. 

Viderat Inachias rapidum glomerare cohortes 
Bacchus iter ; gemuit Tyriam conversus ad urbem , 
Altricemque domum, et patrios reminiscitur ignes, 
Purpureum tristi turbatus pectora vultum; 

Non crines, non serta loco; dextramque reliquit 
Thyrsus, et intactae ceciderunt cornibus uvae. 

Ergo ut erat lacrymis lapsoque inhonorus amictu, 

Ante Jovem (et tunc forte polum secretus habebat) 
Constitit, haud unquam facie conspectus in illa; 

Nec causae latuere patrem, supplexque profatur: 
a Exscindisne tuas, Divum sator optime, Thebas? 
Saeva adeo conjux? nec te telluris amatae, 

Deeeptique laris miseret, cinerumque meorum? 

Esto, olim invitum jaculatus nubibus ignem, 

Credimus : en iterum atra refers incendia terris, 

Nec Styge jurata, nec pellicis arte rogatus. 

Quis modus? an nobis pater iratusque bonusque 
Fulmen habes? sed non Danaeia limina talis, 
Parrhasiumquc nemus, Ledaeasque ibis Amyclas. 

Scilicet e cunctis ego neglectissima natis 
Progenies? ego nempe tamen qui dulce ferenti 
Pondus eram : cui tu dignatus limina vitae 
Praereptumque iter, et maternos reddere menses. 

Adde, quod imbellis, rarisque exercita castris 
Turba meas acies, mea tantum proelia norunt , 

Nectere fronde comas, et ad inspirata rotari 
Buxa, timent thyrsos nuptarum, et proelia matrum. 
Unde tubas Martemque pati? quin fervidus ecce 
Quanta parat? quid si ille tuos Curatas in arma 
Ducat? et innocuis jubeat decernere peltis? 

Quinetiam invisos (sic hostis defuit?) Argos 
Elicis! O ipsis, genitor, graviora periclis 
Jussa ! novercales ruimus ditare Mycenas. 

Cedo equidem : quo sacra tamen, ritusque peremtae 
Gentis? et in tumulos, si quid male foeta reliquit 
Mater, abire jubes? Thracen, silvasque Lycurgi? 
Anne triumphatos fugiam captivus ad Indos? 

Da sedem profugo : potuit Latonia frater 
Saxa , nec invideo , defigere Delon , et imis 
Commendare fretis : cara submovit ah arce 
Hostiles Tritonis aquas : vidi ipse potentem 
Gentibus Eois Epaphum dare jura; nec ullas 
Cyllene secreta tubas Minoave curat 
Ida : quid heu tantum nostris offenderis aris? 

Hic tibi , quando minor jam nostra potentia, noctes 
Herculeae, placitusque vagae Nycteidos ardor; 

Hic Tyrium genus, et nostro felicior igne 
Taurus : Agenoreos saltem tutare nepotes. » 

Invidiam risit pater, et jam poplite flexum, 
Sternentemque manus tranquillus ad oscula tollit , 
Inque vicem placida orsa refert : «Non conjugis ista 
Consiliis, ut rere, puer; nec saeva roganti 
Sic expostus ego : immoto deducimur orbe 
Fatorum; veteres, seraeque in proelia causae. 

Nam cui tanta quies irarum ? aut sanguinis usus 
Parcior humani? videt axis, et ista per aevum 
Mecum aeterna domus, quoties jam torta reponam 
Fulmina, quam rarus terris hic imperet ignis. 
Quinetiam invitus magna ulcisceiidaque passis 
Aut Lapithas Marti , aut veterem Calydona Dianae 

Expugnare dedi; meaque est jactura, pigetquc 
Tot mutare animas , tot reddere corpora vitae. 
I-abdacios vero, Pelopisque a stirpe nepotes 
Tardum abolere mihi : scis ipse, ut crimina mittam 
Dorica, quam promtae Superos incessere Thebae; 

Te quoque : sed , quoniam vetus excidit ira , silebo. 
Non tamen aut patrio respersus sanguine Pentheus, 
Aut matrem scelerasse toris , aut crimine fratres 
Progenuisse reus, lacero tua lustra replevit 
Funere : ubi fletus? ubi tunc ars tanta precandi? 

Ast ego non proprio diros impendo dolori 
OEdipodionidas : rogat hoc tellusque, polusque, 

Et pietas, et laesa fides, naturaque, et ipsi 
Eumenidum mores : sed tu super urbe moveri 
Parce tua; non hoc statui sub tempore rebus 
Occasum Aoniis : veniet suspectior aetas, 

Ultorcsque alii : nunc regia Juno queretur. » 

His ille auditis mentemque habitumque recepit. 

Ut quum sole malo, tristique rosaria pallent 
Usta Noto, si clara' dies, Zephyrique refecit 
Aura polum, redit omnis honos, emissaque lucent 
Gcnnina, et informes ornat sua gloria virgas. 

Nuntius, attonitas jamdudum Eteoclis ad aures 
Explorata ferens, longo docet agmine Graios 
Ire duces, nec jam Aoniis procul abfore campis; 
Quacunque ingressi, tremere, ac miserescere cunctos 
Thebarum; qui stirpe refert, qui nomine, <et armis. 
Ille metum condens, audire exposcit, et odit 
Narrantem. Hinc dictis socios stimulare, suasque 
Metiri decernit opes : exciverat omnem 

Aoniam , Euboeamque , et Phocidos arva propinquae 
Mars : ita dulce Jovi. Longo fugit ordine velox 
Tessera; propellunt acies, seseque sub armis 
Ostentant, subeunt campo, qui proximus urbi 
Damnatus bellis patet, exspectatque furores. 

Nondum hostis circa; trepido tamen agmine matres 
Conscendunt muros, inde arma nitentia natis 
Et formidandos monstrant sub casside patres. 

Turre procul sola nondum concessa videri 
Antigone populis , teneras defenditur atra 
Veste genas; juxtaque comes, quo Laius ibat 
Armigero; tunc virgo senem regina veretur. 

Quae sic orsa prior : « Spesne obstatura Pelasgis 
Haec vexilla, pater? Pelopis descendere totas 
Audimus gentes : dic , o precor, extera regum 
Agmina : nam video, quae noster sigua Menoeceus, 
Quae noster gerat arma Creon , quam celsus ahena 
Sphinge per ingentes Homoloidas exeat Haemon. » 

Sic rudis Antigone : senior cui talia Phorbas : 

« Mille sagittiferos gelidae de colle Tanagrae 
Promovet ecce Dryas : hic , cui nivea arma tridentem 
Atque auro rude fulmen habent, Orionis alti 
Non falsus virtute nepos : procul, oro, paternum 
Omen, et innuptae vetus excidat ira Dianae! 

Jungunt se castris, regisque in nomen adoptant 
Ocaleae , Medeonque , et confertissima lucis 
Nysa, Dionaeisque avibus circumsona Thisbe. 

« Proximus Eurymedon , cui pastoralia Fauni 
Arma patris, pinusque jubas imitatur equinas, 
Terribilis silvis : reor et Mavorte cruento 

Talis erit : dites pecorum comitantur Erythrae, 

Qui Scolon, densamque jugis Eteonon iniquis, 

Qui breve litus Hyles, Atalantaeumque superbi 
SchocnoD habent, notique colunt vestigia campi. 
Fraxineas vibrant Macetum de more sarissas, 
Saevaque difficiles excludere vuluera peltas. 

Ecce autem clamore ruunt Neptunia plebes 
Onchesti, quos piuigeris Mycalessos in agris, 
Palladiusque Melas, Hccataeaque gurgite nutrit 
Gargaphye : quorumque novis Haiiartos aristis 
Invidet, et nimia sata laeta supervenit herba. 

Tela rudes trunci, galeae vacua ora leonum, 

Arborei dant scuta sinus. Hos regis egenos 
Amphion en noster agit (cognoscere pronum, 
Virgo ), lyra galeam tauroque insignis avito. 

Macte animo juvenis : medios parat ire per enses, 
Nudaque pro caris opponere pectora muris. 

Vos etiam nostris, Heliconia turba, venitis 
Addere rebus opem; tuque, o Permesse, canoris 
Et, felix Olmie, vadis, armatis alumnos 
Bellorum resides : patriis concentibus audis 
Exsultare gregem : quales, quum pallida cedit 
Bruma, renidentem deducunt Strymona cycni. 

Ite alacres , nunquam vestri morientur honores , 
Bellaque perpetuo memorabunt carmine Musee. » 

Dixerat, et paullum virgo interfata docenti: 

« Illi autem,' quanam junguntur origine fratres? 

Sic certe paria arma viris, sic exit in auras 
Cassidis aequus apex : utinam haec concordia nostris 

Cui senior ridens : a Non prima errore videndi 

Falleris, Antigone : multi lios, nam decipit aetas, 
Dixerunt fratres : pater est, uatusque; sed aevi 
Confudere modos : puerum Lapithonia nympha 
Directis, expertem thalami, crudumquc maritis 
Ignibus , ante diem cupido violavit amore , 

Improba connubii : nec longum et pulcher Alathreus 
Editus, ac primae genitorem in (lore juventae 
Consequitur, traxitque notas, et miscuit annos. 

Et nunc sic fratres mentito nomine gaudent ; 

Plus pater : hunc olim juvat et ventura senectus. 
Tercentum genitor, totidemque in proelia natus 
Exercent equites : hi deseruisse feruntur 
Exilem Glisanta, Coroniamque, feracem 
Messe Coroniam, Baccho Glisanta colentes. 

« Sed potius celsos umbrantem hunc adspice late 
Hypsea quadrijugos, clypei septemplice tauro 
I.a:va, ter insuto servantem ingentia ferro 
Pectora : nam tergo nuuquam metus : hasta vetustum 
Silvarum decus, emissae cui pervia semper 
Armaque, pectoraque et nunquam manus irrita voti. 
Asopos genuisse datur, dignusque videri 
Tunc pater, abruptis quum torrentissimus exit 
Pontibus , aut natae tumidus quum virginis ultor 
Flumina concussit, generum indignata Tonantem. 
Namque ferunt raptam patriis /Eginan ab undis 
Amplexu latuisse Jovis : furit amnis , et astris 
Infensus bellare parat (nondum ista liceba'ut 
Nec Superis); stetit audaces effusus in iras, 
Conseruitque manus, nec quem imploraret habebat, 
Donec vi tonitrus submotus, et igne trisulco 

Cessil : adhuc ripis animosus gurges anhelis, 
Fulmineum cinerem , magnaeque insignia poenae 
Gaudet , et /Etnseos in ccelum efflare vapores. 

« Talem Cadmeo mirabimur Hypsea campo , 

Si modo placavit felix /Egi na Tonantem. 

« Ducit Ithonaeos et Alalcomenaea Minervae 
Agmina, quos Mide, quos humida suggerit Arne, 
Aulida qui Graeamque serunt, viridesque Plataeas, 

Et sulco Peteona domant, refluumque meatu 
Euripum, qua noster abit, teque ultima tractu 
Anthedon, ubi gramineo de litore Glaucus 
Poscentes irrupit aquas, jam crine genisque 
Caerulus, et mixtos expavit ab inguine pisces. 
Glandibus et torta Zephyros incidere funda 
Cura : Cydoneas anteibunt gesa sagittas. 

Tu quoque praeclarum forma, Cephisse, dedisses 
Narcissum, sed Thespiacis jam pallet in agris 
Trux puer : orbata florem pater alluit unda. 

«Quis tibi Phcebaeas acies, veteremque revolvat 
Phocida? qui Panopen, qui Daulida, qui Cyparisson 
Et valles, Lebadea, tuas, et Hyampolin acri 
Subnixam scopulo, vel qui Parnasson utrumque 
Aut Cyrrham tauris, Anemoriamque supinant, 
Coryciumque nemus? propellentemque Lilaeam 
Cephissi glaciale caput, quo suetus anhelam 
Ferre sitim Python, amnemque avertere ponto. 
Omnibus immixtas cono super adspice lauros, 
Armaque vel Tityon , vel Delon habentia, vel quas 
Hic Deus innumera laxavit caede pharetras, 
i «Iphitus acer agit, genitor cui nuper ademtus 

Naubolus Hippasides, tuus, o mitissime Lai, 

Hospes; adhuc currus, securaque lora tenebat, 

Quum tua subter equos jacuit convulsa cruentis 
Ictibus, o u tinam nostro cum sanguine, cervix! » 

Dicentis maduere gente, vultumque per omnem 
Pallor iit, vocisque repens singultus apertum 
Intercepit iter : refovet frigentis amicum 
Pectus alumna senis : redit, atque exile profatur : 

« O mihi sollicitum decus ac suprema voluptas , 
Antigone! seras tibi demoror improbus umbras, 

Fors eadem scelera et caedes visurus avitas. 

Donec te thalamis habilem, integramque resignem. 
Hoc satis, et fessum vita dimittite, Parcae. 

«Sed dum labor iners, quanti nunc ecce reviso 
Transabiere duces. Clonium atque in terga comantes 
Non ego Abautiadas, non te, saxosa Caryste, 

Non humiles dEgas, altumque Capharea dixi. 

Et jam acies obtusa negat, cunctique resistunt 
Et tuus armatis jubet ecce silentia frater. » • 

x \ 

Vix ea turre senex, quum ductor ab aggere coepit : 
a Magnanimi reges, quibus haud parere recusem 
Ductor, et ipse meas miles defendere Thebas, 

Non ego vos stimulare parem (nam liber in arma 
Impetus, et meritas ultro jurastis in iras), 

Nec laudare satis, dignasque rependere grates 
Sufficiam : referent Superi , vestrajque subacto 
Hoste manus : urbem socia de gente subistis 
Tutari, quam non aliis populator ab oris 
Belliger, externa ve satus tellure, sed hostis 
Indigena assultat, cui castra adversa regenti 

llic pater, hic genitrix, hic junctae stirpe sorores, 

Hic erat et frater. Cerne en ubicunque nefandus 
Exscidium moliris avis. Venere volentes 
Aonia; populi ; nec sum tibi , saeve , relictus. 

Quid velit ista cohors, et te sentire decebat. 

Reddere regna vetant. » Sic fatus, et omnia rite 
Disponit, qui bella gerant, qui moenia servent, 

Quas in fronte manus, medio quas robore sistat. 

Perspicuas sic luce fores, et virgea pastor 
Claustra levat, dum terra recens : jubet ordiue primos 
Ire duces, media stipantur plebe maritae : 

Ipse levat gravidas, et humum tactura parentum 
Ubera , succiduasque apportat matribus agnas. 

Interea Danai noctemque diemque sub armis, 
Noctem iterum rursusque diem (sic ira ferebat ) , 
Ingeminant : contemta quies, vix aut sopor illis, 

Aut epulae fecere moram : properatur in hostem 
More fugae : nec monstra tenent, quae plurima nectit ' 
Prodigiale canens certi fors praevia fati. 

Quippe ferunt diros monitus vobteresque, feraeque, 
Sideraque, aversique suis decursibus amnes •' 
Tnfestumque tonat pater, et mala fulgura lucent : 
Terrificaeque adytis voces, clausaeque Deorum 
Sponte fores : nunc sanguineus, nunc saxeus imber, 

Et subiti Manes, ilentumque occursus avorum. 

Tunc et Apollineae tacuere oracula Cyrrhae, 

Et non assuetis pernox ululavit Eleusin 
Mensibus, et templis Sparte praesaga reclusis 
Vidit Amyclaeos, facinus! concurrere fratres. 

Arcades insanas latrare Lycaonis umbras 

Nocte ferunt tacita : saevo decurrere campo 
OEnomaum sua Pisa refert. Acheloon utroque 
Deformem cornu vagus infamabat Acarnan. 

Perseos effigiem moestam exorantque Mycenae 
Confusum Junonis ebur : mugire potentem 
Inachon agricolae, gemini maris incola narrat 
Thebanum toto planxisse Palaemona ponto. 

Haec audit Pelopea phalanx; sed bellicus ardor 
Consiliis obstat Divum, prohibetque timeri. 

Jam ripas, Asope, tuas, Bceotaque ventum 
Flumina; non ausae transmittere protinus alae 
Hostilem fluvium; forte et trepidantibus ingens 
Descendebat agris , animos sive imbrifer arcus , 

Seu montana dedit nubes, seu fluminis ilja 
Mens fuit, objectusque vado pater arma vetabat. 

Tunc ferus Hippomedon magno cum fragmine ripa’ 
Cunctantem dejecit equum, ducibusque relictis 
Gurgite de medio frenis suspensus, et armis, 

« Ite viri , clamat : sic vos in moenia primus 
Ducere , sic clausas voveo perfringere Thebas. » 

Praecipitant cuncti fluvio, puduitque secutos. 

Ac velut ignotum si quando armenta per amnein 
Pastor agit, stat triste pecus, procul altera tellus 
Omnibus, et late medius timor : ast ubi ductor 
Taurus init, fecitque vadum, tunc mollior unda, 

Tunc faciles saltus, visaeque accedere ripae. 

Haud procul inde jugum, tutisque accommoda castris 
Arva notant, unde urbem etiam turresque videre 
Sidonias : placuit sedes, fidique receptus, 

Colle per excelsum natulo, quem subter aperto 

Arva sinu, nullique aliis a montibus obstant 
Despectus : nec longa labor munimina durus 
Addidit : ipsa loco mirum natura favebat. 

In vallum elatae rupes, devexaque fossis 
-/Equa, et fortuito ductae quater aggere pinnae : 

Cetera dant ipsi, donec sol montibus omnis 
Erepsit, rebusque dedit sopor otia fessis. 

Quis queat attonitas dictis ostendere Thebas ? 
Urbem in conspectu belli suprema parantem 
Territat insomnem nox atra, diemque minatur. 
Discurrunt muris : ni! septum horrore sub illo, 

Nil fidum satis, invalidaeque Amphionis arces. 

Rumor ubique altus, pluresque annuntiat hostes, 
Majoresque timor : spectant tentoria contra 
Inachia, externosque suis in montibus ignes. 

Hi precibus, questuque Deos : hi Martia tela 
Belligerosque hortantur equos : hi pectora fletu 
Cara premunt, miserique rogos, et crastina mandant 
Funera. Si tenuis demisit lumina somnus, 

Bella gerunt : modo lucra morae, modo taedia vitae 
Attonitis : lucemque timent, lucemque precantur. 

It geminum excutietis anguem, et bacchatur utrisque 
Tisiphone castris : fratrem huic, fratrem ingerit illi, 
Aut utrique patrem : procul ille penatibus imis , 
Excitus implorat Furias, oculosque reposcit. 

Jam gelidam Phoeben et caligantia primus 
Hauserat astra dies, quum jam tumet igne futuro 
Oceanus , lateque novo Titane reclusum 
/Equor, anhelantum radiis suhsidit equorum. 

Eccc truces oculos sordentibus obsita canis 

Exsanguesque Iocasta genas, et brachia planctu 
Nigra ferens, ratnumque oleae cum velleris atri 
Nexibus, Eumenidum velut antiquissima, portis 
Egreditur, magua cum majestate malorum. 

Hinc atque hinc natae, melior jam sexus, aniles 
Praecipitantem artus , et plusquam posset euntem 
Sustentant : venit ante hostes , et pectore nudo 
Claustra adversa ferit , tremulisque ululatibus orat 
Admitti : « Reserare viam rogat impia belli 
Mater : in his aliquod jus execrabile castris 
Huic utero est. » Trepidi visain expavere mauipli, 
Auditamque magis : remeat jam missus Adrasto 
Nuntius; excipiunt jussi , mediosque per enses 
Dant iter : illa duces ut primum adspexit Achivos, 
Clamorem horrendum luctu furiata resolvit : 

«Argolici proceres, hei quis monstraverit hostem, f ^ C 
Quem peperi? qua nam inveniam, mihi dicite, natuiiK 
Sub galea?» Venit attonitae Cadmeius heros 
ObviuS, et raptam lacrymis gaudentibus implet, 

Solaturque tenens, atque inter singula, matrem, 

Matrem iterat, nunc ipsam urgens, nunc cara sororum 
Pectora, quum mixta fletus anus asperat ira : 

«Quid molles lacrymas, venerandaque nomina fingis, 

Rex Argive, mihi? quid colla amplexibus ambis, 
Invisamquc teris ferrato pectore matrem ? 

Tunc ille exsilio vagus? et miserabilis hospes? 

Quem non permoveas? longe tua jussa cohortes 
Exspectant, multoquc latus praefulgurat ense. 

Ah miserae matres! hunc te noclesque, diesque, 

Deflebam : si verba tamen, monitusque tuorum 

Dignaris, dum castra silent, suspensaque bellum 
Horrescit pietas, genitrix jubeoque, rogoque, 

I rnecum, patriosque Deos, arsuraque saltem 
Tecta vide, fratremque, quid aufers luinina? fratrem 
Alloquere, et regnum jam me sub judice posce. 

Aut dabit, aut ferrum causa meliore resumes. 

Aune times, ne forte doli, et te conscia mater 
Decipiam? non sic miseros fas omne penates 
Effugiet : vix QEdipode ducente timeres. 

Nupsi equidem, peperique nefas : sed diligo tales, 

Ah dolor, et vestros etiamnum excuso furores. 

Quod si adeo perstas, ultro tibi, saeve, triumphum 
Detulimus : religa captas in terga sorores, 

Injice vincla mihi : gravis huc utcunque feretur 
Et pater. Ad vestrum gemitus nunc verto pudorem , 
Inachidae : liquistis enim parvosque senesque , 

Et lacrymas has quisque domi; sua credite matri 
Viscera : si vobis hic parvo in tempore carus, 

Sitque precor, quid me, oro, decet? quidveista, Pelasgi, 
Ubera? ab Hyrcanis hoc Odrysisque tulissem 
Regibus, et si qui nostros vicere furores. 

Annuite , aut natum complexa superstite bello 
Hic moriar. » Tumidas frangebant dicta cohortes, 
Nutantesque virum galeas, et sparsa videres 
Fletibus arma piis : quales ubi tela virosque 
Pectoris impulsu rapidi stravere leones; 

Protinus ira minor, gaudentque in corpore capto 
Securam differre famem : sic flexa Pelasgum 
Corda labant, ferrique avidus mansueverat ardor. 

Ipse etiam ante omnes nunc matris ad oscula versus, 

Nunc rudis Ismenes, nunc debiliora precantis 
Antigones, variaque animum turbante procella 
Exciderat regnum : cupit ire, et mitis Adrastus 
Non vetat : hic justae Tydeus memor occupat irae : 
o Me potius socii , qui fidum Eteoclea nuper 
Expertus , nec frater eram , me opponite regi , 

Cujus adhuc pacem egregiam, et bona foedera gesto 
Pectore in hoc : ubi tunc fidei, pacisque sequestra 
Mater eras, pulchris quum me nox vestra morata est 
Hospitiis? nempe haec trahis ad commercia natum? 

Duc illum in. campum, vestro qui sanguine pinguis 
Spirat adhuc, pinguisque meo : tu porro sequeris, 

Heu nimium mitis, nimiumque oblite tuorum! 

Scilicet infestae quum te circum undique dextrae 
Nudabunt enses, haec flebit, et arma quiescent? 

Tene ille, heu demens, semel intra moenia clausum, 
Possessuinque odiis Argiva in castra remittet? 

Ante haec excusso frondescet lancea ferro, 

Inachus ante retro , nosterque Achelous abibunt. 

Sed mite alloquium , et saevis pax quaeritur armis : 

Haec quoque castra patent , necdum meruere timeri. 

An suspectus ego? abscedo, et mea vulnera dono. 
Intret, et hic genitrix eadem, mediaeque sorores. 

Finge autem pactis evictum excedere regnis, 

Nempe iterum reddes?» Rursus mutata trahuntur 
Agmina consdiis : subito ceu turbine coeli . 

(Jbvius adversum Boreae Notus abstulit aequor. 

Arma iterum, furiaeque placent : fera tempus Erinnys 
Arripit, et primae molitur semina pugnae. 

Errabant geminae Dircaea aci flumina tigres, 

Mite jugum , belli quondam vastator Eoi 
Currus, Erythraeis quas nuper victor ab oris 
Liber in Aonios meritas dimiserat agros 
Illas turba Dei, seniorque ex more sacerdos 
Sanguinis oblitas, atque Indum gramen olentes, 
Palmite maturo variisque ornare corymbis 
Curat , et alterno maculas interligat ostro. 

Jarnque ipsi colles, ipsa has, quis credat? amabant 
Armenta, atque ausae circum mugire juvencae. 

Quippe nihil grassata fames, manus obvia pascit, 
Exspectantque cibos, fusoque # horrenda supinant 
Ora mero, vaga rure quies : si quando benigno 
Urbem iniere gradu, domus omuis, et omnia sacris 
Templa calent, ipsumque fides intrasse Lyaeum. 

Has ubi vipereo tactas ter utramque flagello 
Eumenis in furias, animumque redire priorem 
Impulit, erumpunt non agnoscentibus Argis : 

Ceu duo diverso pariter si fulmina coelo 

Rupta cadant, longumque trabant per nubila crinem. 

Non aliter cursu rapidae, atque immane frementes 
Transiliunt campos, aurigamque impete vasto, 
Amphiarae, tuum (nec defuit omen, heriles 
Forte is primus equos stagna ad vicina trahebat) 
Corripiunt : mox Taenarium qui proximus Idam 
.Etolumque Acamanta premunt : fuga torva per agros 
Cornipedum, visa donec flammatus Aconteus 
Strage virum, cui sueta feras prosternere virtus, 
Arcas erat, densis jam fida ad moenia versas 
Insequitur telis, multumque hastile resumens 
Ter, quater, adducto per terga, per ilia telo 

Transigit : illae autem longo cum limite fusi 
Sanguinis, ad portas utrimque exstantia ducunt 
Spicula semianimes, gemituque imitante querelas, 
Saucia dilectis acclinant pectora muris. 

Templa putes , urbeinque rapi , facibusque nefandis 
Sidonios ardere lares : sic clamor apertis 
Exoritur muris : mallent cunabula magni 
Herculis, aut Semeles thalamum, aut penetrale ruisse 
Harmonies : cultor Bacchaeus Acontea Phegeus 
Jam vacuum telis, geminoque in sanguine ovantem 
Cominus ense petit : subeunt Tegeaea juventus 
Auxilio tardi : jam supra sacra ferarum 
Corpora mccrenti juvenis jacet ultio Baccho. 

Rumpitur et Graiurn subito per castra tumultu 
Concilium : fugit externos Iocasta per hostes, 

Jam non ausa preces : natas, ipsamque repellunt 
Qui modo tam mites; et praeceps tempore Tydeus 
Utitur : « Ite age, nunc pacem sperate, fidemque! 

Nunc saltem differre nefas ? potuitne morari 
Dum genitrix dimissa redit?» Sic fatus aperto 
Ense vocat socios : saevus jam clamor, et irae 
Hinc atque inde calent : nullo venit ordine bellum; 
Confusiquc duces vulgo, et neglecta regentum 
Imperia : una equites mixti, peditumque catervae, 

Et rapidi currus : premit indigesta ruentes 
Copia, nec sese vacat ostentare, nec hostem 
Noscere : sic subitis Thebana Argivaque pubes 
Conflixere globis : retro vexilla , tubaeque 
Post tergum, et litui bellum invenere secuti. 

Tantus ab exiguo crudescit sanguine Mavors! 

Ventus uti primas struit inter nubila vires 

Lenis adhuc, froudesque, et aperta cacumina gestat: 

Mox rapuit nemus, et montes patefecit opacos. 

Nunc age, Pieriae, non vos longinqua, sorores, 
Consulimus, vestras acies, vestramque referte 
Aoniam; vidistis enim, dum Marte propinquo 
Horrent Tyrrhenos Heliconia plectra tumultus. 

Sidonium Pterelan sonipes malefidus in armis 
Rumpentem frenos diversa per agmina raptat 
Jam liber; sic fessa manus : venit hasta per armos 
Tydeos, et laevum juvenis transverberat inguen, 
Labenlemquc affigit equo : fugit ille peremto 
Consertus domino ; nec jam arma , aut frena tenentem 
Portat adhuc : ceu nondum anima defectus utraque 
Quum sua Centaurus morieus in terga recumbit. 

Certat opus ferri : sternuntque alterna furentes 
Hippomedon Sybarin Pylium, Pcriphanta Menoeceus, 
Parthenopaeus Ityn : Sybaris jacet ense cruento, 

Cuspide trux Periphas, Itys insidiante sagitta. 

Caeneos Inachii ferro Mavortius Haemon 
Colla rapit : cui dividuum trans corpus hiantes 
Truncum oculi quaerunt, animus caput : arma jacentis 
Jam rapiebat Abas : cornu deprensus Achiva 
Dimisit moriens clypeum hostilemque suumque. 

Quis tibi Bacchaeos, Eunaee, relinquere cultus, 

Quis lucos, vetitus quibus emansisse Sacerdos, 

Suasit, et assuetum Bromio mutare furorem? 

Quem terrere queas? clypci penetrabile textum 
Pallentes hederae, Nysaeaque serta coronant. 

Candida pampineo subnectitur instita pilo : 

Crine latent humeri : crescunt lanugine malae, 

Et rubet imbellis Tyrio subtemine thorax : 

Bracliiaque in manicis, et pictae vincula plantae, 
Carbaseique sinus , et fibula rasilis auro 
Taenariam fulva mordebat iaspide pallam; 

Quam super a tergo velox corytus, ct arcus, 
Pendentesquc sonant aurata lynce pharetrae. 

It lymphante Deo media inter millia longum 
Vociferans : «Prohibete manus : haec omine dextro 
Moenia Cyrrhaea monstravit Apollo juvenca. 

Parcite, in haec ultro scopuli venere volentes. 

Gens sacrata sumus : gener huic est Juppiter urbi, 
Gradivusque socer : Bacchum haud mentimur alumnum 
Et magnum Alciden. » Jactanti talia frustra 
Turbidus aeria Capaneus occurrit in hasta. 

Qualis ubi primam leo mane cubilibus atris 
Erexit rabiem, et saevo speculatur ab antro 
Aut cervam, aut nondum bellantem fronte juvencum, 
It fremitu gaudens, licet arma, gregesque lacessant 
Venantum; praedam videt, et sua vulnera nescit. 

Sic tunc congressu Capaneus gavisus iniquo 
Librabat magna venturam mole cupressum. 

Ante tamen, «Quid femineis ululatibus, inquit, 
Terrificas, moriture, viros? ulinam ipse veniret, 

Cui furis! haec Tyriis cane matribus : » et simul hastam 
Expulit : illa volans, ceu vis non ulla moretur 
Obvia , vix sonuit clypeo, et jam terga reliquit. 

Arma fluunt , longisque crepat singultibus aurum , 
Eruptusque sinus vicit eruor. Occidis audax , 

Occidis Aonii puer altera cura Lyaei. 

Marcida te fractis planxerunt Ismara thyrsis , 

Te Tmolos, te Nysa ferax, Theseaque Naxos, 

Et Thebana metu juratus in Orgia Ganges. 

Nec segnem Argolicae sensere Eteoclea turmae, 
Parcior ad cives Polynicis inhorruit ensis. 

Eminet ante alios jam formidantibus arva 
Amphiaraus equis , ac multo pulvere vertit 
Campum indignantem : famulo decus addit inane 
Mcestus, et extremos obitus illustrat Apollo. 

Ille etiam clypeum, galeamque incendit honoro 
Sidere : nec tarde fratri, Gradive, dedisti, 

Ne qua manus vatem , ne quid mortalia bello 
Laedere tela queant : sanctum, et venerabile Diti 
Funus erat : talis medios infertur in hostes 
Certus et ipse necis : vires fiducia leti 
Suggerit; inde viro majoraque membra, diesque 
Laetior, et nunquam tanta experientia coeli, 

Si vacet : avertit morti contermina Virtus. 

Ardet inexpleto saevi Mavortis amore , 

Et fruitur dextra , atque anima flagrante superbit. 

Hic hominum casus lenire, et demere fatis 
Jura frequens, quantum subito diversus ab illo, 

Qui tripodas, laurusque sequi, qui doctus in omni 
Nube salutato volucrem cognoscere Phoebo. 
Innumeram ferro plebem, ceu letifer annus 
Aut jubar adversi grave sideris, immolat umbris 
Ipse suis : jaculo Phlegyam, jaculoque superbum 
Phylea , falcato Chromin, et Chremetaona curru, 
Cominus hunc stantem metit, hunc a poplite sectum, 
Cuspide demissa Chromin, Iphinoumque, Sagenque, 

Inlonsumque Gyan , sacrumque Lycorea Phoebo 
Invitus : jam fraxineum dimiserat hastae 
Robur, et excussis apparuit infula cristis : 

Alcathoum saxo , cui circum stagna Carysti 
Et domus, et conjux, et amantes litora nati. 

Vixerat ille diu pauper scrutator aquarum : 

Decepit tellus : moriens hiemesque Notosque 
I^audat, et experti meliora pericula ponti. 

Adspicit has longe jaindudum Asopius Hypseus 
Palantuin strages, ardetque avertere pugnam : 
Quanquam haud ipse minus curru Tirynthia fundit 
Robora, sed viso praesens minor augure sanguis. 
Illum armis, animisque cupit : prohibebat iniquo 
Agmine consertum cunei latus : inde superbus 
Exseruit patriis electum missile ripis. 

Ac prius : « Aonidum dives largitor aquarum , 

Clare Giganteis etiamnum, Asope, favillis, 

Da numen dextrae : rogat hoc uatusque, tuique 
Quercus alumna vadi : fas et me spernere Phoebum , 
Si tibi collatus Divum sator : omnia mergam 
Fontibus arma tuis, tristesque sine augure vittas.» 

Audierat genitor : vetat indulgere volentem 
Phoebus, et aurigam jaculum detorquet in Hersen. 
Ilie ruit. Deus ipse vagis succedit habenis, 

Lernaeum falso simulans Aliagmona vultu. 

Tunc vero ardenti non ulla obsistere tentant 
Signa; ruunt solo terrore, et -vulnera citra 
Mors trepidis ignava venit : dubiumque tuenti 
Presserit infestos onus, impuleritne jugales. 

Sic ubi nubiferum montis latus, aut nova ventis 

Solvit hiems, aut victa situ non pertulit aetas; 

Desilit horrendus campo timor, arma, virosque 
Limite non uno, longaevaque robora secum 
Praecipitans, tandemque exhaustus turbine fesso, 

Aut vallem cavat, aut medios intercipit amnes. 

Non secus ingentique viro magnoque gravatus 
Temo Deo, nunc hoc, nunc illo in sanguine fervet. 

Ipse sedens telis, parlterque ministrat habenis 
Delius : ipse docet jactus, adversaque flectit 
Spicula, fortunamque hastis venientibus aufert. 
Sternuntur terrae Menalas pedes, Antiphus alto 
Nil defensus equo, genitusque Heliconide Nympha 
.flsthion , caesoque infamis fratre Polites , 

Conatusque toris vittatam attingere Manto • 

Lampus : in hunc sacras Phcebus dedit ipse sagittas. 

Et jam cornipedes trepida ac moribunda reflantes 
Corpora, rimantur terras, omnisque per artus 
Sulcus, et incisis altum rubet orbita membris. 

Hos jam ignorantes terit impius axis; at illi 
Vulnere semineces, nec devitare facultas, 

Venturum super ora vident : jam lubrica tabo 
Frena, nec insisti madidus dat temo, rotaeque 
Sanguine difficiles, et tardior ungula fossis 
Visceribus : tunc ipse furens in morte relicta 
Spicula, et e mediis exstantes ossibus hastas 
Avellit : stridunt animae , currumque sequ^ptur. 

Tandem se famulo summum confessus Apollo, 

«Utere luce tua, longamque, ait, indue famam, 

Dum tibi me junctum mors irrevocata veretur. 
Vincimur : immites scis nulla revolvere Parcas 
ii. 8 

Stamina : vade diu populis promissa voluptas 
Elysiis, certe nou perpessure Creontis 
Imperia, aut vetito nudus jaciture sepulcro. » 

Ille refert contra, et paullum respirat ab armis : 
aOlim te, Cyrrhaee pater, peritura sedentem 
Ad juga (quis tantus miseris honor?), axe trementi 
Sensimus : instantes quonam usque morabere manes? 
Audio jam rapidae cursum Stygis,' atraque Ditis 
Flumina . tergeniinosque mali custodis hiatus. 

Accipe commissum capiti decus, accipe laurus 
Qu as Erebo deferre nefas : nunc voce suprema , 

Si (jua recessuro debetur gratia vati , 

Deceptum tibi, Phoebe, larem, poenasque nefandae 
Conjugis ,*et pulchrum nati commendo furorem. » 
Desiluit maerens, lacrymasque avertit Apollo. 

Tunc vero ingemuit currusque, orbique jugales. 

Non aliter caeco nocturni turbine Cori 
Scit peritura ratis, quum jam damnata sororis 
Igne Therapnaei fugerunt carbasa fratres. 

Jamque recessurae paullatim horrescere terrae, 
Summaque terga quali; graviorque effervere pulvis 
Coeperat : inferno mugit jam murinure campus. 

Bella putant trepidi, bellique hunc esse fragorem, 
Hortanturque gradus : alius tremor arma, virosque, 
Mirautesque inclinat equos : jam frondea nutant 
Culmina, ja^ muri, ripisque Ismenos apertis 
Effugit : exciderunt irae, nutantia figunt 
Tela solo, dubiasque vagi nituntur in hastas 
Cominus, inque vicem viso pallore recedunt 
Sic ubi navales miscet super aequora pugnas 

Contemto Bellona mari, si forte benigna 
Tempestas; sibi quisque cavent, ensesque recondit 
Mors alia, et socii pacem fecere timores. 

Talis erat campo belli fluitantis imago. 

Sive laborantes concepto flumine terrae 
Ventorum rabiem, et clausum ejecere furorem; 

Exedit seu putre solum, carpsitque terendo 
Unda latens; sive hac volventis machina coeli 
Incubuit; sive omne fretum Neptunia movit 
Cuspis, et extremas gravius mare torsit in oras; 

Seu vati datus ille fragor, seu terra minata est 
Fratribus; ecce alte praeceps humus ore profundo 
Dissilit, inque vicem tremuerunt sidera, et umbrae. 
Illum ingens haurit specus , et transire parantes 
Mergit equos : non arma manu, non frena remisit: 
Sicut erat, rectos defert in Tartara currus, 

Respexitque cadens coelum, campumque coire 
Ingemuit, donec levior distantia rursus 
Miscuit arva tremor, lucemque exclusit Averno. 

Ut subitus vates pallentibus incidit Umbris, 
Letiferasque domos , orbisque arcana sepulti 
Rupit, et armato turbavit funere Manes: 

Horror habet cunctos; Stygiis mirantur in oris 

Tela et equos, corpusque novum : neque enim iguibus artus 

Conditus, aut mccsta niger adventabat ab urna; 

Sed belli sudore calens, clypeumque cruentis 
Roribus, et scissi respersus pulvere campi. 

Necdum illum aut trunca lustraverat obvia taxo 
Eumenis, aut furvo Proserpina poste notarat 
Coetibus assumturn functis : quin cominus ipsa 
Fatorum deprensa colus : visoque paventes 
Au gure, tunc demum rumpebant stamina Parca; 

Illum et securi circumspexere fragorem 
Elysii , et si quos procul inferiore barathro 
Altera nox, aliisque gravat plaga caeca tenebris, 

Tunc regemunt pigrique lacus, ustaeque paludes 
Umbriferaeque fremit sulcator pallidus undae, 

Dissiluisse novo penitus telluris hiatu 
Tartara, et admissos non per sua flumina Manes. 

Forte sedens media regni infelicis in arcc 
Dux Erebi, populos poscebat crimina vitae, 

Nil hominum miserans, iratusque omnibus umbris. 
Stant Furiae circum, variajque ex ordine Mortes, 

Saevaque multisonas exercet Poena catenas. 

Fata ferunt animas, et eodem pollice damnant. 

, Vincit opus : juxta Minos cum fratre verendo 
Jura bonus meliora monet, regemque cruentum 
Temperat : adsistunt lacrymis atque igne tumentes 
Cocytos Phlegethonque ; et Styx perjuria Divum 
Arguit. Ille autem supera compage soluta, 

Nec solitus sentire metus, expavit oborta 
Sidera, jucundaque offensus luce profatur: 

1 « Quae Superum labes inimicum impegit Averno 

Aethera ? quis rumpit tenebras? vitaeque silentes 
Admovet? unde minae? uter haec milii praelia fratrum? 
Congredior : pereant agedum discrimina rerum. 

Nam cui dulce magis? magno me tertia victum 
Dejecit fortuna polo, mundumque nocentem 
Servo : nec iste meus, dirisque en pervius astris 
Inspicitur. Tumidusne meas regnator Olympi 
Explorat vires? habeo jam quassa Gigantum 
Vincula, et aethereum cupidos exire sub axem 
Titanas, miserumque patrem : quid me otia moesta 
Saevus, et implacidam prohibet perferre quietem? 
Amissumque odisse diem? pandam omnia regna, 

Si placet, et Stygio praetexam Hyperiona coelo. 

Arcada nec Superis (quid enim mihi nuntius ambas 
Itque reditque domos?) emittam, et utrumque tenebo 
Tyndariden. Cur autem avidis Ixiona frango 
Vorticibus? cur non exspectant Tantalon undae? 

Anne profanatum toties Chaos hospite vivo 
Perpetiar? me Pirithoi temerarius ardor 
Tentat, et audaci Theseus juratus amico : 

Me ferus Alcides, tunc quum custode remoto 
Ferrea Cerbereae tacuerunt limina portae. 

Odrysiis etiam pudet heu ! patuisse querelis 
Tartara : vidi egomet blanda inter carmina turpes 
Eumenidum lacrymas, iterataque pensa sororum. 

Me quoque : sed durae melior violentia legis. 

Ast ego vix unum, nec celsa ad sidera, furto 
Ausus iter, Siculo rapui counubia campo : 

Nec licuisse ferunt; injustaeque ab Jove leges 
Protinus, et sectum genitrix mihi computat annum. 
Sed quid ego haec? I, Tartareas ulciscere sedes, 
Tisiphone, et, si quando novis asperrima monstris, 
Triste, insuetum, ingens, quod nondum viderit aether, 
Ede nefas, quod mirer ego, invideantque sorores. 
Atque adeo fratres, nostrisque haec omina sunto 
Prima odiis, fratres alterna in vulnera laeto 
Marte ruant : sit, qui rabidarum more ferarum 
Mandat atrox hostile caput, quique igne supremo 
Arceat exanimes, et manibus aethera nudis 
Commaculet : juvet ista ferum spectare Tonantem. 
Praeterea ne sola furor mea regna lacessat, 

Quaere Deis qui bella ferat, qui fulminis igues, 
Infestumque Jovem clypeo fumante repellat. 

Faxo haud sit cunctis levior metus, atra movere 
Tartara, frondenti quam jungere Pelion Ossae.» 

Dixerat : atque illi jamdudum regia tristis 
Attremit oranti, suaque, et quae desuper urget, 
Nutabat tellus : non fortius aethera vultu 
Torquet, et astriferos inclinat Juppiter axes. 

«At tibi quos (inquit) tnanes, qui limite praeceps 

Non licito per inane ruis? « Subit ille minantem 
Jam tenuis visu, jam vanescentibus armis, 

Jam pedes : exstincto tamen interceptus in ore 
Augurii perdurat honos, obscuraque fronti 
Vitta manet, ramumque tenet monentis olivae. 

« Si licet, et sanctis hic ora resolvere fas est 
Manibus, o cunctis finitor maxime rerum, 

At mihi, qui quondam causas, elementaque noram, 

Et sator! oro, minas, stimulataque corda remulce, 
Neve ira dignare hominem, et tua jura timentem. — 
Nam nec ad Herculeos (unde haec mihi pectora?) raptus , 
Nec Venerem illicitam, crede his insignibus, ausi 
Intramus Lethen : fugiat nec tristis in antrum 
Cerberus, aut nostros timeat Proserpina currus. 

Augur Apollineis modo dilectissimus aris, 

Testor inane Chaos (quid enim hic jurandus Apollo?), 
Crimine non ullo Subeo nova fata : nec alma 
Sic merui de luce rapi : scit judicis urna 
Dictaei , verumque potest deprendere Minos. 

Conjugis insidiis, et iniquo venditus auro, 

Argolicas acies, unde haec tibi turba recentum * 
Umbrarum, et nostrae veniunt quoque funera dextrae, 
Non ignarus ini : subito me turbine mundi, 

Horret adhuc auitnus, mediis e millibus hausit 
Nox tua : quae mihi mens, dum per cava viscera terra* 
Vado diu pendens, et in aere volvor operto? 

Hei mihi! nil ex me sociis, patriaeque relictum, 

Vel captum Thebis : non jam Lernaea videbo 
Tecta , nec attonito saltem cinis ibo parenti. 

Non tumulo, non igne miser, lacrymisque meorum 

Productus, toto pariter tibi funere veni, 

Nil istis ausurus equis : nec deprecor umbram 
Accipere, et tripodum jam non meminisse meorum. 
Nam tibi praesagi quisnam super auguris usus, 

Quum Parcae tua jussa trahant? sed pectora flectas, 
Et melior sis, quaeso, Deis : si quando nefanda 
Huc aderit conjux, illi funesta reserva 
Supplicia : illa tua, rector bone, dignior ira. » 

Accipit ille preces, indignaturque moveri. 

Ut leo Massyli quum lux stetit obvia ferri , 

Tunc iras, tunc arma citat : si decidat hostis, 

Ire super satis est, vitamque relinquere victo. 

Interea vittis, lauruque insignis opima 
Currus, et egregiis modo formidatus in armis, 

Luce palam fusus nulli , nullique fugatus 
Quaeritur : absistunt turmae, suspectaque tellus 
Omnibus : infidi miles vestigia campi 
Circuit , atque avidae tristis locus ille ruinae 
Cessat, et inferni vitatur honore sepulcri. 

Nuntius hortanti diversa in parte maniplos 
Adrasto, vix ipse ratus vidisse, Palaemon 
Advolat, et trepidans, steterat nam forte cadenti 
Proximus, inspectoque miser pallebat hiatu. 

«Verte gradum : fuge, rector, ait; si Dorica saltem 
Terra loco, patriaeque manent, ubi liquimus, arces. 
Non armis, non sanguine opus : quid inutile ferrum 
Stringimus in Thebas? currus humus impia sorbet, 
Armaque, bellantesque viros : fugere ecce videtur 
Hic etiam, quo stamus, ager : vidi ipse profundae 
Noctis iter, ruptaque soli compage ruentem, 

Illum heu, praesagis quo nullus amicior astris, 
QEcliden, frustraque manus cum voce tetendit. 

Mira loquor, sulcos etiamnum, rector, equorum, 
Fumantemque locum, et spumis madida arva reliqui. 
Nec commune malum .est : tellus agnoscit alumnos, 
Stat Thebana acies.» Stupet haec, .et credere Adrastus 
Cunctatur; sed Mopsus idem, trepidusque ferebat 
Actor idem; nam fama novis terroribus audax 
Non unum cecidisse refert : sponte agmina retro 
Non exspectato revocantum more tubarum 
Praecipitant : sed torpet iter, falluntque ruentes 
Genua viros, ipsique, putes sensisse, repugnant 
Cornipedes, nulloque truces hortamine parent, 

Nec celerare gradum, nec tollere lumina terra. 

Fortius incursant Tyrii : sed 'Vesper opacus 
Lunares jam ducit equos : data fcedere parvo 
Moesta viris requies , et nox auctura timores. 

Quae tibi tunc facies, postquam permissa gemendi 
Copia? qui fletus galeis cecidere solutis? 

Nil solitum fessos juvat : abjecere madentes, 

Sicut erant, clypeos : nec quisquam spicula tersit, 
Nec laudavit equum , nitidae nec cassidis altam 
Comsit adornavitque jubam : vix magna lavare 
Vulnera, et efflantes libet internectere plagas. 

Tantus ubique dolor! mensas alimentaque bello 
Debita nec pugnae suasit timor : omnia laudes, 
Amphiarae, luas, foecundaque pectora veri 
Commemorant lacrymis, et per tentftria sermo 
Unus; «Abisse Deos, dilapsaque numina castris. 
«Heu! ubi laurigeri currus? sollemniaque arma? 

Et galeae vittatus apex? hoc antra, lacusque 
Castalii? tripodumque fides? sic gratus Apollo? 

Quis mihi sidereos lapsus, mentemque sinistri 
Fulguris, aut caesis saliat quod numen in extis, 
Quando iter, unde morae, quae saevis utilis armis, 

Quae pacem magis hyra velit, quis jam omne futurum 
Proferet? aut cum quo volucres mea fata loquentur? 
Hos quoque bellorum casus nobisque, tibique, 
Praescieras, et (quanta sacro sub pectore virtus!) 
Venisti tamen , et miseris comes additus armis. 

Et quum te tellus, fatalisque hora vocaret, 

Tu Tyrias acies, adversaquc signa, vacasti 
Sternere : tunc etiam media de morte timendum 
Hostibus, iufestaque abeuntem vidimus hasta. 

Et nunc te quis casus habet? poterisne reverti 
Sedibus a Stygiis, altaquc erumpere terra? 

Anne sedes hilaris juxta tua numina Parcas? 

Et vice concordi discis ventura, docesque? 

An tibi felices lucos miseratus Averni 
Rector et Elysias dedit inservare volucres? 

Quidquid es, eeternus Phoebo dolor, et nova clades 
Scmper eris, mutisque diu plorabere Delphis. 

Hic Tenedon, Cyrrhamque dies, partuque ligatam 
Delon , et intonsi eludet penetralia Branchi. 

Nec Clarias hac luce fores , Didymaeaque quisquam 
Limina, nec Lyciam supplex consultor adibit. 

Quin et cornigeri vatis nemus , atque Molossi 
Quercus anhela Jovis, Trojanaque Thymbra tacebit. 
Ipsi amnes, ipsseque volent arescere laurus. 

Ipse nihil certum sagis clangoribus aether 

Praecinet, et nulla ferientur ab alite nubes. 

J&mque erit ille dies, quo te quoque conscia fati 
Templa colant, reddatque tuus responsa sacerdos.» 

Talia fatidico peragunt sollemnia regi , 

Ceu flammas, ac dona rogo } tristesque rependant 
Exsequias, inollique animam tellure reponant. 

Fracta dehinc cunctis, aversaque pectora bello. 

Sic fortes Minyas subito quum funere Tiphys 
Destituit, non arma sequi, non ferre videtur 
Remus aquas , ipsique minus jam ducere venti. 

Jam fessis gemitu paullatim corda levabat 
Exhaustus sermone dolor; noxque addita curas 
Obruit, et facilis lacrymis irrepere somnus. 

At non Sidoniam diversa in parte por urbem 
Nox eadem : vario producunt sidera ludo 
Ante domos, intraque; ipsaeque ad moenia marcent 
Excubias : gemina aera sonant, Idaeaque terga, 

Et moderata sonum vario spiramine buxus. 

Tunc dulces Superos, atque omne ex ordine alumnum 
Numen, ubique sacri resonant Paeanes, ubique 
Serta, coronatumque merum : nunc funera rident 
Auguris ignari, contraque iu pectore certant 
Tiresiam laudare suum : nunc facta revolvunt 
Majorum, veteresque canunt ab origine Thebas. 

Ili mare Sidonium , manibusque attrita Tonantis 
Cornua, et ingenti sulcatum Nerea tauro: 

Hi Cadmum, lussamque bovem, foetosque cruenti 
Martis agros : alii Tyriam reptantia saxa 
Ad chelyn, et duras animantem Amphiona cautes: 

Hi gravidam Semelen : illi Cythereia laudant 

Connubia, et multa deductam lampade fratrum 
Harmonien : nullisque deest sua fabula mensis. 

Ceu modo gemmiferum thyrso populatus Hydaspea , 
Eoasque domos , nigri vexilla triumphi 
Liber, et ignotos populis ostenderet Indos. 

Tum primum ad coetus, sociaeque ad foedera mensae, 
Semper inadspeclum, diraque in sede latentem, 
OEdipoden exisse ferunt, vultuque sereno 
Canitiem nigram squalore , et sordida fusis 
Ora comis laxasse manu, sociumque benignos 
Affatus, et abacta prius solatia passum : 

Quin hausisse dapes, insiccatumque cruorem 
Dejecisse genis : cunctos auditque, refertque, 

Qui Ditem, et Furias tantum, et si quando regentem 
Antigonen , moestis solitus pulsare querelis. 

Causa latet : non hunc Tyrii fors prospera belli ; 
Tantum bella juvant : natum hortaturque, proba tque, 
Nec vicisse velit; sed primos cominus enses 
Et scelerum tacito rimatur semina voto. 

Inde epulae dulces, ignotaque gaudia vultu. 

Qualis post longae Phineus jejunia poenae, 

Nil stridere domi volucres*ut sensit abactas, 

Necdum tota fides, hilaris, mensasque, torosque, 

Nec turbata feris tractavit pocula pennis. 

Cetera Graiorum curis armisque jacebat 
Fessa cohors : alto castrorum ex aggere Adrastus 
Laetificos tenui captabat corde tumultus, 

Quanquam aeger senio : sed agit miseranda potestas 
Invigilare malis : illum aereus undique clamor 
Thebanique urunt sonitus, et amara lacessii 

Tibia, tum nimio voces marcore superbae, 

Incertaeque faces, et jam male pervigil ignis. 

Sic ubi per fluctus uno ratis obruta' somno 
Conticuit, tantique maris secura juventus 
Mandavere animas; solus stat puppe magister 
Pervigil, inscriptaque Deus qui navigat alno. 

Tempus erat, junctos quum jam soror ignea Phcebi 
Sentit equos, penitusque cavam sub luce parata 
Oceani mugire domum , seseque vagantem 
Colligit, et moto leviter fugat astra flagello. 

Concilium rex triste vocat : quaeruntque gementes , 
Quis tripodas successor agat : quo prodita laurus 
Transeat, atque orbum vittae decus. Haud mora, cuncti 
Insignem fama, sanctoque Melampode cretum 
Thiodamanta volunt; quicum ipse arcana Deorum 
Partiri , et visas uni sociare solebat 
Amphiaraus aves, tantaeque haud invidus artis 
Gaudebat dici similem , juxtaque secundum. 

Illum ingens confundit honos, inopinaque turbat 
Gloria, et oblatas frondes submissus adorat, 

Seque oneri negat esse parem, cogique meretur. 

Sicut Achaemenius solium gentesque paternas 
Excepit si forte puer, cui vivere patrem 
Tutius, incerta formidine gaudia librat, 

An fidi proceres, ne pugnet vulgus habenis; 

Cui latus Euphratae, cui Caspia limina mandet. 
Sumere tunc arcus, ipsumque onerare veretur 
Patris equum, visusque sibi nec sceptra capaci 
Sustentare manu, nec adhuc implere tiaram. 

Atque is ubi intorto signavit vellere crinein, 


ia6 THEBAIDOS LIBER VIII. (' »9 5.) 

Convenitque Deis, hilari per castra tumultu 
Vadit ovaus : ac, prima sui documenta, sacerdos 
Tellurem placare parat : nec futile maestis 
Id visum Danais : geminas ergo ilicet aras 
Arboribus vivis, et adulto cespite texi 
Imperat, innumerosque Deae Aia munera flores. 

Et cumulos frugum, et quidquid novat integer annus 

Addit, et intacto spargens altaria lacte 

Incipit : « O hominum Divumque aeterna creatrix , 

Qua; fluvios, silvasque, animarum et semina mundi 
Cuncta, Prometheasque manus, Pyrrhaeaque saxa 
Giguis; et impastis quae prima alimenta dedisti, 
Mutastique vices; quae pontum ambisque, vehisque, 

Te penes et pecudum geus mitis , et ira ferarum , 

Et volucrum requies, firmum atque immobile mundi 
Robur inoccidui! te velox machina coeli 
Aere pendentem vacuo, te currus uterque 
Circuit : o rerum media, indivisaque magnis 
Fratribus! ergo simul tot gentibus alma, tot altis 
Urbibus, ac populis, subterque ac desuper una 
Sufficis; astriferumque domos Atlanta supernas 
Ferre laborantem, nullo vehis ipsa labore, 

Nos tantum portare negas? nos, Diva, gravaris? 

Quod, precor, ignari luimus scelus? an quia plebes 
Externa Inachiis huc adventamus ab oris? 

Omne homini natale solum : nec te, optima, saevo 
Tanquam humiles populos deceat distinguere fine, 
Undique ubique tuos : maneas communis, et arma 
Hinc atque inde feras : liceat, precor, ordine belli 
Pugnaces efflare animas, et reddere coelo. 

Ne rape tam subitis spirant ia corpora bustis, 

Ne propera : veniemus enim, quo limite cuncti, 
Qua licet ire via : tantum exorata Pelasgis 
Siste levem campum; celeres neu praecipe Parcas. 

At tu care Deis, quem non manus ulla, nec enses 
Sidonii, sed magna sinu Natura soluto, 

Ceu te Cyrrhaeo meritum tumularet hiatu , 

Sic amplexa coit, hilaris des, oro, precatus 
Nosse tuos, coeloque, et vera monentibus aris 
Concilies, et quae populis proferre parabas, 

Me doceas : libi sacra feram praesaga, tuique 
Numinis interpres, te Phoebo absente vocabo. 

Ille mihi Delo Cyrrhaque poteutior omni 
Quo ruis, ille adytis melior locus. » Haec ubi dicta, 
Nigrantes terra pecudes, obscuraque mergit 
Armenta, ac vivis cumulos undantis arenae 
Aggerat, et vati mortis simulacra rependit. 

Talia apud Graios, quum jam Mavortia contra 
Cornua, jam saevos fragor aereus excitat enses. 

Addit acerba sonum Theumesi e vertice crinem 
Incutiens, acuitque tubas et sibila miscet 
Tisiphone : stupet insolito clangore Cithaeron 
Marcidus, et turres carmen non tale secutae. 

Jam trepidas Bellona fores, armataque pulsat 
Limina; jam multo laxantur cardine Thebae. 

Turbat eques pedites, currus properantibus obstant, 
Ceu Danai post terga premant : sic omnibus alae 
Arctamur portis; septemque excursibus haerent. 
Ogygiis it sorte Creon; Eteoclea mittunt 
Neitae; celsas Homoloidas occupat Hannon, 

Hypsea Proetides ; celsum fudere Dryanta 
Electrae; quatit Hypsistas manus Eurymedontis; 
Culmina magnanimus stipat Dircaea Menoeceus 
Qualis ubi adversi secretus pabula coeli 
Nilus, et Eoas magno bibit ore pruinas, 

Scindit fontis opes, septemque patentibus arvis 
In mare fert hiemes, penitus cessere fugatae 
Nereides, dulcique timent occurrere ponto. 

Tristis at inde gradum tarde movet Inacha pubes, 
Praecipue Elaeae, Lacedaemoniaeque cohortes, 

Et Pylii : subitum nam Thiodamanla sequuntur 
Augure fraudati, necdum accessere regenti. 

Nec tua te , princeps tripodum , sola agmina quaerunt : 
Cuncta phalanx sibi deesse putat : minor ille per alas 
Septimus exstat apex ; liquido velut aethere nubes 
Invida Parrhasiis unum si detrahat astris , 

Truncus honor plaustri ; nec idem nitet igne reciso 
Axis; et incerti numerant sua sidera nautae. 

Sed jam bella vocant : alias nova suggere vires 
Calliope, majorque chelyn mihi tendat Apollo. 

Fatalem populis ultro poscentibus horam 
Admovet atra dies : Stygiisque emissa tenebris 
Mors fruitur coelo, bellatoremque volando 
Campum operit, nigroque viros invitat hiatu, 

Nil vulgare legens : sed quae dignissima vita 
Funera, praecipuos annis animisque cruento 
Angue notat; jamque in miseros pensum omne sororum 
Scinditur, et Furiae rapuerunt licia Parcis. 

Stat medius campis etiamnuin cuspide sicca 
Bellipotens; jamque hos clypeum, jam vertit ad illos 

Arma dens, abolctque domos, connubia, natos. 

Pellitur et patriae, et qui mente novissimus exit, 

Lucis amor : tenet in capulis , hastisque paratas 
Ira manus; animusque ultra thoracas anhelus 
Conatur; galeaeque tremunt horrore comarum. 

Quid mirum caluisse viros? flammantur in hostem 
Cornipedes, niveoque rigant sola putria nimbo, 

Corpora ceu mixti dominis , irasque sedentum 
Induerint : sic frena terunt, sic proelia poscunt 
Hinnitu, toiluntque armos, equitemque supinant. 

Jamque ruunt, primusque virum concurrere pulvis 
Incipit, et spatiis utrimque aequalibus acti 
Adventant, mediumque vident decrescere campum. 

Jam clypeus clypeis, umbone repellitur umbo, 

Ense minax ensis, pede pes, et cuspide cuspis. 

Sic obnixa acies pariter suspiria firmant , 

Admotaeque nitent aliena in casside cristae. 

Pulcher adhuc belli vultus : stant vertice coni , 

Plena armenta viris, nulli sine praeside currus, 

Arma loco, splendent clypei, pharetraeque decorae, 
Cingulaque, et nondum deforme cruoribus aurum. 

At postquam rabies, et vitae prodiga Virtus 
Emisere animos, non tanta cadentibus Haedis 
Aeriam Rhodopen solida nive verberat Arctos, 

Nec fragor Ausoniae tantus, quum Juppiter omni 
Arce tonat, tanta quatitur nec grandine Syrtis, 

Quum Libyae Boreas Italos niger attulit imbres. 
Exclusere diem telis; stant ferrea coelo 
Nubila; nec jaculis arctatus sufficit aer.. 

Hi pereunt missis, illi redeuntibus hastis : 


ii. 

Concurrunt per inane sudes, et mutua perdunt 
Vulnera, concurrunt hastae, stridentia iundx 
Saxa pluunt, volucres imitantur fulgura glandes, 

Et formidandae non una morte sagittae. 

Nec locus ad terram telis : in corpora ferrum 
Omne cadit : saepe ignari perimuutque, caduntque; 
Casus agit Virtutis opus : nunc turba recedit, 

Nunc premit, ac vicibus tellurem amittit, et aufert. 

Ut ventis nimbisque minax quum solvit habenas 
Juppiter, afHigitque alterno turbine mundum, 

Stat coeli diversa acies, nunc fortior Austri, 

Nunc Aquilonis hiems, donec pugnante procella 
Aut nimiis hic vicit aquis, aut ille sereno. 

Principium pugnae turmas Asopius Hypseus 
OEbalias, namque hte magnum et gentile tumentes 
Euboicum duris rumpunt umbonibus agmen, 
Reppulit erepto cunei ductore Menalca. 

Tlic et mente Lacon, crudi torrentis alumnus. 

Nec turpavit avos, hastam intra pectus euntem, 
Ne pudor in tergo, per et ossa et viscera retro 
Extrahit, atque hosti dextra lahente remittit 
Sanguineam : dilecta genis morientis oberrant 
Taygeta, et pugnae, laudataque verbera matri. 

Phaedimon Iasiden arcu Dircaeus Amvntas 
Destinat : heu celeres Parcae! jam palpitat arvis 
Phaedimus, et certi nondum tacet arcus Amyntae. 
Abstulit ex humero dextram Calydonius Agreus 
Phegeos : illa suum terra tenet improba ferrum, 

Et movet : extimuit sparsa inter lela jacentem 
Progrediens , truncamquc tamen percussit Acoetes. 

Iphin atrox Athamas, Argum ferus impulft Hypseus : 
Stravit Abauta Pheres : divcrsaque vulnera flentes, 
Guttur Iphis, latus Argus, Abas in fronte cruorem 
Iphis eques, pedes Argus, Abas auriga jacebant. 
Inachidae gemini geminos ex sanguine Cadmi' 

Occultos galeis (saeva ignorantia belli!) 

Perculerant ferro : sed dum spolia omnia caesis 
Eripiunt, videre nefas, et maestus uterque 
Respicit ad fratrem, pariterque errasse queruntur. . 
Cultor Ion Pisae cultorem Daphnea Cyrrhae 
Turbatis prostravit equis : hunc laudat ab alto 
Juppiter, hunc tardus frustra miseratur Apollo. 

Ingentes Fortuna viros illustrat utrimque 
Sanguine in adverso. Danaos Cadmeius Haemon 
Sternit , agitque furens : sequitur Tyria agmina Tydeus. 
Hunc Pallas praesens, illum Tirynthius implet. 

Qualiter hyberni summis duo montibus amnes 
Franguntur, geminaque cadunt in plana ruina. 
Contendisse putes, uter arva, arbustaque tollat, 

Altius aut superet pontes : ecce una receptas 
Confudit jam vallis aquas : sibi quisque superbus 
Ire cupit, pontoque negant descendere mixti. 

Ibat fumiferam quatiens Onchestius Idas 
Lampada per medios, turhabatque agmina Graium, 
Igne viam rumpens : magno quem cominus ictu 
Tydeos hasta feri, discussa casside fixit. 

Ille ingens in terga jacet, stat fronte superstes 
Lancea, collapsae veniunt in tempora flammae. 
Prosequitur Tydeus : « Saevos nc dixeris Argos : 

Igne tuo, Thebane, rogum concedimus, arde.» 

9 - 

Inde velut primo tigris gavisa cruore 
Per lotum cupit ire pecus; sic Aona saxo, 

Ense Pholum, Chromin ense, duos Helicaonas hasta 
Transigit, /Ege» Veneris quos M»ra sacerdos 
Ediderat, prohibente Dea : vos praeda cruenti 
Tydeos : it s»vas etiamnum mater ad aras. 

Nec ininus Herculeum contra vagus Haemona ducit 
Sanguis : inexpleto rapitur per millia ferro, 

N unc tumid» Calydonis opes , nunc torva Pylenes 
Agmina, nunc mcest® fundens Pleuronis alumnos : 
Donec in Olenium fessa jam cuspide Buten 
Incidit : hunc turmis obversum, et abire vetantem 
Aggreditur : puer ille, puer, malasque comamque 
Integer, ignaro cui tunc Thebana bipennis 
In galeam librata venit : finduntur utrimque 
Tempora, dividuique cadunt in brachia crines, 

Et non hoc metuens inopino limite vita 

Exsiluit : tunc flavum Hypanin , flavumque Politen 

(Illcgenas Phoebo, crinem hic pascebat Iaccho : 

S»vus uterque Deus), victis Hyperenora jungit 
Convcrsumque fuga Damasum : sed lapsa per annos 
Hasta viri trans pectus abit, parmamque tenenti 
Excutit, et summa fugiens in cuspide portat. 

Sterneret adversos etiamnum Ismenius H»mon 
Inachidas (_ nam tela regit , viresque ministrat 
Amphitryoniades), saevum sed Tydea contra 
Pallas agit : jamque adverso venere favore 
Cominus, et placido prior h»c Tirynthius ore : 

« Eida soror, qu»nam hunc belli caligine nobis 
Congressum Fortuna tulit? num regia Juno 

Hoc molita nefas? citius me fulmina contra, 

Infandum, ruere, et magno bellare parenti 
Adspiciat : genus huic : sed mitto agnoscere, quando 
Tu diversa foves : nec si ipsum cominus Hyllum 
Tydeos hasta tui, stygioque ex orbe remissum 
Amphitryona petat : teneo, aeternumque tenebo 
Quantum haec diva manus, quoties sudaverit aegis 
Ista mihi, duris famulus quum casibus omnes 
Lustro vagus terras : ipsa heu! comes invia mecum 
Tartara, ni Superos Acheron excluderet, isses. 

Tu patrem, ccelumque mihi : quis tanta relatu 
ALquet? habe totas, si mens exscindere, Thebas. 

Cedo equidem, veniamque precor.» Sic orsus abibat. 
Pallada mulcet honos : rediit ardore remisso 
Vultus, et erecti sederunt pectoris angues. 

Sentit abisse Deum : levius Cadmeius Haemon 
Tela rotat, nulloque manum cognoscit in ictu. 

Tunc magis atque magis vires animusque recedunt, 
Nec pudor ire retro : cedentem acheloius heros 
Impetit, et librans uni sibi missile telum, 

Direxit jactus, summae qua margine parmae 
Ima sedet galea, et juguli vitalia lucent. 

Nec frustrata manus, mortemque invenerat hasta ; 

Sed prohibet, paullumque humeri libare sinistri 
Praebuit, et merito parcit Tritonia fratri. 

Ille tamen nec stare loco, nec cominus ire 
Amplius, aut vultus audet perferre cruenti 
Tydeos : aegra animo vis, ac fiducia cessit. 

Qualis seligeram lucana cuspide frontem 
Strictus aper, penitus cui non infossa cerebro 

Vulnera, nec felix dextrae tenor, in latus iras 
Frangit, et expertae jam non venit obvius hasta;. 

Ecce, ducem turmae, certa indignatus in hostem 
Spicula, felici Prothoum torquere lacerto 
Turbidus QEnides , una duo corpora pinu , 
Cornipedemque equitemque ferit : ruit ille ruentem 
In Prothoum , lapsasquc manu quaerentis habenas 
In vultus galeam , clypeumque in pectora calcat , 
Saucius extremo donec cum sanguine frenos 
Respuit , et juncta domino cervice recumbit. 

Sic ulmus vitisque , duplex jactura coloni , 

Gaurano de monte cadunt : sed incestior ulmus 
Quaerit utrumque nemus, nec tam sua brachia labens, 
Quam gemit assuetas, invitaque proterit uvas. 

Sumserat in Danaos Heliconius arma Coroebus, 

Ante comes Musis , Stygii cui conscia pensi 
Ipsa diu inspectis letum praedixerat astris 
Uranie : cupit ille tamen , pugnasque virosque 
Forsitan ut caneret : longa jacet ipse canendus 
Laude, sed amissum mutae flevere sorores. 

Pactus Agenoream primis Atys ibat ab annis 
Ismenen (Tyrii juvenis non advena belli, 

Quamvis Cyrrha domus : soceros nec tristibus actis 
Adversatus erat) sponsam, cui castas amanti 
Squalor, et indigni commendat gratia luctus. 

Ipse quoque egregius : nec pectora virginis illi 
Diversa, inque vicem, sineret Fortuna, placebant. 

Bella vetant taedas, juvenique hinc major in hostes 
Ira : ruit primis immixtus, et agmina Lernae 
Nunc pedes ense vago, prensis nunc celsus habenis, 

Ceu spectelur, agit : triplici velaverat ostro 
Surgentes etiamnum humeros, et levia mater 
Pectora : tunc auro phaleras, auroque sagittas 
Cingulaque, et manicas, ne conjuge vilior iret, 
Presserat, et mixtum cono crispaverat aurum. 

Talibus heu! fidens vocat ultro in proelia Graios. 

Ac primum faciles grassatus cuspide turmas 
Arma refert sociis, et in agmina fida, peracta 
Caede , redit : sic Hyrcana leo Caspius umbra 
Nudus adhuc, nulloque juba: flaventis honore 
Terribilis, magnique etiamnum sanguinis insons, 

Haud procul a stabulis captat custode remoto • 
Segne pecus , teneraque famem consumit in agna. 

Mox ignotum armis, ac solo corpore mensus 
Tydea non timuit : fragilique lacessere telo 
Saepius infrendentem aliis, aliosque sequentem 
Ausus erat : tandem invalidos zEtolus ad ictus 
Forte refert oculos, et formidabile ridens : 

« Jamdu&um video, magnum cupis, improbe, leti 
Nomen,» ait : simul audacem non ense, nec hasta 
Dignatus, leviter digitis imbelle solutis 
Abjecit jaculum : latebras tamen inguinis alte 
Missile, ceu totis intortum viribus hausit. 

Praeterit haud dubium fati, et spoliare superbit 
^ ' QEnides : «Neque enim has Marti, aut tibi , bellica Pallas, 
Exuvias figemus, ait : procul arceat ipsum 
Ferre pudor : vix si bellum comitata relictis 
Deipyle thalamis, illi illudenda tulissem.» 

Sic ait : et belli majora ad praemia mente 
Ducitur : innumeris veluti leo forte potitus 

Caedibus imbelles vitulos , rnollesque juvencas 
Transmittit : magno furor est in sanguine mergi , 

Nec nisi regnantis cervice recumbere tauri. 

At non semianimi clamore Menoecea lapsus 
Fallit Atys : praevertit equos, curruque citato 
Desilit : instabat pubes Tegeaea jacenti , 

Nec prohibent Tyrii. « Pudeat, Cadmea juventus, 
Terrigenas mentita patres! quo tenditis, inquit, 
Degeneres? incliusne jacet pro sanguine nostro 
Hospes Atys? tantum hospes adhuc, et conjugis ultor 
Infelix nondum iste suae : nos pignora tanta 
Prodimus?» insurgunt justo firmata pudore 
Agmina ; cuique suae rediere in pectora curae. 

Interea thalami secreta in parte sorores, 

Par aliud morum , miserique innoxia proles 
OEdipodae, varias miscent sermone querelas. 

Nec mala quae juxta , sed longa ab origine fati , 

Haec matris taedas, oculos ast illa paternos, 

Altera regnantem, profugum gemit altera fratfem, 

Bella ambae : gravis hinc miseri cunctatio voti. 

Nutat utroque timor, quemnam hoc certamine victuin , 
Quem vicisse velint : tacite praeponderat exsul. 

Sic Pandioniae repetunt ubi fida volucres 
Hospitia, atque larem bruma pulsante relictum, 
Stanlque super nidos, veterisque exordia fati 
Enarrant tectis , et truncum ac flebile murmur 
Verba putant; voxque illa tamen non dissona verbis. 

Atque ibi post lacrymas, et longa silentia rursus 
Inchoat Ismene : «Quisnam hic mortalibus error? 

Quae decenta fides? curam invigilare quieti, 

Claraque per somnos animis simulacra reverti? 

Ecce ego, quae thalamos, nec si pax alta maneret, 
Tractarem sensu , (pudet heu ! ) connuhia vidi 
Nocte, soror : sponsum (unde?) mihi sopor attulit amens 
Vix notum visu : semel his in sedibus illum , 

Dum mea nescio quo spondentur foedera pacto 
Respexi non sponte, soror : turbata repente 
Omina cernebam; subitusque intercidit ignis; 

Meque sequebatur rabido clamore reposcens 
Mater Atyn. Quaenam haec dubiae praesagia cladis ? 

Nec timeo, dum tuta domus, milesque recedat 
Doricus, et tumidos liceat componere fratres.» 

Talia nectebant, subito quum pigra tumultu 
Expavit domus, et multo sudore receptus 
Fertur Atys, servans animam jam sanguine nullo, 

Cui manus in plaga, dependet languida cervix 
Exterior clypeo , crinesque a fronte supini. 

Prima videt , caramque tremens Iocasta vocabat 
Ismenen : namque hoc solum moribunda precatur 
Vox generi : solum hoc gelidis jam nomen inerrat 
Faucibus : exclamant famuli» : tollebat in ora 
Virgo manus : tenuit saevus pudor : attamen ire 
Cogitur, indulget summum hoc Iocasta jacenti , 
Ostenditque offertque : quater jam morte sub ipsa 
Ad nomen visus, dejectaque fortiter ora 
Sustulit : illam unam neglecto lumine coeli 
Adspicit, et vultu non exsatiatur amato. 

Tunc quia nec genitrix juxta, positusque beata 
Morte pater, sponsae inunus miserabile tradunt, 
Declinare genas : ibi demum teste remoto 

Fassa pios geiuitus, lacrymasque in lumina fudit. 

Dumque ea per Thebas, aliis serpentibus ardens 
Et face mutata bellum integrabat Enyo. 

Arma volunt, primos veluti modo cominus ictus 
Sustulerint, omnisque ctiamnum luceat ensis. 

Eminet OEnides; quamvis et arundine certa 
Parthenopaeus agat , raorientumque ora furenti 
Hippomedon proculcet equo, Capaneaque pinus 
Jam procul Aoniis volet agnoscenda catervis. 

Tydeos illa dies : illum fugiuntque, tremuntquc 
Clamantem : «Quo terga datis? licet ecce peremtos 
Ulcisci socios, mcestamque rependere noctem. 

Ille ego inexpletis solus qui « sedibus hausi 
Quinquaginta animas: totidem, totidemque gregati 
Ferte manus : nulline patres, nulline jacentum 
Unanimi fratres? qua) tanta oblivia luctus? 

Quam pudet Inachias contentum abiisse Mycenas ! 

Hine super Thebis? haec robora regis? ubi auteni 
Egregius dux ille mihi?» simul ordine laevo 
Ipsum exhortantem cuneos, capitisque superbi 
Insignem fulgore videt : nec segnius ardens 
Accurrit, niveo quam flammiger ales olori 
Imminet, et magna trepidum circumligat umbra. 

Tunc prior : «Aonia; rex o justissime gentis, 

Imus in arma palam, tandemque ostendimus enses? 

\n noctem et solitas placet exspectare tenebras?» 

Ille nihil contra ; sed stridula cornus iu hostem 
It referens mandata ducis , quam providus heros 
Jamjam in fine viae percussam obliquat, et ipse 
Telum ingens avide, et quanto non ante lacerto 

Impulit : ibat atrox finem positura duello 
Lancea : convertere oculos utrimque favente* 

Sidonii Graiique Dei : crudelis Erinnys 
Obstat , et infando differt Eteoclea fratri. 

Cuspis in armigerum Phlegyam peccavit , ubi ingens 
Pugna virum : stricto nam saevior irruit ense 
/Etolus, retroque datum Thebana tegebant 
Arma ducem : sic densa lupum jam nocte sub atra 
Arcet ab apprenso pastorum turba juvenco : 

Improbus erigitur contra; nec cura vetantes 
Impetere, illum, illum, semel in quem venerat, urget. 

Non secus objectas acies, tamen ora Thoantis, 
Dissimulat, transitque manu : turbamque minorem 
Pectora Deilochi, Clonii latus, ilia torvi 
Perforat Hippotadae : truncis sua membra remittit 
Interdum, galeasque rotat per nubila plenas. 

Et jam corporibus sese, spoliisque cadentum 
Clauserat : unum acies circum consumitur; unum 
Omnia tela vovent : summis haec ossibus haerent; 

Pars frustrata cadunt, partem Tritonia vellit, * 
Multa rigent clypeo : densis jam consitus bastis 
Ferratum quatit umbo nemus, tergoque fatiscit 
Atque humeris gentilis aper : nusquam ardua coni 
Gloria, quique apicem torvae Gradivus habebat 
Cassidis , haud laetum domino ruit omen : inusta 
Temporibus nuda aera sedent, circumque sonori 
Vertice percusso volvuntur in arma molares. 

Jam eruor in galea , jam saucia proluit ater 
Pectora permixtus sudore et sanguine torrens. 

Respicit hortantes socios et Pallada fidam , 

Longius opposita celantem lumina parma : 

Ibat enim magnum lacrymis inflectere patrem. 

Ecce secat Zephyros ingentem fraxinus iram 
Fortunamque ferens : teli non eminet auctor. 

Astacides Mcnalippus erat; nec prodidit ipse, 

Et vellet latuisse manum : sed gaudia turmae 
Monstrabant trepidum : nam flexus in ilia Tydeus 
Submissum latus , et clypei laxaverat orbem. 

Clamorem Aonii miscent gemitumque Pelasgi, 
Objectantque manus, indignantemque tuentur. 

Ille per oppositos, longe rimatus, amarum, 

Astaciden, totis animae se cogit in ictum 
Relliquiis, telumque jacit, quod proximus Hopleus 
Praebuerat : perit expressus conamine sanguis. 

Tunc tristes socii cupidum bellare, (quis ardor!) 

Et poscentem hastas , mediaque in morte negantem 
Exspirare, trahunt, summique in margine campi 
Effultum gemina latera inclinantia parma 
Ponunt, ac saevi rediturum ad proelia Martis 
Promittunt flentes : sed et ipse recedere coelum , 
Ingentesque animos extremo frigore labi 
Sensit, et innixus terrae, «Miserescite, clamat, 
Inachidae : non ossa precor referantur ut Argos, 
AJtolumve larem : nec enim mihi cura supremi 
Funeris : odi artus, fragilemque hunc corporis usum 
Desertorem animi : caput, o caput, o mihi si quis 
Apportet, Menalippe, tuum! nam volveris arvis : 

Fido equidem; nec me virtus suprema fefellit. 

I, precor, Atrei si quid tibi sanguinis unquam, 
Hippomedon : vade, o primis puer inclyte bellis 

Arcas, et Argolicae Capanea jam maxime turmae. » 
Moti omnes : sed primus abit, primusque repertum 
Astaciden tnedio Capaneus e pulvere tollit 
Spirantem, laevaque super cervice reportat 
Terga cruentantem concussi vulneris unda. 

Qualis ab Arcadio rediit Tirynthius antro, 
Captivumque suem clamantibus intulit Argis. ^ 
Erigitur Tydeus, vultuque occurrit, et amens 
Laetitiaque, iraque, ut singultantia vidit 
Ora, trahique oculos, seseque agnovit in illo: 

Imperat abscisum porgi , laevaque receptum 
Spectat atrox, hostile caput, gliscitque tepentis 
Lumina torva videns, et adhuc dubitantia figi. 

Infelix contentus erat : plus exigit ultrix 
Tisiphone : jamque inflexo Tritonia patre 
Venerat, et misero decus immortale ferebat; 

Atque illum effracti perfusum tabe cerebri 
Adspicit, et vivo scelerautem sanguine fauces. 

Nec comites auferre valent : stetit aspera Gorgo 
Crinibus emissis, rectique ante ora cerastae 
Velavere Deam : fugit aversata jacentem, 

Nec prius astra subit, quam mystica lampas, ct insons 
llissos multa purgavit lumina lympha. 


LIBER NONUS. 


Asper xt Aonios rabies audita cruenti 
Tydeos : ipsi etiam minus ingemuere jacentem 
Inachidae, culpantque virum, et rupisse queruntur 
Fas odii : quin te, Divum implacidissime, quanquam 
Praecipuum tunc caedis opus, Gradive, furebas, 
Offensum virtute ferunt : nec cominus ipsum 
Ora , sed et trepidos retro torsisse jugales. 

Ergo profanatum Menalippi funus acerbo 
Vulnere non aliis ultum Cadmeia pubes 
Insurgunt stimulis , quam si turbata sepulcris 
Ossa patrum, monstrisque datae crudelibus urnae. 
Accendit rex ipse super : «Quisquamue Pelasgis 
Mitis adhuc, hominemque gerit? jam morsibus uncis 
(Pro furor! usque adeo tela exsatiavimus?) artus 
Dilacerant : nonne Hyrcanis bellare putatis 
Tigribus? aut saevos Libya contra ire leones ? 

Et nunc ille jacet (pulchra o solatia leti !) 

Ore tenens hostile caput, dulcique nefandus 
Immoritur tabo : nos ferrum mite , facesque : 

III is nuda odia, et feritas jam non eget armis. 

Sic peragant rabidi, claraque hac luce fruantur, 

Dum videas hac, summe pater : sed enim hiscere campos 
Conquesti , terraeque fugam miserantur : an istos 
Vel sua portet humus? » Magno sic fatus agebat 

Procursu freinituque viros : furor omnibus idem 
Tydeos invisi spoliis, raptoque potiri 
Corpore : non aliter subtexunt astra catervae 
Incestarum avium, longe quibus aura nocentem 
Aera , desertasque tulit sine funere mortes : 

Illo avidae cum voce ruunt, sonat arduus aether 
Plausibus, et coelo volucres cessere minores. 

Fama per Aonium rapido vaga murmure campum 
Spargitur in turmas, solito pernicior index 
Quum lugenda refert; douec cui maxima fando 
Damna vehit, trepidas lapsa est Polynicis ad aures. 
Diriguit juvenis, lacryinaeque haesere paratae, 

Et cunctata fides ) nimium nam cognita virtus 
OEnidae credi letum suadetque vetatque. 

Sed postquam haud dubio clades auctore reperta eijt , 
Nox oculos, mentemque rapit : tum sanguine fixo 
Membra simul, simul arma ruunt : madet ardua fietu 
Jam galea, atque ocreae clypeum excepere cadentem. 

(t innes tus genua aegra trahens, hastamque sequentem, 
Vulneribus ceu mille gravis , totosque per artus 
Saucius : assistunt socii , monstrantque gementes. 
Tandem ille abjectis, vix quae portaverat, armis, 

Nudus in egregii vacuum jam corpus amici 
Procidit, et tali lacrymas cum voce profudit: 

« Hasne tibi, armorum spes o suprema meorum, 
OEnide, grales? lnec praemia digna rependi? 

Nudus ut invisa Cadmi tellure jaceres 
Sospite me? nunc exsul ego aeternumque fugatus. 
Quando alius misero, ac melior milii frater ademtus. 
Nec jam sortitus veteres, regnique nocentis , 

Perjurum diadema peto : quo gaudia tanti 

Emta mihi , aut sceptrum , quod non tua dextera tradet? 

Ite, viri, solumque fero me linquite fratri. 

Nil opus arma ultra tentare, et perdere mortes: 

Ite, precor : quid jam dabitis mihi denique majus? 
Tydea consumsi : quanam hoc ego morte piabo? 

O socer, o Argi! et primae bona jurgia noctis, 

Alternaeque manus, et longi pignus amoris 

Ira brevis : non me ense tuo tunc, maxime Tydeu, 

Et poteras, nostri mactatum in limine Adrasti? 

Quin etiam Thebas me propter , et impia fratris 
Tecta libens, unde haud alius remeasset, adisti : 

Ceu tibimet sceptra et proprios laturus honores. 

Jam Telamona pium, jam Thesea fama tacebat. 

Qualis et ecce jaces? quae primum vulnera mirer? 

Quis tuus hic, quis ab hoste eruor? quae te agmina, quive 
Innumeri stravere globi? ni fallor, et ipse 
Invidit pater, et tota Mars impulit hasta. » 

Sic ait, et incerens etiamnum lubrica tabo 
Ora viri tergit Iacrymis, dextramque reponit. 

« Tune meos hostes huc usque exosus? et ultra 
Sospes ego?» exuerat vagina turbidus ensem, 
Aptabatque neci : comites tenuere, socerque 
Castigat, bellique vices ac fata revolvens 
Solatur tumidum , longeque a corpore caro 
Paullatiin , unde dolor, letique animosa voluntas, 
Amovet, ac tacite ferrum inter verba reponit. 

Ducitur, amisso qualis consorte laborum 
Deserit inceptum media inter jugera sulcum 
Taurus iners, colloque jugum deforme remisso 

l J arte trahit, partem lacrymans sustentat arator. 

Ecce autem hortatus Eteoclis , et arma secuti , 

Lecta manus, juvenes, quos nec Tritonia bello, 

Nec prope collata sprevisset cuspide Mavors, 

Adventant : contra collecta ut pectora parmae 
Fixerat, atque hastam longe protenderat, haeret 
Arduus Hippomedon : ceu fluctibus obvia rupes, 

Cui neque de coelo metus, et fracta aequora cedunt, 
Stat cunctis immota minis : timet ipse rigentem 
Pontus, et ex alto miserae novere carinae. 

Tunc prior Aonides (validam simul elicit hastam ) : 

« Non pudet hos Manes, haec infamantia bellum 
Funera, Dis coram, et coelo inspectante tueri? 

Scilicet egregius sudor memorandaque virtus 
Hanc tumulare feram? ne non mcerentibus Argos 
Exsequiis lacrymandus eat! mollique feretro 
Infandam ejectans saniem? dimittite curam. 

Nullae illum volucres, nulla impia monstra, nec ipse, 
Si demus, pius ignis edat. » Nec plura : sed ingens 
Intorquet jaculum, duro quod in aere moratum. 
Transmissumque tamen clypei stetit orbe secundo. 

Inde Pheres, acerque Lycus : sed cassa Pheretis 
Hasta redit, Lycus excelso terrore comantem 
Perstrinxit galeam : convulsae cuspide longe 
Diffugere jubae, patuitque ingloria cassis. 

Ipse nec ire retro, nec in obvia concitus arma 
Exsilit, inque eadem sese vestigia semper 
Obversus cunctis profert, recipitque, nec unquam 
Longius indulget dextrae, motusque per omnes 
Corpus amat : corpus servans, circumque, supraque 

II. io 

Vertitur. Imbellem non sic amplexa juvencum 
Infestante lupo, quum primum foeta tuetur 
Mater, et ancipiti circumfert cornua gyro : 

Ipsa nihil metuens, sexusque oblita minoris, 

Spumat, et 'ingentes imitatur femina tauros. 

Tandem intermissa jaculantum nube potestas 
Reddere tela fuit : namque et Sicyonius Alcon 
Venerat auxilio, Pisaeaque prcepetis Ida: 

Turba subit, cuneumque replent : bis fretus in hostes 
I.ernaeain jacit ipse trabem : volat illa sagittis 
./Equa fuga, mediumque nihil cunctata Politen 
Transabit, et juncti clvpcum cavat improba Mopsi. 
Phocea tunc Cydona, Tanagraeumque Phalantum, 
Atque Erycem, hunc: retro conversum, et tela petentem, 
Dum spes nulla necis, crinito a vertice figit. 

Faucibus ille cavis hastam non ore receptam 
Miratur moriens , pariterque et murmure plenus 
Sanguis, et expulsi salierunt cuspide dentes. 

Ausus erat furto dextram injectare Leontcus 
Pone viros atque arma latens, positurnque trahebat 
Prenso crine caput : vidit, quanquam undique crebrae 
Hippomedon ante ora mina:, saevoque protervam 
Abstulit euse manum; simul increpat : «Hanc tibi Tydeus, 
Tydeus ipse rapit : post et confecta virorum 
Fata time, magnosque miser fuge tangere manes.» 

Ter Cadina:a phalanx torvum abduxere cadaver, 

Ter retrahunt Danai. Siculi velut anxia puppis 
Seditione maris, nequicquam obstante magistro, 

Errat, et averso redit in vestigia velo. 

Non ibi Sidoniae valuissent pellere cccpto 

llippomedonta manus : non illum impacta moverent 
Tormenta oppositum , formidatique superbis 
Turribus impulsus tentato umbone redissent. 

Sed memor Elysii regis, noxasque retexens 
Tydeos , in medios astu subit impia campos 
Tisiphone : sensere acies, subitusque cucurrit 
Sudor equis , sudorque viris : quanquam ore remisso 
Inachium fingebat Halyn : nusquam impius ignis. 
Verberaque, et jussi tenuere silentia crines. 

Arma gerit, juxtaque feri latus Hippomedontis 
Blanda genas, vocemque venit : tamen ille loquentis 
Extimuit vultus , admiraturque timorem. 

Ille autem lacrymans, «Tu nunc, ait, inclyte, frustra 
Exanimes socios, inhumataque corpora Graium 
(Scilicet is nobis metus? aut jam cura sepulcri?) 
Protegis; ipse manu Tyria tibi captus Adrastus 
Raptatur, teque ante alios, te voce, manuque 
Invocat : heu qualem lapsare in sanguine vidi , 

Exutum canos lacero diademate crines ! 

Ne procul hinc, adverte oculos : ubi plurimus ille 
Pulvis, ubi ille globus : » paulium stetit anxius heros, 
Librabatque metus : premit aspera virgo : «Quid hares? 
Imus? an hi retinent manes? et vilior ille 
Qui superest?» Miserum sociis opus, et sua mandat 
Proelia , et unanimi vadit desertor ainici , 

Respiciens tamen , et revocent si forte paratus. 

Inde legens turbata trucis vestigia Diva, 

Huc illuc frustra ruit avius : impia donec 
Eumenis ex oculis rejecta ccerula parma 
Fugit, et innumeri galeam rupere cerasta. 

io. 

Adspicit infelix discussa nube quietos 
luachidas, currumque nihil metuentis Adrasti. 

Et Tyrii jam corpus habent : jam gaudia magnae 
Testantur voces : victorque ululatus aderrat 
Auribus , occultoque ferit praecordia luctu. 

Ducitur hostili (pro dura potentia fati ! ) 

Tydeus ille solo , modo cui Thebana sequenti 
Agmina, sive gradum, seu frena effunderet, ingens 
Liiues utrimque datus : nusquam arma, manusque quiescunt 
Nulla viri feritas : juvat ora rigentia leto , 

Et formidatos impune lacessere vultus. 

Hic amor, hoc una timidi , fortesque sequuntur 
Nobilitare manus, infectaque sanguine tela 
Conjugibus servant, parvisque ostendere natis. 

Sic ubi Maura diu populatum rura leonem, 

Quem propter clausique greges , vigilantque magistri , 
Pastorum lassas debellavere cohortes; 

Gaudet ager, magno subeunt clamore coloni, 
Praecerpuntque jubas , immaniaque ora recludunt , 
Damnaque commemorant, seu jam sub culmine fixus 
Excubat, antiquo seu pendet gloria luco. 

At ferus Hippomedon, quanquam jam sentit inane 
Auxilium , et seram rapto pro corpore pugnam , 

It tamen, et caecum rotat irrevocabilis ensem. 

Vix socios hostemque, nihil dum tardet euntem, 
Secernens : sed caede nova jam lubrica tellus, 

Armaque, seminecesque viri, currusque soluti 
Impediunt, laevumque femur, quod cuspide fixum 
Eegis Echionii, seu dissimulaverat ardens, 

Sive ibi nescierat : maestum videt Hoplea tandem. 


Digitized by Google 



THEBAIDOS LIBER IX. 


>41 


(v. 3 o5.J 

Tydeos hic magni fidus comes, et modo frustra 
Armiger : alipedem prona cervice tenebat 
Fatorum ignarum domini , solumque frementem 
Quod vacet, inque acies audentior ille pedestres. 
Hunc adspernantem tumido nova pondera tergo 
(Unam quippe manum domitis expertus ab annis) 
Corripit, affaturque : «Quid o nova jussa recusas, 
Infelix sonipes? nusquam tibi dulce superbi 
Regis onus : non jam Aetolo satiabere campo , 
Gaudentemque jubam per stagna Acheloia solves. 
Quod superest , caros , i , saltem ulciscere manes , 

Aut sequere ; extorrem neu tu quoque laeseris umbram 
Captivus, tumidumque equitem post Tydea portes. » 
Audisse , accensufuque putes : hoc fulmine raptum 
Abstulit, et similes minus indignatur habenas. 

Semifer aeria talis Centaurus ab Ossa 
Desilit in valles : ipsum nemora alta tremiscunt , 
Campus equum. Trepidi cursu glomerantur anhelo 
Labdacidae : premit ille super, nec opinaque ferro’ 
Colla metens linquit truncos post terga cadentes. 

Ventum erat ad fluvium : solito tunc plenior alveo, 
Signa mali , magna se mole Ismenos agebat. 

Illa brevis requies ; illo timida agmina lassam 
De campis egere fugam : stupet hospita belli 
Unda viros, claraque armorum incenditur umbra. 
Insiluere vadis : magnoque fragore solutus 
Agger, et adversa; latuerunt pulvere ripae. 

Ille quoque hostiles saltu majore per undas 
Irruit attonitis (longum dimittere habenas';, 

Sicut erat, tantum viridi defixa parumper 

Cespite, populeo commendat spicula trunco. 

Tunc vero exanimes tradunt rapientibus ultro 
Arma vadis : alii dimissa casside, quantum 
Tendere conatus animae valuere sub undis , 

Turpe latent : multi fluvium transmittere nando 
Aggressi ; sed vincla tenent, laterique repugnat 
Balteus, et madidus deducit pectora thorax. 

Qualis coeruleis tumido sub gurgite terror 
Piscibus , arcani quoties devexa profundi 
Scrutantem delphina vident : fugit omnis in imos 
Turba lacus, viridesque metu stipantur in algas; 

Nec prius emersi , quam summa per aequora flexus 
Emicct, et visis malit certare carinis. 

Talis agit sparsos, mediisque in fluctibus heros 
Frena manu pariter, pariter regit arma, pedumque 
Remigio sustentat equum; consuetaque campo 
Fluctuat , et mersas levis ungula quaerit arenas. 

Siernit lona Chroniis, Chromin Anliplios, Antiphon Hy pseus, 
Hypseus Astyagen, evasurumque relicto 
Amne Linum, ni fata vetent, et stamine primo 
Ablatum tellure mori : premit agmina Thebes 
Hippomedon , turbat Danaos Asopius Hypseus : 

Amnis utrumque timet : crasso vada mutat uterque 
Sanguine, et a fluvio neutri fatale reverti. 

Jam laceri pronis volvuntur cursibus artus , 

Oraque, et abscisae redeunt in pectora dextrae. 

Spicula ]atn clypeosque leves arcusque remissos 
Unda vehit, galeasque vetant descendere cristae. 

Summa vagis late sternuutur flumina telis, 

Ima viris: illic luctantur corpora leto , 

Efllantesque animas retro premit obvius amnis. 

Flumineam rapiente vado puer Agrius ulmum 
Prenderat , insignes humeros ferus ense Menoeceus 
Amputat : ille cadens, nondum conamine ademto, 
Truncus in excelsis spectat sua brachia ramis. 
Hypseos hasta Sagen ingenti vulnere mersit : 

Ille inauet fundo, rediit pro corpore sanguis. 

Desiluit ripis fratrem rapturus Agenor 
Ileu miser, et tenuit; sed saucius ille levantem 
Degravat amplexu : poterat resolutus Ageuor 
Emersisse vadis, puduit siue fratre reverti. 

Surgetem dextra Chaletnum, vuluusque minantem 
Sorbebat rapidus nodato gurgite vortex : 

Jam vultu, jam crine latet, jam dextera nusquam, 
Ultimus abruptas ensis descendit in undas. 

Mille modis leti miseros mors una fatigat. 

Induit a tergo Mycalesia cuspis Agyrten : 

Respexit, nusquam auctor erat ; sed, concita tractu 
Gurgitis, effugiens invenerat hasta cruorem. 

Figitur et validos sonipes ./Etolus in armos, 
Exsiluitque alte vi mortis , et aera pendens 
Verberat : haud tamen est turbatus flumine ductor : 
Sed miseratur equum , inagnoque e vulnere telum 
Exuit ipse gemens , et sponte remisit habenas. 

Inde pedes repetit pugnas, gressuque, manuque 
Certior, et segnem Nomium, fortemque Mimanta, 
Thebanumque Lichan , Antliedoniumque Lycetum 
Continuat ferro, geminisque e fratribus unum 
Thespiaden : eadem poscenti fata Panemo, 

« Vive superstes, ait, diraeque ad incenia Thebes 

Solus abi, miseros non decepture parentes. 
l)i bene, quod pugnas rapidum dejecit in amnem 
Sanguinea Bellona manu : trahit unda timentes 
Gurgite gentili, nuda nec flebilis umbra 
Stridebit vestros Tydeus inhumatus ad ignes. 

Ibitis aequoreis crudelia pabula monstris : 

Illum terra vehit, suaque in primordia solvit. » 

Sic premit adversos , et acerbat vulnera dictis. 

Ac nunc ense furit, nunc tela natantia raptans 
Ingerit : innuptae comitem Therona Dianae , 
Ituricolamque Gyan, cum fluctivago Ergino, 

In tonsumque Hersen, contemtoremque profundi 
Crethea, nimbosam qui saepe Caphareos arcem 
Euboicasque hiemes parva transfugerat alno. 

Quid non fata queant? trajectus pectora ferro 
Volvitur in fluctus : heu cujus naufragus undae ! 

Te quoque sublimi transnantem flumina curru , 

Dum socios, Pharsale, petis, resupinat ademtis 
Dorica cuspis equis : illos violentia saevi 
Gurgitis, infelixque jugi concordia mergit. 

Nunc age, quis tumidis magnum expugnaverit undis 
Hippoinedonta labor, cur ipse excitus in arma 
Ismenos , doctae nosse indulgete sorores : 

Vestrum opus ire retro, et senium defendere famae. 

Gaudebat Fauno nymphaque Ismenide natus 
Maternis bellare tener Crenaeus in undis : 

Crenaeus, cui prima dies in gurgite fido, 

Et natale vadum , et virides cunabula ripae. 

Ergo ratus nihil Elysias ibi posse sorores, 

Laetus adulantem; nunc hoc nunc margine ab illo 

Transit avum : levat unda gradus, seu defluus ille, 

Sive obliquus eat; nec quum subit obvius, ullas 
Stagna dedere moras , pariterque revertitur amnis. 

Non Anthedonii tegit hospitis inguina pontus 
Blandior, aestivo nec se magis aequore Triton 
Exerit, aut carae festinus ad oscula matris 
Quum remeat, lardumque ferit delphina Palaemon. 

Arma decent humeros, clypeusque insignis, et auro 
Lucidus, Aoniae caelatur origine gentis. 

Sidonis hic blandi per candida terga juvenci 
Jam secura maris, teneris jam cornua palmis 
Non tenet : extremis alludunt aequora plantis. 

Ire putes clypeo, fluctusque secare juvencum. 

Adjuvat unda fidem , pelago nec discolor amnis. 

Tunc audax pariter telis, et voce proterva 
Hippomedonta petit : « Non haec fcecunda veneno 
Lerna, nec Herculeis haustae serpentibus undae. 

Sacrum amnem , sacrum (et , miser, experiere) , Deumque 
Altrices irrumpis aquas : » nihil ille, sed ibat 
Cominus : opposuit cumulo se densior amnis, 
Tardavitque manum : vulnus tamen illa retentum 
Pertulit, atque animae tota in penetralia sedit. 

Horruit unda nefas : silvae flevistis utraeque : 

Et graviora cavae sonuerunt murmura ripae.. 

Ultimus ille sonus moribundo emersit ab ore , 

<• Mater ! » in hanc miseri ceciderunt flumina vocem. 

At genitrix , coetu glaucarum cincta sororum , 
Protinus icta malo, vitrea de valle solutis 
Exsiliit furibunda comis, ac verbere crebro 
Oraque, oectoraque, et viridem scidit horrida vestem. 

Utque erupit aquis, iterumque, iteruinque trementi 
Ingeminat « Crenaee» sono : nusquam ille, sed index 
Desuper, ali miserae nimium noscenda parenti , 

Parma natat : jacet ipse procul , qua mixta supremum 
Ismenon primi mutant confinia ponti. 

Fluctivagam sic saepe domum , madidosque penates 
Halcyone deserta gemit, quum pignora stevus 
Auster, et algentes rapuit Thetis invida nidos. 

Mergitur orba iterum , penitusque occulta sub undis 
Limite non uno , liquidum qua subter eunti 
Lucet iter, miseri nequicquam funera nati 
Vestigat, plangitque tamen : saepe horridus amnis 
Obstat , et obducto caligant sanguine visus. 

Illa tamen praeceps in tela offendit et enses, 
Scrutaturque manu galeas, et prona reclinat 
Corpora : nec ponto submota intrabat amaram 
Dorida , possessum donec jam fluctibus altis 
Nerciduin miserata cohors ad pectora matris 
Impulit : illa manu ceu vivum amplexa reportat, 
Insternitque toris riparum, atque humida siccat 
Mollibus ora comis, atque haec ululatibus addit: 
a Hoc tibi semidei munus tribuere parentes? 

TNec mortalis avus? sic nostro in gurgite regnas? 
Mitior heu misero discors, alienaque tellus, 

Mitior unda maris, quae juxta. flumina corpus 
Bettulit, et miseram visa exspectasse parentem. 

Hine mei vultus? haec torvi lumina patris? 

Hi crines undantis avi? tu nobile quondam 
Undarum, nemorumque decus, quo sospite major 
Diva , et nvmoharum longe regina ferebar. 

Heus ubinam ille frequens modo circa limina matris 
Ambitus? orantesque tibi servire Napaeae? 

Cur nunc te melius saevo mansura profundo 
Amplexu misero tumulis, Crenaee, reporto, 

Non mihi? nec tantae pudet, heu! miseretque ruinae, 
Dure parens? quae te alta et ineluctabilis imo 
Condidit amne palus? quo jam nec cruda nepotis 
Funera, nec nostri valeant perrumpere planctus? 

Ecce furit, jactatque tuo se iu gurgite major 
Hippomedon : illum ripaeque undaeque tremiscunt. 

Illius impulsu nostrum bibit unda cruorem. 

Tu piger, et trucibus facilis servire Pelasgis. 

Ad cineres saltem, supremaque justa tuorum 
Saeve veni, non hic solum accensure nepotem. » 

His miscet planctus , multumque indigna cruentat 
Pectora : caeruleae referunt lamenta sorores. , 

Qualiter Isthmiaco nondum Nereida portu 
Leucothean planxisse ferunt, dum pectore anhelo 
Frigidus in matrem saevum mare respuit infans. 

At paler arcano residens Ismenos in antro, 

Unde aurae, nubesque bibunt, atque imbrifer Arcus 
Pascitur, et Tyrios melior venit annus in agros, 

Ut lamenta procul (quanquaun obstrepit ipse) novosque 
Accepit natae gemitus, levat aspera musco 
Colla, gravemque gelu crinem, ceciditque soluta 
Pinus adulta manu, dimissaque volvitur urna. 

Illum per ripas annoso scrupea limo 
Ora exertantem silvae, fluviique minores 
Mirantur : tantus tumido de gurgite surgit , 

Spumosum attollens apicem, lapsuque sonoro 

Pectora coeruleae rivis manantia barbae. 

Obvia cognatos gemitus , casumque nepotis 
Nympharum docet una patrem, monstratque cruentum 
Auctorem, dextramque premit : stetit arduus alto 
Amne, manuque genas, et nexa virentibus ulvis 
Cornua concutiens, sic turbidus ore profundo 
Incipit : «Huncne mihi, Superum regnator, honorem, 
Quod toties hospesque tuis et conscius actis, 

Nec memorare timor, falsa nunc, improba fronte 
Cornua, nunc vetitam currus disjungere Phoeben, 
Dotalcsque rogos, deceptaque fulmina vidi, 
Praecipuosque alui natorum ? an vilis et illis 
Gratia? ad hunc certe repsit Tirynthius amnem : 

Ilac tibi flagrantem Bromium restinximus unda. 
Adspice, quas fluvio caedes, quae funera portem, 
Continuus telis, altoque adopertus acervo. 

Omne vadum belli series tenet : omnis anhelat 
Unda nefas , subterque animae supraque recentes 
Errant, et geminas jungunt caligine ripas. 

Ille ego clamatus sacris ululatibus amnis, 

Qui molles thyrsos, Bacchaeaque cornua puro 
Fonte lavare feror, stipatus caedibus arctas 
In freta quaero vias : non Strymonos impia tanto 
Stagna cruore natant, non spumifer aliius Hebrus 
Gradivo bellante rubet : nec te admonet altrix 
Unda, tuasque manus, jampridem oblite parentum 
Liber? an Eous melius pacatur Hydaspes? 

At tu, qui tumidus spoliis, et sanguine gaudes 
Insontis pueri , non hoc ex amne potentem 
Inachon, aut saevas victor revehere Mycenas, 

Ni mortalis ego, et tibi ductus ab aethere sanguis. » 

Sic ait infrendens , et sponte furentibus undis 
Signa dedit : mittit gelidus montana Cithaeron 
Auxilia, antiquasque nives, et pabula brumae 
Ire jubet : frater tacitas Asopos eunti 
Conciliat vires, et hiulcis flumina venis 
Suggerit : ipse cavae scrutatur viscera terrae. 
Stagnaque, torpentesque lacus, pigrasque paludes 
Excutit, atque avidos tollens ad sidera vultus 
Ilumentes nebulas exhaurit, et aera siccat. 

Jamque super ripas utroque exstantior ibat 
Aggere, jam medium modo qui superaverat amnem 
Hippomedon intactus aquis humerosque manusque, 
Miratur crevisse vadum, seseque minorem, 
liinc atque hinc tumidi fluctus, animosaque surgit 
Tempestas insLar pelagi, quum Pleiadas haurit, 

Aut nigrum trepidis impingit Oriona nautis. 

Non secus aequoreo jactat Theumesius amnis 
Hippomedonta salo, semperque umbone sinistro 
Tollitur, et clypeum nigrante supervenit aestu 
Spumeus assultans, fractaque refunditur unda 
Et cumulo majore redit : nec mole liquenti 
Contentus, carpit putres servantia ripas 
Arbusta, annosasque trabes, ejectaque fundo 
Saxa rotat : stat pugna impar, amuisque virique, 
Indignante Deo : nec enim dat terga , nec hilis 
Frangitur ille minis, venientesque obvius undas 
Intrat, et objecta dispellit flumina parma. 

Stant terra fugiente gradus ; et poplite tenso 
Lubrica saxa natant , genibusque obnixus , et h serens 

Subruta fallaci servat vestigia limo, 

Sic ctiain increpitans : «Unde haec, Ismene, repente 
Ira tibi? quove has traxisti gurgite vires _ 

Imbelli famulante Deo? solumque cruoretn 
Femineis experte choris, quum Bacchica mugit 
Buxus , et insanae maculant trieterida matres? » 

Dixerat : atque illi sese Deus obtulit ultro 
Turbidus imbre genas , et nube natantis arenae : 

Nec saevit dictis, trunca sed pectora quercu 
Ter, quater, oppositi, quantum ira Deusque valebaut, 
Impulit assurgens : tandem vestigia flexit, 
Excussumque manu tegimen, conversaque lente 
Terga refert : instant undae , sequiturque labantem 
Amnis ovans : necnon saxis, et grandine ferri 
Desuper infestant Tyrii, geminoque repellunt 
Aggere : quid faciat bellis obsessus et undis? 

Nec fuga jam misero, nec magnae copia inortis. 

Stabat gramineae producta crepidine ripae 
Undarum ac terrae dubio, sed amicior undis 
Fraxinus, ingeutique vadum possederat umbra. 

Hujus opem (nam qua terras invaderet?) unca 
Arripuit dextra; nec pertulit illa trahentem; 

Sed majore supra, quam stabat pondere victa 
Solvitur, et qua stagna subit radice, quibusque 
Arentem mordebat humum, demissa superne 
Injecit trepido sese, ripamque, nec ultra 
Passurum subitae vallavit ponte ruinae. 

Huc undae coeunt, et ineluctabile coenum 
Vorticibusque cavis sedit, crescitque barathrum. 
Jamque humeros, jam colla ducis sinuosa vorago 


Digitized by Google 


(v.5o5.) THEBAIDOS LIBER IX. i5 9 

Circuit : hic demum victus suprema fateri 
Exclamat ; « Fluvione, pudet! Mars inclyte, merges 
Hanc animain? segnesque lacus et stagna subibo, 

Ceu pecoris custos , subiti torrentis iniquis 
Interceptus aquis? adeone occumbere ferro 
Non merui ? » Tandem precibus commota Tonantem 
Juno subit : «Quonam miseros, sator inclyte Divum, 
Inacliidas, quonam usque premes? jam Pallas et odit 
Tydea , jam rapto tacuprunt augure Delphi. 

En meus Hippomedon, cui gentis origo Mycenae 
Argolicique lares, numenque ante omnia Juno, 

(Sic ego fida meis?) pelagi crudelibus ibit 
Praeda feris! certe tumulos, supremaque victis 
Busta dabas : ubi Cecropia; post proelia flamina'? 
Theseos ignis ubi est?» Non spernit conjugis aequas 
Ille preces : leviterque oculos ad moenia Cadmi 
Rettulit , et viso sederunt flumina nutu. 

Illius exsangues humeri, et perfossa patescunt 
Pectora : ceu ventis alte quum elata resedit 
Tempestas, surgunt scopuli , quaesitaque nautis 
Terra, et ab infestis descendunt aequora saxis. 

Quid ripas tenuisse juvat? premit undique nimbo 
Telorum Phoenissa cohors : nec tegmina membris 
Ulla, omnisque patet leto : tunc vulnera manant, 
Quique sub amne diu stupuit eruor, aere nudo 
Solvitur, et tenues venarum laxat hiatus, 

Incertique labant undarum frigore gressus. 

Procumbit, Getico qualis procumbit in Haemo 
Seu Boreae furiis, putri seu robore quercus 
Coelo mixta comas, ingentemque aera laxat. 

Illam nutantem nemus, et mons ipse tremiscit, 

Qua tellure cadat, quas obruat ordine silvas. 

Non tamen aut ensem , galeamve audacia cuiquam 
Tangere : vix credunt oculis, ingentiaque horrent 
Funera , et adstrictis accedunt cominus armis. 

Tandem adiit Hypseus , capulumque in morte tenenti 
Extrahit, et torvos laxavit casside vultus: 

Itque per Aonios alte mucrone corusco 
Suspensam ostentans galeam , et clamore superbit : 

« Hic ferus Hippomedon : hic formidabilis ultor 
Tydeos infandi, debellatorque cruenti 
Gurgitis.» Agnovit longe, pressitque dolorem 
Magnanimus Capaneus, telumque immane lacerto 
Hortatur librans : «Ades o mihi, dextera, tantum 
Tu praesens bellis, et inevitabile numen, 

Te voco, te solam Superum contemtor adoro. » 

Sic ait, et voti sese facit ipse potentem. 

It tremebunda abies clypeum per et aerea terga 
Loricae, tandemque animam sub pectore magno 
Deprendit : ruit haud alio quam celsa fragore 
Turris, ubi innumeros penitus quassata per ictus 
Labitur, cffractamque aperit victoribus urbem. 

Cui super assistens, «Non infitiamur honorem 
Mortis , ait : refer huc oculos , ego vulneris auctor. 
Laetus abi , multumque aliis jactantior umbris. » 

Tunc ensem , galeamque rapit , clypeumque revellit 
Ipsius, exanimemque tenens super Hippomcdonta , 
«Accipe, ait, simul hostiles, dux magne, tuasque 
Exuvias : veniet cineri decus, et suus ordo 
Manibus : interea justos dum reddimus ignes . 

Hoc ultor. Capaneus operit tua membra sepulcro. » 

Sic anceps dura belli vice mutua Graiis 
Sidoniisque simul nectebat vulnera Mavors. 

Hic ferus Hippomedon, illic non segnior Hypseus 
Fletur, et alterni praebent solatia luctus. 

Tristibus interea somnum turbata figuris 
Torva sagittiferi mater Tegeatis ephebi , 

Crine dato passim, plantisque ex more solutis, 

Ante diem gelidas ibat Ladonis ad undas 
Purgatura malum fluvio vivente soporem. 

Namque per attonitas curarum pondere noctes 
Saepe et delapsas adytis , quas ipsa dicarat 
Exuvias , seque ignotis errare sepulcris 
Extorrem nemoris, Dryadumque a plebe fugatam, 
Saepe novos nati bello rediisse triumphos, 

Armaque, et alipedem notum, comitesque videbat, 
Nusquam ipsum : nunc ex humeris fluxisse pharetras 
Effigiesque suas, simulacraque nota cremari. 
Praecipuos sed enim illa metus portendere visa 
Nox miserae, totoque erexit pectore matrem. 

Nota per Arcadias felici robore silvas 
Quercus erat, Triviae quam desacraverat ipsa 
Electam turba nemorum, nmnenque colendo 
Fecerat : hic arcus, et fessa reponere tela, 

Armaque curva suum , et vacuorum terga leonum 
Figere, et ingentes aequantia cornua silvas. 

Vix ramis locus : agrestes adeo omnia cingunt 
Exuviae, et viridem ferri nitor impedit umbram. 
Hanc, ut forte jugis longo defessa redibat 
Venatu, modo rapta ferox Erymanthidos ursae 

Ora ferens, multo proscissam vulnere cernit 
Deposuisse comam, et rorantes sanguine ramos 
Exspirasse solo : quserenti Nympha cruentas 
Maenadas, atque hostem dixit saevisse Lyamm. 

Duin gemit, et planctu circumdat pectus inani , 
Abrupere oculi noctem, moestoqne cubili 
Exsilit, et falsos quaerit per lumina fletus. 

Ergo ut in amne nefas merso ter crine piavit , 
Verbaque sollicitas matrum solantia curas 
Addidit, armatae ruit ad delubra Dianae, 

Rore sub Eoo, notasque ex ordine silvas, 

Et quercum gavisa videt : tunc limine Divae 
Adstitit, et tali ncquicquain voce precatur: 

«Virgo potens nemorum, cujus non mollia signa 
Militiamque trucem, sexum indignata, frequento, 

More nihil Graio; nec te gens aspera ritu 
Colchis, Amazoniaeve magis coluere catervae : 

Si mihi non unquam thiasi , ludusve protervae 
Noctis, et inviso quamvis temerata cubili, 

Non tamen aut teretes thyrsos, aut mollia gessi 
Pensa, sed in tetricis et post connubia lustris, 

Sic quoque venatrix, aniinumque innupta remansi : 

Nec mihi secretis culpam occultare sub antris 
Cura, sed ostendi natum, posuique trementem 
Ante tuos confessa pedes : nec degener ille 
Sanguinis, inque meos reptavit protinus arcus; 

Tela puer lacrymis et prima voce poposcit. 

Hunc mihi (quid trepidae noctes, somnusque minantur?), 
Hunc, precor, audaci qui nunc ad proelia voto 
Heu nimium tibi fisus abit, da visere belli 

Victorem, vel, si ampla peto, da visere tantum. 

Hic sudet, tuaque arma ferat : preme, Diva, malorum 
Signa: quid in nostris, nemoralis Delia, silvis 
Maenades hostiles, Thebanaque numina regnant? 

Hei mihi! cur penitus (simque augur cassa futuri!), 
Cur penitus, magnoque interpretor omine quercum? 
Quod si vera sopor miserae praesagia mittit, 

Per te, maternos, mitis Dictynna, labores, 
Fraternumque decus, justis hunc fige sagittis 
Infelicem uterum : miserae sine funera matris 
Audiat ille prior. » Dixit, fletuque soluto 
Adspicit et niveae saxum maduisse Dianae. 

Illatn Diva ferox etiamnum in limine sacro 
Expositam , et gelidas verrentem crinibus aras 
Linquit, et in mediis frondentem Maenalon astris 
Exsuperat gressu , saltumque ad moenia Cadmi 
Destinat, interior coeli qua semita lu&t 
Dis tantum, et cunctas juxta videt ardua terras. 
Jamque fere medium Parnassi frondea praeter 
Colla tenebat iter, quum fratrem in nube corusca 
Adspicit haud solitum visu. Remeabat ab armis 
Maestus Echioniis, demersi funera lugens 
Auguris. Irrubuit coeli plaga sidere mixto, 

Occursuque sacro pariter jubar arsit utrimque, 

Et coiere arcus , et respondere pharetrae. 

Ille prior : a Scio, Labdacidas, germana, cohortes, 
Et nimium fortes ausum petis Arcada pugnas. 

Fida rogat genitrix : utinam indulgere precanti 
Fata darent ! en ipse mei , pudet , irritus arma 
Cultoris, frondesque sacras, ad inania vidi 

Tartara , et iu memet versos descendere vultus : 

Nec tenui currus, terra;que abrupta coegi, 

Saevus ego, immeritusque coli. Lugentia cernis 
Antra, soror, mutasque domos : haec sola rependo 
Dona pio comiti : nec tu peritura movere 
Auxilia, et incestos in vanum perge labores. 

Finis adest juveni : non hoc mutabile fatum; 

Nec te nunc dubiis fraterna oracula fallunt. » 

«At decus extremum misero, confusa vicissim 
Virgo refert, duraeque licet solatia morti 
Quaerere : nec fugiet poenas, quicunque nefandam 
Insontis pueri scelerarit sanguine dextram 
Impius : et nostris fas sit saevire sagittis. » 

Sic effata movet gressus , libandaquc fratri 
Parcius ora tulit, Thebasque infesta petivit. 

At pugna ereptis major crudescit utrimque 
Regibus, alternabile ciet vindicta furores. 

Hypseos hinc turmae, desolatumquc magistro 
Agmen, at hinc gravius fremit Hippomedontis ademti 
Orba cohors : praebent obnixi pectora ferro : 

Idem ardor rabidis externum haurire cruorom, 

Ac fudisse suum : nec se vestigia mutant. 

Stat cuneo defixa acies, hostique cruento 

Dant animas, et terga negant : quum lapsa per auras 

Vertice Dircaei velox Latonia montis 

Adstitit : agnoscunt colles , notamque tremiscit 

Silva Deam, stevis ubi quondam exerta sagittis 

Foecundam lasso Nioben consumserat arcu. 

Illum acies inter medias, jam caede superbum, 
Nescius armorum, et primas tunc passus habenas 

Venator raptabat equus, quem discolor ambit 
Tigris, et auratis adverberat unguibus armos. 

Colla sedent, nodis et castigata jubarum 
Libertas , nemorisque notas sub pectore primo 
Jactantur, niveo lunata monilia dente. 

Ipse bis QEbalio saturatam murice pallam, 
Lucentesque auro tunicas, hoc neverat unum 
Mater opus, tenui collectus in ilia vinclo, 

Cornipedis laevo clypeum demiserat armo, 

Ense gravis nimio : tereti juvat aurea morsu 
' Fibula pendentes circum latera aspera cinctus; 
Vaginaeque sonum, tremulumque audire pharetrae 
Murmur, et a cono missas in terga catenas, 
Interdum cristas hilaris jactare comantes , 

Et pictum gemmis galea; jubar : ast ubi pugna 
Cassis anhela calet, resoluto vertice nudus 
Exoritur : tunc dulce comae , radiisque micantes 
Dulce nitent visus, et, quas dolet ipse morari, 
Nondum mutatae rosea lanugine malae. 

Nec formae sibi laude placet, multumque severis 
Asperat ora minis : sed frontis servat honorem 
Ira decens : dat sponte locum Thebana juventus, * 
Natorum memores, intentaque tela retorquent: 

Sed premit, et saevas miserantibus ingerit hastas. 
Illum et Sidoniae juga per Theumesia nymphae 
Bellantem, atque ipso sudore et pulvere gratum 
Laudant, et tacito ducunt suspiria voto. • 

Talia cernenti mitis subit alta Dianae 
Corda dolor, fletuque genas violata, «Quod, inquit, 
Nunc tibi , quod leti quaeram Dea fida propinqui 

Effugium? haecne ultro properasti ad praelia, saeve 
Ac miserande puer? cruda heu festinaque virtus 
Suasit, et hortatrix animosi gloria leti. 

Scilicet augustum jamdudum urgentibus annis 
Maenalium tibi, parve, nemus, perque antra ferarum 
Vix tutae sine matre viae, silvestria cujus 
Nondum tela procax, arcumque implere valebas. 

Et nunc illa ineas ingentem plangit ad aras 
Invidiam, surdasque fores, et limina lassat. 

Tu dulces lituos, ululataque praelia gaudes, 

Felix, et miserae tantum periture parenti.» 

Ne tamen extremo frustra morientis honori 
Affuerit, venit in medios caligine fulva 
Septa globos, primumque leves furata sagittas 
Audacis tergo pueri , caelestibus implet 
Coryton telis, quorum sine sanguine nullum 
Effugit. Ambrosio tunc spargit membra liquore, 

Spargit equum , ne quo temeretur vulnere corpus 
Ante necem, cantusque sacros, et conscia miscet 
Murmura, secretis quae Colchidas ipsa sub antris 
Nocte docet, monstratque feras quaerentibus herbas. 

Tunc vero exerto circumvolat igneus arcu, 

Nec se mente regit, patriae, matrisque, suique 
Immemor, et nimium caelestibus utitur armis. 

Ut leo, cui parvo mater Gaetula, cruentos 
Suggerit ipsa cibos, quum primum crescere sensit 
Lolia jubis, torvusque novos respexit ad ungues, 
Indignatur ali, tandemque effusus apertos 
Liber amat campos, et nescit in antra reverti. 

Quos, age, Parrhasio sternis, puer iinprohe, cornu? 

Prima Tanagraeum turbavit arundo Coroebum 
Extremo galeae , primoque in margine parmae 
Angusta transmissa via : stat faucibus unda 
Sanguinis , et sacri facies rubet igne veneni 
Saevius Eurytion, cui luminis orbe sinistri 
Aspera tergeminis acies se condidit uncis. 

Ille trahens oculo plenam labente sagittam 
Ibat in auctorem : sed Divum fortia quid non 
Tela queant? alio geminatum lutnine vulnus 
Explevit tenebras : sequitur tamen improbus hostem . 
Qua meminit, fusum donec prolapsus in Idam 
Decidit : hic saevi miser inter funera belli 
Palpitat, et mortem, sociosque, hostesque precatur. 

Addit Abantiadas, insignem crinibus Argum, 

Et male dilectum miserae Cydona sorori. 

Illi perfossum telo patefecerat inguen : 

Huic geminum obliqua trajecit arundine tempus. 
Exstitit hac ferrum, velox hac penna remansit; 

Eluxit utrimque eruor. Nulli tela aspera mortis 
Dant veniam : non forma Lamum, non infula Lygdum, 
Non pubescentes texerunt iEolon anni. 

Figitur ora Lamus, flet saucius inguina Lygdus, 
Perfossam telo niveam gemis, diole, frontem. 

Te praeceps Euboea tulit, te candida Thisbe 
Miserat , hunc virides non excipietis Amyclae. 

Nunquam cassa manus, nullum sine vulnere fugit 
Missile : nec requies dextrae, sonitumque priori 
Jungit arundo sequens : unum quis crederet arcum? 

Aut unam saevire manum? modo dirigit ictus, 

Nunc latere alterno dubius conamina mutat, 

Nunc fugit instantes, et solo respicit arcu. 

Et jam mirantes, indignantesque coibant 
Labdacidae, primusquc Jovis de sanguine claro 
Amphion, ignarus adhuc, quae funera campis 
Ille daret : «Quonam usque moram lucrabere feti, 

O multum meritos puer orbature parentes? 

Quin etiam menti tumor atque audacia gliscit, 
Congressus dum nemo tuos pugnamque minorem 
Dignatur bellis, iramque relinqueris infra. 

I, repete Arcadiam, mixtusque aequalibus illic, 

Dum ferus hic vero desaevit pulvere Mavors, 

Proelia lude domi : quod si te moesta sepulcri 
Fama movet, dabimus; leto moriere virorum. » 

,. i ' 

Jamdudum hunc contra stimulis gravioribus ardet 
Trux Atalantiades, nec dum ille quieverat, infit : 

« Sera etiam in Thebas, quarum hic exercitus, arma 
Profero : quisnam adeo puer, ut bellare recuset 
Talibus? Arcadiae stirpem, et fera semina gentis, 

Non Thebana vides : non me sub nocte silenti 
Thyas Echionio genitrix famulata Lyaeo 
Edidit : haud unquam deformes vertice mitras 
Induimus, turpique manu jactavimus hastam. 
Protinus adstrictos didici reptare per amnes, 
Horrendasque domos magnarum intrare ferarum : 

Et quid plura loquar? ferrum mea semper et arcus 
Mater habet, vestri feriunt cava tympana patres.» 

Non tulit Amphion, vultumque et in ora loquentis 
Telum immane rotat : sed ferri lumine diro 
Turbatus sonipes, sese doininumquc retorsit 
ln latus, atque avidam transmisit devius hastam. 

Acrior hoc juvenem stricto mucrone petebat 
Amphion; quum se inedio Latonia campo 
Injicit ante oculos : omni stetit obvia vultu. 

Haerebat juveni devinctus amore pudico 
Maenalius Dorceus, cui bella, suumque timorem 
Mater, et audaces pueri mandaverat annos. 

Hujus tum vultum Dea dissimulata profatur : 
«Hactenus Ogygias satis infestasse catervas,* 
Parthenopaee, satis : miserae jam parce parenti, 

Parce Deis , quicunque favent. » Nec territus ille , 

« Hunc sine me (nec plura petam), fidissime Dorceu , 
Sternere humi, qui tela meis gerit aemula telis, 

Et similes cultus, et frena sonantia jactat. 

Frena regam : cultus Triviae pendebitis alto 
Limine, captivis matrem donabo pharetris.» 

Audiit, et mixto risit Latonia fletu. 

Viderat hanc coeli jamdudum in parte remota 
Gradivum complexa Venus, dumque anxia Thebas 
Commemorat, Cadmumque viro, caraeque nepotes 
Harmoniae, pressum tacito sub corde dolorem 
Tempestiva inovet. «Nonne hanc, Gradive, protervam 
Virginitate vides mediam se ferre virorum 
Coetibus? utque acies audax, et Martia signa 
Temperet? en etiam donat, praebetque necandos 
Tot nostra de gente viros : huic tradita virtus , 

Huic furor? agrestes superest tibi figere damas. » 
Desiluit justis commotus in anna querelis 
Bellipotens, cui sola vagum per inane ruenti 
Ira comes, reliqui sudant ait bella Furores. 

Nec mora, quum incestam monitu Latoida duro 



ito THKRAIDOS LIBER IX. (*. 835.) 

Increpat assistens : «Non lia:c tibi proelia Divum 
Dat pater : armiferum ni protinus improba campum 
Deseris, huic aequam nosces nec Pallada dextrae. » 

Quid faciat contra? premit hinc Mavortia cuspis; 
Hinc plenae tibi, parve, colus; Jovis inde severi 
Vultus; abit solo post haec devicta pudore. 

At pater Ogygias Mavors circumspicit alas, 
Horrendumque Dryanta movet, cui sanguinis auctor 
Turbidus Orion, comitesque odisse Dianae. 

Inde furit primum : hic turbatos arripit ense 
Arcadas, exarmatque ducem : cadit agmine longo 
Cyllenes populus, Tegeesque habitator opacae, 
rEpitiique duces fugiunt, Pheneique phalanges. 

Ipsum autem et lassa fidit prosternere dextra, 

Nec servat vires : etenim huc jam fessus , et illuc , 
Mutabat turmas : urgent praesagia mille 
Funeris, et nigrae praecedunt nubila mortis. 

Jamque miser raros comites, verumque videbat 
Dorcea, jam vires paullatiin abscedere sentit, 

Sentit et exhaustas humero leviore pharetras. 

Jam minus atque minus fert arma, puerque videtur 
Et sibi , quum torva clypei metuendus obarsit 
Luce Dryas : tremor ora repens ac viscera torsit 
Arcados : utque feri vectorem fulminis albus 
Quum supra respexit olor, cupit hiscere ripam 
Strymonos, et trepidas in pectora contrahit alas: 

Sic juvenem saevi conspecta mole Dryantis , 

Jam non ira subit , sed leti nuntius horror. 

Arma tamen, frustra Superos Triviamque precatus, 
Molitur pallens , et surdos expedit arcus. 

Jamquc instat telis , et utramque obliquus in ulnam 
Cornua contingit mucrone , et pectora nervo : 

Quum ducis Aonii magno cita turbine cuspis 
Fertur in adversum, nervique obliqua sonori 
Vincla secat; pereunt ictus, manibusque remissis 
Vana supinato ceciderunt spicula cornu. 

Tunc miser et frenos turbatus, et arma remisit. 
Vulneris impatiens, humeri qua tegmina dextri 
Intrarat, facilemque cutem subit altera cuspis, 
Cornipedisque fugam succiso poplite sistit. 

Tunc cadit ipse Dryas, mirum, nec vulneris usquam 
Conscius, olim auctor teli, causaeque patebant. 

At puer infusus sociis, in devia campi 
Tollitur, heu simplex aetas! moriensque jacentem 
Flebat equum : cecidit laxata casside vultus, 
/Egraque per trepidos exspirat gratia visus, 

Et prensis concussa comis , ter colla , quaterque 
Stare negant, ipsisque nefas lacrymabile Thebis, 

Ibat purpureus niveo de pectore sanguis. 

Tandem haec singultu verba incidente profatur : 

« Labimur : i, miseram, Dorceu, solare parentem 
Illa quidem , si vera ferunt praesagia curae, 

Aut somno jam triste nefas, aut omine vidit. 

Tu tamen arte pia trepidam suspende , diuque 
Decipito : neu tu subitus, neve arma tenenti 
Veneris, et tandem quum jam cogere fateri, 

Dic : — Merui, genitrix, poenas, invita capessens 
Arma puer rapui, nec te retinente quievi : 

Nec tibi sollicitae saltem inter bella peperci. 

Vive igitur, potiusque animis irascere nostris : 


THEBAIDOS LIBER IX. 


(». 8 9 S.) 


172 

Et jam pone metus : frustra de colle Lycaei 
Anxia prospectas, si quis per nubila longe 
Aut sonus, aut nostro sublatus ab agmine pulvis. 
Frigidus in nuda jaceo tellure , nec usquam 
Tu prope, quae vultus, efflantiaque ora teneres. 

Hunc tamen, orba parens, crinem (dextraque secandum 
Praebuit), hunc toto capies pro corpore crinem, 
Comere quem frustra me dedignante solebas. 

Huic dabis exsequias : atque inter justa memento, 

Ne quis inexpertis hebetet mea tela lacertis. 
Dilectosque canes ullis agat amplius antris. 

Haec autem primis arma infelicia castris 
Ure, vel ingratae munus suspende Dianae. » 

Obruit Hesperia Phoebum nox liumida porta, 
Imperiis properata Jovis : nec castra Pelasgum 
Aut Tyrias miseratus opes, sed triste, tot extra 
Agmina et immeritas ferro decrescere gentes. 

Panditur immenso deformis sanguine campus. 

Illic arma, et equos, ibant quibus ante superbi , 
Funeraque orba rogis, neglectaque membra relinquunt. 
Tunc inhonora cohors laceris insignibus aegras 
Secernunt acies, portaeque, ineuntibus arma 
Angustae populis, late cepere reversos. 

Par utrimque dolor : sed dant solatia Thebis 
Quatuor errantes Danaum sine praeside turmae; 

Ceu mare per tumidum viduae moderantibus alni , 

Quas Deus, et casus, tempestatesque gubernant. 

Inde animus Tyriis, non jam sua castra, sed ultro 
Hostilem servare fugam, ne forte Mycenas 
Contenti rediisse petant : dat tessera signum 
Excubiis , positaeque vices : dux noctis opertae 
Sorte Meges, ultroque Lycus : jamque ordine jusso 
Arma, dapes, ignemque ferunt : rex firmat euntes : 

« Victores Danaum , nec enim lux crastina longe , 
Nec quae pro timidis intercessere tenebrae 
Semper erunt, augete animos, et digna secundis 
Pectora ferte Deis : jacet omnis gloria Lernae, 

Pracipuaeque manus : subiit ultricia Tydeus 

Tartara : mors subitam nigri stupet auguris umbram : 

Ismenos raptis tumet Hippomedontis opimis : 

Arcada belligeris pudet annumerare tropaeis. 

In manibus merces : nusquam capita ardua belli 
Monstrataeque ducum septena per agmina cristae. 
Scilicet Adrasti senium, fraterque juventa 
Pejor, et insanis Capaneus metuendus in armis? 

Ite age, et obsessis vigiles circumdate flammas. 

Nulli ex hoste metus : praedam asservatis opesque 
Jam vestras. » Sic ille truces hortatibus implet 
Labdacidas : juvat exhaustos iterare labores. 

Sicut erat pulvis, sudorque, cruorque per artus 
MixtUs adhuc , vertere gradum : vix obvia passi 
Colloquia, amplexus etiam, dextrasque suorum 
Excussere humeris : tunc frontem, aversaque terga 
Partiti, laterumque sinus, vallum undique cingunt 
Ignibus infestis : rabidi sic agmine multo 
Sub noctem coiere lupi, quos omnibus agris 
Nil non ausa fames longo tenuavit hiatu. 

Jam stabula ipsa premunt : torquet spes irrita fauces, 
Balatusque tremens, pinguesque ab ovilibus aura. 

Quod superest, duris affrangunt postibus ungues, 
Pectoraque, et siccos minuunt in limine dentes. 

At procul Argolici supplex in margine templi 
Coetus , et ad patrias fusae Pelopeides aras 
Sceptrifera Junonis opem , reditumque suorum 
Exposcunt, pictasque fores, et frigida vultu 
Saxa terunt, parvosque docent procumbere natos. 
Condiderant jam vota diem : nox addita curas 

Jungit, et aggestis vigilant altaria flammis. 

Peplum etiam dono, cujus mirabile textum 
Nulla manus sterilis, nec dissociata marito 
Versarat, calathis castae velamina Divae 
Haud spernenda ferunt, variis ubi plurima floret 
Purpura picta modis, mixtoque incenditur auro. 
Ipsa illic magni thalamo desponsa Tonantis, 
Expers connubii, et timide positura sororem, 
Lumine demisso pueri Jovis oscula libat 
Simplex, et nondum furtis offensa mariti. 

Hoc tunc Argolicae sanctum velamine matres 
Induerant ebur, et lacrymis questuque rogabant : 

« Adspice sacrilegas Cadmeae pellicis arces, 
Siderei regina poli, tumulumque rebellem 
Disjice, et in Thebas aliud, potes, excute fulmen. 

Quid faciat? scit fata suis contraria Graiis, 
Aversumque Jovem : sed nec periisse precatus 
Tantaque dona velit : tempus tamen obvia magni 
Fors dedit auxilii : videt alto ex aethere clausa 
Maenia, et insomni vallum statione teneri. 

Horruit irarum stimulis, motaque verendum 
Turbavit diadema coma : non saevius arsit, 
Herculeae quum matris onus, gemiuosque Tonanti 
Concubitus vacuis indignaretur in astris. 

Ergo intempesta somni dulcedine captos 
Destinat Aonios leto praebere : suamque 
Orbibus accingi solitis jubet Irin, et omne 
Mandat opus : paret jussis Dea clara, polumque 
Linquit, et in terras longo suspenditur arcu. 

Stat super occiduae nebulosa cubilia noctis, 

/Elhiopasque alios, uulii penetrabilis astro, 

Lucus iners, subterque cavis grave rupibus antrum 
It vacuum in montem, qua desidis atria Somni, 
Securumque larem segnis Natura locavit. 

Limen opaca Quies, et pigra Oblivia servant, 

Et nunquam vigili torpens Ignavia vultu. 

( )tia vestibulo , pressisque Silentia pennis 
Muta sedent, abiguntque truces a culmine ventos, 

Et ramos errare vetant , et murmura demunt 
Alitibus : non hic pelagi, licet omnia clumcut 
Litora , non illic cadi fragor : ipse profundis 
Vallibus effugiens speluncae proximus amnis 
Saxa inter scopulosque tacet : nigrantia circum 
Armenta, omne solo recubat pecus, et nova marcent 
Germina, terrarumque inclinat spiritus herbas. 

Mille intus simulacra Dei caelaverat ardens 
Mulciber : hic haeret lateri redimita Voluptas , 

Hic comes in requiem vergens Labor : est ubi Baccho 
Est ubi Martigenae socium pulvinar Amori 
Obtinet : interius tectum in penetralibus altis 
Et cum Morte jacet : nullique ea tristis imago. 

Ipse autem, vacuus curis, humentia subter • 

Antra soporifero stipatus flore, tapetas 
Incubat : exhalant vestes , et corpore pigro 
Strata calent, supraque torum niger efflat anhelo 
Ore vapor : manus haec fusos a tempore laevo 
Sustentat crines; haec cornu oblita remisit. 

Adsunt innumero circum vaga Somnia vultu , 

Vera simul falsis, permixtaque tristia blandis. 

Noctis opaca cohors, trabibusque, aut postibus haerent. 

Aut tellure jacent : tenuis, qui circuit aulam, 
Invalidusque nitor, primosque hortantia somnos 
Languida succiduis exspirant lumina flammis. 

Huc se caeruleo libravit ab aethere virgo 
Discolor : effulgent silvae, tenebrosaque Tempe 
Arrisere Deae, et zonis lucentibus icta 
Evigilat domus : ipse autem nec lampade clara, 

Nec sonitu, ne<} voce Deae perculsus, eodem 
More jacet : donec radios Thaumantias omnes 
Impulit, inque oculos penitus descendit inertes. 

Tunc sic orsa loqui nimborum fulva creatrix : 

« Sidonios te Juno duces, mitissime Divum 
Somne, jubet populumque trucis defigere Cadmi , 
Qui nunc eventu belli tumefactus, Achaeum 
Pervigil asservat vallum, et tua jussa recusat. 

Da precibus tantis, rara est hoc posse facultas, 
Placatumque Jovem dextra Junone merere. » 

Dixit, et increpitans languentia pectora dextra, 
Ne pereant voces, iterumque, iterumque monebat. 
Ille Deae jussis dubium mixtumque sopori 
Annuit: excedit gravior nigrantibus antias 
Iris, et obtusum multo jubar excitat imbri. 

Ipse quoque et volucrem gressum , et ventosa citavit 
Tempora, et obscuri sinuatam frigore coeli 
Implevit chlamydem, tacitoque per aethera cursu 
Fertur, et Aoniis longe gravis imminet arvis. 

Illius aura solo volucres, pecudesque, ferasque 
Explicat, et penitus quacumque supervolat orbem, 
Languida de scopulis sidunt freta, pigrius haerent 
Nubila, demittunt extrema cacumina silvae , 

II. 12 

Pluraque «laxato ceciderunt sidera coelo. 

Primus adesse Deum subita caligine sensit 
Campus, et innumeras voces, fremitusque virorum 
Submisere sonum : quum vero humentibus alis 
Incubuit, piceaque haud unquam densior umbra 
Castra subit , errare oculi , resolutaque colla , 

Et medio afiatu verba imperfecta relinqui. 

Mox et fulgentes clipeos, et saeva remittunt 
Pila manu, lassique cadunt in pectora vultus. 

Et jam cuncta silent : ipsi jam stare recusant 
Cornipedes : ipsos subitus cinis abstulit ignes. 

At non et trepidis eadem Sopor otia Graiis 
Suadet, et a junctis arcet sua nubila castris 
Noctivagi vis blanda Dei : stant undique in armis 
Foedam indignantes noctem, vigilesque superbos. 

Ecce repens, Superis animum lymphantibus, horror 
Thiodamanta subit, formidandoque tumultu 
Pandere fata jubet : sive hanc Saturnia mentem , 

Sive novum comitem bonus instigabat Apollo. 

Prosilit in medios, visu audituque tremendus, 
Impatiensque Dei, fragili quem mente receptum 
Non capit : exundant stimuli, nudusque per ora 
Stat furor, et trepidas incerto sanguine reddit, 
Exhauritque genas : acies huc errat , et illuc , 

Sertaque mixta comis sparsa cervice flagellat. 

Sic Phryga terrificis genitrix Idaea cruentum 
Elicit ex adytis, consumtaque brachia ferro 
Scire vetat; quatit ille sacras in pectora pinus , 
Sanguineosque rotat crines, et vulnera cursu 
Exanimat : pavet omnis ager, respersaque cultris 

Arbor, et attoniti currum erexere leones. 

Ventum ad concilii penetrale, domumque verendam 
Signorum , magnis ubi dudum cladibus aeger, 

Rerum extrema movens, frustra consultat Adrastus. 
Stant circum subiti proceres, ut quisque peremto 
Proximus , et magnis loca desolata tuentur 
Regibus, haud laeti, seque huc crevisse dolentes. 

Non secus amisso medium quum praeside puppis 
Fregit iter, subit ad vidui moderamina clavi 
Aut laterum custos , aut quem penes obvia ponto 
Prora fuit : stupet ipsa ratis , tardeque sequuntur 
Arma, nec accedit domino tutela minori. 

Ergo alacer trepidos sic erigit augur Achivos : 
a Magna deum mandata , duces , monitusque verendos 
Advehimus : non hae nostro de pectore voces. 

Ille canit, cui me famulari, et sumere vittas 
Vestra fides, ipso non discordante, subegit. 

Nox foecunda operum, pulchraeque accommoda fraudi 
Panditur augurio Divum : vocat obvia virtus, 

Et poscit Fortuna manus : stupet obruta somno 
Aonidum legio : tempus nunc funera regum 
Ulcisci , miserumque diem : rapite arma , morasque 
Frangite portarum : sociis hoc subdere flammas , 

Hoc tumulare suos : equidem hoc et Marte diurno 
Dum res infractae , pulsique in terga redimus , 

(Per tripodas juro, et rapti nova feta magistri,) 

Vidi, et me volucres circum plausere secundae. 

Sed nunc certa fides : modo me sub nocte silenti 
Ipse, ipse assurgens iterum tellure soluta, 

Qualis erat (solos infecerat umbra jugales), 

Amphiaraus adit : vana; nec monstra quietis , 

Nec somno comperta loquor. Tunc, inquit, inertes 
Inachidas (redde haec Parnassia serta, meosque 
Redde Deos) tantam patiere amittere noctem, 

Degener? haec egomet coeli secreta, vagosque 
Edocui lapsus? vade eia, ulciscere ferro 
Nos saltem : dixit, meque haec ad limina visus 
Cuspide sublata, totoque impellere curru. 

Quare agite, utendum Superis : non cominus hostes 
Sternendi ; bellum jacet , et saevire potestas. 

Ecqui aderunt? quos ingenti se attollere fama 
Non pigeat, dum fata sinunt? iterum ecce benignae 
Noctis aves : sequor, et comitum licet agmina cessent, 
Solus eo , solus : venit ille , et quassat habenas. » 

Talia vociferans, noctem exturbabat, euntque 
Non secus accensi proceres, quam si omnibus idem 
Corde Deus : flagrant comitari et jungere casus. 

Ter denos numero, turmarum robora, jussus 
Ipse legit : circa fremit indignata juventus 
Cetera, cur maneant castris, ignavaque servent 
Otia : pars sublime genus , pars facta suorum , . 

Pars sua : sortem alii clamant, sortem undique poscunt. 

Gaudet in adversis animoque assurgit Adrastus. 
Vertice sic Pholoes volucrum nutritor equorum , 

Cui foetura gregem pecoroso vere novavit, 

Laetatur, cernens hos montis in ardua niti, 

Hos innare vadis, certare parentibus illos. 

Tunc vacuo sub corde movet, qui molle domandi 
Ferre jugum, qui terga boni, quis in arma tubasque 
Natus, ad Eleas melior quis surgere palmas. 

Talis erat turmae ductor longaevus Achivae. 

Nec deest coeptis : « Unde haec tam sera repente 
Numina? qui fractos Superi rediistis ad Argos? 

Estne hic infelix virtus? gentique superstes 
Sanguis, et in miseris animorum semina durant? 
Laudo equidem, egregii juvenes, pulchraque meorum 
Seditione fruor : sed fraudem , et operta paramus 
Praelia : celandi motus : nunquam apta latenti 
Turba dolo : servate animos : venit ultor in hostes 
Ecce dies : tunc arma palam , tunc ibimus omnes. » 

His tandem virtus juvenum frenata quievit. 

Non aliter moto quam si pater ASolus antro 
Portam iterum saxo premat imperiosus , et omne 
Claudat iter, jamjain sperantibus aequora ventis. 
Insuper Herculeum sibi jungit Agyllea vates 
Actoraque : hic aptus suadere , hic robora jactat 
Non cessisse patri : comites tribus ordine deni , 
Horrendum Aoniis, et contra stantibus, agmen. 

Ipse , novi gradiens furta ad mavortia belli , 

Ponit adoratas Phoebea insignia frondes, 

Longaevique ducis gremio commendat honorem 
Frontis, et oblatam Polynicis munere grato 
Loricam galeamque subit : ferus Actora magno 
Ense gravat Capaneus , ipse haud dignatus in hostem 
Ire dolo , Superosque sequi : permutat Agylleus 
Arma trucis Nomii : quid enim fallentibus umbris 
Arcus, et Herculeae juvissent bella sagittae? 

Inde per abruptas castrorum ex aggere pinnas , 

Ne gravis exclamet portae mugitus alienae, 

Praecipitant saltu : nec longum, et protinus ingens 

Praeda solo, ceu jam exanimes, multoque peracti 
Ense jacent. « Ite, o socii, quacumque voluptas 
Caedis inexhaustae , superisque faventibus , oro , 
Sufficite, hortatur clara jam voce sacerdos : 

Cernitis expositas turpi marcore cohortes. 

Pro pudor! Argolicas hine ausi obsidere portas ? 

Hi servare viros? » Sic fatus et exuit ensem 
Fulmineum , rapidaque manu morientia transit 
Agmina : quis numeret caedes ? aut nomine turbam 
Exanimem signare queat? subit ordine nullo 
Tergaque, pectoraque, et galeis inclusa relinquit 
Murmura , permiscetque vagos in sanguine manes. 
Hunc temere explicitum stratis , hunc sero remissis 
Gressibus illapsum clipeo , et male tela tenentem : 
Coetibus hos mediis vina inter, et arma jacentes : 
Acclines clipeis alios, ut quemque ligatum 
Infelix tellure sopor supremaque nubes 
Obruerat : nec numen abest, armataque Juno 
Lunarem quatiens exerta lampada dextra 
Pandit iter, firmatque animos, et corpora monstrat. 
Sentit adesse Deam tacitus, sed gaudia celat 
Thiodamas : jam tarda manus, jam debile ferrum. 
Et caligantes nimiis successibus irae. 

Caspia non aliter magnorum in strage juvencum 
Tigris, ubi immenso rabies placata cruore, 
Lassavitque genas , et crasso sordida tabo 
Confudit maculas, spectat sua facta, doletque 
Defecisse famem : victus sic augur inerrat 
Caedibus Aoniis : optet nunc brachia centum, 
Centenasque in bella manus : jam taedet inanes 

Exhaurire minas, hostemque assurgere malit. 

Parte alia segnes magno satus Hercule vastat 
Sidonios , Actorque alia : sua quemque cruento 
Limite turba subit : stagnant nigrantia tabo 
Gramina, sanguineis nutant tentoria rivis. 

Fumat humus, somnique et mortis anhelitus una 
Volvitur : haud quisquam visus aut ora jacentum 
Erexit : tali miseris Deus aliger umbra 
Incubat, et tantum morientia lumina solvit. 

Traxerat insomnis cithara ludoque suprema 
Sidera, jam nullos visurus Alimenus ortus, 

Sidonium Paeana canens : huic languida cervix 
In laevum cogente Deo, mediaque jacebant 
Colla relicta lyra : ferrum per pectus Agylleus 
Exigit, aptatamque cava testudine dextram 
Percutit, et digitos inter sua fila trementes. 

Proturbat mensas dirus liquor : undique manant 
Sanguine permixti latices, et Bacchus in altos 
Crateras paterasque redit Ferus occupat Actor 
Implicitum fratri Thamyrum : Tagus haurit Ethecli 
Terga coronati : Danaus caput amputat Hebri. 

Nescius heu rapitur fatis, hilarisque sub umbras 
Vita fugit, mortisque feras lucrata dolores. 

Stratus humo gelida subter juga fida rotasque 
Palpetus Aonios gramen gentile metentes 
Proflatu terrebat equos : madida ora redundant, 
Accensusque mero sopor aestuat : ecce jacentis 
Inachius vates jugulum fodit : expulit ingens 
Vina eruor, fractumque perit in sanguine murmur. 

Fors illi praesaga quies, nigrasque gravatus 

Per somnum Thebas, et Thiodamanta videbat. 

Quarta soporiferae superabant tempora nocti , 

Quum vacuae nubes, et honor non omnibus astris, 
Afflatusque fugit curru majore Bootes. 

Jamque ipsum defecit opus, quum providus Actor 
Thiodamanta vocat : «Satis haec inopina Pelasgis 
Gaudia : vix ullos tanto reor agmine saevam 
Effugisse necem, ni quos deformis in alto 
Sanguine degeneres occultat vita : secundis 
Pone modum : sunt et diris sua numina Thebis. 
Forsitan et nobis modo quae favere, recedunt. » 

Paruit, et madidas tollens ad sidera palmas : 

« Phoebe, tibi exuvias monstratae praemia noctis , 
Nondum ablutus aquis, tibi enim haec ego sacra litavi, 
Trado ferus miles tripodum , fidusque sacerdos. 

Si non dedecui tua jussa, tulique prementem, 

Saepe veni : saepe hanc dignare irrumpere mentem. 
Nunc tibi crudus honos, trunca arma , cruorque virorum : 
At patrias si quando domos, optataque, Paean, 

Templa, Lycie, dabis, tot ditia dona sacratis 
Postibus, et totidem voti memor exige tauros. » 
Dixerat, et laetis socios revocabat ab armis. 

Venerat hos inter fato Calydonius Hopleus : 
Maenaliusque Dymas, dilecti regibus ambo, 

Regum ambo comites, quorum post funera mcesti 
Vitam indignantur : prior Arcada concitat Hopleu6 : 

« Nullane post manes regis tibi cura peremti, 

Care Dyma? teneant quem jam fortasse volucres 
Thebanique canes : patria; quid deinde feretis, 
Arcades? en reduces contra venit aspera mater : 

Funus ubi? at nostro semper sub pectore Tydeus 
Saevit inops tumuli : quamvis patientior artus 
Ille, nec abruptis adeo lacrymabilis annis. 

Ire tamen, saevumque libet nullo ordine passim 
Scrutari campum , mediasque irrumpere Thebas. » 
Excipit orsa Dymas : « Per ego haec vaga sidera juro, 
Per ducis errantes instar mihi numinis umbras, 

Idem ardor misero : comitem circumspicit olim 
Mens humilis luctu : sed nunc prior ibo : » viamque 
Inchoat , et incesto conversus ad aethera vultu 
Sic ait : « Arcanae moderatrix Cynthia noctis, 

Si te tergeminis perhibent variare figuris 
Numen, et in silvas alio descendere vultu, 

Ille comes nuper, nemorumque insignis alumuus, 

Ille tuus, Diana, puer (nunc respice saltem) 

Quaeritur : » incendit pronis Dea curribus almum 
Sidus, et admoto monstravit funera cornu. 

Apparent campi, Thebaeque, altusque Cithaeron. 

Sic ubi nocturnum tonitru malus aethera frangit 
Juppiter, absiliunt nubes, et fulgure claro 
Astra patent, subitusque oculis ostenditur orbis. 

Accepit radios, et eadem percitus Hopleus 
Tydea luce videt : longe dant signa per umbras 
Mutua laetantes, et amicum pondus uterque, 

Ceu reduces vitae, saevaque a morte remissos, 

Subjecta cervice levant : nec verba, nec ausi 
Flere diu : prope saeva dies, indexque minatur 
Ortus : eunt taciti per mcesta silentia magnis 
Passibus, exhaustasque dolent pallere tenebras. 

Invida fata piis , et fors ingentibus ausis 

Rara comes : jam castra vident, armisque propinquant, 
Et decrescit onus ; subiti quum pulveris umbra , 

Et sonus a tergo : monitu ducis acer agebat 
Amphion equites, noctem vigilataque castra 
Explorare datus, primusque per avia campi 
Usque procul, nec dum totas lux solverat umbras, 
Nescio quid visu dubium, incertumque moveri, 
Corporaque ire videt : subitus mox fraude reperta 
Exclamat : « Cohibete gradum quicunque : » sed hostes 
Esse patet : miseri pergunt anteire , timentque 
Non sibi : tunc mortem trepidis minitatur, et hastam 
Expulit, ac vanos alte levat eminus ictus, 

Affectans errare manus : stetit illa Dymantis 
Ante oculos, qui forte prior, gressumque repressit. 

At non magnanimus curavit perdere jactus 
^Epytus, et fixo transverberat Hoplea tergo, 
Pendentesque etiam perstrinxit Tydeos armos. 

Labitur, egregii nondum ducis immemor, Hopleus, 
Exspiratque tenens : felix, si corpus ademtum 
Nesciat, ac saevas tadis descendat ad umbras. 

Viderat hoc retro conversus, et agmina sentit 
Juncta Dymas, dubius precibusne subiret, an armis 
Instantes : arma ira dabat; fortuna precari, 

Non audere jubet : neutri fiducia coepto. 

Distulit ira preces : ponit miserabile corpus 
Ante pedes : tergoque graves quas forte gerebat 
Tigridis exuvias in laevum torquet, et obstat 
Exsertum objectans mucronem, inque omnia tela 
Versus, et ad caedem juxta, mortemque paratus : 

Ut lea , quam saevo foetam pressere cubili 

Venantes Numidae, natos erecta superstat 
Mente sub incerta , torvum ac miserabile frendens. 

Illa quidem turbare globos, et frangere morsu 
Tela queat, sed prolis amor crudelia vincit 
Pectora, et a media catulos circumspicit ira. 

Et jam laeva viro, quamvis saevire vetaret 
Amphion, erepta manus, puerique trahuntur 
Ora supina comis : serus tunc denique supplex 
Demisso mucrone rogat : « Moderatius, oro, 

Ducite; fulminei per vos cunabula Bacchi, 

Inoamque fugam, vestrique Palaemonis annos. 

Si cui forte domi natorum gaudia, si quis 
Hic pater, angusti puero date pulveris haustus, 
Exiguamque facem : rogat, en rogat ipse jacentis 
Vultus : ego infandas potior satiare volucres. 

Me praebete feris : ego bella audere coegi. » 

« Immo , ait Amphion , regem si tanta cupido 
Condere, quae timidis belli mens, ede, Pelasgis, 

Quid fracti, exsanguesque parent : cuncta ocyus effer, 
Et vita , tumuloque ducis donatus , abito. » 

Horruit, et toto praecordia protinus Arcas 
Implevit capulo. « Summumne hoc cladibus , inquit , 
Deerat, ut afflictos turparem ego proditor Argos? 

Nil emimus tanti, nec sic velit ipse cremari. » 

Sic ait, et magno proscissum vulnere pectus 
Injecit puero , supremaque murmura volvens : 

« Hoc tamen interea caro potiere sepulcro. » 

Tales optatis regum in complexibus ambo. 

Par insigne animis, /Etolus et inclytus Arcas , 

Egregias efflant animas , letoque fruuntur. 

Vos quoque sacrati, quamvis mea carmina surgant 
Inferiore lyra, memores superabitis annos. 

Forsitan et comites non aspernabitur umbras 
Euryalus, Phrygiique admittet gloria Nisi. 

At ferus Amphion, regi qui facta reportent, 
Edoceantque dolum, captivaque. corpora reddant, 
Mittit ovans : clausis ipse insultare Pelasgis 
Tendit, et abscisos sociorum ostendere vultus. 

Interea reducem murorum e culmine Graii 
Thiodamanta vident : nec jam erumpentia celant 
Gaudia, ut exertos enses, et caede recenti 
Arma rubere notant : novus assilit aethera magnus 
Clamor, et e summo pendent cupida agmina vallo 
Noscere quisque suos : volucrum sic turba recentum 
Quum reducem longo prospexit in aethere matrem, 

Ire cupit contra, summaque e margine nidi 
Exstat hians j jamjamque cadat, ni pectore toto 
Obstet aperta parens, et amantibus increpet alis. 
Dumque opus arcanum, et taciti compendia Martis 
Enumerant, laetisque suos complexibus implent, 
Hopleaque exquirunt, tardumque Dymanta queruntur, 
Ecce et Dircaeae juxta dux concitus alae 
Venerat Amphion : non longum caede recenti 
Laetatus, videt innumeris fervere catervis 
Tellurem, atque una gentem exspirare ruina. 

Qui tremor illicita coeli de lampade tactos, 

Hic fixit juvenem, pariterque horrore sub uno 
Vox, acies, sanguisque perit, gemitusque parantem 
Ipse ultro convertit equus : fugit ala retorto 
Pulvere. Nondum illi Thebarum claustra subibant, 

Et jatn argiva cohors nocturno freta triumpho 
Prosilit in campos : per et arma, et membra jacentum, 
Tetraque congerie sola, semianimumque cruorem 
Cornipedes, ipsique ruunt : gravis exterit artus 
Ungula, sanguineus lavat imber, et impedit axes. 

Dulce viris hac ire via, ceu tecta superbi 
Sidonia , atque ipsas calcent in pulvere Thebas. 

Hortatur Capaneus : « satis occultata, Pelasgi, 
Delituit virtus : nunc nunc mihi vincere pulchrum 
Teste die : mecum clamore et pulvere aperto 
Ite palam, juvenes : sunt et mihi provida dextrae 
Omina, et horrendi stricto mucrone furores.» 

Sic ait : ardentes alacer succendit Adrastus 
Argolicusque gener : sequitur jam tristior augur. 
Jamque premunt muros, et adhuc nova funera narrat 
Amphion, miseramque intrabant protinus urbem, 

Ni Megareus specula citus exclamasset ab alta : 
a Claude , vigil : subeunt hostes : claude undique portas. » 

Est ubi dat vires nimius timor : ocyus omnis 
Porta coit : solas dum tardius arctat Echion 
Ogygias, audax animi Spartana juventus 
Irrupit, caesique ruunt in limine primo. 

Incola Taygeti Panopeus, rigidique natator 
OEbalus Eurota : tuque, o spectate palastris 
Omnibus , et nuper nemeao iu pulvere felix , 

Alcidama , primis quem castibus ipse ligarat 
Tyndarides, nitidi moriens convexa magistri 
Respicis : averso pariter Deus occidit astro. 

Te nemus QEbalium, te lubrica ripa Lacana 
Virginis, et falso gurges cantatus olore 

Flebit, Amyclaeis Triviae lugebere nymphis : 

Et quae te leges, praeceptaque fortia belli 
Erudiit genitrix, nimium didicisse queretur. 

Talis Echionio Mavors in limine saevit. 

Tandem humeris obnixus Acron, et pectore toto 
Pronus Alimenides ferratae robora portae 
Torserunt : quanta pariter cervice gementes 
Profringunt inarata diu Pangaea juvenci. 

Par operis jactura lucro; quippe hoste retento 
Exclusere suos : cadit intra moenia Graius 
Ormenus, et pronas tendentis Amyntoris ulnas, 
Fundentisque preces, penitus cervice recisa 
Verba solo vultusque cadunt, colloque decorus 
Torquis in hostiles cecidit per vulnus arenas. 

Solvitur interea vallum, primaeque recusant 
Stare morae : jam se peditum junxere catervae 
Moenibus : at patulas saltu transmittere fossas 
Horror equis : haerent trepidi, atque immane paventes 
Abruptum mirantur agi : nunc impetus ire 
Margine ab extremo , nunc sponte in frena recedunt. 
Hi praefixa solo vellunt munimina ; at illi 
Portarum objectus minuunt, et ferrea sudant 
Claustra remoliri, trabibusque arctata sonoro 
Pellunt saxa loco : pars ad fastigia missas 
Exultant haesisse faces ; pars ima lacessunt , 
Scrutanturque cavas ceca testudine turres. 

At Tyrii, quaB sola salus, caput omne coronant 
Murorum, nigrasque sudes, et lucida ferro 
Spicula, et arsuras coeli per inania glandes, 

Saxaque in adversos ipsis avulsa rotabant 

Mcenibus : exundant saevo fastigia nimbo , 

Armataeque vomunt stridentia tela fenestrae. 

Qualiter aut Maiean , aut alta Ceraunia supra 
Cessantes in nube sedent , nigrisque leguntur 
Collibus, et subitae saliunt in vela procellae : 

Talis Agenoreis Argivum exercitus armis 
Obruitur : non ora virum , non pectora flectit 
Imber atrox , rectosque tenent in moenia vultus 
Immemores leti, et tantum sua tela videntes. 

Anthea falcato lustrantem moenia curru 
Desuper Ogygiae pepulit gravis impetus hastae. 

Lora excussa manu , retroque in terga volutus 
Semianimos artus ocreis retinentibus haeret; 

Mirandum visu belli scelus! arma trahuntur, 
Fumantcsque rotae tellurem, et tertius hastae 
Sulcus arant : longo sequitur vaga pulvere cervix 
Et resupinarum patet orbita longa comarum. 

At tuba luctificis pulsat clangoribus urbem, 
Obseptasque fores sonitu perfringit amaro. 

Divisere aditus, omnique in limine saevus 
Signifer ante omnes sua damna et gaudia portat. 

Dira intus facies : vix Mavors ipse videndo 
Gaudeat : incertis lymphatam horroribus urbem 
Scindunt dissensu vano, luctusque, furorque, 

Et pavor, et caecis fuga circumfusa tenebris. 

Bellum intrasse putes : fervent discursibus arces, 
Miscentur clamore viae : ferrum undique, et ignes 
Mente vident : saevas mente accepere catenas. 
Consumsit ventura timor : jam tecta replerant , 
Templaque, et ingrata: vallantur planctibus arae. 

«- Una omnes eademque subit formido per annos. 
Poscunt fata senes, ardet, palletque juventus, 

Atria femineis trepidant ululata querelis. 

Flent pueri, et flendi nequeunt cognoscere causas 
Attoniti, et tantum matrum lamenta timentes. 

Illas cogit amor , nec habent extrema pudorem. 

Ipsae tela viris , ipsae iram animosque ministrant , 
Hortanturque , unaque ruunt, nec avita gementes 
Limina , nec parvos cessant ostendere natos. 

Sic ubi pumiceo pastor rapturus ab antro 
Armatas erexit apes, fremit aspera nubes : 

Inque vicem sese stridore hortantur , et omnes 
Hostis in ora volant; mox deficientibus alis 
Amplexae flavamque domum captivaque plangunt 
Mella , laboratasquc premunt ad pectora ceras. 

Nec non ancipitis pugnat sententia vulgi , 
Discordesque serit motus : hi reddere fratrem 
Nec mussant; sed voce palam , claroque tumultu 
Reddere regna jubent : periit reverentia regis 
Sollicitis : «veniat, pactumque hic computet annum, 
Cadmeosque lares exsul, patriasque salutet 
Infelix tenebras : cur autem ego sanguine fraudes, 

Et perjura luam regalis crimina noxaj? » 

Inde alii : « Sera ista fides, jam vincere mavult. » 

Tiresian alii lacrymis et supplice coetu 
Orant, quodque unum rebus solamen in arctis, 

Nosse futura rogant : tenet ille inclusa, premitque 
Fata Deum : « Quiane ante duci bene credita nostra 
Consilia et monitus, quum perfida bella vetarem? 

Te tamen, infelix, inquit, perituraque Thebe, 


Digitized by Google 


(r. Sg5.) THEBAIDOS LIBER X. i 9 3 

Si taceam , nequeo miser exaudire cadentem , 
Argolicumque oculis haurire vacantibus ignem. 
Vincamur, pietas : pone eia altaria, virgo: 

Quieramus Superos. » Facit illa, acieque sagaci 
Sanguineos flammarum apices, geminumque per aras 
Ignem, et clara tamen mediae fastigia lucis 
Orta docet : tunc in speciem serpentis inanem 
Ancipiti gyro volvi, frangique rubore 
Demonstrat dubio, patriasque illuminat umbras. 

Ille coronatos jamdudum amplectitur ignes, 

Fatidicum sorbens vultu flagrante vaporem. 

Stant tristes horrore comae, vittasque trementes 
Oiesaries insana levat : diducta putares 
Lumina, consumtumque genis rediisse nitorem. 
Tandem exundanti permisit verba furori : 

« Audite, o sontes, extrema litamina Divum, 
Labdacidae : venit alma salus, sed limite duro. 

Martius inferias et saeva efflagitat anguis 
Sacra, cadat generis quicunque novissimus exstat 
Viperei : datur hoc tantum victoria pacto. 

Felix, qui tanta lucem mercedc relinquet. » 

Stabat fatidici prope saeva altaria vatis 
Mcestus adhuc, patriae tantum communia lugens 
Fata Creon, grandem subiti quum fulminis ictum, 

Non secus ac torta trajectus cuspide pectus, 

Accipit exanimis, sentitque Menoecea posci. 

Monstrat enim, suadetque timor: stupet anxius alto 
Corda metu glaciante pater : Trinacria qualis 
Ora repercussum Libyco mare sumit ab aestu. 

Mox plenum Phoebo vatem et celerare jubentem 
ii. i3 

Nunc humilis genua amplectens, nunc ora canentis 
Nequicquam reticere rogat : jam fama sacratam 
Vocem amplexa volat, clamantque oracula Thebae. 

Nunc, age, quis stimulos et pulchrae gaudia mortis 
Addiderit juveni (neque enim haec absentibus unquam 
Mens homini transmissa Deis) memor incipe Clio, 
Saecula te quoniam penes et digesta vetustas. 

Diva Jovis solio juxta comes, unde per orbem 
Rara dari, terrisque solet contingere virtus; 

Seu pater omnipotens tribuit, sive ipsa capaces 
Elegit penetrare viros, coelestibus ut nunc 
Desiluit gavisa plagis : dant clara meanti 
Astra locum , quosque ipsa polis affixerat ignes. 

Jamque premit terras, nec vultus ab aethere longe; 

Sed placuit mutare genas : fit provida Manto, 

Responsis ut plana fides, et fraude priores 
Exuitur vultus : abiit horrorque vigorque 
Ex oculis, paullum decoris permansit, honosque 
Mollior, et posito vatum gestamina ferro 
Subdita : descendunt vestes , torvisque ligatur 
Vitta comis; nam laurus erat; tamen aspera produnt 
Ora Deam, nimiique gradus : sic Lydia conjux 
Amphitryoniaden exutum horrentia terga 
Perdere Sidonios humeris ridebat amictus, 

Et turbare colus, et tympana rumpere dextra. 

Sed neque te indecorem sacris, dignumque juberi 
Talia, Dircaea stantem pro turre, Menceceu, 

Invenit : immensae reserato limine portae 
Sternebas Danaos : pariter Mavortius Haemon. 

Sed consanguinei quamvis, atque omnia fratres, 

Tu prior : exanimes circumcumulantur acervi. 

Omne sedet telum : nulli sine caedibus ictus. 

Necdum aderat virtus : non mens, non dextra quiescit, 
Non avida arma vacant, ipsa insanire videtur 
Spliinx galeae custos, visoque animata cruorc 
Emicat effigies , et sparsa orichalca renident ; 

Quum Dea pugnantis capulum, dextramque repressit : 
« Magnanime o juvenis, quo non agnoverit ullum 
Certius armifero Cadmi de semine Mavors , 

Linque humiles pugnas, non haec tibi debita virtus : 
Astra vocant, coeloque animam, plus concipe, mittes. 
Jamdudum hoc hilares genitor bacchatur ad aras, 

Hoc ignes, fibraeque volunt, hoc urget Apollo. 
Terrigenam cuncto patriae pro sanguine poscunt. 

Fama canit monitus : gaudet Cadmeia plebes 
Certa tui : rape mente Deos, rape nobile fatum. 

I, precor, accelera, ne proximus occupet Haemon. » 

Sic ait, et magna cunctantis pectora dextra 
Permulsit tacite, seseque in corde reliquit. 

Fulminis haud citius radiis affiata cupressus 
Combibit infestas et stirpe et vertice flammas, 

Quam juvenis multo possessus numine pectus 
Erexit sensus, letique invasit amorem. 

Ut vero aversae gressumque habitumque notavit , 

Et subitam a terris in nubila crescere Manto, 
Obstupuit. « Sequimur, Divum quaecunque vocasti, 

Nec tarde paremus , » ait : jamjamque recedens, 
Instantem vallo Pylium tamen Agrea fixit. 

Armigeri fessum excipiunt; tum vulgus euntem 
Auctorem pacis, servatoremque Detimque 

i3. 

Conclamat gaudens, atque ignibus implet honestis. 

Jamque iter ad muros cursu festinus anhelo 
Obtinet, et miseros gaudet vitasse parentes; 

Quum genitor; steteruntque ambo, et vox haesit utrimque 
Dejectaeque genae; tandem pater ante profatur : 
a Quis novus inceptis rapuit te casus ab armis ? 

Quae bello graviora paras? dic, nate, precanti , 

Cur tibi torva acies? cur hic truculentus in ore 
Pallor? et ad patrios non stant tua lumina vultus? 
Audisti responsa, palam est : per ego oro tuosque, 
Nate, meosque annos, miseraeque per ubera matris, 

Ne vati, ne crede, puer : Superine profanum 
Dignantur stimulare senem? cui vultus inanis, 
Exstinctique orbes , et poena simillima diro 
OEdipodae ? quid si insidiis , et fraude dolosa 
Rex agit? extrema est cui nostra in sorte timori 
Nobilitas, tuaque ante duces notissima virtus? 

Illius haec forsan remur, quae verba Deorum 
Ille monet : ne frena animo permitte calenti : 

Da spatium, tenuemque moram : male cuncta ministrat 
Impetus : hoc, oro, munus concede parenti. 

Sic tua maturis signentur tempora canis, 

Et sis ipse parens, et ad hunc, animose , timorem 
Pervenias : ne perge meos orbare penates. 

Externi te nempe patres, alienaque tangunt 
Pignora? si pudor est, primum miserere tuorum. 

Haec pietas, hic verus honos, ibi gloria tantum 
Ventosumque decus, titulique in morte latentes. 

Nec timidus te flecto parens : i , proelia misce , 

Per Danaas acies, mediosque per obvius enses; 

Non teneo : liceat misero tremebunda lavare 
Vulnera, et undantem lacrymis siccare cruorem, 

Teque iterum saevis , iterumque remittere bellis. 

Hoc malunt Thebae. » Sic colla manusque tenebat 
Implicitus : sed nec lacrymae nec verba movebant 
Dis votum juvenem : quin et monstrantibus illis 
Fraude patrem tacita subit, avertitque timorem : 

« Falleris heu, verosque metus, pater optime, nescis. 
Non me ulli monitus, nec vatum exorsa furentum 
Sollicitant, manesque movent : sibi callidus ista 
Tiresias, nataeque canat : non si ipse reclusis 
Cominus ex adytis in me insaniret Apollo. 

Sed gravis unanimi casus me fratris ad urbem 
Sponte refert : gemit Inachia mihi saucius Haemou 
Cuspide : vix illum medio de pulvere belli 
Inter utrasque acies , jamjamque tenentibus Argis. 

Sed moror : i, refove dubium, turbaeque ferenti 
Dic, parcant, leviterque vehant : ego vulnera doctum 
Jungere, supremique fugam revocare cruoris, 
iEchiona petam. » Sic imperfecta locutus 
Effugit : illi atra mersum caligine pectus 
Confudit sensus : pietas incerta vagatur, 

Discordantque metus : impellunt credere Parcae. 

Turbibus interea ruptis venientia portis 
Agmina belligeri Capaneus agit aequore campi. 

Cornua nunc equitum, cuneos nunc ille pedestres, 

Et proculcantes moderantum funera currus; 

Idem altas turres saxis, et turbine crebro 

Laxat : agit turmas idem , atque in sanguine fumat. 

Nunc spargit torquens volucri nova vulnera plumbo, 

Nunc jaculum excusso rotat in sublime lacerto, 
Nullaque tectorum subit ad fastigia , quae non 
Deferat hasta virum , perfusaque caede recurrat. 

Nec jam aut Tydeum, aut Ilippomedonta peremptos, 
Aut vatem Pelopea phalanx, aut Arcada credunt : 

Quin socium coiisse animas, et corpore in uno 
Stare omnes : ita cuncta replet : non ullius aetas, 

Non cultus, non forma movet : pugnantibus idem, 
Supplicihusque furit : non quisquain obsistere contra , 
Non belli tentare vices : procul arma furentis, 
Terribilesque jubas, et frontem cassidis horrent. 

At pius electa murorum in parte Menceceus , 

Jam sacer adspectu solitoque augustior ore, 

Ceu subito in terras supero demissus ab axe, 

Constitit, exempta manifestus casside nosci , 
Dcspexitque acies hominum, et clamore profundo 
Convertit campum , jussitque silentia bello. 

« Armorum Superi, tuque o qui funere tanto 
Indulges inibi, Phoebe, mori, date gaudia Thebis, 

Quae pepigi , et loto quae sanguine prodigus emi. 

Ferte retro bellum , captaeque impingite Lernae 
Relliquias turpes, confixaque terga foventes 
Inachus indecores pater aversetur alumnos. 

At Tyriis templa, arva, domos, connubia, natos 
Reddite morte mea : si vos placida hostia juvi, 

Si non attonitis vatis consulta recepi - 
Auribus, et Thebis nondum credentibus hausi, 

Haec Amphioniis pro me persolvite terris , 

Ac mihi deceptum, precor, exorate parentem.» 

Sic ait, insignemque animam mucrone corusco 

Dedignantem artus pridem, moestamque teneri 
Arripit, atque uno quaesitam vulnere rumpit. 

Sanguine tunc spargit turres, et moenia lustrat, 

Seque super medias acies, nondum ense remisso, 

Jecit, et in saevos cadere est conatus Achivos. 

Ast illum amplexae Pietas Virtusque, ferebant 
Leniter ad terras corpus : jam spiritus olim 
Ante Jovem , et summis apicem sibi poscit in astris. 

Jamque intra muros nullo sudore receptum 
Gaudentes heroa ferunt : abscesserat ultro 
Tantalidum venerata cohors : subit agmine longo 
Colla inter juvenum, laetisque favoribus omni 
Concinitur vulgo, Cadmum atque Amphiona supra 
Conditor : hi sertis, hi veris honore soluto 
Accumulant artus, patriaque in sede reponunt 
Corpus adoratum : repetunt mox bella peractis 
Laudibus : hic victa genitor lacrymabilis ira 
Congemit, et tandem matri data flere potestas : 

« Lustralem ne feris ego te, puer inclyte, Thebis, 
Devotuinque caput, vilis ceu mater alebam? 

Quod molita nefas ? cui tantum invisa Deorum ? 

Non ego monstrifero coitu revoluta notavi 
Pignora, nec nat6 peperi funesta nepotes. 

Quid refert? habet ecce suos Iocasta, ducesque 
Regnanlesque videt : nos saeva piacula bello 
Demus, ut alternis, placet hoc tibi fulminis auctor, 
OEdipodionii mutent diademata fratres. 

Quid Superos, hominesve queror? tu, saeve Menceceu, 
Tu miseram ante omnes properasti exstinguere matrem. 
Unde hic mortis amor? quae sacra insania menti ? 

Quosve ego conceptus , aut quae male pignora fudi 
Tam diversa mihi? nimirum Martius anguis, 

Quaeque novis proavum tellus effloruit armis. 

Hinc animi tristes, nimiusque in pectore Mavors, 

Et de matre nihil : sponte en ultroque peremptus 
Irrumpis moestas fatis nolentibus umbras. 

Ast egomet Danaos, Capaneaque tela verebar. 

Haec erat, haec metuenda manus , ferrumque, quod amens 
Ipsa dedi : videu’ , ut jugulo consumserit ensem ? 

Altius haud quisquam Danaum mucrone subisset. » 
Diceret infelix etiamnum et cuncta repleret 
Questibus : abducunt comites, famulaeque perosam 
Solantes thalamoque tenent : sedet eruta multo 
Ungue genas : non illa diem, non verba precantum 
Respicit, aut visus flectit tellure relictos, 

Jam vocis, jam mentis inops : sic aspera tigris 
Fcetibus abreptis Scythico deserta sub antro 
Accubat, et tepidi lambit vestigia saxi. 

Nusquam irae : sedit rabies, feritasque, famesque 
Oris, eunt praeter secura armenta, gregesque. 

Adspicit illa jacens : ubi enim, quibus ubera pascat, 
Aut quos ingenti premat exspectata rapina ? 

Hactenus arma, tubae, ferrumque, et vulnera: sed nunc 
Cominus astrigeros Capaneus tollendus in axes. 

Non mihi jam solito vatum de more canendum : 

Major ab Aoniis sumenda audacia lucis. 

Mecum omnes audete Deae : sive ille profunda 
Missus nocte furor, Capaneaque signa secuta; 

Arma Jovem contra Stygiae rapuere sorores, 

Sai virtus egressa modum, seu gloria praeceps, 

Seu magnae data fama neci, seu laeta malorum 
Principia , et blandae Superum mortalibus irae. 

Jam sordent terrena viro, taedetque profundae 
Caedis, et exhaustis olim Graiumque suisque 
Missilibus, lassa respexit in aethera dextra. 

Ardua mox torvo metitur culmina visu, 
Iunumerosque gradus, gemina latus arbore elusus, 
Aerium sibi portat iter, longeque timendus 
Multifidam quercum flagranti lumine vibrat. 

Arma rubent una, clipeoque incenditur ignis. 

« Hac, ait, in Thebas, hac me jubet ardua virtus 
Ire, Menoeceo qua lubrica sanguine turris. 
Experiar, quid sacra juvent, an falsus Apollo. » 

Dixit, et alterno captiva in moenia gressu 
Surgit ovans : quales mediis in nubibus aether 
Vidit Aloidas, quum cresceret impia tellus 
Despectura Deos, nec adhuc immane veniret 
Pelion , et trepidum jam tangeret Ossa Tonantem. 

Tum vero attoniti fatorum in cardine summo, 
Ceu suprema lues urbem, facibusque cruentis 
dEquatura solo turres Bellona subiret, 

Omnibus e tectis certatim ingeutia saxa, 
Roboraque, et gravidas fundae Balearis habenas, 

( Nam jaculis , coeloque vagis spes unde sagittis ? ) 
Verum avidi et tormenta rotant, et molibus urgent. 
Ille nec ingestis, nec terga sequentibus unquam 
Detrahitur telis, vacuoque sub aere pendens 
Plana velut terra certus vestigia figat, 

Tendit , et ingenti subit occurrente ruina. 

Amnis ut incumbens longaevi robora pontis 

Assiduis oppugnat aquis : jam saxa fatiscunt, 
Emotaeque trabes : tanto violentior ille, 

Saevit enim majore salo, quassatque, trahit que 
Molem aegram, nexus donec celer alveus omnes 
Abscidit, et cursu victor respirat aperto. : 

Utque petita diu celsus fastigia supra 
Eminuit, trepidamque assurgens desuper urbem 
Vidit, et ingenti Thebas exterruit umbra, 

Increpat attonitos : « Humilesne Amphionis arces, 

Pro pudor, hi faciles, carmenque imbelle secuti , 

Et, mentita diu Thebarum fabula, muri? 

Et quidnam egregium prosternere moenia molli 
Structa lyra? » simul insultans, gressuque, mamique 
Molibus obstantes cuneos, tabulataque saevus 
Destruit : absiliunt pontes, tectique trementis 
Saxea frena labant, disseptoque aggere rursus 
Utitur, et truncas rupes in templa, domosque 
Pra;cipitat , frangitque suis jam moenibus urbem. 

Jamque Jovem circa studiis diversa fremebant 
Argolici, Tyriique Dei : pater aequus utrisque '*A 
Adspicit ingentes ardentum cominus iras. 

Seque obstare videt : gemit inservante noverca 
Uber, et obliquo respectans lumine patrem : 

« Nunc ubi saeva manus, meaque heu cunabula flammae, 
Fulmen, io ubi fulmen? » ait : gemit auctor Apollo 
Quas dedit ipse, domos ; Lernam , Thebasqae rependit 
Mas tus , et intento dubitat Tirynthius arcu. 

Maternos plangit volucer Danaeius Argos. 

Flet Venus Harmoniae populos; metuensque mariti 
Stat procul, et tacita Gradivum respicit ira. 

Increpat Aonios audax Tritonia Divos. 

Junonem tacitam furibunda silentia torquent. 

Nop tamen haec turbant pacem Jovis : eece quierant 
Jurgia , quum mediis Capaneus auditus in astris. 

« Nullane pro trepidis, clamabat, numina Thebis 
Statis? ubi infandae segnes telluris alumni , 

Bacchus et Alcides? piget instigare minores. 

Tu potius venias (quis enim concurrere nobis 
Dignior?) : en cineres Semeleaque busta tenentur. 

Nunc age, nunc totis in mc connitere flammis, 
Juppiter : an pavidas tbnitru turbare puellas' 

Fortior , et soceri thalamos exscindere Cadmi ? » 
Ingemuit dictis Superum dolor : ipse furentem 
Risit, et incussa sanctarum mole comarum, 

« Quaenam spes hominum tumidae post proelia Phlegrae ? 
Tune etiam feriendus ? » ait : premit undique lentum 
Turba Deum frendens, et tela ultricia poscit. 

Nec jam audet fatis turbata obsistere conjux. 

Ipsa dato nondum caelestis regia signo 
Sponte tonat, coeunt ipsa» sine flamine nubes, 
Accurruntqye imbres. Stygias rupisse catenas 
Iapetum, aut victam supera ad convexa levari 
Inarimen, iEtnamve putes : pudet ista timere 
Coelicolas : sed quum in media vertigine mundi 
Stare virum , insanasque vident deposcere pugnas, 
Mirantur taciti, et dubio pro fulmine pendent. 

Coeperat Ogygiae supra fastigia turris 
Arcanum mugire polus, coelumque tenebris 
Auferri : tenet ille tamen, quas non videt i arces, 
Fulguraque attritis quoties micuere procellis, 

« His, ait, in Thebas, his jam decet ignibus uti, 
Hinc renovare facem , lassamque accendere quercum. » 

Talia dicentem toto Jove fulmen adactum 
Corripuit : primae fugere in nubila cristae, 

Et clypei niger umbo cadit : jamque omnia lucent 
Membra viri : cedunt acies, et terror utrimque, 

Quo ruat, ardenti feriat quas corpore turmas. 

Intra se stridere facem, galeamque, comasque 
Quaerit, et urentem thoraca repellere dextra 
Conatus, ferri cinerem sub pectore tractat. 

Stat tamen, extremumque in sidera versus anhelat, 
Pectoraque invisis obicit fumantia muris, 

Ne caderet : sed membra virum terrena relinquunt, 
Exuiturque animus : paullum si tardius artus 
Cessissent, potuit fulmen meruisse secundum. 

Xostquam magnanimus furias virtutis iniquae 
Consumsit Capaneus, exspiravitque receptum 
Fulmen, et ad terras longe comitata cadentem 
Signavit muros ultricis semita flammae; 

Componit dextra victor concussa plagarum 
Juppiter, et vultu ccelumque diemque reducit. 
Gratantur Superi, Phlegrae ceu fessus anhelet 
Proelia, et Encelado fumantem impresserit £tnam. 

Ille jacet lacerae complexus fragmina turris, 

Torvus adhuc visu, memorandaque facta relinquens 
Gentibus , atque ipsi non illaudata Tonanti. 

Quantus Apollineae temerator matris Averno 
Tenditur : ipsae horrent, si quando pectore ab ait® 
Emergunt volucres, immensaque membra jacentis 
Spectant, dum miserae crescunt in pabula fibrae. 

Sic gravat injectus terras , bostiliaque urit 
Arva , et anhelantem coelesti sulfure campum. 
Respirant Thebae , templisque jacentia surgunt 
Agmina : jam finis votis , finisque supremis 
Planctibus, et natos ausae deponere matres. 

At vaga palantes campo fuga volvit Achivos. 

Nec jam hostes turmae, aut ferrum mortale timetur : 
Omnibus ante oculos irae Jovis, omnibus ardegt 
Arma metu, galeaeque tonant, visusqne paventes 

Ipse sequi, et profugis opponere Juppiter ignes. 

Instat Agenoreus miles, eoelique tumultu 
Utitur : indomitos ut quuin Massyla per arva 
Armenti reges magno leo fregit hiatu, 

Et contentus abit : rauci tunc cominus ursi, 

Tunc avidi venere lupi, rabieque remissa 
Lambunt degeneres alienas vulnera praedae. 

Hinc premit Eurymedon, cui rusticus horror in armis 
Rustica tela manu, patriumque agitare tumultum. 

Pan illi genitor : tener hinc conatibus annos 
Egreditur, juvenemque patrem puer aequat Alatreus. 
Felices ambo; sed fortunatior ille, 

Quem genuisse juvat: nec jam dignoscere promtum. 
Quae magis arma sonent, quo plus eat basta lacerto. 
Arctatur denso fugientum examine vallum. 

Quas volvis, Gradive, vices? modo moenia Cadmi 
Scandebant, sua nunc defendunt tecta Pelasgi. 

Ceu redeunt nubes, ceu circumflantibus Austris 
Alternus procumbit ager, ceu gurgite cano 
Nunc retegit bibulas, nunc obrnit aestus arenas. 

Procumbit late pubes Tirynthia, alumni 
Exuvias imitata Dei : trux maeret ab alto 
Amphitryoniades Nemeaea in sanguine terga, 

Et similes ramos, similesque videre pharetras. 

Stabat in Argolicae ferrato margine turris 
Egregius lituo dextri Mavortis Enipeus 
Hortator ; sed tunc miseris dabat utile signuin , 
Suadebatque fugam, et tutos in castra receptus : 

Quum subitum obliquo descendit ab aere vulnus , 
Urgentisque sonum laeva manus aure retenta est 

Sicut erat : fugit in vacuas jam spiritus auras, 

Jam gelida ora tacent; carmen tuba sola peregit. 

Jamque potens scelerum , geminaeque exercita gentis 
Sanguine, Tisiphone fraterna eludere quaerit 
Bella tuba : nec se tanta in certamina retur 
Sufficere , inferna comitem ni sede Megaeram , 

Et consanguineos, in proelia suscitet angues. 

Ergo procul vacua consedit valle, solumque 
Ense fodit Stygio, terraque immurmurat absens 
Nomen, et, Elysiis signum indubitabile regnis , 
Crinalem attollit longo stridore cerasten. 

Caeruleae dux ille comae, quo protinus omnis 
Horruit audito tellus, pontusque, polusque, 

Et pater /Etnaeos iterum prospexit ad ignes. 

Accipit illa sonum : stabat tunc forte parenti 
Proxima, dum c®tu Capaneus laudatur ab omni 
Ditis, et insignem Stygiis fovet amnibus umbram. 
Protinus abrupta terrarum mole sub astris 
Constitit, exultant Manes, quantumque profundae 
Rarescunt tenebrae, tantum de luce recessit. 

Excipit atra soror, dextraeque innexa profatur : 

« Hac germana teuus Stygii metuenda parentis 
Imperia, et jussos potui tolerare furores, 

Sola super terras , hostilique obvia mundo , 

Dum vos Elysium et faciles compescitis umbras. 

Nec pretium deforme morae, cassique labores. 

Iioc quodcunque madent campi , quod sanguine fumant 
Stagna , quod innumero Lethaea examine gaudet 
Ripa, meae vires, mea laeta insignia : sed -quid 
Haec ego? Mars habeat, vulgataque jactetEnyo. 

Vidistis ( Stygiis certe manifestus in umbris ) 

Sanguine foedatum rictus, atroque madentem 
Ora ducem tabo : miserum insatiabilis edit 
Me tradente caput : modo nempe horrendus ab astris 
Descendit vos usque fragor : inea sacra premebat 
Tempestas, ego mixta viri furialibus armis 
Bella Deum, et magnas ridebam fulminis iras. 

Sed jam (effabor enim ) longo sudore fatiscunt 
Corda, soror, tardaeque manus : hebet infera coelo 
Taxus, et insuetos angues nimia astra soporant. 

Tu, cui totus adhuc furor, exsultantque recentes 
Cocyti de fonte comae, da jungere vires. 

Non solitas acies, nec Martia bella paramus, 

Sed fratrum (licet alma fides, pietasque repugnent, 
Vincentur), fratrum stringendi cominus enses. 

Grande opus : ipsae odiis, ipsae discordibus armis 
Aptemur : quid lenta venis? agedum elige, cujus 
Signa feras : ambo faciles , uostrique ; sed anceps 
Vulgus, et affatus matris, blandamque precatu 
Antigonen timeo, paullum ne nostra retardet 
Consilia : ipse etiam, qui nos lassare precando 
Suetus , et ultrices oculorum exposcere diras , 

Jam pater est : coetu fertur jam solus ab omni 
Flere sibi : atque adeo moror ipsa irrumpere Thebas, 
Assuetumque larem : tibi pareat impius exsul , 
Argolicumque impelle nefas ; neu mitis Adrastus 
Praevaleat, plebesque, cave, Lernaea moretur. 

Vade , et in alternas inimica revertere pugnas. » 

Talia partitae diversum abiere sorores. 

Ut Notus et Boreas, gemino de cardine mundi , 

Hic nive Rhipaea, libycis hic pastus arenis, 

Bella cient : clamant amnes, freta, nubila, silvae; 
Jamque patent strages : plangunt sua damna coloni, 
Et tamen oppressos miserantur in aequore nautas. 
Illas ut summo vidit pater altus Olympo 
Incestare diem, trepidumque Hyperionis orbem 
Suffundi maculis , torvo sic inchoat ore : 

« Vidimus armiferos, quo fas erat usque, furores, 
Coelicolae, licitasque acies, etsi impia bella 
Unus init, aususque mea procumbere dextra. 

Nunc par infandum, miserisque incognita terris 
Pugna subest : auferte oculos : absentibus ausint 
Ista Deis, lateantque Jovem : sat funera mensae 
Tantaleae, et sontes vidisse Lycaonis aras, 

Et festina polo ducentes astra Mycenas. 

Nunc etiam turbanda dies : mala nubila tellus 
Accipe, secedantque poli : stat parcere mundo, 
Coelitibusque meis : saltem ne virginis almae 
Sidera, Ledaei videant neti talia fratres. » 

Sic pater omnipotens, visusque nocentibus arvis 
Abstulit, et dulci terrae caruere sereno. 

Jamque per argolicas Erebo sata virgo cohortes 
Vestigat Polynicis iter, portisque sub ipsis 
Invenit, incertum leto tot iniqua fugane 
Exeat, et dubios turbabant omina sensus. 

Viderat, obscura vallum dum nocte pererrat 
jEger consilii, curisque novissima volvens, 

Conjugis Argiae lacera cum lampade moestam 
Effigiem (sunt monstra Deum, sic ire parabat, 

Has latura viro taedas erat ) : ergo roganti , 

ii. 14 

Quae via, quisve dolor, cur moesta insignia? tantum 
Fleverat; atque manu timidos averterat ignes. 

Scit mentem vidisse nefas : etenim unde Mycenis 
Afforet, et vallum conjux inopina subiret? 

Sed fati monitus, vicinaque funera sentit, 

Ac sentire timet : quum vero Acherontis operti 
Diva ter admoto tetigit thoraca flagello, 

Ardet inops animi , nec tam considere regno , 

Quam scelus, et caedem , et perfossi in sanguine fratris 
Exspirare cupit, subitusque affatur Adrastum : 

« Sera quidem, extremus socium , gentisque superstes 
Argolica, consulta, pater, jam rebus in arctis 
Aggredior : tunc tempus erat, quum sanguis Achivum 
Integer, ire ultro, primamque capessere pugnam, 

Non plebis danaa florem, regumque verendas 
Objectare animas, ut lamentabile tantis 
Urbibus induerem capiti decus : aspera quando 
Pracepit virtus; nunc saltem exsolvere fas sit, 

Qua merui : scis namque, socer, licet alta recondas 
Vulnera , et afflictum generi vereare pudorem : 

Ille ego sum , qui te pacem et pia jura regentem 
Infelix ( utinamque aliis datus urbibus hospes ) 
Extorrem patria, regnoque : sed exige tandem 
Supplicia : fratrem suprema in bella ( quid horres ? 
Decretum est , fixumque ) voco : desiste morari : 

Nec poteris : non si atra parens, miseraque sorores 
In inedia arma cadant : non si ipse ad bella ruenti 
Obstet, et exstinctos galea pater ingerat orbes, 
Deficiam : anne bibam superest quodcunque cruoris 
Inachii? et vestris etiamnum mortibus utar? 

Vidi egomet propter ruptos telluris hiatus, 

Nec subii : vidi exanimum, fecique nocentem 
Tydea : me Tegee regem indefessa reposcit, 
Orbaque Parrhasiis ululat mihi mater in antris. 
Ipse nec Ismeni ripas, dum stagna cruentat 
Hippomedon, Tyrias potui nec scandere turres, 
Dum tonat, et tecum, Capaneu, miscere furores? 
Quis tantus pro luce timor? sed digna rependam. 
Conveniant ubicunque nurus, matresque Pelasgae , 
Longaevique patres, quorum tot gaudia carpsi, 
Orbavique domos : fratri concurro : quid ultra est ? 
Spectent, et votis victorem Eteoclea poscant. 
Jamque vale, conjux, dulcesque valete Mycenae. 

At tu, care socer (nec enim omnis culpa malorum 
Me penes; et Superi mecum, Parcaeque nocentes), 
Sis lenis cineri , meque haec post proelia raptum 
Alitibus, fratrique tegas, urnaque reportes. 

Hoc tantum, et natae melius connubia jungas. » 
Ibant in lacrymas ; veluti quum vere reverso 
Bistoniae tepuere nives, submittitur ingens 
Haemus, et angustos Rhodope descendit in amnes. 
Coeperat et leni senior mulcere furentem 
Alloquio : scidit orsa novo terrore cruenta 
Eumenis, alipedemque citum, fataliaque arma, 
Protinus Inachii vultus expressa Perinthi 
Obtulit, ac fidas exclusit casside voces. 

Ac super haec : « Abrumpe moras : celeremus, et illum 
Adventare ferunt portis. » Sic omnia vicit, 
Correptumque injecit equo : volat aequore aperto 
Pallidus, instantemque Deae circumspicit umbram. 

« 4 - 

Sacra Jovi merito Tyrius pro fulmine ductor 
Nequicquam Danaos ratus exarmasse ferebat. 

Nec pater aethereus, Divumque has ullus ad aras; 

Sed mala Tisiphone trepidis inserta ministris 
Adstat, et inferno pnevertit vota Tonanti. 

«Summe Deum, tibi namque meae primordia Thebae, 
Liveat infandum licet Argos, et aspera Juno, 

Debent, Sidonios ex quo per littora raptor 
Turbasti thyasos, dignatus virgine nostra 
Terga premi, et placidas falsum mugire per undas! 

Nec te vana fides, iterum Cadmeia adeptum 
Connubia, et Tyrios nimium irrupisse penates. 
Tandem, inquam, soceros, dilectaque moenia gratus 
Respicis, assertorque tonas : ceu regia coeli 
Attentata tui , sic te pro turribus altis 
Vidimus urgentem nubes, lateque benignum 
Fulmen, et auditos proavis agnovimus ignes. 

Accipe nunc pecudes, et magni thuris acervos, 
Votivumque marem : dignas sed pendere grates 
Haud mortale opus est : certent tibi reddere Bacchus 
Noster et Alcides : illis luec moenia serva. » 

Dixerat : ast illi niger ignis in ora genasque 
Prosiluit, raptumque comis diadema cremavit. 

Tunc ferus ante ictum spumis delubra cruentat 
Taurus, et obstantum mediis e coetibus exit 
Turbidus; insano feriens altaria cornu. 

Diffugiunt famuli, et regem solatur haruspex. 

Ipse instaurari sacrum male fortis, agique 
Imperat, et magnos ficto premit ore timores. 

Qualis ubi implicitum Tirynthius ossibus ignem 


Digitized by Google 


>.j 35.) THEBAIDOS UBER XI. a,’, 

Sensit, et OF.taeas membris accedere vestes. 

Vota incepta tamen, libataque thura ferebat 
Durus adhuc, patiensque mali, mox grande coactus 
Ingemuit, victorque furit per viscera Nessus. 

Nuntius exanimi suspensus pectora cursu 
lEpytus ad regem, portae statione relicta. 

Tendit, et haec trepido vix intellectus anhelat : 

« Rumpe pios cultus, intempestivaque, rector, 

Sacra Deum : frater muris circum omnibus instat, 
Portarumque moras frenis assultat, et hastis, 

Nomine te crebro, te solum in proelia poscens. » 

Flent moesti retro comites, et uterque loquenti 
Adgemit, et pulsis exercitus obstrepit armis. 

Ille vocat! Nunc tempus erat, sator optime Divum. 
Quid meruit Capaneus?» Turbatus inhorruit altis 
Rex odiis, mediaque tamen gavisus in ira est. 

Sic ubi regnator post exsulis otia tauri. 

Mugitum hostilem summa tulit aure juvencus, 
Agnovitque minas, magna stat fervidus ira • 

Ante gregem , spumisque animos ardentibus effert. 

Nunc pede torvus humum, nunc cornibus aera findens. 
Horret ager, trepidaeque exspectant proelia valles. 

Non desunt regi comites : « Sine, moenia pulset 
Irritus : ille autem fractis huc audeat usque 
Viribus? hic miseris furor est instare periclo, 

Nec librare metus, et tuta odisse : resiste 
Hoc fretus solio : nos propulsabimus hostem. 

Hos bellare jube, w Sic proxima turba ; sed ardens 
Ecce aderat luctu, dicturusque omnia belli 
Libertate Creon : urit fera corda Menoeceus : 

Nulla patri requies : illum qu®ritque, tenetque. 

Illum sanguineos proflantem pectore rivos 
Adspicit et saeva semper de turre cadentem. 

Ut dubium , et pugnas cunctantem Eteoclea vidit : 

« ibis, ait, neque te ulterius, fratrumque ducumque 
Pessime, funeribus patri®, lacrymisque potitum, 
Eumenidum bellique reum, patiemur inulti. 

Sat tua non aequis luimus perjuria Divis. 

Urbem armis opibusque gravem, et modo civibus arctam, 
Ceu coelo dimissa lues, inimicave tellus, 

Hausisti , vacuamque tamen sublimis obumbras ? 

Deest servitio plebes : hos ignis egentes 

Fert humus, hos pelago patrius jam detulit amnis. 

Hi quaerunt artus, illi ardua vulnera curant. 

Redde agedum miseris fratres, natosque, patresque, 
Redde arvis domibusque viros : ubi maximus Hypseus , 
Finitimusque Dryas ? ubi Phocidos arma sonorae , 
Euboicique duces? illos tamen aequa duelli 
Fors tulit ad Manes : at tu, pudet, hostia regni. 
Hostia, nate, jaces, ceu mutus et e grege sanguis. 

Hei mihi primitiis armorum, et rite nefasto 
Libatus, jussusque mori, et cunctabitur ultra 
Iste? nec adverso nunc saltem Marte vocatus 
Stabit? an in pugnas alium jubet ire profanus 
Tiresias? iterumque meos oracula nectit 
In gemitus? quid enim misero super unicus Haemon ? 

Ille jube subeat, tuque hinc spectator ab alta 
Turre sede : quid saeva fremis, famulamque cohortem 
Respectas? hi te ire volunt, hi pendere poenas : 

Ipsa etiam genitrix, ipsaeque odere sorores. 

In te ardens frater ferrum, mortemque minatur, 
Saevaque portarum convellit claustra, nec audes?» 

Sic pater infrendens , miseraque exaestuat ira. 

Ille sub haec : « Non fallis, ait, nec te inclyta nati 
Fata movent : canere illa patrem, et jactare decebat. 
Sed spes sub lacrymis, spes atque occulta cupido 
His latet: insano praetendis funera voto, 

Meque premis frustra, vacuae ceu proximus aulae. 
Non ita Sidoniam fortuna reliquerit urbem, 

In te ut sceptra cadant , tanto indignissime nato. 
Nec mihi difficilis praesens vindicta : sed arma, 

Arma prius famuli : coeant in proelia fratres. 

Vult gemitus lenire Creon. Lucrare furorem : 

Victori mihi cuncta lues. » Sic jurgia paullum 
Distulit , atque ensem , quem jam dabat ira , repressit. 
Ictus ut incerto pastoris vulnere serpens 
Erigitur gyro, longumque e corpore toto 
Virus in ora legit ; paullum si devius hostis 
Torsit iter, cecidere minae, tumefactaque frustra 


Colla sedent, irasque sui bibit ipse veneni. 

At genitrix primam funestae sortis ut amens 
Expavit famam, nec tarde credidit, ibat 
Scissa comas, vultuque, et pectore nuda cruento , 
Non sexus, decorisve memor. Pentheia qualis 
Mater ad insani scandebat culmina montis, 
Promissum saevo caput allatura Lyaeo. 

Non comites, non ferre ipsae vestigia natae 
.Equa valent : tantum miserae dolor ultimus addit 
Robur, et exsangues crudescunt luctibus anni. 
Jamquc decus galeae, jam spicula saeva ligabat 

Ductor, et ad lituos hilarem , trepidumque tubarum 
Prospiciebat equum ; subito quum apparuit ingens 
Mater, et ipse metu , famulumque expalluit omnis 
Coetus, et oblatam retro dedit armiger hastam. 

« Quis furor? unde iterum regni integrata resurgit 
Eumenis? ipsi etiam post omnia, cominus ipsi 
Stabitis? usque adeo geminas duxisse cohortes, 

Et facinus mandasse parum est? quo deinde redibit 
Victor? in hosne sinus? o diri conjugis olim 
Felices tenebrae ! datis , improba lumina , poenas. 

Haec spectanda dies? quo, saeve, minantia flectis 
Ora? quid alternos vultus pallorque ruborque 
Mutat? et obnixi frangunt mala murmura dentes? 

Me miseram vinces! prius haec tamen arma necesse est 
Experiare domi : stabo ipsa in limine portae 
Auspicium infelix , scelerumque immanis imago. 

Haec tibi canities, haec sunt calcanda, nefande, 

Ubera , perque uterum sonipes hic matris agendus. 
Parce : quid oppositam capulo parmaque repellis ? 

Non ego te contra Stygiis feralia sanxi 
Vota Deis , caeco nec Erinnyas ore rogavi. 

Exaudi miseram : genitrix te, saeve, precatur, 

Non pater : adde moram sceleri, et metire, quod audes. 
Sed pulsat muros germanus, et impia contra 
Bella ciet? non mater enim, non obstat eunti 
Ulla soror : te cuncta rogant , hic plangimus omues. 

Ast ibi vix unus pugnas dissuadet Adrastus, 

Aut fortasse jubet : tu limina avita Deosque 
Linquis, et a nostris in fratrem amplexibus exis? » 

At parte ex alia tacitos obstante tumultu 

Antigone furata gradus , nec casta retardat 
Virginitas , volat Ogygii fastigia muri 
Exsuperare furens : senior comes haeret eunti 
Actor, et hic summas non duraturus ad arces. 

Utque procul visis paullum dubitavit in armis, 
Agnovitque ( nefas ! ) jaculis et voce superba 
Tecta incessentem , magno prius omnia planctu 
Implet, et e muris ceu descensura profatur : 
«Comprime tela manu, paullumque hanc adspice turrim, 
Frater, et horrentes refer in mea lumina cristas. 
Agnoscisne hostes? sic annua pacta, fidemque 
Poscimus? hi questus? haec est bona causa modesti 
Exsulis? Argolicos per te, germane, penates 
i v Nam Tyriis jam nullus honos), per si quid in illa 
Dulce domo , submitte animos : en utraque gentis 
Turba rogant , ambaeque acies : rogat illa suorum 
Antigone devota malis, suspectaque regi, 

Et tantum tua, dure, soror : saltem ora trucesque 
Solve genas : liceat vultus fortasse supremum 
Noscere dilectos , et , ad haec lamenta , videre , 

Anne fleas : illum gemitu jam supplice mater 
Frangit , et exertum dimittere dicitur ensem. 

Tu mihi fortis adhuc? mihi, quae tua nocte diequc 
Exsilia erroresque fleo? jam jamque tumentem 
Placavi tibi, saeve, patrem : quid crimine solvis 
Germanum ? nempe ille fidem et stata foedera rupit , 

Ille nocens , saevusque suis : tamen ecce vocatus 
Non venit. » His paullum furor elanguescere dictis 
Coeperat, obstreperet quanquam atque obstaret Erinnys. 
Jam submissa manus, lente jam flectit habenas , 

Jam tacet : erumpunt gemitus , lacrymasque fatetur 
Cassis : hebent irae : pariterque et abire nocentem , 

Et venisse pudet ; subito quum matre repulsa 
Eumenis ejecit fractis Eteoclea portis 
Clamantem, a Venio, solumque, quod ante vocasti, 
Iuvideo : ne incesse moras , gravis arma tenebat 
Mater : io patria , o regum incertissima tellus , 

Nunc certe victoris eris. » Nec mitior ille, 
aTandem, inquit, scis, saeve, fidem ? et descendis in aequum ? 
O mihi nunc primum longo post tempore frater, 
Congredere : hae leges, haec foedera sola supersunt. » 

Sic hostile tuens fratrem : namque uritur alto 
Corde , quod innumeri comites , quod regia cassis , 
Instratusque ostro sonipes, quod fulva metallo 
Parma micet : quanquam haud armis inhonorus et ipse , 
Nec palla vulgare nitens : opus ipsa novarat 
Maeoniis Argia modis , et pollice docto 
Stamina purpureae sociaverat aurea telae. 

Jamque in pulvereum Furiis hortantibus aequor 
Prosiliunt : sua quemque comes stimulatque, regitque. 
Frena tenent ipsae, phalerasque, et lucida comunt 
Arma manu, mixtisque jubas serpentibus augent. 

Stat consanguineum campo scelus, unius ingens 
Bellum uteri , coeuntque pares sub casside vultus. 
Signa tacent , siluere tubae , stupefactaque Martis 
Cornua : ter nigris avidus regnator ab oris 
Intonuit, terque ima soli concussit, et ipsi 
Armorum fugere Dei : nusquam inclyta Virtus : 
Restinxit Bellona faces ; longeque paventes 
Mars rapuit currus; et Gorgone cruda virago 

Abstitit ; inque vicem Stygiae rubuere sorores. 

Prominet excelsis vulgus miserabile tectis : 

Cuncta madent lacrymis , et ab omni plangitur arce. 
Hinc questi vixisse senes , hinc pectore nudo 
Stant matres , parvosque vetant attendere natos. 

Ipse quoque Ogygios monstra ad gentilia manes 
Tartareus rector porta jubet ire reclusa. 

Montibus insidunt patriis, tristique corona 
Infecere diem , et vinci sua crimina gaudent. 

Illos ut stimulis ire in discrimen apertis 
Audiit, et sceleri nullum jam obstare pudorem, 
Advolat, et medias immittit Adrastus habenas. 

Ipse quidem regnis multum et venerabilis aevo. 

Sed quid apud tales , quis nec sua pignora curae ? 
Alternos tamen ille rogat : « Spectabimus ergo , 
Inachidae, Tyriique nefas? ubi jura, Deique? 

Bella ubi ? ne perstate animis : te deprecor, hostis , 
Quanquam, haec ira sinat, nec tu mihi sanguine longe; 
Te , gener, et jubeo : sceptri si tanta cupido est , 

Exuo regales habitus : i Lernan , et Argos 
Solus habe, n Non verba magis suadentia frangunt 
Accensos , sumtisque semel conatibus obstant , 

Quam Scytha curvatis erectus fluctibus unquam 
Pontus Cyaneos vetuit concurrere montes. 

Ut periisse preces, geminosque ad praelia fusos 
Pulvere cornipedes, explorarique furentum 
In digitis amenta videt, fugit, omnia linquens 
Castra , viros , generum , Thebas , ac fata monentem 
Conversumque jugo propellit Ariona : qualis 
Demissus curru laevae post praemia sortis 

Umbrarum custos , mundique novissimus haeres 
Palluit , amisso veniens in Tartara ccelo. 

Non tamen indulsit pugnae, cunctataque primo 
Substitit in scelere, et paullum Fortuna morata est. 

Bis cassae periere viae : bis cominus actos 
Avertit bonus error equos , puraeque nefandi 
Sanguinis obliquis ceciderunt ictibus hastae. 

Tendunt frena manu, et saevis calcaribus urgent 
Immeritos : movet et geminas miserabile Divum 
Prodigium turmas , alternaque murmura volvunt 
Mussantes; iterare aciem, procurrere saepe 
Impetus , et totum miseris opponere bellum. 

Jamdudum terris ccetuque offensa Deorum 
Aversa coeli Pietas in parte sedebat, 

Non habitu , quo nota prius , non ore sereno , 

Sed vittis exuta comam , fraternaque bella , 

Ceu soror infelix pugnantum, aut anxia mater, 
Deflebat , saevumque Jovem, Parcasque nocentes 
Vociferans, seseque polis et luce relicta 
Descensuram Erebo , et Stygios jam malle penates. 

« Quid me, ait, ut saevis aiumantum, ac saepe Deorum 
Obstaturam animis, princeps Natura, creabas? 

Nil jam ego per populos , nusquam reverentia nostri. 

O furor, o homines, diraeque Prometheos artes! 

Quam bene post Pyrrham tellus pontusque vacabant! 
En mortale genus ! » Dixit : speculataque tempus , 

« Auxilium tentenms , ait , licet irrita coner ; » 
Desiluitque polo : niveus sub nubibus altis 
Quanquam mcesta Deae sequitur vestigia limes. 

Vix steterat campo, subita mansuescere pace 

Agmina, sentirique nefas : tunc ora madescunt, 
Pectoraque, et tacitus subrepsit fratribus horror. 

Arma etiam simulata gerens, cultusque viriles, 

Nunc his, nunc illis, a Agite, ite, obsistite, clamat, 
Quis nati fratresque domi, quis pignora tanta. 

His quoque nonne palam est ultro miserescere Divos ? 
Tela cadunt : cunctantur equi : fors ipsa repugnat. » 
Nonnihil impulerat dubios, ni torva notasset 
Tisiphone fraudes, ccelestique ocior igne 
Afforet increpitans : a Quid belli obverteris ausis, 
Numen iners, pacique datum? cede, improba : noster 
Hic campus, nosterque dies : nunc sera nocentes 
Defendis Thebas : ubi tunc, quum bella cieret 
Bacchus? et armatas furiarent orgia matres? 

Aut ubi segnis eras, dum Martius impia serpens 
Stagna bibit? dum Cadmus arat? dum victa cadit Sphinx? 
Dum rogat OEdipoden genitor ? dum lampade nostra 
In thalamos Iocasta venit? » Sic urget, et ultro 
Vitantem adspectus etiam, pudibundaque longe 
Ora reducentem , premit adstri dent ibus Hydris, 
Intentatque faces : dejectam in lumina pallam 
Diva trahit, magnoque fugit questura Tonanti. 

Tunc vero accensae stimulis majoribus irae : 

Arma placent, versaeque volunt spectare cohortes. 
Instaurant crudele nefas : rex impius aptat 
Tela, et funestae casum prior occupat hastae. 

Illa viam medium clipei conata per orbem 
Non perfert ictus, atque alto vincitur auro. 

Tunc exsul subit, et clare funesta precatur : 

« Di , quos effosso non irritus ore rogavit • 

OEdipodes , firmate nefas , non improba posco 
Vota : piabo manus , et eodem pectora ferro 
Rescindam , dum me moriens hic sceptra tenentem 
Linquat, et hunc securn portet minor umbra dolorem, u 
Hasta subit velox equitis femur inter, equique 
Ilia, letum utrique volens : sed plaga sedentis 
Laxato vitata genu; tamen irrita voti 
Cuspis in obliquis invenit vulnera costis. 

It praeceps sonipes strictae contemtor habenae, 

Arvaque sanguineo scribit rutilantia gyro. 

Exsultat , fratris credens hunc esse cruorem. 

Credit et ipse metu : totis jamque exsul habenis 
Indulget, caecusque avidos illidit in aegrum 
Cornipedem cursus : miscentur frena, manusque, 
Telaque, et ad terram turbatis gressibus ambo 
Praecipitant : ut nocte rates , quas nubilus Auster 
Implicuit, frangunt tonsas, mutantque rudentes, 
Luctataeque diu tenebris, hyemique, sibique, 

Sicut erant, imo pariter sedere profundo. 

Haec pugnae facies : coeunt sine more, sine arte, 
Tantum animis, iraque, atque ignescentia cernunt 
Per galeas odia, et vultus rimantur acerbo 
Lumine : nil adeo mediae telluris , et enses 
Impliciti, nexaeque manus, alternaque saevi 
Murmura, ceu lituos rapiunt, aut signa tubarum. 
Fulmineos veluti praeceps quum cominus egit 
Ira sues, strictisque erexit pectora setis : 

Igne tremunt oculi , lunataque dentibus uncis 
Ora sonant : spectat pugnas de rupe propinqua 
Venator palleas, canibusque silentia suadet. 

Sic avidi incurrunt : nec dum letalia miscent 
Vulnera, sed coeptus sanguis : facinusque peractum. 
Nec jam opus est Furiis : tantum mirantur, et adstant 
Laudantes, hominumque dolent plus posse furores. 
Fratris uterque furens cupit affectatque cruorem, 

Et nescit manare suum : tandem irruit exsul , 
Hortatusque manum , cui fortior ira , nefasque 
Justius, alte ensem germani in corpore pressit. 

Qua male jam plumis imus tegit inguina thorax. 

Ille dolens nondum , sed ferri frigore primo 
Territus, in clipeum turbatos colligit artus, 

Mox intellecto magis ac magis aeger anhelat 
Vulnere, nec parcit cedenti, atque increpat hosti : 
«Quo retrahis, germane, gradus? o languida somno, 
Et regnis effoeta quies! longaque sub umbra 
Imperia! exsilio rebusque exercita egenis 
Membra vides : disce arma pati , nec fidere laetis. » 

Sic pugnant miseri : restabat lassa nefando 
Vita duci , summusque eruor, poterantque parumper 
Stare gradus : sed sponte ruit, fraudemque supremam 
In media jam morte parat : clamore Cithaeron 
Erigitur, fraterque ratus vicisse , levavit 
Ad coelum palmas. « Bene habet : non irrita vovi , 
Cerno graves oculos , atque ora natantia leto. 

Huc aliquis propere sceptrum atque insigne comarum , 
Dum videt. » Haec dicens gressus admovit , et arma , 

Ceu templis decus et patriae laturus ovanti , 

Arma etiam spoliare cupit : nondum ille peractis 
Manibus , ultrices animam servabat in iras. 

Utque superstantem, pronumque in pectore sensit, 

Erigit occulte ferrum, vitaeque labantis 
Relliquias tenues odio supplevit, et ensem 
Jam laetus fratris non frater corde reliquit. 

Ille autem, « Vivisne? et adhuc manet ira superstes, ' 
Perfide, nec sedes unquam meriture quietas? 

I mecum ad manes : illic quoque pacta reposcam , 

Si modo Agenorei stat Gnossia judicis urna , 

Qua reges punire datur. » Nec plura locutus, 

Concidit, et totis fratrem gravis obruit armis. 

Ite truces animae , funestaque Tartara let® 

Polluite, et cunctas Erebi consumite poenas. 

Vosque malis hominum, Stygiae, jam parcite, Divae. 
Omnibus in terris scelus hoc, omnique sub aevo 
Viderit una dies, monstrumque infame futuris 
Excidat, et soli memorent haec proelia reges. 

At genitor, sceleris comperto fine, profundis 
Erepsit tenebris, saevoque e limine profert 
Mortem imperfectam : veteri stat sordida tabo 
Utraque canities, et durus sanguine crinis 
Obnubit furiale caput : procul ora, genaeque 
Intus, et effossae squalent vestigia lucis. 

Virgo autem impositae sustentat pondera laevae , 

Dextra sedet baculo : qualis si puppe relicta 
Exosus pigri manes sulcator Averni 
Exeat ad Superos, solemque et pallida turbet 
Astra, nec ipse diu fortis, patiensque superni 
Aeris : interea longum cessante magistro 
Crescat opus, totisque exspectent saecula ripis. 

• Talis init campum, comitique extrema gementi, 

Duc, ait, ad natos, patremque recentibus, oro, 

Injice funeribus : cunctatur nescia virgo 
Quid paret : impediunt iter, implicitosque morantur 
Arma, viri, currus, altaque in strage seniles 
Deficiunt gressus, et dux miseranda laborat. 

Ut quaesita diu monstravit corpora clamor 
Virginis, insternit totos frigentibus artus. 

Nec vox ulla seni : jacet, immugitque cruentis 
Vulneribus, nec verba diu tentata sequuntur. 

Dura tractat galeas, atque ora latentia quaerit, 

Tandem muta furens genitor suspiria solvit : 

« Tarda meam , pietas , longo post tempore mentem 
Percutis? estne sub hoc hominis clementia corde? 
Vincis me miserum, vincis, natura, parentem. 

En habeo gemitus , lacrymaeque per arida serpunt 
Vulnera, et in molles sequitur manus impia planctus. 
Accipite infandae justa exsequialia mortis, 

Crudeles, nimiumque mei : nec noscere natos, 
Alloquiumque aptare licet : dic, virgo, precanti, 

Quem teneo? quo nunc vestras ego saevus honore 
Prosequar inferias? o si fodienda redirent 
Lumina, et in vultus saevire ex more potestas! 

Heu dolor ! heu justo magis exaudita parentis 
Vota, malaeque preces! quisnam fuit ille Deorum, 

Qui stetit orantem juxta, praeceptaque verba 
Dictavit fatis? furor illa, et movit Erinnys, 

Et pater, et genitrix, et regna oculique cadentes; 

Nil ego : per Ditem juro dulcesque tenebras , 
Immeritamque ducem, subeam sic Tartara digna 
Morte, nec irata fugiat me Laius umbra. 

Hei mihi, quos nexus fratrum, quae vulnera tracto! 

Solvite, quaeso, manus, infestaque vincula tandem 
Dividite, et medium nunc saltem admittite patrem. » 

Talia dequestus , paullatim sumserat iras 
Mortis, et occulte telum, ni nata vetaret, 

Quaerebat; sed casta manu subtraxerat enses 
Antigone : furit inde senex : «Ubi noxia tela? 

Heu Furiae, num totum abiit in corpora ferrum? n 
Dicentem comes aegra levat, mutumque dolorem 
Ipsa premit, saevum gaudeus planxisse parentem. 

Olim autem inceptae clamore exterrita pugnae 
Regina extulerat notum penetralibus ensem , 

Ensem sceptriferi spolium lacrymabile Laii. 

Multaque quum Superis et diro questa cubili, 

Et nati furiis, et primi conjugis umbris, 

Luctata est dextra, et prono vix pectore ferrum 
Intravit tandem, et venas prorupit aniles 
Vulnus, et infelix lustratur sanguine lectus. 

Illius exili stridentem in pectore plagam 
Ismene collapsa super lacrymisque comisque 
Siccabat plangens : qualis Marathonide silva 
Flebilis Erigone, caesi prope funera patris, 

Questibus absumtis tristem jam solvere nodum 
Coeperat, et fortes ramos moritura legebat. 

At jam, laeta ducum spes elusisse duorum, 

Res Amphionias alio sceptrumque maligna 
Transtulerat Fortuna manu, Cadmique tenebat 
Jura Creon. Miser heu bellorum terminus! illi 
Pugnarant fratres : hunc et Mavortia clamant 
Semina, et impensus patriae paullo ante Menoeceus 
Conciliat populis : scandit fatale tyrannus 

Flebilis Aoniae solium : pro blanda potestas, 

Et sceptri male suadus amor! nunquamne priorum 
Haerebunt documenta novis? juvat ecce nefasto 
Stare loco, regimenque manu tractare cruentum. 

Quid melior Fortuna potest? jam flectere patrem 
Incipit, atque datis abolere Menoecea regnis. 

Primum adeo saevis imbutus amoribus aulae, 

Indicium specimenque sui, jubet igne supremo 
Arceri Danaos , nudoque sub axe relinqui 
Infelix bellum , et tristes sine sedibus umbras. 

Mox reducem Ogygiae congressus limine portae 
OEdipoden timuit paullum , seseque minorem 
Confessus tacite, promtamque coercuit iram. 

Mox redit in regem, caecumque audentibus hostem 
Increpitans, «Procul, inquit, abi victoribus omen 
Invisum, et Furias averte, ac moenia lustra 
Discessu Thebana tuo : spes longa peracta est. 

Vade, jacent nati : quae jam tibi vota supersunt ? » 
Horruit instinctu rabido, steteruntque trementes, 
Ceu visu praesente, genae, seniumque recessit. 

Tunc natam baculumque manu dimisit, et irae 
Innixus, tumido vocem de pectore rumpit : 

« Jamne vacat saevire , Creon ? modo perfida regna 
Fortunaeque locum nostrae, miserande , subisti , 

Et tibi jam fas est regum calcare ruinas ? 

Jam tumulis victos, socios jam moenibus arces? 

Macte , potes digne Thebarum sceptra tueri. 

Haec tua prima dies : sed cur nova contrahis amens 
Jura? quid anguste tantos metiris honores? 

Exsilium intendis? timida inclementia regum 

io. 

Ista : feros avidas quin protinus imbuis enses ? 

Crede : licet veniat cupidus parere satelles, 
Intrcpidusque secet non evitantia colla. 

Incipe : an exspectas ut pronus supplice dextra 
Sternar? et immitis domini vestigia quaeram ? 

Finge autem tentare , sines ? miliine ulla minaris 
Supplicia? aut ullos reris superesse timores? 

Linquere tecta jubes ? coelum terrasque reliqui 
Sponte , atque ultricem crudelis in ora retorsi 
Non ullo cogente manum : quid tale jubere, 

Rex inimice, potes? fugio, excedoque nefandis 
Sedibus : an refert, quo funera longa, measque 
Transportem- tenebras ? ne non gens cuncta precanti 
Concedat, patriae quantum miser incubo terrae? 

Sed dulces Thebae! nimirum hic clarior ortus, 

Et meliora meos permulcent sidera vultus. 

Hic genitrix, natique : habeas Thebana regasque 
Moenia, quo Cadmus, quo Laius omine rexit, 

Quoque ego : sic thalamos, sic pignora fida capessas : 
Nec tibi sit virtus fortunam evadere dextra; 

Sed lucem deprensus ames : satis oinina sanxi : 

Duc, age, nata procul : quid te autem luctibus addo? 
Da, rex magne, ducem » : timuit miseranda relinqui 
Antigone, mutatque preces : «Felicia per te 
Regna , verende Creon , sanctasque Menoeceos umbras : 
Da veniam afflicto , dictisque ignosce superbis. 

Hunc morem fandi longae fecere querelae. 

Nec soli ferus iste tibi : sic fata , Deosque 
Alloquitur : durus luctu, facilisque nec ipsi 
Saepe mihi : pridem indomito sub pectore fervet 

Libertas misera , et saevae spes anxia mortis. 

Et nunc ecce tuas irritat callidus iras, 

Suppliciumque cupit : sed tu majoribus , oro , 

Imperii potiare bonis , altusque jacentes 
Praetereas, et magna ducum vereare priorum 
Funera : et hic quondam solio sublimis, et armis 
Septus, opem miseris, jura et poscentibus aequus, 
Supplicibusque dabat : cui nunc ex agmine tanto 
Una comes, necdum exsul erat : felicibus hicne 
Obstat? in hunc odiis et regni viribus exis? 

Hunc abigis tectis? an ne prope limina clarum 
Ingemat, et votis intempestivus oberret? 

Pone metum, procul usque tua submotus ab aula 
Flebit : ego erectum subigam, et servire docebo. 
Coetibus abducam, solaque in sede recondam. 

Exsul erit : nam quae migranti externa patebunt 
Moenia? vis Argos eat, hostilesque Mycenas 
Squalidus irreptet? victique ad limen Adrasti 
Aonias narret clades ? tenuemque precetur 
Rex Thebanus opem? miserae quid crimina gentis 
Pandere, quid casus juvat ostentare pudendos? 

Conde, precor, quodcunque sumus : nec longa precantur 
Dona, Creon : miserere senis moestique parentis. 

Hic precor, hic manes indulge ponere : certe 
Thebanos sepelire licet.» Sic orat, humique 
Volvitur : abducit genitor, saevumque minatur 
Indignans veniam : qualis leo rupe sub alta, 

Quem viridem quondam silvae montesque tremebant, 
Jam piger, et longo jacet exarmatus ab aevo, 

Magna tamen facies, et non adeunda senectus : 

Et si demissas veniat mugitus ad aures, 

Erigitur, meminitque sui, viresque peractas 
Ingemit, et campis alios regnare leones. 

Flectitur affatu, sed non 'tamen omnia rector 
Supplicis indulget lacrymis, partemque recidit 
Muneris, a Haud, inquit, patriis prohibebere longe 
Finibus, occursu dum non pia templa domosque 
Commacules, habeant te lustra, tuusque Citha;ron : 
Atque haec ecce tuis tellus habitabilis umbris , 

Qua bellum , geminaeque jacent in sanguine gentes. » 

Sic ait, et ficto comitum vulgique gementis 
Assensu, limen tumidus regale petebat. 

Interea pulsi vallum exitiale Pelasgi 
Destituunt furto : nulli sua signa, suusque 
Ductor : eunt taciti passim, et pro funere pulchro 
Dedecorem amplexi vitam reditusque pudendo?. 

Nox favet , et grata profugos amplectitur umbra. 

jNoiydijm cuncta polo vigil inclinaverat astra 
Ortus, et instantem cornu tenuiore videbat 
Luna diem : trepidas subito Tithonia nubes 
Discutit , ac reduci magnum parat aethera Phoebo. 
Agmina jam raris Dircaea penatibus errant , 

Noctis questa moras; quamvis tunc otia tandem, 
Et primus post bella sopor : tamen aegra quietem 
Pax fugat, et saevi meminit victoria belli. 

Vix primo proferre gradum , et munimina valli 
Solvere , vix totas reserare audacia portas. 

Stant veteres ante ora metus, campique vacantis 
Horror : ut assiduo jactatis aequore tellus 
Prima labat, sic attoniti nil cominus ire 
Mirantur, fusasque putant assurgere turmas. 

Sic ubi prospicuae scandentem limina turris 
Idaliae volucres fulvum adspexere draconem , 

Intus agunt natos, et foeta cubilia vallant 
Unguibus, imbellesque citant ad proelia pennas : 
Mox ruerit licet ille retro , tamen aera nudum 
Candida turba timet, tandemque ingressa volatus 
Horret , et a mediis etiamnum respicit astris. 

Itur in exsanguem populum , bellique jacentis 
Relliquias, qua quemque dolor luctusque cruenti 
Exegere duces : hi tela, hi corpora, at illi 

Caesorum tantum ora vident, alienaque juxta 
Pectora : pars currus deflent , viduisque loquuntur, 
Hoc solum quia restat, equis : pars oscula flgunt 
Vulneribus magnis, et de virtute queruntur. 
Frigida digeritur strages : patuere recisae 
Cum capulis , hastisque manus , mediisque sagittae 
Luminibus stantes : multis vestigia caedis 
Nulla; ruunt planctu pendente et ubique parato. 

At circum informes truncos miserabile surgit 
Certamen, qui justa ferant, qui funera ducant. 
Saepe etiam hostiles, lusit Fortuna parumper, 
Decepti flevere viros : nec certa facultas 
Noscere, quem miseri vitent, calcentve cruorem. 

At quibus est illaesa domus, vacuique dolores, 
Aut deserta vagi Danaum tentoria lustrant, 
Immittuntque faces , aut (quae post bella voluptas) 
Quaerunt dispersi, jaceat quo pulvere Tydeus, 

An rapti pateat specus auguris , aut ubi Divum 
Hostis , an aetheriae vivant per membra favillae. 

Jam lacrymis exemta dies, nec serus abegit 
Vesper : amant miseri lamenta, malisque fruuntur. 
Nec subiere domos , sed circum funera pernox 
Turba sedet, vicibusque datis alterna gementes 
Igne feras planctuque fugant : nec dulcibus astris 
Victa, nec assiduo coierunt lumina fletu. 

Tertius Auroram pulsabat Lucifer, et jam 
Montibus orbatis lucorum gloria , magnae 
Theumesi venere trabes, et amica Cithaeron 
Silva rogis : ardent excisae viscera gentis 
Molibus exstructis : supremo munere gaudent 

Ogygii inanes : queritur miserabile Graiuin 
Nuda cohors , vetitumque gemens circumvolat ignem. 
Accipit et saevi manes Eteoclis iniquos 
Haudquaquam regalis honos ; Argivus haberi 
Frater jussus adhuc, atque exsule pellitur umbra. 

At non plebeio fumare Menoecea busto 
Rex genitor Thebaeque sinunt : nec robora vilem 
Struxerunt de more rogum : sed bellicus agger 
Curribus , et clypeis , Graiorumque omnibus armis 
Sternitur : hostiles super ipse, ut victor, acervos, 
Pacifera lauro crinem vittisque decorus, 

Accubat : haud aliter, quam quum poscentibus astris 
Laetus in accensa jacuit Tirynthius OEta. 

Spirantes super inferias captiva Pelasgum 
Corpora, frenatosque pater, solatia, fortes 
Bellorum , mactabat equos : his arduus ignis 
Palpitat, et gemitus tandem erupere paterni : 

« O, nisi magnanimus tantae te laudis inisset 
Ardor, Echionios mecum venerande penates, 

Atque ultra , recture puer : venientia qui nunc 
Gaudia et ingratum regni mihi munus acerbas : 

Tu , Superum convexa licet coetusque perenni , 

Credo equidem, virtute colas, mihi flebile semper 
Numen eris : ponant aras, excelsaque Thebae 
Templa dicent : uni fas sit lugere parenti. 

Et nunc heu quae digna tibi solemnia , quasve 
Largiar exsequias? nec si fatale potestas 
Argos et impulsas cineri miscere Mycenas, 

Meque super, cui vita (nefas!) et sanguine nati 
Partus honos. Eademne dies, eadem impia bella 

Te , puer, et diros misere in Tartara fratres ? 

Et nunc OEdipodi par est fortuna doloris , 

Ac mihi : quam similes gemimus, bone Juppiter, umbras! 
Accipe, nate, tui nova libamenta triumphi, 

Accipe, et hoc regimen dextrae, frontisque superbae 
Vincula, quae patri nimium gestanda dedisti. 

Regem te , regem , tristes Eteocleos umbrae 
Adspiciant. » Simul haec dicens, crinemque manumque 
Destruit , accensaque iterat violentius ira : 

« Saevum agedum , immitemque vocent , nunc funera Lernae 
Tecum ardere veto : longos utinam addere sensus 
Corporibus, coeloque animas Ereboque nocentes 
Pellere fas , ipsumque feras , ipsum unca volucrum 
Ora sequi, atque artus regum monstrare nefandos. 

Hei mihi, quod positos humus alma diesque resolvit. 
Quare iterum repetens , iterumque edico , suprema 
Ne quis ope , aut flammis ausit juvisse Pelasgos : 

Aut nece facta luet, numeroque explebit ademta 
Corpora : per Superos, magnumque Menoecea juro. » 
Dixit, et abreptum comites in tecta ferebant. 

Flebilis interea vacuis comitatus ab Argis , 

Fama trahit miseras , orbae viduaeque ruebant 
Inachides , ceu capta manus : sua vulnera cuique , 

Par habitus cunctis, dejecti in pectora crines, 
Accinctique sinus : manant lacera ora cruentis 
Unguibus, et molles planctu crevere lacerti. 

Prima per attonitas nigrae regina catervae 
Tristibus illabens famulis, iterumque resurgens, 

Quaerit inops Argia vias : non regia cordi , 

Non pater : una fides, unum Polynicis amati 

Nomen io ore sedet. Dircen, infaustaque Cadmi 
Mceuia, posthabitis velit incoluisse Mycenis. 

Proxima Lernaeo Calydonidas agmine mixtas 
Tydeos exsequias trahit haud cessura sorori 
Deipyle ; scelus illa quidem , morsusque profanos 
Audierat miseranda viri : sed cuncta jacenti 
Infelix ignoscit atnor : post aspera visu. 

Ac deflenda tamen, digno plangore Nealce 
Hippomedonta ciens : vatis mox impia conjux 
Heu vacuos positura rogos : postrema gementum 
Agmina Maenaliae ducit comes orba Dianae, 

Et gravis Evadne : dolet haec , qucriturque labores 
Audacis pueri : magni memor illa mariti 
It torvum lacrymans, summisque irascitur astris. 
Illas et lucis Hecate speculata Lycaeis 
Prosequitur gemitu, duplexque ad litus euntes 
Planxit ab Isthmiaco genitrix Thebana sepulcro : 
Noctivaguroque gregem, quamvis sibi luget, Eleusin 
Flevit, et arcanos errantibus extulit ignes. 

Ipsa per aversos ducit Saturnia colles , 

Occultatque vias, ne plebs congressa suorum 
Ire vetet, pereatque ingentis gloria coepti. 

Nec non ftincta ducum refovendi corpora curam 
Iris habet : putresque arcanis roribus artus 
Ambrosiaeque rigat succis , ut longius obstent 
Exspectentque rogos, flammas neve ante fatiscant. 

Squalidus ecce genas, et hianti vulnere pallens, 
Ornitus (hic socio desertus ab agmine; tardat 
Plaga recens) timidus secreta per avia furto 
Debile carpit iter, fractaeque innititur hastae. 



i36 


THEBAIDOS LIBER XII. 


(*• U5.) 


Isque ubi mota novo stupuit loca sola tumultu , 
Femineumque gregem, quae jam super agmina Lerna: 
Sola videt, non ille viam causasque requirit, 

Quippe patent; maesto sed sic prior occupat ore 
« Quo miserae, quo fertis iter? funusne peremtis 
Speratis, cineremque viris? stat pervigil illic 
Umbrarum custos, inhumataque corpora regi 
Annumerat : nusquam lacrymae, procul usque fugati 
Accessus hominum : solis avibusque ferisque 
Ire licet : vestrisne Creon dabit aequus honorem 
Luctibus? immites citius Busiridos aras, 

Odrysiique famem stabuli, Siculosque licebit 
Exorare Deos : rapiet fortasse precantes 
(Si mens nota mihi), nec conjugialia supra 
Funera , sed caris longe mactabit ab umbris. 

Quin fugitis, dum tuta via est, Lernamque reversae 
Nomina , quod superest, vacuis datis orba sepulcris, 
Absentesque animas ad inania busta vocatis ? 

Aut vos Cecropiam (prope namque et Thesea fama est 
Thermodontiaco laetum remeare triumpho) 

Imploratis opem? bello cogendus et armis 
In mores hominemque Creon.» Sic fatus, at illis 
Horruerant lacryinae , stupuitque immanis eundi 
Impetus , atque uno vultus pallore notati. 

Non secus afflavit molles si quando juvencas 
Tigridis Hyrcanae jejunum murmur, et ipse 
Auditu turbatur ager; timor omnibus ingens, 

Quae placeat , quos illa fames descendat in armos. 

Continuo discors vario sententia motu 
Scinditur : his Thebas, tumidumque ambire Creonta , 

His placet Actaeae si quid clementia gentis 
Annuat : extremum curarum , ac turpe reverti. 

At non femineae subitum virtutis honorem 
Colligit Argia, sexuque immane relicto 
Tractat opus : placet egregii spes dura pericli 
Cominus infandi leges accedere regni : 

Quo Rhodopes non ulla nurus, nec alumna nivosi 
Phasidis, innuptis vallata cohortibus, iret. 

Tunc movet arte dolum, quo semet ab agmine fido 
Segreget, immitesque Deos, regemque cruentum 
Contemtrix animae, et magno temeraria luctu 
Provocet : hortantur pietas, ignesque pudici. 

Ipse etiam ante oculos omni manifestus in actu 
Nunc hospes miserae, primas nunc sponsus ad aras, 
Nunc mitis conjux , nunc jam sub casside torva 
Moestusin amplexu, multumque a limine summo 
Respiciens : sed nulla animo observatur imago 
Crebrior, Aonii quam quae de sanguine campi 
Nuda venit, poscitque rogos : his anxia mentem 
yEgrescit curis, et, qui castissimus ardor, 

Funus amat : tunc ad comites conversa Pelasgas : 

«Vos, ait, Actaeas acies, Marathoniaque arma 
Elicite, adspiretque pio fortuna labori. 

Me sinite Ogygias, tantae quae sola ruinae 
Causa fui, penetrare domos, et fulmina regni 
Prima pati : nec surda ferae pulsabimus urbis 
Limina : sunt illic soceri mihi, suntque sorores 
Conjugis, et Thebas haud ignoranda subibo. 

Ne tantum revocate gradus : illo impetus ingens, 
Auguriumque animi, » Nec plura : unumque Menoeten, 

(Jlim hic virginei custos monitorque pudoris, 

Eligit; et quanquam rudis, atque ignara locorum, 
Praecipites gressus , qua venerat Ornitus, affert. 

Atque ubi visa procul socias liquisse malorum : 

« Anne, ait, hostiles ego te labente per agros. 

Heu dolor! exspectem, quaenam sententia lenti 
Theseos? an bello proceres, an dexter aruspex 
Annuat? interea funus decrescit : et uncis 
Alitibus non hos potius supponimus artus? 

Et nunc me duram , si quis tibi sensus , ad umbras 
Me tardam quereris Stygiis, fidissime, Divis. 

Heu si nudus adhuc, heu si jam forte sepultus. 
Nostrum utrumque nefas : adeo vis nulla dolenti, 

Mors nusquam , sa:vusque Creon : hortaris euntem , 
Ornite. » Sic dicens magno Megareia praeceps 
Arva rapit passu : demonstrat proxima quisquis 
Obvius , horrescitque habitus , miseramque veretur. 
Vadit atrox visu, nec corde, nec aure pavescens. 

Et nimiis confisa malis, propiorque timeri. 

Nocte velut Phrygia quum lamentata resultant 
Dindyma, pinigeri rapitur Simoentis ad amnem 
Dux vesana chori, cujus Dea sanguine lecto 
Ipsa dedit ferrum, et vittata fronte notavit. 

Jam pater Hesperio flagrantem gurgite currum 
Abdiderat Titan, aliis rediturus ab undis, 

Quum tamen illa gravem luctu fallente laborem 
Nescit abisse diem : nec caligantibus arvis 
Terretur, neC frangit iter, per et invia saxa, 
Lapsurasque trabes , nemorumque arcana sereno 
Nigra die, caecisque incisa novalia fossis, 

Per fluvios secura vadi, somnosque ferarum 
Praeter, et horrendis insessa cubilia monstris. 

Tantum animi, luctusque valent! pudet ire Menoeten 
Tardius , invalidaeque gradum miratur alumnae. 

Quas non illa domos pecorumque hominumque modesto 
Pulsavit gemitu? quoties amissus eunti 
Limes, et errantem comites solatia flammae 
Destituunt, gelidaeque facem vicere tenebra;? 

Jamque supigantur fessis, lateque fatiscunt 
Penthei devexa jugi, quum pectore anhelo 
Jam prope deficiens, sic inchoat orsa Menoetes : 

« Haud procul , exacti si spes non blanda laboris , 
Ogygias, Argia, domos, et egena sepulcri 
Busta jacere reor : grave cominus aestuat aer 
Sordidus, et magnae redeunt per inane volucres. 

Haec illa est crudelis humus ; nec moenia longe. 

Cernis , ut ingentes murorum porrigat umbras 
Campus, et e speculis moriens intermicet ignis? 

Moenia sunt juxta ; modo nox magis ipsa tacebat, 
Solaque nigrantes laxabant astra tenebras. » 

Horruit Argia, dextramque ad moenia tendens : 

«Urbs optata prius, nunc tecta hostilia Thebae , 

Et tamen illaesas si reddis conjugis umbras, 

Sic quoque dulce solum; cernis, quo praedita cultu, 
Qua stipata manu, juxta tua moenia primum 
OEdipodis magni venio nurus? improba non sunt 
Vola : rogos hospes, planctumque, et funera posco. 
Illum, oro, extorrem regni, belloque fugatum, 

Illum, quem solio non es dignata paterno, 

Redde mihi : tuque, oro, veni, si Manibus ulla 


24 » THEBAIDOS LIBER XII. '».265.) 

Effigies, errantque animae post meinbra solutae. 

Tu mihi pande vias, tuaque ipse ad funera deduc, 

Si merui. » Dixit , tectumque aggressa propinquae . 

Pastorale casae, reficit spiramina fessi 

Ignis , et horrendos irrumpit turbida campos. 

Qualis ab jEtnaeis accensa lampade saxis 
Orba Ceres magnae variabat imagine flammae 
Ausonium Siculumque latus , vestigia nigri 
Raptoris, vastosque legens in pulvere sulcos. 

Illius insanis ululatibus ipse remugit 
Enceladus , ruptoque vias illuminat igni. 

Persephonen amnes, silvae, freta, nubila clamant : 
Persephonen tantum Stygii tacet aula mariti. 

Admonet attonitam fidus meminisse Creontis 
Altor, et occultam submittere lampada furto. 

Regina Argolicas modo formidata per urbes , 

Votum immane procis, spesque augustissima gentis , 
Nocte sub infesta , nullo duce , et hoste propinquo , 
Sola per offensus armorum, et lubrica tabo 
Gramina , non tenebras , non circumfusa treiniscens 
Concilia umbrarum, atque animas sua membra gementes. 
Saepe gradu caeco ferrum, calcataque tela 
Dissimulat, solusque labor vitare jacentes, 

Dum funus putat omne suum , visuque sagaci 
Rimatur positos, et corpora prona supinat 
Incumbens, queriturque parum lucentibus astris. 

Forte soporiferas coeli secreta per umbras 
Juno, sinu magni semet furata mariti, 

Theseos ad muros, ut Pallada flecteret, ibat, 
Supplicibusque piis faciles aperiret Athenas : 

Atque ubi per campos errore fatiscere vano 
Immeritam Argian supero respexit ab axe, 

Indoluit visu : et lunaribus obvia bigis 
Advertit currum , placidaque ita voce locuta est : 

« Da mihi poscenti munus breve, Cynthia, si quis 
Est Junonis honos : certe Jovis improba jussu 
Ternoctem Herculeam : veteres sed mitto querelas : 

En locus officio : cultrix placidissima nostri 
Inachis Argia cernis qua nocte vagetur, 

Nec reperire virum densis queat aegra tenebris? 

Et tibi nimbosum languet jubar : exere quaeso 
Cornua , et assueto propior premat orbita terras. 

Hunc quoque, qui curru madidas tibi pronus habenas 
Ducit, in Aonios vigiles demitte Soporem. » 

Vix ea, quum scissis magnum dea nubibus orbem 
Protulit : expavere umbrae, fulgorque recisus 
Sideribus : vix ipsa tulit Saturnia flammas. 

Primum per campos infuso lumine, pallam 
Conjugis ipsa suos noscit miseranda labores, 
Quanquam texta latent, suffusaque sanguine moeret 
Purpura : dumque Deos vocat, et de funere caro 
Hoc superesse putat, videt ipsum in pulvere paene 
Calcatum : fugere animus, visusque, sonusque, 
Inclusitque dolor lacrymas : tunc corpore toto 
Sternitur in vultus, animamque per oscula quaerit 
Absentem, pressumque comis ac veste cruorein 
Servatura legit : mox tandem voce reversa : 

« Hunc ego te, conjux, ad debita regna profectum 
Ductorem belli, generumque potentis Adrasti 
Adspicio? talisque tuis occurro triumphis? 

Huc attolle genas, defectaque lumina : venit 
Ad Thebas Argia tuas : age, moenibus induc, 

Et patrios ostende lares, et mutua redde 
Hospitia : heu quid ago? projectus cespite nudo 
Hoc patriae telluris habes? quae jurgia? certe 
Imperium non frater habet : nullasne tuorum 
Movisti lacrymas? ubi mater? ubi inclyta fama 
Antigone? mihi nempe jaces : mihi victus es uni. 
Dicebam, quo teudis iter? quid sceptra negata 
Poscis? habes Argos : soceri regnabis in aula : 

Hic tibi longus honos, hic indivisa potestas. 

Quid queror? ipsa dedi bellum, mccstumque rogavi 
Ipsa patrem, ut talem nunc te complexa tenerem. 

Sed bene habet, Superi : gratum est, Fortuna : peracta est 
Spes longinqua viae : totos invenimus artus. 

Hei mihi , sed quanto descendit vulnus hiatu ! 

Hoc frater? qua parte, precor, jacet ille nefandus 
Praedator? vincam volucres, sit adire potestas, 
Excludamque feras : an habet funestus et ignes? 

Sed nec te flammis inopem tua terra videbit : 

Ardebis , lacrymasque feres , quas ferre negatum 
Regibus, aeternumque tuo famulata sepulcro 
Durabit deserta fides, testisque dolorum 
Natus erit, parvoque torum Polynice fovebo. » 

Ecce alios gemitus, aliamque ad busta ferebat 
Antigone miseranda facem, vix nacta petitos 
Moenibus egressus : illam nam tempore in omni 
Attendunt vigiles , et rex jubet ipse timeri , 
Contractaeque vices, et crebrior excubat ignis. 

Ergo Deis , fratrique moras excusat , et amens , 

Ut paulluin immisso cessit statio horrida somno, 
Erumpit muris : fremitu quo territat agros 
Virginis ira leae rabies , cui libera tandem 
Et primus sine matre furor : nec longa morata est , 
Quippe trucem campum , et positus quo pulvere frater 
Noverat : atque illam contra videt ire Menoetes , 

Cui vacat, et carae gemitus compescit alumnae. 

Quum tamen erectas extremus virginis aures 
Accessit sonus : utque atra sub veste , comisque 
Squalentem , et crasso foedatam sanguine vultus 
Astrorum radiis, et utraque a lampade vidit : 
a Cujus, ait, Manes, aut quem temeraria quaeris 
Nocte mea?» nihil illa diu, sed in ora mariti 
Dejicit, inque suos pariter velamina vultus, 

Capta metu subito, paullumque oblita doloris. 

Hoc magis increpitans suspecta silentia, perstat 
Antigone, comitemque premens ipsamque : sed ambo 
Deficiunt, fixique silent : tandem ora retexit 
Argia, corpusque tamen complexa, profatur : 

« Si quid in hoc veteri bellorum sanguine mecum 
Quaesitura venis, si tu quoque dura Creontis 
Jussa times, possum, tibi me confisa, fateri. 

Si misera es , certe lacrymas lamentaque cerno , 

Junge, age, junge fidem : proles ego regis Adrasti : 
(Hei mihi! num quis adest?) cari Polynicis ad ignes, 
Etsi regna vetant. » Stupuit Cadmeia virgo , 
Intremuitque simul, dicentemque occupat ultro : 

« Mene igitur sociam ( pro sors ignara ! ) malorum , 
Mene times ? mea membra tenes , mea funera plangis. 
Cedo , ten’ pudet ? heu pietas ignava sororis ! » 

i G. 

Haec prior : hic pariter lapsae , junctoque per ipsum 
Amplexu, miscent avidae lacrymasque, comasque, 
Partitaeque artus redeunt alterna gementes 
Ad vultum, et cara vicibus cervice fruuntur. 

Dumque modo haec fratrem memorat, nunc illa maritum, 
Mutuaque exorsae Thebas, Argosque renarrant, 
Longius Argia miseros reminiscitur actus : 
a Per tibi furtivi sacrum commune doloris, 

Per socios Manes, et conscia sidera juro; 

Non hic amissos, quanquam vagus exsul, honores, 
Non gentile solum, carae non pectora matris, 

Te cupiens unam, noctesque, diesque, locutus 
Antigonen : ego cura minor, facilisque relinqui. 

Tu tamen excelsa sublimis forsitan arce, 

Ante nefas Graiis dantem vexilla manipiis 
Vidisti , teque ille acie respexit ab ipsa 
Ense salutatam , et nutantis vertice coni : 

Nos procul : extremas sed quis Deus egit in iras? 

Nil vestrae valuere preces ? tibine iste negavit 
Oranti?» Causas ac tristia reddere facta 
Coeperat Antigone : fidus comes admonet ambas : 

« Eia agite inceptum potius ! jam sidera pallent 
Vicino turbata dic : perferte laborem, 

Tempus erit lacrymis : accenso flebitis igne. » 

Haud procul Ismeni monstrabant murmura ripas, 
Qui turbatus adhuc et sanguine decolor ibat. 

Huc laceros artus socio conamine portant 
Invalidae, jungitque comes non fortior ulnas. 

Sic Hyperionium tepido Phaethonta sorores 
Fumantem lavere Pado : vix dum ille sepulcro 

Conditus, et flentes stant circum flumina silvae. 

Ut sanies purgata vado, membrisque reversus 
Mortis bonos, ignem miserte post ultima quaerunt 
Oscula : sed gelidae circum exanimesque favillae 
Putribus in foveis , atque omnia busta quiescunt. 

Stabat adhuc seu forte rogus, seu numine Divum, 

Cui torrere datum saevos Eteocleos artus, 

Sive locum monstris iterum Fortuna parabat , 

Seu discessuros servaverat Eumenis ignes. 

Hic tenuem nigris etiamnum advivere lucem 
Roboribus pariter cupidae videre, simulque 
Flebile gavisae : nec adhuc, quae busta, repertum. 

Sed placidus quicunque, rogant, mitisque supremi 
Admittat cineris consortem , et misceat umbras. 

Ecce iterum fratres : primos ut contigit artus 
Ignis edax, tremuere rogi, et novus advena bustis 
Pellitur : exundant diviso vertice flammae , 

Alternosque apices abrupta luce coruscant. 

Pallidus Eumenidum veluti commiserit ignes 
Orcus, uterque minax globus, et conatur uterque 
Longius : ipsae etiam commoto pondere paullutn 
Secessere trabes : conclamat territa virgo : 

« Occidimus, functasque manu stimulavimus iras. 
Frater erat : quis enim accessus ferus hospitis.umbra? 
Pelleret? en clypei fragmen, sem ustaque nosco 
Cingula; frater erat : cernisne, ut flamma recedat, 
Concurratque tamen? vivunt odia improba, vivunt. 

Nil actum bello : miseri , sic dum arma movetis , 

Vicit nempe Creon : nusquam jam regna : quis ardor? 
Cui furitis? sedate minas : tuque exsul ubique, 

Semper inops aequi , jam cede : hoc nupta precatur, 
Hoc soror; aut saevos mediae veniemus in ignes. » 

Vix ea , quum subitus campos tremor, altaque tecta 
Impulit, adjuvitque rogi discordis hiatus, 

Et vigilum turbata quies, quibus ipse malorum 
Fingebat simulacra sopor : ruit ilicet, omnem 
Prospectum lustrans armata indagine miles. 

Illos instantes senior timet unus : at ipsae 
Ante rogum , saevique palam sprevisse Creoutis 
Imperia , et furtum claro plangore fatentur 
Securae , quippe omne vident fluxisse cadaver. 
Ambigitur saeva de morte, animosaque leti 
Spes furit : haec fratris rapuisse, haec conjugis artus 
Contendunt, vicibusque probant : ego corpus, ego ignes : 
Me pietas , me duxit amor : deposcere saeva 
Supplicia, et dextras juvat insertare catenis. 

Nusquam illa alternis modo quae reverentia verbis; 
Iram , odiumque putes : tantus discordat utrimque 
Clamor! et ad regem, qui deprendere, trahuntur. 

At procul Actaeis dextra jam Pallade muris 
Juno Phoroneas inducit praevia matres 
Attonitas, non ipsa minus, caetumque gementem 
Conciliat populis, et flentibus addit honorem. 

Ipsa manu ramosque oleae , vittasque precantes 
Tradit , et obtenta submittere lumina palla , 

Et praeferre docet vacuas sine manibus urnas. 

Omnis et Actaeis effusa penatibus aetas 

Tecta viasque replent : unde hoc examen? et una 

Tot miserae? nec dum causas novere malorum, 

Jamque gemunt. Oea conciliis se miscet utrisque 

Cuncta docens, qua gente satae, quae funera plangant , 
Quidve petant : variis nec non affatibus ipsae 
Ogygias leges , immansuetumque Creonta 
Multum et ubique fremunt. Geticae non plura queruntur 
Hospitibus tectis trunco sermone volucres, 

Quum duplices thalamos, et iniquum Terea clamant. . 

Urbe fuit media nulli concessa potentum 
Ara Deum : mitis posuit Clementia sedem , 

Et miseri fecere sacram : sine supplice nunquam 
Illa novo : nulla damnavit vota repulsa. 

Auditi, quicunque rogant; noctesque, diesque 
Ire datum, et solis numen placare querelis. 

Parca superstitio : non thurea flamina, nec altus 
Accipitur sanguis, lacrymis altaria sudant, 
Moestarumque super libamina serta comarum 
Pendent, et vestes mutata sorte relicta;. 

Mite nemus circa , cultuque insigne verendo, 

Vittatae laurus, et supplicis arbor olivae. 

Nulla autem effigies, nulli commissa metallo 
Forma deae, mentes habitare et pectora gaudet. 

Semper habet trepidos, semper locus horret egenis 
Coetibus; ignotae tantum felicibus arae. 

Fama est , defensos acie , post busta paterni 
Numinis, Herculeos sedem fundasse nepotes. 

Fama minor factis : ipsos nara credere dignum 
Coelicolas, tellus quibus hospita semper Athenae, 

Ceu leges, hominemque novum, ritusque sacrorum, 
Seminaque in vacuas hinc descendentia terras, 

Sic sacrasse loco commune animantibus aegris 
Confugium . unde procul starent iraeque, minaeque, 

Regnaque , et a justis Fortuna recederet aris. 

Jam tunc innumerae norant altaria gentes. 

Huc victi bellis, patriaque e sede fugati, 
Regnorumque inopes , scelerumque errore nocentes 
Conveniunt, pacemque rogant : mox hospita sedes 
Vicit et QEdipodae Furias, et funus Olynthi 
Texit, et a misero matrem submovit Oreste. 

Hunc vulgo monstrante locum, manus anxia Lernae 
Deveniunt : cedit miserorum turba priorum. 

Vix ibi sedatis requierunt pectora curis : 

Ceu patrio, super alta, grues Aquilone fugatae 
Quum videre Pharon; tunc aethera latius implent, 
Tunc hilari clangore sonant; juvat orbe sereno 
Contemsisse nives, et frigora solvere Nilo. 

Jamque domos patrias, Scythicae post aspera gentis 
Proelia, laurigero subeuntem Thesea curru 
Laetifici plausus, missusque ad sidera vulgi 
Clamor, et emeritis hilaris tuba nuntiat armis. 

Ante ducem spolia et duri Mavortis imago , 

Virginei currus, cumulataque fercula cristis, 

Et tristes ducuntur equi, truncaeque bipennes, 

Quis nemora et solidam Maeotida caedere suetae , 
Corytique leves portantur, et ignea gemmis 
Cingula, et informes dominarum sanguine peltae. 
Ipsae autem nondum trepidae , sexunive fatentur, 

Nec vulgare gemunt, aspernanturque precari, 

Et tantum innuptae quaerunt delubra Minervae. 

Primus amor niveis victorem cernere vectum 
Quadrijugis, nec non populos in seinet agebat 
Hippolyte, jam blanda genas, patiensque mariti 

Foederis : hanc patriae ritus fregisse severos 
Atthides obliquae secum mirantur operto 
Murmure : quod nitidi crines, quod pectora palla 
Tota lateat , magnis quod barbara semet Athenis 
Misceat, atque hosti veniat paritura marito. 

Paullum et ab insessis incestae Pelopeides aris 
Promovere gradum , seriemque et dona triumphi 
Mirantur, victique animo rediere mariti. 

Atque ubi tardavit currus, et ab axe superbo 
Explorat causas victor, poscitque benigna 
Aure preces, ausa ante alias Capaneia conjux : 

« Belliger /Egide, subita: cui maxima laudis 
Semina de nostris aperit Fortuna ruinis, 

Non externa genus, dira nec conscia noxae, 

Turba sumus : domus Argos erat, regesque mariti, 

Non utinam et fortes : quid enim septena movere 
Castra , et Agenoreos opus emendare penates ? 

Nec querimur caesos : haec bellica jura, vicesque 
Armorum : sed non Siculis exorta sub antris 
Monstra, nec Ossaei bello cecidere bimembres. 

Mitto genus, clarosque patres; hominum', inclyte Theseu , 
Sanguis erant, homines, eademque in sidera, eosdem 
Sortitus animarum, alimcntaque vestra creati, 

Quos vetat igne Creon, Stygiaeque a limine portae, 

Ceu sator Eumenidum, aut Lethaei portitor amnis, 
Submovet, ac dubio ccnlique Erebique sub axe 
Detinet. Heu princeps natura! ubi numina? ubi ille 
Fulminis injusti jaculator? ubi estis, Athenae? 

Septima jam surgens trepidis Aurora jacentes 
Aversatur equis : radios declinat , et horret 

Stelligeri jubar omne poli : jam cominus ipsae 
Pabula dira ferae, campumque odere volucres 
Spirantem tabo, et coelum, ventosque gravantem. 
Quantum etenim superesse rear? nuda ossa, putremque 
Urere permittat saniem : properate, verendi 
Cecropidae : vos ista decet vindicta, priusquam 
Emathii, Thracesque dolent, quaeque exstat ubique 
Gens arsura rogis, manesque habitura supremos. 

Nam quis erit saevire modus? bellavimus : esto; 

Sed cecidere odia, et tristes mors obruit iras. 

Tu quoque, ut egregios fama cognovimus actus, 

Non trucibus monstris Sinin infandumque dedisti 
Cercyona, et saevum velles Scyrona crematum. 

Credo et Amazoniis Tanain fumasse sepulcris , 

Unde haec arma refers : sed et hunc dignare triumphum. 
Da terris unum, eoeloque, Ereboque laborem : 

Si patrium Marathona metu, si tecta levasti 
Cressia, nec fudit vanos anus hospita fletus. 

Sic tibi non ullae socia sine Pallade pugnae, 

Nec sacer invideat paribus Tirynthius actis, 

Semper et in curru, semper te mater ovantem 
Cernat, et invictae nil tale precentur Athenae. » 

Dixerat : excipiunt cunctae , tenduntque precantes 
Cum clamore manus : rubuit Neptunius heros 
Permotus lacrymis : justa mox concitus ira 
Exclamat : « Quaenam ista novos induxit Erinnys 
Regnorum mores? non haec ego pectora liqui 
Graiorum abscedens, Scythiam pontumque nivalem 
Quum peterem : novus unde furor? victumne putasti 
Thesea, dire Creon? adsum : nec sanguine fessum 

Crede : sitit meritos etiamnum haec hasta cruores. 

Nulla mora est : verte hunc adeo, fidissime Phegeu, 
Cornipedem , et Tyrias invectus protinus arces 
Aut Danais edice rogos, aut proelia Thebis.» 

Sic ait, oblitus bellique viaeque laborum, 
Hortaturque suos, viresque instaurat anhelas. 

Ut modo connubiis taurus, saltuque recepto, 

Quum posuit pugnas; alio si forte remugit 
Bellatore nemus, quanquam ora et colla cruento 
Imbre madent, novus arma parat, campumque lacessens 
Dissimulat gemitus, et vulnera pulvere celat. 

Ipsa metus Libycos, servatricemque Medusam 
Pectoris, incussa movit Tritonia parma. 

Protinus erecti toto simul agmine, Thebas 
Respexere angues : nec dum Atticus ire parabat 
Miles , et infelix expavit classica Dirce. 

Continuo in pugnas haud solum accensa juventus , 
Qui modo Caucasei comites rediere triumphi; 

Omnis ad arma rudes ager exstimulavit alumnos. 
Conveniunt, ultroque ducis vexilla sequuntur, 

Qui gelidum Braurona viri, qui rura lacessunt 
Munychia, et trepidis stabilem Piraeea nautis, 

Et nondum Eoo clarum Marathona triumpho. 

Mittit in arma manus, genialibus hospita Divis 
Icarii , Celeique domus , viridesque Melaenae , 

Dives et /Egaleos nemorum , Parnesque benignus 
Vitibus, et pingui melior Lycabessos oliva. 

Venit atrox Ileus, et olentis arator Hymetti, 

Quaeque rudes thyrsos hederis vestistis, Acharnae. 
Linquitur Eois longe speculabile proris 

Sunion, unde vagi casurum in nomina ponti 
Cressia decepit falso ratis dSgea velo. 

Hos Salamis populos, illos Cerealis Eleusin 
Horrida suspensis ad prcelia misit aratris : 

Et quos Callirhoe novies errantibus undis 
Implicat, et raptae qui conscius Orithyiae 
Celavit Geticos ripis Ilissos amores. 

Ipse quoque in pugnas, vacuatur collis, ubi ingens 
Lis Superum , dubiis donec nova surgeret arbor 
Rupibus, et longa refugum mare frangeret umbra. 

Isset et Arctoas Cadmea ad moenia ducens 
Hippolyte turmas : retinet jam certa tumentis 
Spes uteri , conjuxque rogat dimittere curas 
Martis , et emeritas thalamo sacrare pharetras. 

Hos ubi velle acies, et dulci gliscere ferro 
Dux videt, utque piis raptim dent oscula natis 
Amplexusque breves , curru sic fatur ab alto : 

« Terrarum leges et mundi foedera mecum 
Defensura manus, dignas insumite mentes 
Coeptibus : hac omnem Divumque hominumque favorem, 
Naturamque ducem, coetusque silentis Averni 
Stare palam est : illic Poenarum exercita Thebis 
Agmina , et anguicomae ducent vexilla sorores. 

Ite alacres, tantaeque, precor, confidite causae. » 

Dixit, et emissa praeceps iter inchoat hasta. 

Qualis hyperboreos ubi nubilus institit axes 
Juppiter, et prima tremefecit sidera bruma; 

Rumpitur /Eolia, et longam indignata quietem 
Tollit hiems animos, ventosaque sibilat Arctos. 

Tunc montes undaeque fremunt, tunc proelia ca?sis 

Nubibus, et tonitrus insanaque fulmina gaudent. 

Icta gemit tellus : virides gravis ungula campos 
Mutat, et innumeris peditumque equitumque catervis 
Exspirat protritus ager, nec pulvere crasso 
Armorum lux victa perit, sed in aethera longum 
Frangitur, et mediis ardent in nubibus hastas. 

Noctem adeo, placidasque operi junxere tenebras, 
Certamenque immane viris, quo concita tendant 
Agmina, quis visas proclamet ab aggere Thebas, 

Cujus in Ogygio stet princeps lancea muro. 

At procul ingenti Neptunius agmina Theseus 
Angustat clypeo, propriaeque exordia laudis, 

Centum urbes umbone gerit, centenaque Cretae 
Moenia; seque ipsum monstrosi ambagibus antri 
Hispida torquentem luctantis colla juvenci, 
Alternasque manus circum, et nodosa ligantem 
Brachia , et abducto vitantem cornua vultu. 

Terror habet populos, quum septus imagine torva 
Ingreditur pugnas : bis Thesea, bisque cruentas 
Caede videre manus : veteres reminiscitur actus 
Ipse tuens sociumque gregem, metuendaque quondam 
Limina , et absumto pallentem Gnossida filo. 

Saevus at interea ferro post terga revinctas 
Antigonen , viduamque Creon Adrastida leto 
Admovet : ambae hilares , et mortis amore superbae , 
Ensibus intentant jugulos , regemque cruentum 
Destituunt; quum dicta ferens Theseia Phegeus 
Adstitit : ille quidem ramis insontis olivae 
Pacificus, sed bella ciet, bellumque minatur, 

Grande fremens, nimiumque memor mandantis, et ipsum 

Jam prope, jam medios operire cohortibus agros 
Ingeminans : stetit ambiguo Thebanus in aestu 
Curarum, nutantque minae, et prior ira tepescit. 

Tunc firmat sese, fictumque, ac triste renidens : 
« Parvane prostratis, inquit, documenta Mycenis 
Sanximus? en iterum , qui mcenia nostra lacessant. 
Accipimus : veniant; sed ne post bella querantur. 
Lex eadem victis. » Dixit : sed pulvere crasso 
Caligare diem , et Tyrios juga perdere montes 
Adspicit : armari populos tamen, armaque ferri 
Ipse jubet pallens, mediaeque in sedibus aulae 
Eumenidas subitas, flentemque Menaecea cernit 
Turbidus, impositosque rogis gaudere Pelasgos. 

Quis fuit ille dies, tanto quum sanguine Thebi* 
Pax inventa perit? patriis modo fixa revellunt 
Arma Deis, clypeisque obducunt pectora fractis, 

Et galeas humiles, et adhuc sordentia tabo 
Spicula : non pharetris quisquam, non ense decorus, 
Non spectandus equo : cessit fiducia valli : 

Murorum patet omne latus, munimina portae 
Exposcunt : prior hostis habet : fastigia desunt; 
Dejecit Capaneus : exsanguis et aegra juventus 
Jam nec conjugibus, suprema nec oscula natis 
Jungit, et attoniti nil optavere parentes. 

Atticus at contra, jubar ut clarescere ruptis 
Nubibus , et solem primis adspexit in armis , 

Desilit in campum , qui subter moenia nudos 
Asservat manes : dirisque vaporibus aegrum 
Aera pulverea penitus sub casside ducens 
Ingemit, et justas belli flammatur in iras. 

Hunc saltem miseris ductor Thebanus honorem 
Largitur Danais , quod non super ipsa jacentum 
Corpora belligeras acies , Martemque secundum 
Miscuit : at lacera ne quid de strage nefandus 
Perderet , eligitur saevos potura cruores 
Terra rudis : jamque alternas in proelia gentes 
Dissimilis Bellona ciet : non clamor utrimque; 

Non utrimque tubae : stat debilis altera pubes, 
Submissos enses nequicquam, amentaque dextris 
Laxa tenens : cedunt tellure , armisque reductis 
Ostentant veteres etiamnum in sanguine plagas. 

Jam nec Cecropiis idem ductoribus ardor, 
Languescuntque minae , et virtus secura residit : 
Ventorum velut ira minor, nisi silva furentes 
Impedit , insanique tacent sine litore fluctus. 

Ut vero aequoreus quercum Marathonida Theseus 
Extulit, erectae cujus crudelis in hostes 
Umbra cadit , campumque trucem lux cuspidis implet 
Ceu pater Edonos Haemi de vertice Mavors 
Impulerit currus, rapido mortemque fugamque 
Axe vehens, sic exanimis in terga reducit 
Pallor Agenoridas : taedet fugientibus uti 
Thesea, nec facilem dignatur dextra cruorem. 

Cetera plebeio desaevit sanguine virtus. 

Sic juvat exanimis projectaque praeda canesque 
Degenercsque lupos; magnos alit ira leones. 

Attamen Olenium, Thamyrumque, hunc tela pharetra 
Promentem, hunc saevi tollentem pondera saxi 
Dejicit, et triplici confisos robore gentis 
Alceidas fratres, totidem quos eminus hastis 

Continuat : ferrum consumsit pectore Phyleus, 

Ore momordit Helops, humero transmisit Iapyx. 

Jamque et quadrijugo celsum petit Haemona curru , 
Horrendumque manu telum rotat : ille paventes 
Obliquavit equos : longo perlata tenore 
Transiit hasta duos : sitiebat vulnera nec nou 
Tertia, sed medio cuspis temone retenta est. 

Sed solum votis, solum clamore fremendo 
Omnibus in turmis optatque vocatque Creonta. 

Atque hunc diversa bellorum in fronte maniplos 
Hortantem dictis, frustraque extrema minantem 
Conspicit : abscedunt comites , et Thesea jussi 
Linquebant, fretique Deis, atque ipsius armis. 

Ille tenet , revocatque suos : utque aequa notavit 
Hinc atque hinc odia, extrema se colligit ira, 

Jam letale furens, atque audax morte futura : 

« Non cum peltiferis, ait, haec tibi pugna puellis, 
Virgineas nec crede manus : hic cruda virorum 
Proelia : nos magnum qui Tydea, quique furentem 
Hippomedonta neci, Capaneaque misimus umbris 
Pectora. Quae bellum praeceps amentia suasit, 
Improbe? nonne vides, quos ulciscare, jacentes? » 

Sic ait, et frustra periturum missile summo 
Affixit clypeo : risit vocesque manumque 
Horridus ASgides, ferrataque arbore magnos 
Molitur jactus, nec non prius ore superbo 
Intonat : «Argolici, quibus haec datur hostia, Manes, 
Pandite Tartareum chaos, ultricesque parate 
Eumenidas, venit ecce Creon. » Sic fatus, et auras 
Dissipat hasta tremens : tunc qua subtemine duro 

Multiplicem teuues iterant thoraca catenae, 

Incidit; emicuit per mille foramina sanguis 
Impius : ille oculis extremo errore solutis 
Labitur : adsistit Theseus gravis, armaque tollens : 
a Jamne dare exstinctis justos, ait, hostibus ignes, 
Jam victos operire placet? vade atra dature 
Supplicia, extremique tamen secure sepulcri. » 

Accedunt utrimque pio vexilla tumultu, 
Permiscentque manus medio jam foedera bello , 
Jamque hospes Theseus : orant succedere muris , 
Dignarique domos; nec tecta hostilia victor 
Aspernatus init : gaudent malresque, nurusque 
Ogygiae : qualis thyrso bellante subactus 
Mollia laudabat jam marcidus Orgia Ganges. 

Ecce per adversas Dircaei verticis umbras 
Femineus quatit astra fragor, matresque Pelasgae 
Decurrunt : quales Bacchea ad bella vocatae 
Thyades amentes, magnum quas poscere credas, 
Aut fecisse nefas : gaudeut lamenta , novaeque 
Exsultant lacrymae : rapit huc , rapit impetus illuc , 
Thesea magnanimum quaerant prius, anne Creonta 
Anne suos; vidui ducunt ad corpora luctus. 

Non ego , centena si quis mea pectora laxet 
Voce Deus, tot busta simul, vulgique, ducumque 
Tot pariter gemitus, dignis conatibus aequem : 
Turbine quo sese caris instraverit audax 
Ignibus Evadue, fulmenque in pectore magno 
Quaesierit : quo more jacens super oscula saevi 
Corporis infelix excuset Tydea conjux , 

Ut sa;vos narret vigiles Argia sorori : 

Arcada quo planctu genitrix Erymanthia clamet, 
Arcada consumto servantem sanguine vultus, 

Arcada , quem geminae pariter flevere cohortes. 

Vix novus ista furor, veniensque implesset Apollo : 

Et mea jam longo meruit ratis aequore portum. 

Durabisne procul , dominoque legere superstes , 

O mihi bissenos multum vigilata per annos 
Thebai? jam certe praesens tibi fama benignum 
Stravit iter, coepitque novam monstrare futuris. 

Jam te magnanimus dignatur noscere Caesar, 

Itala jam studio discit, memoratque juvenius. 

Vive, precor : nec tu divinam /Eneida tenta, 

Sed longe sequere , et vestigia semper adora. 

Mox tibi , si quis adhuc praetendit nubila livor, 
Occidet, et meriti post me referentur honores. 

jVIaona.ivimum TEaciden , formidatamque Tonanti 
Progeniem, et patrio vetitam succedere coelo, 

Diva, refer : quanquam acta viri multum inclyta cantu 
Maeonio , sed plura vacant : nos ire per omnem, 

Sic amor est, Heroa velis, Scyroque latentem 
Dulichia proferre tuba : nec in Hectore tracto 
Sistere, sed tota juvenem deducere Troja. 

Tu modo, si veteres digno deplevimus haustu, 

Da fontes mihi, Phoebe, novos, ac fronde secunda 
Necte comas : neque enim Aonium neinus advena pulso 
Nec mea nunc primis albescunt tempora vittis. 

Scit Dircaeus ager : meque inter prisca parentum 
Nomina , cumque suo numerant Amphione Thebae. 

At tu, quem longe primum stupet Itala virtus, 
Graiaque, cui geminae florent vatumque ducumque 
Certatiin laurus, olitn dolet altera vinci, 

Da veniam, ac trepidum patere hoc sudare parumper 
Pulvere : te longo, necdum fidente paratu 
Molimur, magnusque tibi praeludit Achilles. 

Solverat OEbalio classem de litore pastor 

Dardanus, incautas blande populatus Amyclas, 
Plenaque materni referexis praesagia somni 
Culpatum relegebat iter, qua condita ponto 
Fluctibus invisis jam Nereis imperat Helle : 

Quum Thetis Idaeos , heu nunquam vaua parentum 
Auguria! expavit vitreo sub gurgite remos. 

Nec mora : et undosis turba comitante sororum 
Prosiluit thalamis : fervent coeuntia Phryxi 
Litora , et angustum dominas non explicat aequor. 

Illa ubi discusso primum subit aera ponto : 

« Me petit haec, mihi classis, ait , funesta minatur : 
Agnosco monitus, et Protea vera locutum. 

Ecce novam Priamo , facibus de puppe levatis , 

Fert Bellona nurum : video jam mille carinis 
Ionium, dEgaeumque premi : nec sufGcit, omnis 
Quod plaga Grajugenum tumidis conjurat Atridis : 

Jam pelago, terrisque meus quaeretur Achilles, 

Et volet ipse sequi : quid enim cunabula parvo 
Pelion , et torvi commisimus antra magistri ? 

Illic, ni fallor, Lapitharum proelia ludit 
Improbus, et patria jam sc metitur in hasta. 

O dolor, o seri materno in corde timores! 

Non potui infelix, quum primum in gurgite nostro 
Rhoetaiae cecidere trabes , attollere magnum 
iEquor? et incesti praedonis vela profunda 
Tempestate sequi? cunctasque inferre sorores? 

Nunc quoque : sed tardum est, jam plena injuria raptae. 
Ibo tamen, pelagique Deos, dextramque secundi, 

Quod superest, complexa Jovis, per Tethyos annos 
Grandaevumque patrem , supplex miseranda rogabo 

Unam hiemem.» Dixit, magnumque in tempore rcgera 
Adspicit. Oceano veniebat ab hospite, mensis 
Laetus, et aequoreo diffusus nectare vultus: 

Unde hiemes, ventique silent, cantuque quieto 
Armigeri Tritones eunt , scopulosaque cete , 
Tyrrhenique greges circumque iufraque rotantur 
Rege salutato : placidis ipse arduus undis 
Eminet, et triplici telo jubet ire jugales. 

Illi spumiferos glomerant a pectore fluctus; 

Pone natant, delentque pedum vestigia cauda. 

Cui Thetis : <* O magni rector genitorque profundi, 
Adspicis, in quales miserum patefeceris usus 
iEquor? Eunt tutis terrarum crimina velis. 

Ex quo jura freti majestatemque repostam 
Rupit Iasonia puppis Pagasaea rapina. 

En aliud furto scelus, et spolia hospita portans 
Navigat injustae temerarius arbiter Idae, 

Eheu quos gemitus terris pelagoque daturus ! 

Quos mihi ! sic Phrygiae pensamus praemia palmae. 

Hi Veneris mores, hoc gratae munus alumnae? 

Has saltem (non Semideos, nostrumque reportant 
Thesea), si quis adhuc undis honor, obrue puppes, 

Aut permitte fretunu: nulla inclementia : fas sit 
Pro nato timuisse mihi : da tollere fluctus, 

Nec tibi de tantis placeat me fluctibus uuum 
I.itus , et Iliaci scopulos habitare sepulcri. » 

Orabat laniata comas, et pectore nudo 
Caeruleis obstabat equis : tunc ductor aquarum 
Invitat curru, dictisque ita mulcet amicis : 

« Ne pete Dardaniam frustra, Theti, mergere classem. 

Fata vetant : ratus ordo Deis, miscere cruentas 
Europaeque Asieeque manus, consultaque liella 
Juppiter et tristes edixit caedibus annos. 

Quem tu illic natum Sigeo in pulvere? quanta 
Adspicies victrix Phrygiarum funera matrum? 

Quum tuus dEacides tepido modo sanguine Teucros 
Undabit campos; modo crassa exire velabit 
Flumina, et Hectoreo tardabit funere currus, 
Impelletque manu nostros, opera irrita, muros. 

Pelea jam desiste queri , thalamosque minores , 
Credideris peperisse Jovi : nec inulta dolebis , 

Cognatis utere fretis : dabo tollere fluctus, 

Quum reduces Danai , nocturnaque signa Caphareus 
Exeret, et dirum pariter quaeremus Ulixem. » 

Dixerat : illa gravi vultum demissa repulsa , 

Quae jam excire fretum, et ratibus bellare parabat 
Iliacis, alios iterum commenta paratus, 

Tristis ad Haemonias detorquet brachia terras. 

Ter conata manu , liquidum ter gressibus aequor 
Reppulit, et niveas feriunt vada Thessala plantas. 
Laetantur montes, et connubialia pandunt 
Antra sinus, lateque deae Sperchios abundat 
Obvius, et dulci vestigia circuit unda. 

Illa nihil gavisa locis, sed ccepta fatigat 
Pectore consilia, et solers pietate magistra 
Longaevum Chirona petit. Domus ardua montem 
Perforat, et longo suspendit Pelion arcu : 

Pars exhausta manu , partem sua ruperat aetas. 

Signa tamen, Divumque tori, et quem quisque sacraral 
Accubitu, genioque, locus monstrantur : at intra 

Centauri stabula alta patent, non aequa nefandis 
Fratribus : hic hominum nullos experta cruores 
Spicula , nec truncae bellis genialibus orni , 

Aut consanguineos fracti crateres in hostes; 

Sed pharetrae insontes, et inania terga ferarum. 

Haec quoque dum viridis; nam nunc labor unus inermi 
Nosse salutiferas dubiis animantibus herbas, 

Aut monstrare lyra veteres heroas alumno. 

At tunc venatu rediturum in limine primo 
Opperiens, properatque dapes, largoque serenat 
Igne domum : quum visa procul de litore mater 
Nereis, erumpit silvis : dant gaudia vires, 

Motaque desueto crepuit senis ungula campo. 

Tunc blandus dextra, atque imos submissus iu armos 
Pauperibus tectis inducit, et admovet antris. 

Jamdudum tacito lustrat Thetis omnia visu ; 

Nec perpessa moras : « Ubinam mea pignora, Chiron? 
Dic, ait, aut cur ulla puer jam tempora ducit 
Te sine? num merito trepidus sopor? atraque matri 
Signa Deum? magnos utinam mentita timores! 

Namque mihi infestos utero modo contuor enses , 

Nunc planctu livere manus, modo in ubera sasvas 
Ire feras : saepe ipsa, nefas! sub inania natum 
Tartara , et ad stygios iterum fero mergere fontes. • 

Hos abolere metus magici jubet ordine sacri 
Carpathius vates, puerumque sub axe probato 
Secretis lustrare fretis , ubi litora summa 
Oceani, et genitor tepet illabcntibus astris 
Pontus, ubi ignotis horrenda piacula Divis, 

Donaque : sed longum cuncta enumerare, vetorque; 

Trade magis. » Sic fata parcas : aeque eaim ille dedisset , 
Si molles habitus et tegmina foeda fateri 
Ausa seni : tunc ille refert: «Duc, optima, quaeso, 
Duc genitrix, humilique Deos infringe precatu. 

Nam superant tua vota modum , placandaque multum 
Invidia est : non addo metum , sed vera fatebor : 

Nescio quid magnum (nec me patria omina fallunt) 

Vis festina parat, tenerosque supervenit annos. 

Olim ferre minas et obire audita solebat 
Imperia , et nostris procul haud discedere ab antris. 
Nunc illum non Ossa capit, non Pelion ingens, 
Thessaliaeve nives : ipsi mihi saepe queruntur 
Centauri raptasque domos , abstractaque coram 
Armenta, et campis seinet fluviisque fugari. 

Insidias et bella parant , tumidique minantur. 

Olim equidem, Argoos pinus quum Thessala reges 
Hac veheret , juvenem Alciden, et Thesea vidi; 

Sed taceo. » Figit gelidus Nereida pallor. 

Ille aderat multo sudore, et pulvere major. 

Attamen arma inter, festinatosquc labores , 

Dulcis adhuc visu , niveo natat ignis in ore 
Purpureus, fulvoque nitet coma gratior auro. 

Nec dum prima nova lanugine vertitur aetas , 
Tranquillaeque faces oculis, et plurima vultu 
Mater inest : qualis Lycia vefiator Apollo 
Quum redit, et saevis permutat plectra pharetris. 

Forte et laetus adest (o quantum gaudia forma? 
Adjiciunt !) : fcetam Pholoes sub rupe leaenam 
Perculerat ferro, vacuisque reliquerat antris 
Ipsam , sed catulos apportat , et incitat ungues. 

• 

Quos tamen , ut fido genitrix in limine visa est , 
Abjicit, exceptamque avidis circumligat ulnis, 

Jam gravis amplexu , jamque aequus vertice matri. 

Insequitur magno jam tum connexus amore 
Patroclus, tantisque extenditur aemulus actis, 

Par studiis, aevique modis, sed robore longe, 

Et tamen aequali visurus Pergama fato. 

Protinus ille subit rapido , quae proxima , saltu 
Flumina , fumantesque genas, crinemque novatur 
Fontibus. Eurotae qualis vada Castor anhelo 
Intrat equo , fessumque sui jubar excitat astri. 

Miratur, coinitque senex, nunc pectora mulcens. 

Nunc fortes humeros : angunt sua gaudia matrem. 
Tunc libare dapes , Baccheaque munera Chiron 
Orat, et attonitam vario oblectamine mulcens. 

Elicit extremo chelyn, et solantia curas 
Fila movet, leviterque expertas pollice chordas 
Dat puero : canit ille libens immania laudum 
Semina, qui tumidae superarit jussa novercas 
Amphitryoniades : crudum quo Bebryca caestu 
Obruerit Pollux : quanto circumdata nexu 
Ruperit dSgides Minoi brachia tauri : 

Maternos in fine toros, Superisque gravatum 
Pelion : hic ficto risit Thetis anxia vultu. 

‘Nox trahit in somnos : saxo collabitur ingens 
Centaurus, blandisque humeris se innectit Achilles, 
Quanquam ibi fida parens, assuetaque pectora mavult. 

At Thetis undisonis per noctem in rupibus adstans, 
Quae nato secreta velit, quibus abdere terris 
Destinet, huc, illuc, diversa mente volutat. 

Proxima, sed studiis multum Mavortia, Thrace : 

Nec Macetum gens dura placet, laudumque daturi 
Cecropidae stimulos : nimium opportuna carinis 
Sestos , Abydenique sinus : placet ire per altas 
Cycladas : hinc spretae Myconos, humilisque Seriphos, 
Et Lemnos non aequa viris, atque hospita Delos 
Gentibus. Imbelli nuper Lycomedis in aula 
Virgineos coetus, et litora persona ludo 
Audierat, duros laxantem yEgaeona nexus 
Missa sequi, centumque Dei numerare catenas. 

Haec placet, haec timidae tellus tutissima matri. 

Qualis vicino volucris jam sedula partu, 

Jamque timens, qua fronde domum suspendat inanem, 
Providet hinc ventos, hinc anxia cogitat angues, 

Hinc homines : tandem dubiae placet umbra , novisque 
Vix stetit in ramis , et protinus arbor amatur. 

Altera consilio superest, tristemque fatigat 
Cura deam, natum ipsa sinu complexa per undas, 

An magno Tritone ferat, ventosque volucres 
Advocet, an pelago solitam Thaumantida pasci. 

Elicit inde fretis, et murice frenat acuto 
Delphinas bijuges, quos illi maxima Tethys 
Gurgite Atlanteo pelagi sub valle sonora 
Nutrierat : nullis vada per Neptunia glauca; 

Tantus honor formae, nandique potentia; nec plus 
Pectoris humani : jubet hos subsistere pleno 
Litore, ne nudae noceant contagia terrae. 

Ipsa dehinc toto resolutum pectore Achillem, 

Qui pueris sopor, Haemonii de rupibus antri 
Ad placidas deportat aquas, et jussa tacere 

Litora : monstrat iter, totoque effulserat orbe 
Cynthia. Prosequitur divam , celeresque recursus 
Securus pelagi Chiron rogat, udaque celat 
Lumina, et abreptos subito jamjamque latentes 
Erecto prospectat equo, qua cana parumper 
Spumant signa fuga», et liquido perit orbita ponto. 
Illum non alias rediturum ad Thessala Tempe 
Jam tristis Pholoe, jam nubilus ingemit Othrys, 

Et tenuis Sperchios aquis, speluncaque docti 
Muta senis : quarrunt puerilia carmina Fauni, 

Et sperata diu plorant connubia Nymphas. 

Jam premit astra dies, humilisque ex aequore Titan 
Rorantes evolvit equos , et ab aethere magno 
Sublatum curru pelagus cadit : at vada mater 
Scyria jamdudum fluctus emensa tenebat, 

Exierantque jugo fessi Delphines herili; 

Quum pueri tremefacta quies , oculique jacentis 
Infusum sensere diem : stupet aere primo, 

Quae loca? qui fluctus? ubi Pelion? omnia versa 
Atque ignota videt, dubitatque agnoscere matrem. 
Occupat illa manu, blandeque affata paventem : 

« Si mihi, care puer, thalamos sors aequa dedisset. 
Quos dabat, aethereis ego te complexa tenerem 
Sidus grande plagis , magniquc puerpera coeli , 

Nil humiles Parcas, terrenaque fata vererer. 

Nunc iinpar tibi, nate, genus, praeclusaque leti 
Tantum matre via est : quin et metuenda propinquant 
Tempora, et extremis admota pericula metis. 
Cedamus, paulumque animos submitte viriles. 

Atque habitus dignare meos : si I.ydia dura 

Pensa manu , inollesque tulit Tirynthius hastas ; 

Si decet aurata Bacchum vestigia palla 
Verrere, virgineos si Juppiter induit artus, 

Nec magnum ambigui fregerunt C aenea sexus ; 

Has sine, quaeso, minas numenque exire malignum. 
Mox iterum campos, iterum Centaurica reddam 
Lustra tibi : per ego hoc decus, et ventura juventae 
Gaudia, si terras, humilemque experta maritum 
Te propter, si progenitum Stygos amne severo 
Armavi ( totumque utinam ! ), cape tuta parumper 
Tegmina , nil nocitura animo : cur ora reducis ! 
Quidve parant oculi ? pudet hoc mitescere cultu ? 
Per te, care puer, cognata per aequora juro, 
Nesciet hoc Chiron. » Sic horrida pectora tractat 
Nequicquam mulcens : obstat genitorque roganti, 
Nutritorque ingens, et cruda exordia magnae 
Indolis : effrenae tumidum vclut igne juventae 
Si quis equum primis submittere tentet habenis; 
Ille, diu campis, fluviisque, et honore superbo 
Gavisus, non colla jugo, non aspera praebet 
Ora lupis, dominique gemit captivus inire 
Imperia, atque alios miratur discere cursus. 

Quis Deus attonitae fraudes, astumque parenti 
Contulit? indocilem quae mens detraxit Achillem? 
Palladi litoreae celebrabat Seyros honorum 
Forte diem, placidoque satae Lycomede sorores 
Luce sacra patriis, quae rara licentia, muris 
Exierant, dare veris opes, divaeque severas 
Fronde ligare comas, et spargere floribus hastam. 
Omnibus eximium formae decus : omnibus idem 

Cultus, et expleto teneri jatn fine pudoris 
Virginitas matura toris, annique tumentes. 

Sed quantum virides pelagi Venus addita Nymphas 
Obruit, aut humeris quantum Diana relinquit 
Naides, effulget tantum regina decori 
Deidamia chori, pulchrisque sororibus obstat. 

Illius et roseo flammatur purpura vultu, 

Et gemmis lux major inest , et blandius aurum. 

Atque ipsi pap forma. deae, si pectoris angues 
Ponat, et exemta placetur casside vultus. 

Hanc ubi ducentem longe socia agmina vidit 
Trux puer, et nullo temeratus pectora motu ; 

Diriguit, totisque novum bibit ossibus ignem. 

Nec latet haustus amor, sed fax vibrata medullis 
In vultus atque ora redit , lucemque genarum 
Tingit, et impulsum tenui sudore pererrat. 

Lactea Massagetae ^eluti quum pocula fuscant 
Sauguine puniceo, vel ebur corrumpitur ostro : 

Sic variis manifesta notis palletque rubetque 
Flamma recens : eat, atque ultro ferus hospita sacra 
Discutiat turbae securus, et immemor aevi, 

Ni pudor et junctae teneat reverentia matris. 

Ut pater armenti quondam, rectorque futurus, 

Cui nondum toto peraguntur cornua gyro, 

Quum sociam pastus niveo candore juvencam 
Adspicit, ardescunt animi, primusque per ora 
Spumat amor, spectant hilares, optantque magistri. 

Occupat arrepto jam tempore conscia mater : 

« llosne inter simulare choros, et brachia ludo 
Nectere, nate, grave est? gelida quid tale sub Ossa, 

Peliacisque jugis? o si milii jungere curas, 

Atque alium portare sinu contingat Achillem ! » 
Mulcetur, laetumque rubet, visusque superbos 
Obliquat, vestesque manu leviore repellit. 

Adspicil ambiguum genitrix, cogitque volentem, 
Injecitque sinus : tunc colla rigentia mollit, 
Submittitque graves humeros, et fortia laxat 
Brachia, et impexos certo domat ordine crines, 

Ac sua dilecta cervice monilia transfert. 

Et picturato cohibet vestigia limbo. 

Incessum, motumque docet, fandique pudorem. 
Qualiter artificis victurae pollice cerae 
Accipiunt formas, ignemque, manumque sequuntur, 
Talis erat divae natum mutantis imago. 

Nec luctata diu : superest nam plurimus illi 
Invicta virtute decor, fallitque tuentes 
Ambiguus, tenuique latens discrimine sexus. 

Procedunt, iterumque monet, rursumque fatigat 
Blanda Thetis : « Sic ergo gradus, sic ora, manusque, 
Nate, feres, comitesque modis imitabere fictis; 

Ne te suspectum molli non misceat aulae 
Rector, et incepti pereant mendacia furti. » 

Dixit , et admoto non cessat comere tactu. 

Sic ubi virgineis Hecate lassata pharetris 
Ad patrem fratremque redit, comes haeret eunti 
Mater, et ipsa humeros exertaque brachia velat ; 

Ipsa arcum pharetramque locat , vestesque latentes 
Deducit, sparsosque studet componere crines. 

Protinus aggreditur regem : atque ibi, testibus aris, 
« Hanc tibi, ait, nostri germanam, rector, Achillis 

(Nonne vides, ut torva genas, aequandaque fratri?) 
Tradimus : arma humeris arcumque animosa petebat 
Ferre , et Amazonio connubia pellere ritu. 

Sed mihi curarum satis est pro stirpe virili. 

Haec calathos et sacra ferat : tu frange regendo 
Indocilem sexumque tene, dum nubilis aetas, 
Solvendusque pudor : neve exercere protervas 
Gymnadas, aut lustris nemorum concede vagari. 
Intus ale, et similes inter seclude puellas. 

Litore praecipue , portuque arcere memento. 

Vidisti modo vela Phrygum : jam mutua jura 
Fallere transmissae pelago didicere carinae. » 

Accedit dictis pater, ingenioque parentis 
Occultum jEaciden (quis Divum fraudibus obstet?) 
Accipit : ultro etiam veneratur supplice dextra , 

Et grates electus agit ; nec turba piarum 
Scyriadum cessat nimio defigere visu 
Virginis ora novae, quantum cervice, comisque 
Emineat, quantumque humeros ac pectora fundat. 
Dehinc sociare choros, castisque accedere sacris 
Hortantur, ceduntque loco, et contingere gaudent. 
Qualiter Idaliae volucres, ubi molita frangunt 
Nubila, jam longum coeloque domoque gregatae, 

Si junxit pennas, diversoque hospita tractu 
Venit avis , cunctae primum mirantur et horrent : 
Mox propius propiusque volant, atque aere in ipso 
Paulatim fecere suam t plausuque secundo 
Circumeunt hilares, et ad alta cubilia ducunt. 

Digreditur multum cunctata in limine mater, 
Dum repetit monitus, arcanaque murmura figit 



ACHILLEIDOS LIBER I. 


(*. 3*i.) 


«71 

Auribus, et tacito dat verba novissima voto. 

Tunc excepta freto longe cervice reflexa 
Abnatat, et blandis affatur litora verbis : 

« Cara mihi tellus, magnae cui pignora curae, 
Depositumque ingens, timido commisimus astu, 

Sis felix, taceasque, precor, quo more tacebat 
Creta Rheae : te longus honos, aeternaque cingent 
Templa , nec instabili fama superabere Delo. 

At ventis et sacra fretis, interque vadosas 
Cycladas, .dEgaeae frangunt ubi saxa procellae, 
Nereidum tranquilla domus, jurandaque nautis 
Insula, ne soluin Danaas admitte carinas, 

Te precor : hic thiasos tantum, nihil utile bellis, 

Hic famam narrare doce : dumque arma parantur 
Dorica , et alternum Mavors interfurit orbem , 

Cedo equidem, sit virgo pii Lycomedis Achilles. » 
Interea meritos ultrix Europa dolores 
Dulcibus armorum furiis et supplice regum 
Conquestu flammata movet : quippe ambit Atrides 
Ille magis, cui nupta domi, facinusque relatu 
Asperat Iliacum : captam sine Marte, sine armis 
Progeniem coeli, Spartaeque potentis alumnam : 

Jura, fidem, Superos una calcata rapina. 

Hoc foedus Phrygium , haec geminae commercia terrae? 
Quid maneat populos, ubi tanta injuria primos 
Degrassata duces ? coeunt gens omnis et aetas : 

Nec tantum exciti, bimari quos Isthmia vallo 
Claustra, nec undisonae quos circuit umbo Maleae, 
Sed procul amotae, Phryxi qua semita jungi 
Europamque Asiamque vetat, quasque ordine gentes 

J.itore Abydeno maris alligat unda superni. 

Fervet amor belli , concussasque erigit urbes. 

./Era domant Temesse : quatitur navalibus ora 
Eubois : innumera resonant incude Mycenae : 

Pisa novat currus : Nemee dat terga ferarum : 

Cirrha sagittiferas certat stipare pharetras : 

Lerna graves clypeos caesis vestire juvencis. 

Dat bello pedites .Etolus, et asper Acarnan : 

Argos agit turmas : vacuantur pascua ditis 
Arcadiae : frenat celeres Epiros alumnos : 

Phocis, et Aoniae jaculis rarescitis umbrae : 

Murorum tormenta Pylos Messanaque tendunt. 

Nulla immunis humus : velluntur postibus altis 
Arma olim dimissa patrum, flammisque liquescunt 
Dona Deum : raptum Superis Mars efferat aurum. 
Nusquam umbrae veteres : minor Othrys, et ardua sidunt 
Taygeta, exuti viderunt aera montes. 

Jam natat omne nemus : caeduntur robora classi : 


Silva minor remis : ferrum laxatur ad usus 


Innumeros, quod rostra liget, quod muniat arma. 
Belligeros quod frenet equos, quod mille catenis 
Squalentes nectat tunicas, quod sanguine fumet. 
Vulneraque alta bibat, quod conspirante veneno 
Impellat mortes : tenuantque humentia saxa 
Attritu, et nigris addunt mucronibus iras. 

Nec modus, aut arcus lentare, aut fundere glandes, 
Aut torrere sudes, galeasque attollere conis. 

Hos inter motus pigram gemit ora quietem 
Thessalis, et geminis incusat fata querelis, 

Quod senior Peleus , nec adhuc maturus Achilles. 

Jam Pelopis terras Grainmque exhauserat orbem 
Prxcipitans in transtra viros insanus equosque 
Bellipotens : fervent portus, et operta carinis 
Stagna, suasque hiemes classis promota, suosque 
Attollit (luctus : ipsum jam puppibus aequor 
Deficit , et totos consumunt carbasa ventos. 

Prima rates Danaas Hecateia congregat Aulis, 
Rupibus expositis, longique crepidine dorsi 
Euboicum scandens Aulis mare, litora multum 
Montivagae dilecta de® : juxtaque Caphareus 
Latratum pelago tollens caput : ille Pelasgas 
Ut vidit transnare rates, ter monte, ter. undis 
Intonuit, s®v®que dedit pr®sagia noctis. 

Ccetus ibi armorum Troj® fatalis : ibi ingens 
Juratur bellum, donec sol annuus omnes 
Conficeret metas : tum primum Graecia vires 
Contemplata suas : tunc sparsa ac dissona moles 
In corpus vultumque coit, et rege sub uno 
Disposita est : sic curva feras indago latentes 
Claudit, et admotis paullatim cassibus arctat. 

III® ignem, sonitumque pavent, diffusaque linquunt 
Avia, miranturque suum decrescere montem, 

Donec in angustam ceciderunt undique vallem, 
lnque vicem stupuere greges, socioque timore 
Mansuescunt : simul hirtus aper, simul ursa , lupusque 
Cogitur, et captos contemnit cerva leones. 

Sed quanquam gemini pariter sua bella capessant 
Atrid® , famamque avidi virtute paternam ' 

Tydides Sthenelusque premant , nec cogitet annos 
Antilochus , septemque Ajax umbone coruscet 

Armenti reges, atque aequum moenibus orbem. 
Consiliis armisque vigil contendat Ulixes ; 

Omnis in absentem belli manus ardet Achillem ; 
Nomen Achillis amant, et in Hectora solus Achilles 
Poscitur : illum unum Teucris Priamoque loquuntur 
Fatalem : quis enim Haemoniis sub vallibus alter 
Creverit, effossa reptans nive? cujus ab ortu 
Cruda rudimenta et teneros formaverit annos 
Centaurus? patrii propior cui linea coeli? 

Quemve alium Stygios tulerit secreta per amnes 
Nereis? et pulchros ferro perstrinxerit artus? 

Haec Graiae castris iterant, traduntque cohortfes. 
Cedit turba ducum , vincique haud moesta fatetur. 

Sic quum bellantes Phlegraea in castra coirent 
Coelicolae , jamque Odrysiam Gradivus in hastam 
Surgeret, et Libycos Tritonia tolleret angues , 
Ingentemque manu curvaret Delius arcum ; 

Stabat anhela metu solum Natura Tonantem 
Respiciens; quando ille hiemes tonitrusque vocaret 
Nubibus, igniferam quae fulmina posceret iEtnam. 

Atque ibi dum mixta vallati plebe suorum 
Et maris et belli consultant tempora reges, 
Increpitans magno vatem Calchanta tumultu, 
Protesilaus ait (namque huic bellare cupido 
Praecipua , et primae jam tunc data copia mortis ) : 

« O nimium Phoebi, tripodumque oblite tuorum, 
Thestoride! quando ora Deo possessa movebis 
Justius? aut quando Parcarum occulta recludes? 
Cernis, ut ignotum cuncti stupeantque petantque 
iEaciden? sordet vulgo Calydonius heros, 

Et magno genitus Telamone, Ajaxque secundus, 

Nos quoque : sed MavQis abreptaque Troja probabunt. 
Illum , neglectis , pudet heu ! ductoribus , omnes 
Belligerum ceu numen amant : dic ocius (aut cur 
Serta comis et mitis honos?) quibus abditus oris, 
Quave jubes tellure peti : nam fama, nec antris 
Chironis, patria nec degere Peleos aula. 

Eia, irrumpe Deos, et fata latentia laxa, 

Laurigerosque ignes, si quando, avidissimus hauri : 
Arma horrenda tibi stevosque remisimus enses. 
Nunquam has imbelles galea violabere vittas : 

Sis felix, mumeroque ducum prasstantior omni, 

Si magnum Danais per te portendis Achillem. » 
Jamdudum trepido circumfert lumina motu, 
Intrantemque Deum primo pallore fatetur 
Thestorides : mox igne genas et sanguine torquens 
Nec socios, nec castra videt, sed caecus et amens 
Nunc Superum magnos deprendit in aethere coetus , 
Nunc sagas affatur aves, nunc dira sororum 
Licia, thuriferas modo consulit anxius aras, 
Flammarumque apices rapit, et caligine sacra 
Pascitur : exsiliunt crines, rigidisque laborat 
Vitta comis, nec colla loco, nec in ordine gressus. 

Tandem fessa tremens longis mugitibus ora 
Solvit, et oppositum vox eluctata furorem est : 

« Quo rapis ingentem magni Chironis alumnum 
Femineis, Nerei, dolis? huc mitte : quid aufers? 

Non patiar : meus iste, meus : tu diva profundi, 

Et me Phoebus agit : latebris quibus addere tentas 
Eversorem Asia»? video per Cycladas altas 

Attonitam, et turpi quaerentem litora furto. 

Occidimus : placuit Lycomedis conscia tellus. 

O scelus ! en fluxae veniunt in pectora vestes. 

Scinde, puer, scinde, et timidae ne crede parenti. 

Hei mihi, raptus abit! quaenam haec procul improba virgo?» 

Hic nutante gradu stetit, amissisque furoris 
Viribus ante ipsas tremefactus corruit aras. 

Tunc haerentem Ithacum Calydonius occupat heros : 

« Nos vocat iste labor : neque enim comes ire recuso, 
Si te cura trahit : licet ille sonantibus antris 
Tethyos adversae gremioque prematur aquoso 
Nereos, invenies : tu tantum providus astu 
Tende animum vigilem, faecundumque erige pectus : 
Nam mihi quis vatum dubiis in casibus ausit 
Fata videre prior? » Subicit gavisus Ulixes : 

« Sic Deus omnipotens firmet , sic annuat illa 
Virgo paterna tibi : sed me spes lubrica tardat : 
Grande equidem armatum castris inducere Achillem. 
Sed si fata negent , quam foedum ac triste reverti ! 
Vota tamen Danaum non intentata relinquam. 

Jamque adeo aut aderit mccutn Peleius heros, 

Aut verum penitus latet, et sine Apolline Calchas. » 
Conclamant Danai , stiinuiatque Agamemno volentes : 
Laxantur coetus, resolutaque murmure laeto 
Agmina discedunt : quales jam nocte propinqua 
E pastu referuntur apes, vel in antra reverti 
Meile novo gravidas mitis videt Hybla catervas. 

Nec mora , jam dextras Ithacesia carbasus auras 
Poscit, et in remis hilaris sedere juventus. 

At procul occultum falsi sub imagine sexus 

/Eaciden furto jam noverat una latentem 
Deidamia virum : sed opertae conscia culpae 
Cuncta pavet, tacitasque putat sentire sorores. 
Namque ut virgineo stetit agmine clarus Achilles, 
Exsolvitque rudem genitrix digressa pudorem, 
Protinus elegit comitem, quanquam omnis in illum 
Turba coit , blandeque novas nil tale timenti 
Admovet insidias : illam sequiturque, premitque 
Improbus : illam oculis iterumque iterumque resumit. 
Nunc nimius lateri non evitantis adhaeret : 

Nunc levibus sertis, lapsis nunc sponte canistris, 
Nunc thyrso parcente ferit : modo dulcia notae 
Fila lyrae, tenuesque modos, et carmina monstrat 
Chironis, dueitque manum, digitosque sonanti 
Infringit citharae : nunc occupat ora canentis , 

Et ligat amplexus , et mille per oscula laudat. 

Illa libens discit, quo vertice Pelion, et quis 
/Eacides, puerique auditum nomen et actus 
Assidue stupet , et praesentem cantat Achillem. 

Ipsa quoque et validos proferre modestius artus, 

Et tenuare rudes attrito pollice lanas 
Demonstrat, reficitque colos, et perdita dura 
Pensa manu; vocisque sonum, pondusque tenentis, 
Quodque fugit comites , nimio quod lumine sese 
Figat, et in verbis intempestivus anhelet, 

Miratur : jam jamque dolos aperire parantem 
Virginea levitate fugit, prohibetque fateri. 

Sic sub matre Rhea juvenis regnator Olympi 
Oscula securae dabat insidiosa sorori 
Frater adhuc, medii donec reverentia cessit 

Sanguinis , et veros germana expavit amores. 

Tandem detecti timida; Nereidos astus. 

Lucus Agenorei sublimis ad orgia Bacchi 
Stabat, et admissum coelo nemus : hujus in umbra 
Alternum revocare piae Trieterica matres 
Consuerant, scissumque pecus, terraque revulsas 
Ferre trabes , gratosque Deo praestare furores. 

Lex procul ire mares : iterat praecepta verendus 
Ductor, inaccessumque viris edicitur antrum. 

Nec satis est : stat fine dato metuenda sacerdos, 
Exploratque aditus, ne quis temerator oberret 
Agmine femineo : tacitus subrisit Achilles. 

Illum, virgineae ducentem signa catervae, 

Magnaque difficili solventem brachia motu, 

( Et sexus pariter decet , et mendacia matris ) , 

Mirantur comites : nec jam pulcherrima turbae 
Deidamia suae, tantumque admota superbo 
Vincitur Bacide, quantum preinit ipsa sorores. 

Ut vero a tereti demisit nebrida collo, 

Errantesque sinus hedera collegit, et alte 
Cinxit purpureis flaventia tempora vittis, 

Vibravitque gravi redimitum missile dextra; 

Attonito stat turba metu, sacrisque relictis 
Illum ambire libet, pronosque attollere vultus. 

Talis, ubi ad Thebas vultumque animumque remisit 
Evius, et patrio satiavit pectora luxu; 

Serta comis, mitramque levat, thyrsumque virentem 
Armat, et hostiles iuvisit fortior Indos. 

Scandebat roseo medii fastigia cceli 
Luna jugo, totis ubi somnus inertior alis 

Defluit in terras, mutumque amplectitur orbem. 
Consedere chori, paulluinque exercita pulsu 
zEra tacent : tenero quum solus ab agmine Achilles 
Hasc secum : « Quonam timidae commenta parentis 
Usque feres ? primumque imbelli carcere perdes 
Florem animi ? non tela licet Mavortia dextra , 

Nou trepidas agitare feras ? ubi campus et amnes 
Haemonii? quaerisne meos, Sperchie, natatus, 
Promissasque comas? an desertoris alumni 
Nullus honos? Stygiasque procul jam raptus ad umbras 
Dicor? et orbatus plangit mea funera Chiron? 

Tu nunc tela manu , nostros tu dirigis arcus , 
Nutritosque mihi scandis, Patrocle, jugales : 

Ast ego pampineis diffundere brachia thyrsis , 

Et tenuare colos , pudet heu , taedetque fateri ! 

Jam scio : quin etiam dilectae virginis ignem, 
iEquajvamque facem , captus , noctesque diesque 
Dissimulas? quonam usque premes urentia pectus 
Vulnera? teque marem, pudet heu ! nec amore probabis ? » 
Sic ait, et densa noctis gavisus in umbra 
Tempestiva suis torpere silentia furtis, 

Vi potitur votis, et toto pectore veros 
Admovet amplexus : risit chorus omnis ab alto 
Astrorum , et tenerae rubuerunt cornua Lunae. 

Illa quidem clamore nemus montemque replevit : 

Sed Bacchi comites, discussa nube soporis, 

Signa choris indicta putant : fragor undique notus 
Tollitur, et thyrsos iterum vibrabat Achilles. 

Ante tamen dubiam verbis solatur amicis : 

« Ille ego, quid trepidas? genuit quem caerula mater 

Peliacis silvis, nivibusque immisit alendum 
Thessalicis : neque ego hos cultus, aut foeda subissem 
Tegmina, ni primo te visa in litore : cessi 
Te propter : tibi pensa manu, tibi mollia gesto 
Tympana : quid defles magno nurus addita ponto ? 
Quid gemis ingentes coelo paritura nepotes? 

Sed pater ante igni, ferroque excisa jacebit 
Scyros, et in tumidas ibunt haec versa procellas 
Moenia , quam saevo mea tu connubia perdas 
Funere : non adeo parebimus omnia matri. 

Yade, sed ereptum taceas, celesque pudorem. » 
Obstupuit tantis regina exterrita monstris, 
Quanquam olim suspecta fides, et cominus ipsum 
Horruit, et multum facies mutata fatentis. 

Quid faciat? casusne suos ferat ipsa parenti? 

Seque simul, juvenemque premat, fortassis acerbas 
Hausurum poenas ? et adhuc in corde manebat 
Ille diu deceptus amor : silet aegra , premitque 
Jam commune nefas : unam placet addere furiis 
Altricem sociam, precibus quae victa duorum 
Annuit : illa astu tacito raptumque pudorem, 
Surgentemque uterum, atque aegros in pondere menses 
Occuluit, plenis donec stata tempora metis 
Attulit, et partus index Lucina resolvit. 

»Famque per /Egaeos ibat Laertia fluctus 
Puppis, et innumerae mutabant Cycladas aurae; 

Jam Paros, Olearosque latent; jam raditur alta 
Lemnos, et a tergo decrescit Bacchica Naxos, 

Ante oculos crescente Samo ; jam Delos opacat 
Asquor; ubi excelsa libant carchesia puppe, 
Responsique fidem , et verum Calchanta precantur. 

Audiit Arcitenens, Zephyrumque e vertice Cynthi 
Impulit, et dubiis pleno dedit omina velo. 

It pelago secura ratis : quippe alta Tonantis 
Jussa Thetin certas fatorum vertere leges 
Arcebant aegram lacrymis, ac multa gementem, 
Quod non erueret pontum , ventisque , fretisque 
Omnibus invisum jam tunc sequeretur Ulixem. 

Frangebat radios humili jam pronus Olympo 
Phoebus , et Oceani penetrabile litus anhelis 
Promittebat equis; quum se scopulosa levavit 
Scyros : in hanc totos emisit puppe rudentes 
Dux Laertiades, sociosque resumere pontum 
Imperat, et remis Zephyros supplere cadentes. 
Accedunt jussi : magis indubitata magisque 
Scyros erat, placidique super Tritonia custos 
Litoris : egressi numen venerantur amicae 
/Etolusquc Ithacusque deae : Ium providus heros, 

Hospita ne subito terrerent moenia coetu, 

Puppe jubet remanere suos : ipse ardua fido 
Cum Diomede petit : sed jam praevenerat areis 
Litoreae servator Abas, ignotaque regi 
Ediderat, sed Graia tamen, succedere terris 
Carbasa : procedunt, gemini ceu foedere juncto 
Hiberna sub nocte lupi ; licet et sua pulset 
Natorumque fames , penitus rabiemque minasque 
Dissimulant, humilesque meant, ne nuntiet hostes 
Cura canum, et trepidos moneat vigilare magistros. 

Sic segnes heroes eunt, campumque patentem, 

Qui medius portum celsamque interjacet urbem, 
Alterno sermone serunt : prior occupat acer 
Tydides : « Qua nunc verum ratione paramus 
Scrutari? namque ambiguo sub pectore quondam 
Verso, quid imbelles thyrsos mercatus et aera, 

Urbibus in mediis, Baccheaque terga, mitrasque 
Huc tuleris, varioque adspersas nebridas auro? 

Hisne gravem Phrygibus Priamoque armamus Achillem ? » 

Illi subridens Ithacus paullum ore remisso : 

« Haec tibi, virginea modo si Lycomedis in aula 
Fraude latens, ultro confessum in proelia ducent 
Peliden : tu cuncta citus de puppe memento 
Ferre, ubi tempus erit, dypeumque his jungere donis, 
Qui pulcher signis , auroque asperrimus ardet. 

Haec sat erunt : tecum lituo bonus adsit Agyrtes, 
Occultamque tubam tacitos apportet in usus. » 

Dixerat, atque ipso portarum in limine regem 
Cernit , et ostensa pacem praefatur oliva. 

« Magna , reor, pridem vestras pervenit ad aures 

Fama trucis belli, regum placidissime, qilod nunc 
Europamque Asiamque quatit : si nomina quaeras 
Huc perlata ducum, fidit quibus ultor Atrides, 

Hic tibi, quem tanta meliorem stirpe creavit 
Magnanimus Tydeus; Ithacis ego ductor Ulixes. 

Causa viae (metuam quid enim tibi cuncta fateri, 

Quum Graius, notaque fide celeberrimus unus?) 
Explorare aditus, invisaque litora Trojae , 

Quidve parent, » Medio sermone intercipit ille : 
u Annuerit Fortuna , precor, dextrique secundent 
Ista Dei : nunc hospitio mea tecta piumque 
Illustrate larem. » Simul intra limina ducit. 

Nec mora , jam mensas famularis turba torosque 
Instruit : interea visu perlustrat Ulixes, 

Scrutaturque domum, si qua vestigia magnae 
Virginis, aut dubia facies suspecta figura : 
Porticibusque vagis errat , totosque penates , 

Ceu miretur, adit : velut ille cubilia praedae 
Indubitata tenens muto legit arva molosso 
Venator, videat donec sub frondibus hostem 
Porrectum somno, positosque in cespite dentes. 

Rumor in arcana jamdudum perstrepit aula, 
Virginibus qua fida domus, venisse Pelasgum 
Ductores, Graiamque ratem, sociosque receptos. 

Jure pavent aliae : sed vix nova gaudia celat 
Pelides, avidusque novos heroas et arma 
Vel talis vidisse cupit. Jamque atria fervent 
Regali strepitu , et picto discumbitur ostro. 

Tum pater ire jubet natas, comitesque pudicas 
Natarum : subeunt, quales Maeotide ripa, 

Quum Scythicas rapuere domos, et capta Getarum 
Maenia, suppositis epulantur Amazones armis. 

Tum vero intentus vultus ac pectora Ulixes 
Praelibat visu : sed nox, illataque fallunt 
Lumina , et extemplo latuit mensura jacentis. 

Et tamen erectumque genas , oculisque vagantem , 
Nullaque virginei servantem signa pudoris, 

Defigit, comitique obliquo lumine monstrat. 

Quod nisi praecipitem blando complexa moneret 
Deidamia sinu, nudataque pectora semper, 

Exertasque manus , humerosque in veste teneret , 

Et prodire toris , et poscere vina vetaret 
Saepius, et fronti crinale reponeret aurum; 

Argolicis ducibus jam tunc patuisset Achilles. 

Ut placata fames epulis bis terque repostis, 

Rex prior alloquitur, paterisque hortatur Achivos : 

« Invideo vestris, fateor, decora inclyta gentis 
Argolicae, cceptis : u tinam milii fortior aetas. 

Quaeque fuit, Dolopas quum Scyria litora adortos 
Perdomui , fregique vadis : quae signa triumphi , 
Vidistis celsas murorum in fronte carinas. 

Saltem si soboles, aptam quam mittere bello 
Possem, plena forent mihi gaudia : namque juvarem. 
Nunc ipsi viresque meas, et cara videtis 
Pignora : quando novos dabit haec mihi turba nepotes? » 
Dixerat, et solers arrepto tempore Ulixes : 

« Haud spernenda cupis : quis enim non visere gentes 
Innumeras, variosque duces, atque agmina regum 
Ardeat? Omne simul roburque dccusque potentis 
Europae meritos ultro juravit in enses. 

Bura urbesque vacant : montes spoliavimus altos. 
Omne fretuin longa velorum obtexitur umbra. 

Tradunt arma patres, ruit irrevocata juventus. 

Non alias unquam tanta data copia fama 
Fortibus, aut campo majore exercita virtus. » 

Adspicit intentum, vigilique haec aure bibentem, 

Quum paveant alia, demissaque lumina flectant, 

Atque iterat : « Quisquis proavis et gente superbus, 
Quisquis equo jaculoque potens, qui pravalet arcu, 
Omnis honos illic : illic ingentia certant 
Nomina : vix timida matres, vix agmina cessant 
Virginea : hic multum steriles damnatus in annos, 
Invisusque Deis, si quem hac nova gloria segnem 
Praterit : » exisset stratis , nisi provida signo 
Deidamia dato, cunctas hortata sorores, 

Liquisset mensas, ipsum complexa : sed haret 
Respiciens Ithacum, coetuque novissimus exit. 

Ille quidem incepto paullum ex sermone remisit, 
Pauca tamen jungens : « At tu tranquillus in alta 
Pace mane, carisque para connubia natis, 

Quas tibi sidereis divarum vultibus sequas 
Sors dedit : ut me olim tacitum reverentia tangit ! 

Is decor est, formae species permixta virili. » 

Occurrit genitor : « Quid si Bacchea ferentes 
Orgia , Palladias aut circum videris aras ? 

Et dabimus , si forte novus cunctabitur Auster. » 
Excipiunt cupidi , et tacitis spes addita votis. 

Cetera depositis Lycomedis regia curis 
Tranquilla sub pace silet, sed longa sagaci 
Nox Ithaco : lucemque cupit , somnoque gravatur. 

Vix dum exorta dies, et jam comitatus Agyrta 
Tydides aderat, praedictaque dona ferebat. 

Nec minus egressae thalamis Scyreides ibant 
Ostentare choros, promissaque sacra verendis 
Hospitibus : nitet ante alias regina comesque 
Pelides : qualis Siculae sub rupibus Aetnae 
Naides Ennaeas inter Diana , feroxque 
Pallas , et Elysii lucebat sponsa tyranni. 

Jamque movent gressus , thiasisque Ismenia buxus 
Signa dedit, quater aera Rheae, quater Evia pulsant 
Terga manu , variosque quater legere recursus. 

Tunc thyrsos pariterque levant , pariterque reponunt , 
Multiplicantque gradum, modo quo Curetes in actu, 
Quoque pii Samothraces eunt : nunc obvia versae 
Pectine Amazonio, modo quo citat orbe Lacaenas 
Delia , plaudentesque suis intorquet Amyclis. 

Tunc vero, tunc praecipue manifestus Achilles, 

Nec servare vices, nec jungere brachia curat. 

Tunc molles gressus, tunc aspernatur amictus 
Plus solito, rumpitque choros , et plurima turbat. 

Sic indignantem thyrsos, acceptaque matris 
Tympana, jam tristes spectabant Penthea Thebae. 

Solvuntur laudata cohors, repetuntque paterna 
Limina, ubi in mediae jamdudum sedibus aulae 
Munera, virgineos visus tractura, locarat 
Tydides , signum hospitii , pretiumque laboris ; 
Hortaturque legant , nec rex placidissimus arcet. 

Heu simplex, nimiumque rudis, qui callida dona, 
Graiorumque dolos, variumque ignorat Ulixem! 
Hinc aliae, quas sexus iners, naturaque ducit, 

Aut teretes thyrsos, aut respondentia tentanl 
Tympana, gemmatis aut nectunt tempora limbis : 
Arma vident, magnoque putant donata parenti. 

At ferus jEacidcs, radiantem ut cominus orbem 
Caelatum pugnis saevis, et forte rubentem 
Bellorum maculis, acclinem et conspicit hastam; 
Infremuit, torsitque genas, et fronte relicta 
Surrexere comae : nusquam mandata parentis, 
Nusquam occultus amor, totoque in pectore Troja est. 

Ut leo, materno quum raptus ab ubere mores 
Accepit, pectique jubas, hominemque vereri 
Edidicit , nullasque ruit nisi jussus in iras ; 

Si semel adverso radiavit lumine ferrum, 

Ejurata fides, domitorque inimicus; in illum 
Prima fames, timidoque pudet servisse magistro. 

Ut vero accessit propius, luxque aemula vultum 
Reddidit, et similem tandem se vidit in auro, 
Horruit, erubuitque simul : tunc acer Ulixes 
Admotus lateri sub.nissa voce : « Quid haeres? 
Scimus, ait, tu sen.iferi Chironis alumnus, 

Tu coeli, pelagique nepos : te Dorica classis, 

Te tua suspensis exspectat Graecia signis, 

Ipsaque jam dubiis nutant tibi Pergama muris. 

Eia, age, rumpe moras : sine, perfida palleat Ide, 

Et juvet haec audire patrem , pudeatquc dolosam 
Sic pro te timuisse Thetin : » jam pectus amictu 
Laxabat, quum grande tuba, sic jussus, Agyrtes 
Insonuit : fugiunt disjectis undique donis, 
Implorantque patrem, commotaque proelia creduut. 
Illins intactae cecidere a pectore vestes. 

Jam clypeus, breviorque manu consumitur hasta, 

( Mira fides) Ithacumque humeris excedere visus, 
yEtolumque ducem : tantum subita arma, calorque 
Martius horrenda confundit luce penates ! 

Immanisquc gradu, ceu protinus Hcctora poscens, 

Stat medius trepidante domo. Peleia virgo 
Quaeritur. Ast alia plangebat parte retectos 
Deidamia dolos, cujus quum grandia primum 
Lamenta, et notas accepit pectore voces, 

Haesit, et occulto virtus infracta calore est. 

Dimittit clypeum, regisque ad lumina versus, 
Attonitum fatis, inopinaque monstra paventem, 

Sicut erat, mediis Lycomedem affatur in armis : 

« Me tibi, care pater, dubium dimitte timorem. 

Me Thetis alma dedit : te pridem tanta manebat 
Gloria : quaesitum Danais tu mittis Achillem, 

Gratior et magno, si fas dixisse, parente, 

Et dulci Chirone mihi : sed corda parumper 
Huc adverte libens, atque has bonus accipe voces. 

Te Peleus nato socerum, et Thetis hospita jungunt, 
Allegantque suos utroque a sanguine Divos. 

Unam virgineo natarum ex agmine poscunt. 

Dasne ? an nos humiles tibi degeneresque videmur ? 
Noii renuis : junge ergo manus, et concipe foedus , 
Atque ignosce tuis : tacito jam cognita furto 
Deidamia milii : quis enim his obstare lacertis, 

Quae potuit nostras possessa evadere flammas? 

Me luere ista jube : pono arma, et reddo Pelasgis, 

Et maneo : quid triste fremis ? quid lumina mutas ? 
Jam socer es (natum ante pedes projecit, et addit) : 

Jamque avus : immitis quoties tractabitur ensis , 

Turba sumus. » Tunc et Danai, per sacra fidemque 
Hospitii , blandusque precum compellat Ulixes. 

Ille, etsi carae comperta injuria natae, 

Et Thetidis mandata movent , prodique veretur 
Depositum tam grande deae, tamen obvius ire 
Tot metuit fatis, Argivaque bella morari. 

Fac velit : ipsam illic matrem sprevisset Achilles. 

Ne tamen abnueret genero se jungere tali, 

Vincitur : arcanis effert pudibunda tenebris 
Deidamia gradum, veniam nec protinus amens 
Credit, et opposito genitorem placat Achille. 

Mittitur Haemoniam, magni qui Pelea facti 
Impleat, et classem comitesque in proelia poscat. 

Nec non et geminas regnator Scyrius alnos 
Deducit genero, viresque excusat Achivis. 

Tunc epulis consumta dies, tandemque receptum 
Foedus, et intrepidos nox conscia jungit amantes. 

Illius ante oculos nova bella, et Xanthus, et Ide, 
Argolicaeque rates : atque haec jam cogitat undas, 
Auroramque timet : cara cervice mariti 
Fusa novi, lacrymas jam solvit, et occupat artus. 

« Adspiciamne iterum , meque hoc in pectore ponam , 
iEacide ? rursusque tuos dignabere partus? 

An tumicfus Teucrosque lares, et capta reportans 
Pergama, virgineae nolis meminisse latebrae? 

Quid precer, heu, timeam ve prius? quid ve anxia mandem , 
Cui vix flere vacat? modo te nox una deditque, 
Inviditque mihi. Thalamis haec tempora nostris ? 

Hicne est liber Hymen? o dulcia furta, dolique, 

0 timor! eripitur misera: permissus Achilles. 

1, neque enim tantos ausim revocare paratus, . 

I, cautus, nec vana Thetin timuisse memento. 

1 felix , nosterque redi : nimis improba posco. 

Jam te spectabunt lacrymis planctuque decorae 
Troades, optabuntque tuis dare colla lacertis, 

Et patriam pensare toris : aut ipsa placebit 
Tyndaris, incesta nimium laudata rapina. 

Ast ego vel primae puerilis fabula culpa: 

Narrabor famulis, aut dissimulata latebo. 

Quin age, duc comitem : cur non ego Martia tecum 
Signa feram? tu pensa manu, Baccheaque mecum 
Sacra, quod infelix non credet Troja, tulisti. 

Attamen hunc, quem moesta mihi solatiu linquis, 

Hunc saltem sub corde tene : et concede precanti 
Hoc solum, pariat ne quid tibi barbara conjux, 

Ne qua det indignos Thetidi captiva nepotes. » 

Talia dicentem non ipse immotus Achilles 
Solatur, juratque fidem, jurataque fletu 
Spondet, et ingentes famulas, captumque reversus 
Ihon, et Phrygia: promittit munera gaza:. 

Irrita ventos* rapiebant verba procell*. 

Exuit implicitum tenebris humentibus orbem 
Oceauo prolata dies, genitorque coruscae 
Lucis, adhuc hebetem vicina nocte, levabat, 

Et nondum excusso rorantem lampada ponto. 

Et jam punicea nodatum pectora palla, 

Insignemque ipsis qua: prima invaserat armis 
iEaciden (quippe aura vocat, cognataque suadent 
/Equora) prospectant cuncti, juvenemque, ducemque 

'9 


ACHILLEIDOS LIBER II. 


(V. ay5.) 


291 

Nil ausi meminisse, pavent : sic omnia visu 
Mutatus rediit, ceu, nunquam Scyria passus 
I .i tora , Peliaco raptus descendat ab antro. 

Tunc ex more Deis, ita namque monebat Ulixes, 
jEquoreis, Austrisque litat, fluctuque sub ipsd 
Caeruleum regem tauro veneratur, avumque 
Nerea : vittata genitrix placata juvenca est. 

Hic spumante salo jaciens tumida exta profatur : 

« Paruimus, genitrix , quanquam haud toleranda jubebas, 
Paruimus nimium : bella ad Trojana ratesque 
Argolicas quaesitus eo. » Sic orsus , et alno 
Insiluit, penitusque Noto stridente propinquis 
Abripitur terris : jamque ardua crescere nubes 
Incipit, et Scyros longe decrescere ponto. 

Turre procul summa, lacrymis comitata sororum, 
Confessumque tenens, et habentem nomina Pyrrhum, 
Pendebat conjux, oculisque in carbasa fixis 
Ibat, et ipsa fretum et puppem jam sola videbat. 

Ille quoque obliquos dilecta ad moenia vultus 
Declinat, viduamque domum, gemitusque relictae 
Cogitat : occultus sub corde renascitur ardor, 

Datque locum virtus : sensit Laertius heros 
Mcerentem, et placidis aggressus flectere dictis : 

« Tene, inquit, magnae vastator debite Trojae, 

Quem Danaae classes, quem Divum oracula poscunt, 
Erectumque manet reserato limine bellum , 

Callida femineo genitrix velavit amictu? 

Commisitque ullis tam grandia furta latebris? 
Spcravitque fidem? nimis o suspensa, nimisque 
Mater! an haec virtus tacita torperet in umbra, 

Quae, vix audito litui clangore, refugit 
Et Thetin, et comites, et quos suppresserat igues? 

Nec nostrum est, quod in arma venis, sequerisque pro- 
cantes; 

Venisses ultro. » Quem talibus occupat heros 
jEacides : « Longum est resides exponere causas, 
Maternumque nefas : hoc excusabitur ense 
Scyros, et indecores, fatorum crimina, cultus. 

Tu potius, dum lene fretum , Zephyrisque feruntur 
Carbasa , quae Danais tanti primordia belli, 

Ede : libet justas hinc sumere protinus iras. » 

Hic Ithacus paullum repetito longius orsu : 

« Fertur in Hectorea, si talia credimus, ora 
Electus formae certamina solvere pastor 
Sollicitas tenuisse deas , nec torva Minervae 
Ora, nec aetherei sociam rectoris, amico 
Lumine, sed solam nimium vidisse Dionen. 

Atque adeo lis ista tuis exorta sub antris 
Concilio Superum , dum Pelea dulce maritat 
Pelion, et nostris jam tunc promitteris armis, 
ira quatit victas : petit exitialia judex 
Praemia : raptori faciles monstrantur Amyclae. 

Ille Phrygas lucos , matris penetralia caedit 
Turrigerae, vetitasque solo procumbere pinus 
Praecipitat, terrasque freto delatus Achaeas 
Hospitis Atridae , pudet heu , miseretque potentis 
Europae! spoliat thalamos, Helenaque superbus 
Navigat, et captos ad Pergama devehit Argos. 

Inde dato passim varias rumore per urbes, 

Undique inexciti sibi quisque et sponte coimus 

Ultores : quis enim genialia foedera rumpi 
Capta dolis, faciliquc trahi connubia raptu, 

Ceu pecus, armentumve, aut viles messis acervos 
Perferat? haec et non fortes jactura moveret. 

Non tulit insidias Divum imperiosus Agenor, 
Mugitusque sacros, et magno numine vectam 
Quaesiit Europen, aspernatusque Tonantem est 
Ut generum : raptam et Scythico de litore prolem 
Non tulit AEetes , ferroque et classe secutus 
Semideos reges, et itucam in sidera puppim. 

Nos Phryga semivirum portus et litora circum 
Argolica incesta volitantem puppe feremus? 

Usque adeo nusquam arma et equi, fretaque invia Graiis? 
Quid si nunc aliquis patriis rapturus ab oris 
Deidamian eat, viduaque a sede revellat 
Attonitam, et magni clamantem nomen Achillis? » 
Illius ad capulum rediit manus, et simul ingens 
Impulit ora rubor : tacuit contentus Ulixes. 

Excipit OEnides : « Quin, o dignissima coeli 
Progenies, ritusque tuos, elementaque prima: 

Indolis, et valida mox accedente juventa , 

Quae solitus laudum tibi semina pandere Chiron 
Virtutisque aditus, quas membra augere per artes, 

Quas animum, sociis, tnultumque faventibus ede : 

Sit pretium longas penitus quaesisse per undas 
Scyron, et his armis primum intendisse lacertos. » 
Quem pigeat sua facta loqui ? tamen ille modeste 
Inchoat, ambiguus paullum, propiorque coacto : 

« Dicor, et in teneris, et adhuc crescentibus annis, 
Thessalus ut rigido senior me monte recepit, 

Non ullas ex more dapes habuisse, nec almis 
Uberibus satiasse famem, sed spissa leonum 
Viscera, semianimesque libens traxisse medullas. 
Haec mihi prima Ceres, haec laeti munera Bacchi, 
Sic dabat ille pater : mox ire per avia secum 
I.ustra gradu majore trahens, visisque docebat 
Arridere feris, nec fracta ruentibus undis 
Saxa , nec ad vastae trepidare silentia silvae. 

Jam tunc hasta manu, jam tunc cervice pharetrae, 
Et ferri properatus amor, durataquc multo 
Sole geluque cutis ; tenero nec flexa cubili 
Membra, sed ingenti saxum commune magistro. 
Vix mihi bissenos annorum torserat orbes 
Vita rudis, volucres quum jam praevertere cervos, 
Et Lapithas cogebat equo , praemissaque cursu 
Tela sequi : saepe ipse gradu me praepete Chiron, 
Dum velox aetas, campis admissus agebat 
Omnibus, exhaustumque vago per gramina passu 
Laudabat gaudens , atque in sua colla levabat. 
Saepe etiam primo fluvii torpore jubebat 
Ire super, glaciemque levi uon frangere plauta. 
Hoc puerile decus : quid nunc tibi prcelia dicam 
Silvarum? et vacuos saevo jam murmure saltus? 
Nunquam ille imbelles Ossaea per avia lynces 
Sectari, aut timidos passus nfe cuspide damas 
Sternere, sed tristes turbare cubilibus ursas, 
Fulmineosque sues, et sicubi maxima tigris, 

Aut seducta jugis foetae spelunca leaenae. 

Ipse sedens vasto facta exspectabat ab antro, 

Si sparsus magno remearem sanguine : nec me 

Ante nisi inspectis admisit ad oscula telis. 

Jamque et ad ensiferos vicina pube tumultus 
Aptabar : nec me ulla feri Mavortis imago 
Praeteriit : didici, quo Paeones arma rotatu. 

Quo Macetae sua gesa citent, quo turbine caestum 
Sauromates, falcemque Getes, arcumque Gelouus 
Tenderet , et flexae Balearicus actor habenae 
Quo suspensa trahens libraret vulnera tortu, 
Inclusum quoties distringeret aera gyro. 

Vix memorem cunctos, etsi modo gessimus, actus. 
Nunc docet ingenti saltu me jungere fossas : 

Nnnc caput aerii scandentem prendere montis, 

Quo fugitur per plaua gradu : simulacraque pugnae, 
Excipere immissos curvato umbone molares, 
Ardentesque intrare casas, peditemque volantes 
Sistere quadrijugos. Memini, rapidissimus ibat 
Imbribus assiduis pastus , nivibusqoe solutis 
Sperchios, vulsasque trabes et saxa ferebat; 

Quum me ille immissum, qua saevior impetus undae, 
Stare jubet contra, tumidosque repellere fluctus, 
Quos vix ipse gradu toties obstante tulisset. 

Stabam equidem, nec me referebat concitus amnis, 

Et latae caligo viae : ferus ille minari 

Desuper incumbens, verbisque urgere pudorem. 

Nec nisi jussus abii : sic me sublimis agebat 
Gloria, nec duri tanto sub teste labores. 

Nam procul OEbalios in nubila condere discos 
Et liquidam nodare palen, et spargere castus, 
Ludus erat , requiesque milii : nec major in istis 
Sudor, Apollineo quam fda sonantia plectro 

Quum quaterem , priscosque virum mirarer honores. 
Quin etiam succos, atque auxiliantia morbis 
Gramina, quo nimius staret medicamine sanguis, 
Quid faciat somnos , quid hiantia vulnera claudat , 
Quae ferro cohibenda lues, quae cederet herbis. 
Edocuit, monitusque sacrae sub pectore fixit 
Justitiae, qua Peliacis dare jura verenda 
Gentibus, atque suos solitus pacare bimembres. 
Hactenus annorum, comites, elementa meorum 
Et memini, et meminisse juvat : scit cetera mater. » 

IN P. PAPINII STATII THEBAIDEM. 


IN LIBRUM IV. 

Adverser... Dirces (v. 8j. Optimus ille omnium et vetustissimus 
cod. Barthii, quem in hoc volumine significabimus litteris MJB, 
cura PR : Aortice. 

Innuptceque (v. 16). Aptiores profecto hic forent nupta;, et has 
praebent MB, Petrensis et Put. 

Manantesque oculos hinc oscula turbant(y. 27). Recte distinxit 
haec etiam Weberus , cum hac nota : «Oscula sunt valcdictiones : 
primum dolor valedictionis turbat oculos, ita ut lacrymis ma- 
nent ( manantes dictum per prolepsim), deinde etiam aspectus 
vastus maris ( caligo longinquitatem significat) : nesciunt enim, 
num abeuntes redituri sint. » 

Stant tamen (v. 3 i). Summa injuria liune versum ejicit Bar- 
thius; quo nihil vel aptius vel magis necessarium ad compara- 
tionem rei narratae accommodandam. Neque in ea initialium 
vocabulorum repetitione haec ipsa omissio in Reg. 1 facta aucto- 
ritatis aliquid habet. 

Anna manipli Pone ferunt (v. 4 i)- Marti, ad Sile, v, 2, i 54 , 
conj. : ministri. 

Lacedccmonium Thyre lectura cniorem (v. 48). In Lacedaemo- 
niorum et Argivorum de Thyreae urbis possessione certaminibus 
Othryades Spartanus, quum Argivi sibi viderentur vicisse , gravi 
vulnere ictus, • excepto, antequam animam exhalaret, sanguine 
trophaea jussit attolli, in quibus digito, sanguine oblito , *haec 
scripsit : Kari Apytiwv ZirapTac rpeieaiov. w Lact. , ubi graeca corru- 
ptissima. Cod. Paris. : hala. ap. trone. Pia Tap Bjo. N. Stobaeo : 
Aaxt£sii|AoWi xxt* Apyaicv Plutarcho : Au rpottate^ep». Deinde Thy- 

rea producta ultima legendum pro Thyre, ut recte observat We- 
berus. Sic Malea, aa 4 i Tegea , 287; Mulca , 45, al. 

Elissos (v. 5 a sqq.). Sicyoniae hic fluvius est (vid. Pausan. , 11, 
12, § a), non confundendus cum Helisso Arcadiae et Ilisso. In- 
terpretum in hac re errores multis refutavit Hemsterhusius atl 
Aristoph. Plui. Schol., 586 , p. i8a sq. Non longe, sed propius 
ad Asopum flumen, conditum erat Eumenidum templum cum 
dXait (v intaiSpoi, Pausah., 11, 11, § 4. Quo sqq. referuntur. Quae 
fortasse ex Antimacho hausta ; v. fragm. 1 7, ibique Schellenberg. 
— Versu 55 verba tuto Phlegethonte mire satis explicant editores 
parisiui. Nic. Heinsius ad Claudian., Rapt. Pros. , in , 386 , et 
Sil. Ital., xm, 574 e cod. antiquo, legit poto Phleg. : et sic PR. 
Sed MB : toto Phl. cum varia lectione « anhelantes totum Phle- 
gethonta , » quod prae ceteris omnibus se probabit. 

Indurata diu (v. 65 ). Verbum non addit, membro interposito 
prieclusum; sed inde subjicit vertere, conveniens fundis. Male 
Petrens. , et Handii cod., ad Sile. , p. 161, lnd. ferunt. 

Hiberna sub nocte (v. 85 ). MB exhibet « hiberna de nocte. • 

Cui lubricus alta (v. g 5 sqq.). Debet hanc comparationem Vir- 
gilio auctori, Ain., 11, 469 sqq., quem conferas. Alta humus est 
fossa, serpentis nidus. 

Qua; Jove provocat Iden Olenos (v. 104 sq.). « Arcadiae civitas, 
in qua Jovem Amalthea capra dicitur nutriisse, qu® in cultum 
Jovis Iden [etiam cod. Paris. : Ide n, unde vulg. non ortum] pro- 
vocat montem Cretae, in quo Jupitcr colitur; contendit autem 
ut Jovem suum alumnum vindicet. » Lact. — Cum qua urbe 
-/Etolicam Olenon Statius errore permutavit. 

Notisque decorum Vulneribus (v. ii 3 ). Melius a codd. Burth. : 
noctisque. 

Suta terunt (v. i3i). Cod. Taurin. tegunt, c. edd. quibusd., 
quod non mutat Rentl. ap. Kidd. ad Dawes., Misc., p. 22. Al. 
premunt, tenent. Sed terunt Statio dignissimum. 

Vulgus Innumerum bello (v. i 5 a sq.). «Quia tam fortes erant, 
ut multorum facta fortia sua virtute pensarent. » Lact. 

Triplici ramosa corona (v. 168). «Corona pro crista. Non 
recte glossa cod. Bartli. volutationem interpretatur.» Web. Post, 
v. 170, MB : pars arte, sive potius a pr. m. «torre repressa :» 
quod posterius genuinum videtur. 

Non matris opus (t. 175). Matres enim notum est texere soli- 
tas tunicam militarem liliorum. Vid. Brrrart. MB hic : « PMa- 
rotis opus, • c. gl. •> Martis aut Vulcani. • Unde Barth. tentat : 
Pyragmonis. 

Getico quos flebile vati Dorion (v. 181 sqq.). Thamyridi. Hau- 
sit haec ex Homero, lliad., 11, 101 sqq., q. v. 

Pariter ni providus heros Militet (v. 197). Si quid video, le- 
gendum est si pro ni, quod et exhibent 5 codd., in quibus PR. 
Aliter sententiam non extrico. 

Sat dubium coetu solante timorem Fallere (v. 202 sq.]. « Stat 
dubium.» Sensus : Sufficit ad solatium feminae tali tempore orna- 
tibus carere. Ordo talis : Stat mihi timorem dubium ccetu solante 
fallere, i. e. dissimulare. Lact. — Recte bic stat ; sed quid hoc 
* ccetu solante, » contrarium plane moribus heroicis? Nihil novi 
melius , quam ex conjectura scribere cum Bernartio : « calatho 
solante.» Vide interpp. ad 11, 4^9; et res nota. 

Prensasque jugo habenas (v. 219). Merito hoc damnat 

Markl.nr? Silv., 1,2, i 3 . Legendum cum MB : «pressasque jugo. » 

Plaudenti (v. aa 5 ). Cui saltationum certamina celebrabantur. 
V. sq. volucrurn parens est ircXuTpripuv Homeri ; vid. Lactast. 
Eurotas autem olivifer non celebratur alias, neque ad palaestra 
unctionem id referri sermonis leges patiuntur : quare praeferen- 
dum quod in bonis MSS. reperit et locis, x, 5 o.' ( , et Silv., 1,2, 
1 42 , satis defendit Gronovius : olorifer. Reg. 1 orifer. 

Duplexque inserto missile nodo (v. 235 ). Fortasse legend. cum 
MB : « duplicique insertum miss. n. » Post Leda-us est , in mo- 
lium Ledae filiorum. 

Neque enim heee juveni foret ire potestas (v. 249). Necessaria 
esse videtur lectio MB : hac pro hac, c. gl. : « ad tam incon- 
sultum iter.» Mater illa erat Atalanta Arcadica, versu a 58 , 
Dianae comes. Cf. Berkart. Cornu, arcu, ut v. 325 . 

Iberis (v. 266). Purpura subnigra ex Ponto s . ferrugine ibera , 
ut ait Virgil., sEn., ix, 582, ubi v. Serv. et interpp. 

Aspera plumis (v. 268). « Loricae squamis... unde Virgilius, 
\j£n., xi, 771] : 

.... Quem pellis ahenis 
In plumam squamis auro conserta tegebat. - 

Lact. 

Amores (v. 393). Scii. Jovis et Callistus. 

Aiphilios (v. 396). « .Jiphitios (cod. Paris. Epicios ) a civitate 
vel inontc ducis nomine nuncupatos. Hi quoque Arcadiae populi 
sunt. » Lact. Videntur esse AlyOr», ct legendum Asgptios : vid. 
quae ex Palmerio et al. Siebelis ad Pausan. , vm , 27, p. a85 
coli. c. 34 , ubi eaedem quae in Statii loco varietates lectionis. 

Casside crines Integit (v. 3oa). 1 Beh. , PR : cassida. Imaginem 
de tigride, v. 3i5, pluribus exsequitur cit. ab intt. Claudianus 
de Raptu Pros. , 111 , a63 sqq. 

Teneroque unde (v. 3 19). Duo optimi Gron. : «tenero unde,» 
sine que, quod nimium languet. Hic hiatus non rarus Virgilio. 

Vos autem hunc ire sinetis? (v. 339). Manus Statii servata in 
MB et duobus aliis : «Vos , en, hunc i. s. » 

Moenia lassa situ (v. 357). Audacter. Quare multi maluerunt 
lapsa , ut a Regg. et 1 Behot. Cf. interpp. ad 1 , 33 1 : lassum 
montem. Post, v. 363, MB : movetur (rabies); idem 379, tequor 
pro arquum. In seqq. Baccham vaticinantem sistit , gnecorum poe- 
tarum Cassandram imitatus. 

Verum spirantibus extis (v. 4to)- PR : salientibus. De quo v. 
plura ap. Burmann. ad Anthol. lat. , t. 1, p. ao3 sq. 

Tam penitus dune , quam (v. 41 3). Distinguendum cum Barthin : 
«tam, penitus dura q ,» et referendum ad limite elicitos. In his 
Weberus malit limine; sed alterum recte potest defendi. 

Lux altissirna (v. 43 1). Meridies. 

Acttvos imbres (v 453). I. c. mei atticum, hymettium. 

Angue ter excusso (v. 485). Optime MB : incusso , quod etiam 
Barthius prafert. Etiam praced. versu ex eodem et al. legendum : 
• e semine Cadmi,» quod hic proprium. Vid. multa ap. Burmann., 
Anthol. lat. , t. 1 , p. 1 65 sq. 

Testor, ait, divie (v. 5oi). Insignis hic varietas scriptura; 
codd. Barth. : divi ; alii c. vett. edd. divos; 1 Behot. in marg. : 
dirrv ; 1 Taur. : manes. Ad scq. v. Lactaut. : « Quae [sic cod. 
Par.] sinistra manu funduntur, laeva manus infuderut. Inferis si- 
nistra manu immolamus pocula. » 

Ora sequi aut cegras (v. 5 11). Duo Regii : atque cegr. , quod 
et in aliis codicibus exstare et restituendum esse arbitror. Deinde 
5i3 MB : Spernite, io, moneo, «quod minime librariorum 
est. » Barth. Idem v. 5i6 : nefandum est. Ibidem triplicis 

mundi summus est Demogorgon (Cf. Lactast.), de quo Lucan., 
VI , 744 sqq. : 

.... Paretis ? an ille . 

Compellandus erit, quo nunquam terra vocato , 

Non concussa tremit , qui Gorgona cernit apertam 
Verberibusque suis trepidam castigat Erinnyn , 

Indespecta tenet vobis qui Tartara; cujus 
Vos estis , Superi , Stygias , qui pejerat undas ? 

Dissilit umbra capax (v. 5ai). 'Egregie conjecit Marhlandus ad 
Silv., ii, 3, 45, et presert. in, i, no : tumbo capax,» quod 
plane hujus loci est. Confer modo Sehec. , OEdip. ,671 sqq. 

Major supereminet ordo (v. 5a<)). « Meliores codd. [etiam Bar- 
thii] : «|Major super imminet ordo, » non supereminet. Quasi di- 
ceret hoc quoque illic esse miraculi, ut semper plures numerandi 
restent ,‘ quam numerati sunt. » Gnoit. — Post, v. 535, angusta 
.Egaeonis umbra dicitur quia vinculis pressa. Cetera ap. Lactant, 
et intt. commenta sunt. Jortinus conj. : ambustam. 

Ne vulgato mihi (v.’ 537). Bene recepit tVebcrus e cod. Pe- 
trensi : Ne vulgata mihi, sc. recenseas. Post, v. 540 , codd. Bar- 
thii opacas pro opertas , probabiliter ; sine dubio autem repo- 
nendum v. 546 : qui vultus, pro quis, ex MB et aliis. Idem 
v. 56o , cupiunt pro cuperent. 

Oppositis Semelen a ventre lacertis (v. 564). « Quia quum proxi- 
mas vidisset fulminis flammas pia mater, non immemor pignoris, 
manus ventri, ne perimeretur, opposuit : quasi fulmen non sibi, 
sed filio formidaret. » Lact. 

Et Stygias , superosque lacus (v. 568). An hi sunt ulteriores? 
Sed PR : super ipse lac. , unde Lindenbrogius et Bartli. veram 
extricasse lectionem videntur : « Et Stygios super usque lacus. » — 
Qui sequitur jEolides est Athamas Learchum ferens; v. 111 , 
i85 sqq. 

Qucenam immeritum (v. 618 ). Melius MB : «qu x jam imm.» 

Tineet paler (v. 644). I. e. OEdip i imprecationes. 

Taga legione tenebant (v. 647 ). MB ; « V agar talione legebant. » 
Et idem v. 65i : rara movent, pro manent ; versuque 654 • viles- 
cere; et sq. pro Icaria Reg. 1 e gl. : uvifera. 

Et longe recalet furor (v. 671 ). Optime codd. aliquot Gron. ct 

Reg. i : Ex longo r.f., quod vel ob copul* languorem reci- 
piendum erat. 

Et errantes obducite pubere rivos (v. 687). Sine dubio verum 
quod praebet MB et alter unus : « arentes obd. » Paullo post Bac- 
chus Erigonen suam vocat, ut Icari comitis filiam. 

Comis exaruit humor 1 'v. 698). Ita pars codd. ; sed multo major 
et melior cum Lactantio , citra mutationis suspicionem : exhor- 
ruit, quod hic est crassescebat, ut jam horridae starent comae. 

Deceptum margine ripae (v. 70$). Recte MB : « in marg. » Non- 
nnlli ante Ceres pro seges. 

F.oce liquentia pabula brumce (v. 706). I. e. imbres .Ethiopia, 
quibus hic fluvius saturatur : hos igitur in se comprimit nec 
sinit exspatiari, nisi rogatus. Artificiosius Gronov. , Obss. iv, 
c. 5 . 

Ille alta (v. 714)- Hoc recte ad Charadrum referunt glossa- 
tores. 

Siccis illidunt ora lupatis, Ora, ctc. (v. 73o). a codd. Barthii : 
«.... Illidunt tona lupatis Ora, etc. «Ante, v. 734, sitis horrida 
Wakefield. ad Lucret. , m , 93o, mutat in arida. 

Qua: beta sub... aquas (v. 747 sq.). Piam si mortalis esset, si- 
tim sentiret, ut Argivi. Mire haec verba in MB punctis subnotata 
sunt, ut ejicienda, et desunt in PR. — Versu 789 Statianum est 
quod dat MB : « tu refugas vires , tu pectora, ctc. » Idem v. 765, 
ora viri pro orantis, quod non sine difficultate. 

Sub limite cancri (y. 776). MB : fulmine , veri similiter. 

Locat ponitque negantem Flor. (v. 780). Recte offendit Gro- 
nov. in repetitione locat ponitque , et ex optimorum codd. ve- 
stigiis concinne reponit : «ponique negantis Floribus.... Solatur 
lacrymas. » Jam ap. Lact. duplex lectio , de qua vid. Barth. 

Miratur nemorum strepitus (v. 791). Barth. conj. volucrum 5. 
avium. Post improbus gloss. expl. : ludibundus, delicians. 

Aquis egestus ab imo (v. 818}. Legendum cum Reg. 1 : imis , 
i. e. fundo suo. 

Et captam (v. 8 a 3 ). Probabiliter Marti, ad Silv., 1, a, i 58 : 
•> aut captam. » 

Dum magis (v. 837). Bis monuit ad Silvas Marti. , scriben- 
dum esse « clara m. , » corruptum ex longobardica scriptura. Et hoc 
sententiarum series postulare videtur. Sed v. 839 difficultas est 
in verbis : Hcec satvissc tenus , etc. : qua dubius hserco scriben- 

dane sint : Hac cessasse tenus , etc., tuorum autem populorum, 
ut per ipsum ab interitu servatorum; an in coepta, expeditio- 
nem thebanam. 


IN LIBRUM V. 

Qualia trans pontum (v. 1 1 sqq.). « Sic Argivi post sitim laeti 
erant et alacres, ut redeuntes grues ex jEgypto in Thraciam, 
quando fugiunt Notum, qui in -Egypto calorem acris tempore 
auget aestatis. » Lact. e cod. Paris, emend. Serenis subst. est. Pro 
fugaci codd. aliquot : sagaci. 

Quotcumque es (v. ao). MB : quicumque. Idem scq. v. vitam, 
pro fatum , cum Lactantio. 

Illa ego sum (v. 34). Repone ex MSS. Lindenbr. et a Regg. : 
illa ego icam. 

Florebat dives alumnis (v. 54). MB : * divis florebat alumnis, • 
Vulcano et Cabiris; sed alterum melius. 

Ingenti percussit litora ponto (v. 89). In "MB : a preeeessit 1. p. : » 
quod puto verum esse , ut exundationem designet. » Baeth. 

Aciernque effusa trementi Sanguine (v. g5). Recte MB : offusa. 
Idem ante arecta, i. e. arrecta. Seq. versu omnes Barthii et 
Reg. 1 pro desertam legunt dejectam , perculsam : quod non est 
cur repudies. 

Et medio sic ausa profari est (v. io3). Postremum est omittunt 
plurimi codices. Unus : « e medio. » 

Quod conjuge (v. 11 3). Meliores MSS. omnes : a cui conj. , » 
quod magis rhetoricum. Gronov. praetulit quee , ex perpaucis. 

Justos cujus pulsantia menses Fota tument ? (v. n5). «Meta- 
phora ab inclusis, qui pulsant, ut aperiatur; et hic partus in- 
clusus est; non vota tument, sed crescentibus mensibus tumet 
uterus, propter quem , partu ut detumescat , vota suscipiuntur, v 
Lact. emend. Post Graja; virgines sunt Danaides ; Rhodopeia 
uxor, Procne, a monte Thraciae. 

Sudor (v. 124 ). «Sudorem dixit filiorum multiplicem partum... 
sive liberos, quos parturiendo et educando sudavit. « Lact. 

Somnosque super (v. i36). Veriori et cfficaciori specie quam 
somni solent ostendere. Web. — V. seq. MB et al. Barth. adver- 
sis, cum Lactantio. 1 

Tempus agit res (v. 1 4o). Nic. Heins. conj. : agi. V. intt. ad 
II. 20 

Virgil. , JEn., v, 618. Post, v. i45, lunatum agmen, est pelta- 
tum, quod scuta Amazonum , quas peltas appellant, in modum 
lunae formata sint, ut Virgil. \AZn. , i , 490] : 

Ducit Amazonidum lunatis agmina peltis 

Penthesilea furens. » 

l.aCT. Sic edd.; at cod. Paris, hunc locum Virgilii habet : 

Feminea exulMnt lunatis agmina pellis. 

jEneid. , xi , 663. 

Tunc viridis (v. i5i). Recte offenditur in v. tunc. MB : « ir- 
ruitur lucus : late j.... Propter op. , etc. , » vere a principio ; sed 
vide ne in seqq. corruptum aliquid lateat. Idem cod. , v. 1 58 , 
ignes pro iras. 

Crescentia vina (v. aio). «Dum enim incipit fieri coctio, va- 
pores vini emitti incipiunt etiam, unde crescentia dixit vina.» 
Bxrtb. Ante, v. 197, scribendum erat Leti, majore littera. 

Quod te... quod te. (v. aao). Multi codd., in quibus MB : 
quid. ...quid. Quod merito alteri postposuit Gronov., sed post 
recordor minus plene distinguendum erat. 

Cruenta; Vulnere Mirmydonis (v. a»4). Immo Myrmidonis. Sed 
non imputandus Statio genitivus talis. Vid. Schneideri Gramm. 
lat., vol. 11, p. 197, not. de boc loco. Recte Web erus probavit 
lectionem Reg. 1 : myrmidones , quse in MB exstitisse videtur, 
unde Barthius enotavit Mirmyones. Nimirum Statius ut hanc 
historiam ad singula deduceret, usus esse videtur simili Danaidum 
fabula, non ex Apollodori narratione, 11, 1 , § 5, sed ex Hygini 
fab. clxx , ubi una earum Myrmidone. Cf. Wclckeri corament. 
ueber den geschichtl. Grund der Sage vom lemnischen Maenner- 
mord, in libro Die Jeschylische Trilogie, p. 585 sqq. 

Eliamnum in murmure truncos (v- 387). MB : etiam nunc m. 
et alius trunco, quod sane cum Webero videtur praeferendum 
et praepositio delenda. Post, egentem sanguinis , ut senem. 

Etsi lata recessit (v. a4 2 )- MB : « licet alta r. » 

Non seevius (v. a6i). Morkl. ad Sile., 11, 6, 81 : N. secius. 

Visus arcentibus umbris (v. a85). « Visus aliorum ; umbris im- 
pedientibus, ne nos conspiceremur.» Gaon. 

Ipsa gradu nitens , sedet anxia retro Pectora (v. 198). Integra 

haec esse ridentur. Sed Bartliius praefert conjecturam Behotii : 
« gr. nitente, sed anxia,» nt Reg. i, qni et habet, quod MS. 
Beh. omittit. In MB pro sed et varia lect. Stant videbatur cerni. 
Idem, v. 3a5, Exanime imperium pro exsangue. 

Armenta queruntur (v. 334). Cod. Musaei Brit. , saec. xu, ap. 
Waiefield. ad Lucret. , n, 36o : «a. requirunt. » 

Subit hospita ponti (v. 336). « Omnes meliores libri habent 
ostia ponti, quod mihi placet. » Barth. — Sane hoc facilius. Sed 
jam Lactantius legerat « Hospita : quasi prima. » In v. 339 MB : 
descendere montem. 

Oraque primum Cyaneis arctata vadis (v. 346 sq.). Per Sym- 
plegades. Sed primum nimis pedestre ; quare audiendus Mark- 
landus, ad Silv. v, 3, i38, reponens oraque ponti, ut ostia 
ponti, vi, 3a8. Verum in seqq. : «Nos Thracia visu Bella ratas,» 
quod MSS. Heinsii ad Ovid. Met., xii, a5 praebent, vela rata- , 
rejiciendum. 

Jamque aderant terree (v. 36i). Codd. magno numero, in qui- 
bus Barthiani et PR , sine dubio verum exhibent : aberant ter- 
ris. Idem ex scholiasta restituit Wakefield. ad Lucret., iv, 4n- 

Arbor (v. 374). Est malus navis. Post, v. 377, optimi libri 
Gron. et Reg. 1 : «Austros. » 

Illi quippe simul (v. 38 1). In hoc versu lectorum quisque of- 
fendet, qnod narrationis tenorem nimis debili additamento inter- 
rumpit. Ac vere deest in egregio illo MB. 

Et multa 'crinitum missile flamma (v. 387). Optime MB : « Et 
mixta cr. , etc. » Inde de v. 389 : « abjunctis regemunt tabulata 
cavernis, » recto judicio Barthius : «In MB : stabula alta et alio 
stabulata. Omnino autem stabula alta Papinianum est. Tabu- 
lata enim minus dicunt quam pro re praesenti, et jam dixit, quod 
tabulatis conveniebat. Stabulum est omne domicilium. » 

Iphiton : attonito manif. (v. 400). Probabiliter Gronovius : 
« Iphiton attonita ; manifest. , etc. » 

Jam fronte sereni (v. 4*4)- Melius MB : serena. Seq. versu 
Bcntleius ad Hcyat. , Art.poet., 197 : «Postquam tumor iraque 
cessit. » 

Chlamys ardet et illi (v. 438). « Splendet. Virg., Mn., iv, a6i : 


. . . . Tyrioque ardebat murice l.Tna. 

iVcc superum sine mente (v. 45a). Injuria displicuit liic v. 
Guyeto : etsi deest in MB et Lugdunensi aliquo ap. Barth. , neces- 
sarius est tamen, si quis alius. 

Assueti tendit retinacula saxi (v. 470}. Prima vox pro glossa 
erat in MB et al. Barth., qui in textu cum PR : « adversi tendit,» 
quod verum. Post, v. 47» : 0 utinarn jam tum est pro jam olim. 
MB : utinarn primum , ex glossa. 

Certe stat fama (v. 474)- Scii- sed ego reducem frustra ex- 
spectavi. 

Tacentem (v. 497)- Est, opinor, non querentem , non ejulantem. 
Initio versus MB : sed me. 

Prensa manus /iceret in herba (v. 5o4). « Aiixtucmc expressit 
aetatem : nam in actus ludicros quum somno requiescit infantia , 
quicquid tenuerit , non relinquit. Lact. 

Occidis (v. 538). MB et alius : occidit, fort. vere. 

Exhauserat ictum (v. 563). Id est inanem reddiderat. 

Sive deis , utinamque deis concessa voluptas (v. 568). Satis hoc , 
sed nimium quod praebet MB, a Barthio sic distinctus : * Sive 
deus, utinamque! deis nocuisse voluptas. » Vulg. etiam habuit 
Lact. 

Fracta gemuistis arundine, Fauni (v. 58a). «Canna et ferula 
coronantur Fauni : h.-eo ornamenta sua hos comminuisse mortuo 
serpente commemorat, more lugentum. » Lact. 

Ni minor ira deo (v. 585). « Quia justius, quum plus peccaverit , 
punietur. » Lact. em. e cod. Paris. 

Stat super impendens (v. 60»). Reg. t : « Jam stupet imp. » 

Quos arguo divos ? (v. 6aa). MB : « sed enim arguo d. ?» Illud 
tamen verum esse videtur. 

Persei vertice montis (v. 640). V. ad 111, 641. In seq. v. ali- 
quot Barth. et al. cum Reg. 1 et edd. antt. : averso... Tonanti , 
quod de manu Statii esse puto. 

Letumque inferre parabat (v. 659). Magis Statianum quod est 
in MB : l. immane parabat. Paullo post, v. 66a, prasfert Bar- 
thius ejusd. cod. lcct. : objecta protentat pectora parma, quia 
Tydeus consideratior inducitur Capaneo. 

Perstringunt lumine (v. 666). Sed codd. Lindenbr. : preestr. 

Socia:... vittee (v. 668). I. c. sociorum regnorum, quia regum 
quoque vitta. Vide Bernartii ad h. 1. excursum de vittis , p. 247- 
2 5o ed. Crucei, quem ita repetiit in sua cd. Lemaerius, ut omit- 

teret ea omnia qux ad illustrandum nostrum locum possent 
facere. 

Gentibus.... tuis (v. 676 sq.). Qui tccuin in eadem terra, Pelo- 
ponneso, habitant, popularibus. IVakefield. ad Lucret. , 111, 597, 
bene retinet lectionem, qu* non paucorum codd. esse videtur : 
inter trepida agmina. 

Equidem non vos (v. G81 sq.). Extorqueri ex his non potest illa 
sententia quam invenit Webcrus : equidem rebar non vos huc 
advenisse, quos potius ad moenia Thebarum constitisse putabam, 
sed hostiles catervas. Satisfaciet , opinor, pars conjccturse Bar- 
thianse, at restitutum pro et : equidem non rebar vos contra The- 
banos (ire), at (rebar) infesto agmine huc advenisse. 

Fama recens (v. 692). MB : repens, melius; i. e. solito et ex- 
spectatione velocior. Eadem varietas Achill. , 1 , 3 1 o. In seq. alis 
Burmannus offendit et corr. : geminosque suis (alis) compl. t. Cf. 
Schrader. ad Musteum, 33 o. 

Munere tanto (v. 727). MB : « numine tanto , » quod.fort. verum 
Reposuit idem Wakef. ad Eur. , Ale., 956. 

Placidasque accessit ad aures (v. 7 3 a). Lege ex MB et Pe- 
trensi : P. accessus ad a. , observante Marklando ad Sile, v, 2 , 19. 

IN LIBRUM VI. 


Aut tenues (v. 53 ). MB et ceteri omnes Bartliii : «ut tenues,» 
quod non est cur repudietur. 

Irradiant : medio Linus (v. 64). MB et Lact. : « irradiat medio. » 
« Hanc historiam in primo libro [v. 571 sqq.] Adrasto narrante 
cognovimus, Linum filium Apollinis et Psamathes, Crotopi filiae 
expositum a matre, a canibus fuisse discerptum. Haec ergo fa- 
bula quum arte esset intertexta, odiosa erat matri, quia misera- 
tionem parvuli commovebat : pari enim modo etiam Archemori 
inors videbatur illata. » Lact. 

Spes avida: , quas non in nomen credula vestes Urgebat studio ? 
(v. 79). Glossator Gronovii et Bai thius ad matrem retulerunt , 
hic scribens ex MB : quas non vestes male (MB : ~m) credula ma- 
ter. Et matrum erat texere filiis vestes; patris autem mentio 
versu 82 iteratur. Quare tam confidenter damnari non debebat 
mater hic interjecta. Voces in nomen si retines , non dicenda- sunt 


ADNOTATIONES 


3 io 

regi verbo credula , sed ad totam sententiam referendae , ita ex- 
plicatam a Gronovio : « Eo respiciunt, quod pater vocabulum 
filii non ab incipiendis belli thebani malis, sed a superandis 
fetis , quibus quasi dominaretur (dpxri et uiacc), dictum sibi finxit 
et persuasit. » Ac sufficere credo in his verbis simplex credula pro 
mater, quia muliebre opus narratur : neque urgendum sceptrum 
minus in fine sententiae. Haec si displicent, adest lenis emendatio 
Gronovii, aWebero recepta : spes avidi (patris), quas, etc. Sed 
offendit pater vestes urgens. 

Montis onus (v. 86). Weberus conj. opus, ex Virg. , sine causa, 
immo pejus. 

Peregit (v 109). Multi codd. : peredit. Sed amat illud verbum 
Statius. 

Quo bella geruntur (v. 117). Put. et a alii : gerebant, quod 
melius. Et hoc legisse Lactantium, ex interpretatione apparet. 
Ante, v. 11 4 , a optt. Barthii • siccum. 

Cornu grave mugit (v. 1 ao). MB : « grave cornu mugit, . unde 
Wakefield. ad Lucret. , iv, 547 '■ * g r - c. immugit ad. » 

Sustentant livida (v. 1 33 sq.). 1 Non jam posse Hypsipylen tam 
atrociter in planctus furere dicit , inventis nempe filiis , quam fe- 
cerat ante. Gaudia enim mentem, brachia attinebant filii. » 

. Barth. 

dt tua (v. i 44 sq.). «Vox plangitur 4 *o xmvou utrique parti 
sententiae applicanda est. » Marsi., ad Silv. 11, 3 , 75. Seq. v. 
bene MB et a alii : «Primitias ego, heu! lacr. », pro egomet. 

Hcec illa... heee pietate (v. i 5 a sq.) Gronovius conj. : hac i... 
hae p., vi majore. 

Vulnere justo (v. 175). MB : funere, quod verum Barthio. 

Obmutuit (v. i 85 ). Codd. longe plurimi, etiam MB : immutuit. 
Ante idem et 2 al. Barthii : excidit. 

Oppositas (v. 192). Multi codd. cum MB recte : appositas, sc. 
in stabulo, ut addit Gloss. Sic etiam judicavit Wakcf. ad Lu- 
cret. , 1 1 , 36 1 , praeterea versu praeccd. nunc arbusta reponens. 

Cultusque Tonantis (v. 193). « Infulas dicit quibus ornatus in- 
cesserat, quia erat sacerdos. » Lact. — MB : e. sonantes , ex v. 77. 

Ignis Exclamat (v. aoa sq.). « Fallitur Lactantius, qui interpre- 
tatur cum crepitu sonat. Est : Ignis incipiens renovat complora- 
tionem, et facit ut conclament dolentes. Sic qui jubent rem, ct 
causam aut quamcumque occasionem dant ejus, facere eam di- 

cuntur. » Gxoir. — Post v. 104 MB : extentis eminus a. Et v. 
106 aliquot codd : opulentior ille, probante Wakef. ad Eurip. , 
Me., 6 %i. 

Croco strident ardentia mella (v. aio). Legit ax opt. Bartbius : 
adstridunt humantia m. , e quibus prius certe necessarium esse 
ridetur. 

Multa gemunt... indulgeat armis (v. »» 7 -a 33 ). Septem hi ver- 
sus plane alieni sunt ab hoc loco : neque reperiuntur in ullo 
codice ex numerosis illis, quos Behotius, Lindenbrog. , Barthius 
versarunt, neque in a Regg. Nec Lactantius quicquam ad cos com- 
mentatus est. Quare eliminandi, ut Weberus fecit. 

Cunctis arvis et moenibus (v. a 5 o). MB : « cuncti ex arvis. » De 
seqq. recte Weberus : « In descriptione ludorum Statium ago- 
nera aliquem sui sevi cum adulatione Domitiani respexisse plu- 
ribus locis lectori attento etiam tacente me apparebit. > 

Gramineae frondes (v. a 5 g). Quid sunt gramineae frondes ? 
Sequor emendationem prsestantiss. cod. : graminaque etfr., c. 
gl. : « Frondes , tenuiora arbusta, frutices et aliae humiles arbu- 
scula;. » Babth. 

Conferti (v. a6i). MB : consertim ; Lact. : conserti. V. Barth. 
Et tertio abhinc nonnulli Barth. : cultusque pro vult. 

Pectoris attritu (v. 171). Melius MB : P. astrictu. 

Dic, inclyte Phoebe, regentum Nomina (v. 196). Scribendum 
erat c. Barth. ex melioribus suis et Reg. 1 : Dic inclyta, Phoebe, 
reg. N. 

Formidine cauta (v. 3 » 4 ). Multi MSS. : F. cautus. Ceterum 
fragmentum ex Lucani Iliacis , quod a Lact. ad h. 1 . affertur, in 
quarto versu mancum, integrum exhibetur in cod. Paris. : n Terra 
dedit coelo lucem naturaque versa,» plane ut conjecerat Linden- 
brog., p. 718 ed. Cruc. 

Credo, adeo sexum indignantur (v. 334 ). * Meliores libri credo 
equidem , s. i. disertim scribunt » Barth. 

Dumque chelyn lauro (v. 366 sq.). « Citharoedorum disciplinam 
expressit : quibus mos finito carmine coronam detractam capiti 
citharae subligare. » Lact. 

Fidissima Phoebo Nomina (v. 37»). Boni codd. multi : P/nrbi. 

Fila colo (v. 38 o). Scribendum colu ex optt. codd. , diserte 
memorante Prisciano, vi , p. »78 ed. Krehl. 

Ipse olim in terris (v. 387). Manus Statii in MB : in terras, 
c. gl. : « Devenerat jampridem ipse in terras. » 

Igni (v. 407). Fulmini. Quod exprimunt 3 codd. lectione : 
0 minor est Jovis imp. igni. » Unde Wakefield. effecit ad Lu- 
cret. 1, ioo 3 : A. hibernis minor impetus et Jovis i. 

Oleniis manant tot cornibus imbres (v. 4 x 3 ). « Olenium Ar- 
cadiae [immo Olenus Achajae] oppidum : unde Oleniam capram 
fuisse volunt, Jovis nutricem. Haec cum filiis suis inter sidera 
recepta est : cujus sidus imbriferum dicitur.... Dicit igitur verbe- 
rum crebritatem assiduos imbres posse superare. » I.act, 

Verbera pallidus addit (v. 45 o). PR : « audet , » quod verum 
videtur. Praecedentibus vv. plausus intelliguntur, quos edunt 
spectatores surgentes. 

Multaque (v. 45 g). “Non sine ratione versum hunc omittunt 
membranae illae laudatissimae. » Barth. — In Lact. legitur. 

jEchion (v. 465 ). Legendum cum Barthio JEthion, ut ex me- 
lioribus codd. certe alter Behotii. Verba Lactantii in cod. Pa- 
ris. ita scribuntur : Jucunde graeco nomini expositionem adje- 
cit, quia vLthion dicitur de colore [vulg. calore : cf. H. Steph. 
Thes. L. Gr., 1, p. 960 Paris.] : unde et Jophion [vulgo Hype- 
rion; Barth. : Virgilii Mthon\, quamvis alii patermemei [vulgo 
potermenii. Lege patronymice] accipiant : utrumque tamen recte. » 
AiStuv, ut non raro ficta a poetis nomina propria, ad patrony- 
micorum formationem factum esse videtur ab alOoc, ro. Idem no- 
men hominum infra vn, 757 (cf. x, 734), ct ap. Ovid. , Me- 
tam. , v, 1 46. 

Venit in spatia (v. 49 3 ). MB : volat in sp. 

Seu finxit in astu Temporis (v. 496)- MB : «seu finxerat cestu 
temp. ,» urgente tempore, bene opinor. AI. conj. : actu. 

Seu monstri victor, seu Marte (v. 534 ). Codd. aliquot, in quib. 
duo meliorum : monstris. 

In latus ire manus (v. 544 )- Lege cum MarkI. ad Silv. , 1 , 
2, 81 : manu. 

. Mcenalice Atalantes (v. 563 sqq.). Permutat , ut multi poetae 
et scriptores , Arcadicam Atalantam , matrem Parthenopaei ex 
Meleagro, cum Schoeneide, Hippomenis uxore. 

Aperta I.yccei (v. 567). Meliores Barth. : operta , et in seq. v 
« unus reprendere pro depr. » 

Insignesquc humeri (v. 571). Copulam omittunt 1 Behot. et 4 
codd. ap. Dorvill. ad Charit. p. 16 1 (297)1 quod hic probat. 

Explorant acuuntque (v. 588 ). Codd. aliquot, in quibus 2 
Regg. , bene : exstimulant; 2 Behott. : instimulant. 

Brevemque fugam nec opino fine reponunt v. 5g2). I. c. omit- 
tunt , gl. « Nec opino fine. Quia incerta meta est, imo nulla , quum 
crebro saltu excurritur. Incertus enim modus currendi est , quum 
unusquisque saltus habita (an a linea ? Deest enim voluntate in 
Par. cod.] praeludunt, id est currebant cito redeuntes, quod so- 
lent cursu se praeparantes efficere, ut ipse de equis superius 
[v. 400] ait : Pereunt vestigia mille Ante fugam. » Lact. — Seq. 
v. multi codd. : Ut ruit. 

Dictoque manent (v. 63 1). V. Gbokov. AI. favent Tei parent. 

Gaudet contenta {t 645 ). Verum est quod praebent MB et 2 
alii codd. Barth. : « vadit cont. » Alterum ex interpr. ortum. 

Ab alto (v. 683 ). MB : ab astris, probante Barthio. 

Majorque manus speratur in (equo (t. 690). <■ Id est majore 
virtute opus esse in longitudinem quam in altitudinem jaculaturo. » 
I.act. — Post, v. 699, MB : «rogando.» 

Virides humeros (v. 714). «Latera montium.» Gloss. L't Pli- 
nius, H. N., 11, 44, ap. Barth. : « Montium... confracta in hu- 
meros juga. » 

Sic et Alcidce... jungere coelo (v. 719-721). Non esse hujus loci 
apparet illos tres versus, quos primus inseruit Gronovius, haec 
observans : «Inveni hos tres versus in membranaceo codice, qui 
olim Bil. Pircheimeri , nunc Arondeliae comitis est ; eos nec nimis 
affirmabo Statii esse , quia in uno solo codice, reperi , nec exclu- 
dere omnino possum, quia ab ingenio ejus alieni non sunt. » 

Immanis cerni, immanisque teneri (v. 73 1). « Legendum ex 
MS. (adde Petrens., 2 Behott., Reg. a] et ed. vetustiss. : tueri. 
Terribilis, inquit, visu aliis videbatur, et revera erat. » Gnonov., 
Diatr., p. g 3 . Assentitur Markl. ad Silv. , 11, 168. Alii codd., 
in quibus PR : « timeri » , quod , judice me , nimio praestat. 

Nec mea crudelis civili sanguine virtus (v. 737). Debebat esse 
non mea. Sed tu lege ex MB : « Ne mea crudescat civ. » — Versu 
seq. nonnulli « animis. » Cf. Web. 

Et brachia finxit Materiam (suadebat amor ) (v. 743). Sic haer 
durissime distinxerat Gronov. Recte explicat Barthius : ludendi 

cum puero causa erat amor ; legendumque praecipit ex opt. suo : 
« .... finxit ( Materiam tubdebat amor.) » 

Poscitque alium (v. 748). Poete sententiam attigisse videtur 
glossator Barth. explicans : « vel duos, > nempe alium insuper. — 
Seq. v. MB : «languida corda tument; » alterum tamen recte de- 
fendi potest. 

Timeat (v. 789). Codd. aliquot : timeant, de quo cf. Bxa- 
>MT. 

Hebetantque terendo (v. 764). « Atterendo caestum alterum al- 
teri, ne exstantes clavi aut nodi aut squamae, vel quaecumque 
tandem istius modi res, usum brachiorum collisione aliqua impe- 
dirent. » Gloss. 

Intratque (v. 776). Codd. aliquot boni : instatque. Et seq. v. 
Reg. 1 : «Praeceps cumulos agit unda min. » 

Ecce diuque minatur (v. 779 ). MB : « E. et utrumque min. » 

In vellere (v. 786). «Quia laneos pentadactylos [i. e. chirothe- 
cas] habent sub caestibus , qui eminent supra brachia. » Lact. 

Horrendum stridens (v. 790). « Scribendum cura opt. aliisque 
membranis : « H. instridens. » Barth. 

Misceat ora cerebro (v. 8 1 1). « Omnes meliores libri f etiam a 
Regg.] consensu habent ossa. Quam lectionem pridem docti ho- 
mines recipere debebant. » Babth. 

Alpini veluti regina cupressus Verticis (v. 854 )- «Alpibus un- 
dique perreptatis nusquam se iis locis innatam cupressum inve- 
nisse testatur Julius Scaliger in Poetica , p. 84a. Quid igitur? 
Unius litterae mutatio 1 tanto censore magnum vatem absolvet. 
Scripsit utique Papinius : « Albini... verticis. » Cupressus nullibi 
crebrior quam in insulae Cretae Idaeis montibus, quos Albos voca- 
bant. Lege Plin., H. N . , xvi, 33 . » Barth. Verum quis Albis, 
Aiuxot;, montibus tribuat Albinum verticem ? Ad radices certe Al- 
pium habes cupressus. Paullo post, v. 856 , poeticum magis est 
quod in MB legitur : « terramque propinquat. » 

Digitorum vincula frangunt (v. 863 }. Ingeniose Gronov. : fal- 
lunt. 

Fulminei sic dente sues (v. 868). Barth. e vestigiis MB : « F. sic 
dentis apri . » 

Irulignantem animum (v. 885 ). Multi codd. cum Regg. : animam. 
Mox v. 888 scribe Circuit. 

Retinebant omina (v. g» 3 ) MB : renuebant. 

Vires auxit Fort, nocendi (v. 937). MB : duxit, c. gl. hausit, 
quod ipsum in textu exhibet PR. 

Monstratumque nefas : uni (v. 945). Distinguendus hic v. erat 
cum MarLlando ad Silv., 11, 6, 3 : «monstratumque (nefas!) 
uni remeabile bellum. » 

IN LIBRUM VII. 


Orbe recusso (v. 20}. Codd. mediocres : retuso. 

Crepat aures grandine multa Palla (v. 38 ). Mirus in hoc vitio 
recentiornm edd. consensus unanimis , quod etiam W eberus sine 
nota dimisit. Lege aurea, ut antiquiores omnes. 

Diraque adspergine latos Mutat agros (v. 70 sq.). MB : latos. 
Fort, a lectore, ob voc. mutat. Lact. : « Mutat agros. Sanguine 
inficit, maculat, variat sive distinguit. » 

Ut si quando ruit (v. 86). Melius MB : redit. Ante, v. 84, 
maluit Peyraredus : « ir<e Jam levior. * 

Nondum arma carinis Omnia (v. 88). PR et Reg. 2 : quiescunt, 
pro carinis , ex interpr. 

Umbra (v. 97). Melicertae. Male quidam ap. Lact. : unda. 

Animumque avertere velis (v. no). PR : « animoque avertere 
vires , » perperam. 

An dubitent (v. ia6)?«Cur non audeant nos aggredi , adeo 
diu hic desidentes? » Gi.oss. — Sequentia autem ironice ca- 
pienda. 

Clypcum ter pectore plausit (v. i 34 )- MB : « Clypeo ter pe- 
ctora pl. » 2 alii Barth. : plangit. 

Exscindisnc (v. i 55 ). Cod. Gron. : Exscindensne, i. e. exscin- 
desne. 

Olim invitum jaculatus nubibus ignem (v. i 58 ). Non dubito 
veram pronuntiare lectionem quae est in MB : « 01 . invitum jacu- 
latum e nubibus ignem Credimus. » 

Ruimus (v. 177). MB : ruimur, probante Barth. 

Fugiam captivus (v. 181). MB : capiendus. Et v. 187 idem se- 
cura pro secreta, e gl., opinor. 

Tot mutare animas (v. 206). In alia corpora mittere ex alii», 
ut recte Barth. 

Te quoque (v. 2 1 o). Post hsec aposiopesis. 

Suspectior celas (v. aao). « Dicit dc Epigonorum aetate, sobolis 
horum argivorum ducum , qui sequenti aetate Thebas everterunt 
et incolas habitatione illa ejecerunt. » Gloss. Recte : v. Barth. 

Nondum hostis circa (v. Aliquot codd. : contra. 

Stevaque difficiles excludere vulnera (v. 170). «Contra magnum 
impetum inutiliores causa brevitatis.» Gloss. et Lact. Vide Lt- 
psiiiM, de Milit. rom. , p. 384 - 

Hecata- a .. . Gargaphye (v. 373 sq.). « Fons Dianae aut Hecatae 
consecratus. » Lact. a Barth. correctus. Quare etiam Nympha 
Dianae comes. — In seq. v. exprimit Homeri ireiii«» 0 ' AJustprov , sed 
mire PR : nivea... herba pro nimia , ut ad certam aliquam herbam 
referatur. 

Arborei... sinus (y. 377). « Sinuosi cortices igni obturati. » 

Gloss. 

Felix Olmic (y. a 84 ). Fluvius Musis sacer, ut Permessus. No- 
men restituit Barthius , quum in codd. plurimis sit Hormius , in aliis 
similes corruptiones. Verum servavit etiam cod. Paris. Lactantii , 
Olmiurn , quum in impressis sit Hormium. 

Interfata docenti (y. 190). « Claris litteris MB et a alii refe- 
runt loquentem , quod omnino Papinianum est. » Barth. Reg. 1 et 
a al. : « loquenti. » 

Lapithonia nympha Directis (v . ag8). , MB et a Regg. : La- 
pithaona , quod pro patris Alatrei [ita enim scribendum, non 
Alathrei] nomine habuit Gronovius. Hoc si verum est, contra- 
dixit sibi Statius, qui xi, v. 3 a coli. 35 , eumdem Eurymedonta 
vocat. Videtur igitur una nympharum Dirces fontis appellata 
fuisse Lapithonia. 

Juvat et ventura senectus (v. 3 o 4 ). « Uno tempore senescentium 
patris et filii.» Lact. Recte. Juvat est pro juvabit, et pro etiam. 
Hic filius patrem alio modo juvabit ac filii vulgo suos patres : 
vel senex eum amplexabitur ut aequsevum amicum. Qua explica- 
tione eluduntur, opinor, conjecturae Barthii. 

Pectoraque (v. 3 14). Melius multi codd. : « corpora<\ ue. » 

Abruptis ... Pontibus (v. 3 i 5 sq.). a codd. Lind. : fontibus , 
quod v. exit suadere videtur, et sinceram esse lectionem judicat 
Wahef. ad Soph. Trach., 85 a, cferens ruptos fontes ap. Virg. , 
Georg., 111, 4a8, Scncc. , Here. OEt . , 5 gi. Repetit haec ad Lu- 
cret. , i , x86, ubi abreptis malit. 

Mide (v. 33 1 ). Longa hic penultima, quum apud Graecos brevis 

ubique habeatur; nec forma justa. Codd. aliquot : Midee , quo 
et aliorum corruptiones ducunt. Scribendum Midea. V. ad it, 48. 

Qua noster abit (y. 334 ). «Qua ex Bceoti» parte recedit. » 

Gloss. 

Pisces (y. 337). Docte GronoY. Obss., p. i 4 a conj. pristes ex 
Virg. , Mneid. , x, aio sq. 

Coryciumque nemus (v. 348). « Quidam Ogygium legunt. » 
T-act. Male. 

Immixtas... lauros (y. 35 i). MB : intextas. — Seq. y. Perrare - 
dus correxit : « vel queis... laxavit pharetras, > i. e. in quas, de 
Niobes prole. Vide I.act. 

Clonium (v. 369). Restituit hoc GronoY. ex vestigiis librorum 
varie corruptorum. Optimus ejus clare : chromin. V. ad v. 711. 

Sic fatus , et (v. 390). « Legendum fatur, et , ex optimis libris. 
Barth. Sed vulgatum melius et plane Statianum. — Paullo post a 
ejus : « medio quas corpore sistat , » a manu , opinor, critici ali— 
cujus. 

Ferunt diros monitus (v. 4 <> 4 ). Wakef. , Sile. erit. , vol. v, p. 108 : 
serunt. Conf. ad vm, a6. 

Confusum (v. 419). * Moestificatum, contristatum. » Gloss. 

Animos... dedit (v. 4a7 sq.). Recte de « incrementis » ex pluvia 
vel nive in montium cervicibus soluta intellexit Lact. V. Maral. 
ad Silv . , v, 3 , 1 7 1 , qui pro nubes malit tabes , quod non neces- 
sarium; sed poeta dignius quod idem proponit, numinis pro flu- 
minis. 

Fecitque vadum (v. 43 g). Id est transmeabile exemplo suo 
ostendit flumen. Minus coacte MB et alius : « fecitque viam. » 

Loco... natura favebat (v. 447 )- MB ; loci. 

Suprema parantem (y. 453 ). Languide. Verum procul dubio 
quod conjectura invenit Bernartius et confirmavit MB : « supr. 
paventem. » 

Rumor ubique altus , pluresque (v. 457 ). Quid hic rumor altus ? 
Gronov. et Nic. Heinsius : alius. Sed recipiendum erat quod jam 
Barthius verum pronunciavit : « alios pluresque , » uti scribunt MB 
et PR. 

Hei quis (v. 490). Codd. quidam «« q. ,» al. net q. , » ad id 
ducentes quod clare legitur in Pnt. : ecquis, vere, opinor. 

(Edipode (v. 5 1 3 ). Recte Weberus : « Corrigendum videtur OEdi- 
l mda ex Senecae OEdip. , 943. » 

Excuso furores (v. 5 i 5 ). PR : exosa. 

Nunc verto pudorem (v. 5 19). « Constanter in optt. libris legi- 
tur : « non verto. • Nec sensu non meliore. Tantum enim pietati 
Argivorum tribuit , ut ultro in sententiam suam concessuros sibi 
spondeat... Nota rhetoricis prxeeptionibus figura, qua non factu- 
ros nos dicimus quae cum dicto facimus. Et seqq. juvant propo- 
sitam emendationem. Parcere enim , ait , verbis adversus vos pos- 
sunt , qui utique in pari mecum fortuna paria sentitis. » Barth. 

Non vetat (v. 538 ). MB : « vix vetat. » 

Currus (v. 566 ). Pro bestiis currui junctis; ut Virg., Ceorg. , 

in» 90 : 

.... Magni currus Achilli. 

Cornipedum , visa donec (v. 590). MB : « Cornipedum visu do- 
nec , » probante Barth. 

Nunc saltem differre nefas (v. 61 3 )? Sic omnes edd. Sed de- 
lenda interrogationis nota, hoc sensu : Nunc sperate pacem et 
fidem , nunc (sperate) , ut Eteocles vel Thebani saltem differant 
nefas '. 

Conflixere globis (v. 6aa). MB et alius : « confluxere. > 

jiperta (vento exposita) cacumina gestat (v. 616). MB : por- 
tat. a Praefero ut Virgilianum [?] » Barth. 

Tyrrhenos... tumultus (v. 63 1). a Tubarum cantus. » Lact. 

Emansisse (v. 65 o). Emanere et emansores proprie dicuntur 
milites , qui diu extra castra vagantur, eo redituri ; v. cit. a Barth. 
Modestinum de Re mil. , c. m. 

Pampineo subnectitur instita pilo (v. 654 ). Difficultatem creat 
pampineum pilum , i r e. thyrsus , institae subnexum. Sed Barthius 
optimos suos et alios codd. habere testatur filo , cum gl. « pam- 
pinis in funem sive filum contortis. * Quod verum. 

Jaculoque superbum (v. 71 1). MB : potentem. — Seq. v. Reg. 1 
Clonin pro Chromin. 

Viso prasens minor augure sanguis (v. 716). «Id est, cupiens 
cum Amphiarao confligere, ceteros quasi ignavos contemnebat 
occidere. » Lact. 

Hersen (v. 737). MB : Arsen. a al. Barth. : Harphen. 

Aliagmona (v. 739). Scribe Haliagm. MB : Halycaona. 

Infestos... jugales (v. 743 )- Cur quaeso infesti ? Recte Barthius : 

• Omnino scribendum cum nostris, Lindenbrogii [Dan.j, Behotii 
libris : insessos. » 

Arma virosque (v. 746). Quid hic arma? Scribendum Barthio 
auctore, cum melioribus libris, arva. — Secundo abhinc versu 
MB et glossator : « exhausto turbine fessus. • 

Menalas (v. 755). « Optimi quique [et Barthiani et Lind. omnes 
cum a Regg.] praebent Menaleus , quo nomine utitur Ovidius, 
Metam. , v, 128; xu, 3 o 6 . Sic et is vocatus, a quo in Euboea 
M»*a0.r.i{ Eretria. » Gsox. 

Populis (v. 775 ). Perperam probat Bentleius ad Horat. Epist., 
1, 6 , 59, lectionem cod. e Coli. Emmanuel. : campis. Cf. sup., iv, 
482, et vm, i 5 , ubi Lact. : « Elysii pro his qui in Elysio ha- 
bitant. » 

Quum jam damnata (v. 792 sq.). • Quia navitae quum stellam 
Helenae viderunt (quae Urania dicitur : cujus tanta vis est incen- 
dii, ut malum et navis ima perfundait, ut, etiamsi aes fuerit, hoc 
calore solvatur) : ergo si haec stella navi insederit , sciunt [sciuient 
cod. Par.] se navitae sine dubio perituros; ccontra Castorum si- 
dera sunt navigantibus sadutaria. » Lact. e cod. emend. V. Plin. , 
H. N., 11, 37, c. interpp. , et alia ap. Barth. 

Hortanturque gradus (v. 798). In MB fuit : Obfirmant pedem, 
post erasum. 

IN LIBRUM VIII. 

Inferiore barathro (v. i 5 ). Multi codd. : « ulteriore barathro.» 

Fata ferunt animas (v. 26). Quocumque te vertas, non pote- 
ris conciliare haec cum seqq. : et eodem pollice damnant. Sed 
Barthii omnes et ceterorum MSS. pars major cum Lact. (v. ad 
v. 92) : > Fata serunt animas, » c. bona nota glossatoris : « id est 
emittunt ad habitanda per orbem corpora ; » addit de sqq. Barth. : 
« et eodem ordine [sive potius decreto] corporibus rursus expel- 
lunt. » Nota sunt pollicis indicia in pugnis gladiatorum. 

Vincit opus (v. 27). Majus est pro uno- Plutone; fatigat eum 
advenientium multitudo : quare .adjutores ei additi. Ad Parcas 
cum Lactantio referre noli. 

Otia macsta{e. 44). MB : maestum, perperam praelatum a Bar- 
thio. — V. seq. nonnulli codd. : « implacitam, >• quod fort. verum. 

Pandam omnia regna (v. 1 , 6 ). Id est pervia faciam, removens 
quod est inter supera et Infera discrimen. MB - «intima, » qu* 

Barthio judice ipsius Papinii scriptio. Itidem Tartarum solum hic 
requirens Markl. conjecit [od Silv. , iv, i, Ili) : horrida (ex or- 
rida ) regna, ut i, 194 , horrifera, vel saltem, ait, invia regna. 

Me quoque (v. 60). Sc. paene flexum Orphei cantu. Melior erat , 
vicit. 

Nutabat tellus (v. 81). » MB : aclnutat : quod Papinianum om- 
nino existimo; nec deterrere debet vocula: ad repetitio. » Basto. 

At tibi (Amphiarae) quos, inquit, manes (v. 84)? I. e. quales 
te decebunt manes? felix an infelix inter manes conditio ? -T.qno 
ulterius processerunt Lact. et Servius ad Virg. jEn . , vi , 743 , 
quem 1 . cit. Lact., Quisque suos patimur manes, «pccnas» et 
> supplicia » explicantes. Sed Servius se corrigit. 

Interceptus (v. 87). Hoc sic scribi non potuisse vidit Barthius, 
et corrigit indecerptus ex librorum suorum lectione indeceptus : 
quam ipsam veram esse existimo , quia Amphiaraus etiam , ut 
Mopsus, nulla deceptus alite , supr. 11, 693. Est igitur certi au- 
gurii honos. 

At mihi (v. 92 sq.). « Ordo talis est : cunctis finitor rerum puta- 
ris : mihi vero etiam sator. Nam quum Plutoni constet terram conse- 
cratam , dicit omnia membra resolvi et de terra cuncta procreari : 
juste ergo creator dicitur, a quo universa gignuntur. At [ita cod. 
Paris, non ast , quod editores et Guietum in errorem induxit] ego, 
quia vates fui, noram vita; te esse creatorem, ex eo quod animas 
iterum mittis in corpora; ut Virgilius [.En . , vi , 751] : 

.... Et incipient in corpora velle reverti, 

et idem supra [v. 26] : fata serunt [ita cod. Par. , non ferunt , ut 
edd.] animas. » Lact. Addit Bernartius Varronis locum : « Diespi- 
ter dicitur infimus aer, qui est conjunctus terne , ubi omnia oriun- 
tur, ubi aboriuntur, v 

Nam tibi pnesagi quisnam (r. 1 1 8). Auctore Barthio scribe ex 
MB et aliis libris (et ex Lact.) : « praesagi quis jam. » 

Atque avidee (v. i 3 a). MB : utque ; a perpulchre , inquit 
Barth., velut nondum satiatae, sed plures deglutire cupientis.» 

Cum voce tetendit (v. 146). Sic aliquot codd. non mali cum 
2 Regg. et Lact. Sed ceteri melius , ut videtur, tetendi. — Paullo 
post, v. 148, Gronov. probabiliter conj. : « fumant emque lacum, » 
i. e. hiatum. • 

Quce tibi (v. i6a). « Admirative,» inquit Lact. : jtafsXxcvTot, vo- 
luit, toO tibi. Ceterum MB : «Tunc ibi quas facies,» probante 
Barth. 

Et efflantes (v. 168). « Exspirantes animam plagas insuere. Me- 
taphoram a medicis traxit , qui solent letalia vulnere suturis an- 
nectere. » Lact. 

Et per tentoria sermo (v. 171). Optime MB : « it per. » 

Aut casis... in extis (v. 178). Iterum vere idem : « aut ciccis. » 

P ree scieras ; et quanta (v. 1 83 ). Codd. Iiarth. : « proh quanta. » 

Tunc etiam (v. 187). Scribendum ex eod. MB : « Nunc etiam.» 

Altaque erumpere terra (v. 190). MB et alii non pauci cum 
Lact. MS. Paris. : aliaque ; MB insuper evadere , e gl. 

/Era sonant (v. aai). Wakef. ad Lucret., 11, 618, tonant, ob 
repetitum vocab. sonum in seq. v. 

In pectore certant (v. aa6). Sic codd. Gronovii , quem v. ad 
h. 1 . Ante eum legebatur « in tempore. » 

Nullisque deest sua fabula mensis (v. a 36 ). Sic pauci codd. , 
neque optimi; sed teste Gronov. ad 11, 55 i : « Meliores plurimi 
Nullis deest , » qua mensura Statius utitur alibi. Sine dubio vere. 
In aliis codd. jam additum, in ai., quin, male sedularum ma- 
nuum indicia manifesta , utcumque judicet Wcberus. 

Fors prospera belli (v. a 5 o). Minus bene aliquot codd. c. edd. 
vett. : sors. 

Tenui... corde (v. aGi). u Subtili animi intentione. » Gloss. 

Sumere tunc arcus (v. agi). Insigne regum Parthicorum; v. 
Rrrhart. , p. 369. 

Mutatisque vices (v. 307). Sc. alimentorum, glandibus cibos 
mitiores substituendo. Sic Gronov. e suis codd. restituit. Ante 
eum : viros. MB : cibos. 

Qua licet ire via (v. 3a7). Scribe ex MB : « qua decet. » 

Celsas Homoloidas o. Hamon (v. 354 ). Recte Bartliius : «Om- 
nino scribendum, cum optimis libris : « Celsus H. » Seq. versu ii- 
dem aliique libri « celsas fudere Dryanta Electrae. » Utrumque 
optime. » 

Septemquc patentibus arvis (v. 36 o). Alienum ab h. 1 . est, 
quod Rarthius ad intelligendam vocem arvis affert , Ovidium val- 
les vocare ostia Nili ob latitudinem. Legendum erat cum Gro- 
novio : alveis. 

II. 2 1 

Thiodcunanta sequuntur (v. 365). MR : loquuntur. Ante ad su- 
bitum Lact. : « inopinanter iliis prepositum. » 

Nigroque viros invitat hiatu (v. 378 ). Corrigit Wakefield. ad 
Eur. Alc. , 855 : « investit amictu codd. quidam, amictu) , * coli, 
in, 416 , de nocte , « nigroque polos involvit amictu. » 

Angue notat (v. 38 1 ). Barthio et Markl. ad Silv., 11 , 1 , i38, 
auctoribus lege ex MB : « ungue notat. » 

Animusque (v. 388). Speciosa est Barthii conjectura : « A nimis - 
que u. th. anhelis conatur (ira). » Animus agitationis vehementia 
ipsos thoracas impellit et perrumpere minatur. 

Corpora ceu (v. 3ya). MB : « C. ceu mixti dominorum irasque 
sequentum Ind. » 

Suspiria firmant (v. 4 00 ). Nescio qua causa recentiores hanc 
lectionem receperint, unde, si uliaui, nonnisi durissimam extor- 
queas sententiam. Lact. , MB et plurimi al. libri cum Rcg. 1 et 
edd. vett. : « Suspiria fumant , » quod verum. 

Non una morte (v. 4 1 8 ). « Quia et ferro perimant et veneno. »• 
Lact. MB et a Behott. : a una in in. •> 

Progrediens (v. 444)- 31 B et ceteri Barth. : preegrediens. 

Guttur... cruorem (v. 447)- Hunc versum ex uno codice Guil. 
Cauteri receptum merito dudum damnavit Barth. ejiciendumque 
monuit. Similes lusus versificatorum e codd. Parisinis edidi in 
Epistola ad Bechium , in ejus diss. de Oros., Erfurti, i833 : quo- 
rum duos occupatos vidi a Georg. Fabricio, Antiquitatum libri 
m, Basii. , i 5 /i 9 , p. 164 sq., ct a Ferret., Mus. lapidar. , p. 121 
(s. Donat., suppi. Murat. , p. 433, 4). Cf. ix, 764 sqq. 

Uter arva (v. 468 sq.). Hectc Weberus restituit veterum ali- 
quot edd. distinctionem : « ... tollat Altius, aut superet pontes 
(altius). * 

Magno quem cominus ictu (v. 469 ). 3 codd. : actu. 

Jgne (v. 474)* Sic distingue : * Igne tuo, Th., rogum (conce- 
dimus) arde. *> 

Vagus... sanguis (v. 481 sq.}. • Caedes promiscua, a Gloss. 

Duris famulus quum (v. 5ia). Recte MB : «famulus duris. » 

Sentit (y. 5 20 ). MB : sensit; et rotans , pro rotat. 

In latus iras Frangit (v. 535). « Obliquo secessu vitat perse- 
quentem. » Gloss. 

Gaurano de monte (y. 546 ). «Gaurus mons Carnpaninr, ulmis 
vitibusque contextus. » Lact. 

Coroebus (v. 549 )- Codd. non pauci : Corymbus . Et v. seq. po 
sitis (dispositis) pro inspectis... astris. 

Cupit ille tamen (v. 552 '). MB : « ire tamen. » 

Tyrii juvenis (v . 556 sq.). « Licet Cyrrh* habitaret, educatus 
tamen erat Thebis , regiae videlicet puellae sponsus. » Gloss. - 
Paullo post legendum aversatus pro advers. , etiamsi nulli codd. 
haberent; sed est in multis et in vett. edd. Mireris alterum ad 
hodiernum diem in edd. ferri. 

dc primum faciles grassatus (v. 671). Lege ex MB : « primum 
in faciles. » 

Infrendentem aliis aliosque sequentem (v. 58 o). Bene Gloss. : 
«Hos insequentem, qui propiores erant, aliis infrendentem, qui 
longinquiores et quos attingere non poterat. »* 

Varias m. sermone querelas (y. 610). Melius MB et alii : 
vario. 

Miseri cunctatio voti (v. 614). MB : misti , vere; v. Barth. 

Et truncum (v. 620). Rejiciendum duco quod conjecit Markl. 
ad Silv. v, 1 , 246 : « // tr. et fl. murmur : Verba putant.» 

Tractarem sensu (v. 627). « Cogitatione admitterem. » Barth. 
Sed yera videtur scriptura in MB reperta : « tractarem, sensi et 
(p. heu!) conuubia vidi. » 

Declinare genas (v. 554 ). « Claudere oculos. »» Gloss. Et gente 
itidem pro palpebris supra v. 436 , et apud Ennium : 

Pandite , sulti', genas et corde relinquite somnum. 

— Seq. v. edd. vett. et codicum unus alterve : in vulnera fudit , 
temere. 

Contentum abiisse Mycenas (v. 671). Non contentum illa caede 
quinquaginta Thebanorum, sed omnino gestis suis laetum, ut 
xi, 28 : 

.... Ut quum Massyla per arva 
Armenti reges inagno leo fregit hiatu, 

Et contentus abit. 

Ubi ingens (y. 689). Bene major numerus codd. meliorque : 
« Ibi ingens, » ante quae verba plene distinguendum. 

Arcet ab apprenso (v. 6 y 3 j. MB et al. : impresso. 

Tritonia vellit (v. 704). 1 codd. : pellit, probante Barlh. 

Ad proelia Manis (v. 733). Perperam praffertur lectio vett. cdd., 
et aliquot codd. : « ad preemia Martis. » 

IN LIBRUM IX. 

Retro torsisse (v. 7). Reg. 1 : « alia tors. u Voluit alio. 

Exsatiavimus (v. 14). Multi codd. : exsaturavimus , pejus. 

C.laraque (v. ai). MB : clarique. Put. laude pro luce. — Paullo 
post multi codd. : « fugam mirantur. » 

Membra simul (v. 4 1). « a meliores libri nostri M. solo. •> Bartr. 

Assistunt socii (v. 45 ). MB et al. cum a Rcgg. : absistunt. 

Rependi (v. 5 o). Nonnulli codd. : rependo, pratferente Barth. 

Quanam hoc ego morte piabo (v. 60)? « Ineptiunt libri in qui- 
bus est hoc ego. [Legit recte « hunc' ego , » quod est in multis.] 
Nam videri vult sese interemisse Tydeum et se pro ejus homicida 
gerit. In opt., eadem senteutia clare legitur : velut a me interfe- 
ctum. » Barth. 

Qualis et ecce jaces (v. 69)? Lege ex MB : « Qualis at c. » 

Letique animosa voluntas (v. 80). o Longe elegantius quod op- 
timae aliaequc membranae habent , voluptas. » Barth. 

Elicit hastam (v. q 5 ). MB : ejicit, probantibus Bernart. et Barth. 

Ne non moer. (v. 99). Bartliius e vestigiis MB et aliorum eruit : 
« Fere (vel vero) moer. » Glossa : a in veritate lacrymandus. « 

Obversus cunctis profert (v. 1 ia). Ileinsius ad Sil. It. , iv, 144 ■' 
« cuneis pr. » 

Corpus amat ( x. 114). «Dicit cadaver Tydei summa- cura 
custoditum ab Hippomedonte. » Gioss. Quidam codd. : adit. 
Deinde ad primum foeda Lact. : « in primo enim partu major est 
affectio foetus. » 

Turba subit (v. 1 a 3 ). MB, al. : Turma, quod verum videtur. 

Retexens (v. 148). Multi codd. : recensens , quod immerito de- 
fendit Gron. — Seq. v. MB : « subit incita campos , >■ fort. vere , 
etiam ob repetitionem versu 1 5 a : impius ignis. In quo v. idem 
f. Ijrlam pro Halyn. 

Is nobis metus [v. 1 f>9). MB : vobis. Et v. 167 : an vilior, pro 
et vilior. 

Et Tyrii (v. 177 1 . « Melius optimus et alii libri : At Tyrii. » 

Buti. 

Culmine (v. 194). Se. templi, vel sedium pastoralium. V. Barth. 

Gaudenlemque jubam (v. 21 4 ). MB : « undantem({ue jubam. » 

Astyagen (v. a 53 ). MB : Astaciden. 

Et a fluvio (v. 258 ). Bene MB : « e fluvio. » — Idem ante : 
utrumque tenet. 

Puer Agrius (v. 266). a Behott. : Argiphus. — Paullo post MB : 
conamine victo. 

Sagen... mersit (v. 269I. MB : Tagen... mergit. — - Idem altero 
abhinc versu : Des. ripa fratrem erepturus Ag. 

Chaletum (v. 276). MB : Calerum ; Reg. 1 : Capetum. — Seq. 
v. Nodato gurgite. « Quia astringit vertigo fluminis natantes, et 
non dat spatium evadendi, » Lact. 

Concita tractu gurgitis (v. 282). « Apage segniorem quam pro 
re vocem et scribe cum opt.': « concita raptu, v Barth. 

Thebanumque Lichan (v. 291). Sic sane codd. aliquot; sed 
plures, inter quos MB, Thvbceum : unde alii librarii fecerunt 
Phoebeum. Forma igitur Thebcrus quia uti non videtur Statius, 
Gronovius probabiliter finxit Thisbceum , coli. 7(18. 

Non decepture parentes (v. 295). « Id est in unius vultu desi- 
nant parentes ex similitudine filiorum errare. » Lact. 

Solvit (v. 3 oi). Petrens., Reg. 1 : solvet. 

Elysias... sorores (v. 3 i 3 ). « Parcas in Elysiis campis dominan- 
tes. Intelligit mortem ct ad Elysios campos [aditum] esse in po- 
testate Parcarum. » Gloss. 

Pariterquc revertitur amnis (v. 3 27). « Omnino legendum amni : 
id est cum ipso -flumine celeritate vertitur et revertitur. » Barth. 
Anthedonius hospes , Glaucus. 

Nec discolor (v. 338 ). MB : » Jam discolor. » Sed illud verum, 
ut recte judicat Weberus. , 

Misero (v. 378). MB : miserce. Et v. 38 o idem Reppulil pro 
rettulit. 

Sieve , veni (v. 3 g 8 ). MB et alius : Sere. — Non hic solum 
accensure nepotem. « Habebis causam aliam lacrymarum propter 
Hypseum funere [MS. Lind. : « funereum.» An fratris vel fra- 
ternum? coli. v. 449 ] filium, quem postea Capaneus occisurus 
est. » Lact. emend. e cod. Paris. Rectiora haec quam qu* glos- 
sographus. 

Melior annus (y. 4ofi). Sic optimi quique codd. Prius amnis. 
Sed annus dicitur pro annona; v. Gnowov. Diatr., p. 167 sq. 

Falsa nunc (v. 4 a 3 sqq.). Tangit fabulas Antiopcs, Alcmenes, 
Semeles. 

Carpit putres (v. 467)- MB : « carpit^ue pUtres, » quod est 
plane Statianum. 

Saxa natant (v. 474)- Optimi duo Bartbii et Rcg. 1 : «saxa 
tenent » (gradus, quod est subjectum). 

Trieterida (v. 480). Vere opinor MB et al. Barlhii cum 1 Be- 
hot. : trieterica. Cf. Probus ad Virg., Georg. , 111, 37, et not. ad 
Achill. , 1 , 5g5. 

Nec ultra Passurum... vallavit (y. Soo). Mihi cum Bartliio vera 
scriptura supcresse videtur in MB : a ripamque, nec ultra Passa 
virum... vallavit. » Alii pnetulerunt lectionem codicis Palatini ap. 
Gronov. Diatr. , p. 3gg : Prensurum : « id est et vallavit non ultra 
prensurum; alluditur enim quod prsecessit : hujus opem unca 
arripuit dextra. » Sed aliquid majus exspectatur, ut , non ultra 
pugnaturum, non ultra territurum hostes. 

Porticibusque cavis sedit (v. 5o3). Nihili hic est que. Omnino 
legendum cum MB : « vorticibus recavis (retrorsum cavis) sedit » 

Busta dabas (v. 5 18). Bene Nic. Heinsius et Markl. ad Silv , 
in, a, 142, restituerunt « Justa dabas. * Sexcenties haec inter se 
permutata in codd. Statii. Ad seqq. glossator : « morem Athe- 
niensium tangit, qui hostium cadavera non negabant sepulturae , 
instituente Theseo. » In hac rc vertuntur Supplices Euripidis. 

Sederunt (v. 5n). MB : ceciderunt, qu.-e explicatio est. 

Infestis (y. 5a5). Non absimile ycro videtur insessis, quod con- 
jecit Nic. Heinsius, Adverss. iv, 3, p. 583 

Aera laxat (v. 534 • “Nudat sive liberum facit, quem ante 
obtexerant rami. » Lact. 

Asrea terga Lorica: (v. 55a). Non necessarium quod ex margine 
cod. Arundeliani reposuit Gronovius : « /Erca texta 1. « 

Vulnera (y. 56q). Markl. ad Silv., v, 1, 18 : funera. Post Te- 
geatis ephebi mater est Parthenopaei Atalanta. 

Effigiesque suas (y. 58a). a Quas ipsa chlamydi filii intexuerat. » 
Barth. Vide supra nott. ad iv, 175, et vi, 7g. Simulacra nota de 
signis annorum insculptis intclligit Wclckerus, in Nolit. Iit. cita- 
tus, p. 1 45 , not. g6. — Post, v. 584 , MU : totoque exegit pect. , 
sed vulg. habes etiam apud I act. 

Planctu... inani (v. 599). Ut in somnio. Seqq. explicat Gloss. : 
• Somnum oculi evigilantes abruperunt. » 

Animumque innupta (v. 616). MB et alii boni : * animo que.» 

Tela puer (v. 6ai). Pulchrum hic asyndeton, quod removeri 
non debebat a MarkJ. ad Si /v. , 111, 1, 160, corrigendo « tela- 
que per lacrymas. » In Reg. 1 omittitur hic versus. 

Labilacidas (v. 65 o). Scribendum cum Barth. et Gron. ex opti- 
mis codd., etiam Regg. et Lact., Labdacias. 

Colla sedent (v. 687). Lactantius conjunxit colla sedent nodis , 
explicans <« plena sunt musculis. » Sed melius vulgatum ; capio au- 
tem pro demissa sunt, ut in equis currentibus. Cui contraria 
non est sequentium expositio ap. Lact. : « pexa et collecta juba 
in cervice equi sedebat ornata. » Nisi praeferas Barthii explica- 
tionem : juba equini colli nodis implicata implexaque (sedit), ne 
posset cursu erigi et hinc inde fluctuare. Ad seqq. bene compa- 
rant editores Parisini Calpuni. £cl. vi, 43 : 

.... Rutiluque monilia torque 
Kxtrcrna cervice natant : ubi pendulus apri 
Dens sedet et nivea distinguit pectora lima. 

Juvat aurea morsu (v. 694). Vera lectio codicum quos novi- 
mus; ignotus Schotti in Obss. Hum n , 29, et Pirckhcmerianus 
Grouovii : « ligat aur. , » ex int. — In versibus post 696 infini- 
tivi pendent ab hilaris in v. 698. Catena? autem sunt illae « quae 
a parte galeae descendentes ab ictu colla sedentis defendunt. » 

Gi.oss. 

Radiisque micantes (v. 701). Nonnulli libri, in quibus MB, 
1 Behot. , Cantab., 2 Regg. : trementes. — Seq. v. MB : « Dulce 
nitent oculi , et, quam dolet, » utrumque pejtis. 

Properasti ad proelia (v. 7 1 5 ). Reg. 1 : « in proelia. *> 

Vix tuta: sine matre .via: (v. 720). MB : « cum matre, *> fort. 
vere. 

Coryton telis (v. 73o). « Corytos theca arcus solius dicitur, si- 
cut pharetra sagittarum , et sagma scuti ; nunc vero [ergo cod. 
Par.] coryton pro pharetra posuit. » Lact. — Idem ante in v. 724 
in MS. Paris, ululata , non ululanda , ut edd. — Seq. v. Reg. 1 
et al., in quibus sine dubio meliores Barthii : decidit , pro effugit : 
ct veruin judico. Agnoscitur etiam a scholiastis Barthii. 

Stvvius Eurytion (v. 749). Lact. : « Subintclligc turbatus est 
aut periit , < ei t. 745. MB : « Sccvit in Eur. » Alii eo (id. : ■ Satviil 
Eur. » In extremo versu Rcg. 1 : orbe sinistro, et in seq. arabo 
Regii : callida terg. pro aspera. Atque ita legit Lact. , explicans : 
« Insidiose facta,» sc. ob tres uncos, impedientes ne extrahatur. 

Sociosque hostesque (v. 767). Bene MB et Reg. 1 : « hostemque. » 
— Deinde versus 760 deest in MB aliisque bonis libris et a Regg. 
■ Sed si nothum dicamus, certe similis argumenti alius excidisse 
putandus est. » Web. 

Lamum (v. 764)1 et Lamus (766). Codd. aliquot : Lanum... 
Lanus. 

Non excipietis (v. 769). « Omnino scripsit Papinius , ut est in 
opt. aliisque 2 bonitate ei proximis codd. : « non recipietis. » 
Barth. — Seq. v. Reg. 1 : sine numine , pro vulnere. 

Multum meritos (v. 780). Male MB, ai. boni :« m. miseros. » 
Meruerunt eo orbari parentes , quod tantae eum et ferocitatis et 
temeritatis genuerant. 

Hunc contra (v. 788). Codd. aliquot Bartliii hunc omittunt. — 
Seq. v. Reg. 1 : a ille quierat, et infit. » 

Turpique manu j. hastam (v. 796). MB: a turpesque m. j. hastas , » 
quod magis decet juvenis iram : immo necessarium est vel hoc vel 
Jortini turpemque , de thyrso. 

Vestri feriunt c. t. patres (v. 800). Multi codd. ex optimis : 
« vestro.-... matres : » quod si primitus fuisset scriptum, nemo susti- 
neret mutare. Immo patres hic majore cum injuria inferuntur. 

Hujus tum vultum Dea dissimulata (v. 81 1). Legendum vel ex 
MB et aliis a Barth. : « tum in vultum , » vel ex Dan. et Reg. 1 , 
ut conjecerat Gronov. , vultu. 

Limine (v. 819). Markl. ad Silv. , tv, 3 , 187 : culmine, quod 
non necessarium. 

Quid faciat contra ? premit (v. 838 ). Recipienda erat suasu 
Barthii distinctio meliorum codicum j ■ Quid faciat ? contra 
premit » 

Devicta (v. 840). Scribe ex MB et multis meliorum libris cum 
Reg. 1 : « evicta , » de quo v. Ghonov. 

Comitesque odisse Diance (v. 843 ). Supplent ad hiec ex supe- 
rioribus : auctor Orion. Quod fieri non posse apparet. Recte Bar- 
thius ita distinguit : « Comitesque odisse Dianae Inde furit. Pri- 
mum hir turbatos,» etc. 

Fugiunt, Pheneique phalanges (v. 847.) Vox fugiunt non exstat 
in codd. Bartliianis, excepto MB, neque Gronovii « sinceriori - 
bus», neque in Dan. , Taur., Reg. 1. Pctrens. : pereunt. Deinde 
multi codd. pro Pheneique exhibent Telephceaeque : unde Gro- 
novius effecit : « .-Epitiique duces, Thelpusceceque phalanges, » a 
Thelpusa, urbe et agro in Arcadia. Ad quam conjecturam pro- 
pius accedit lectio Barthianorum , Thelphelecrque (nam Thefph. 
vitium typogr.); ac plane confirmatur Regio 1, Delphusiwque 
exhibenti. In seq. v. illum , Drvanta , fidit Parthenopaeus. 

Surdos (v. 864). Non obsequentes. Ut Virgilius : 


Neque audit durus habenas. 

. ' 

Qua tegmina (r. 872). MB : equo t. , » unde Barth. conj. quod , 
uti legitur in 1 Behot. et Reg. 1 . Sequentis versus cum Barthio ita 
mutanda distinctio : «Intrarat, facilemque cutem. Subit altera. » 


Causieque patebant (v. 878). « A Diana inteliigitur Dryas oc- 
cisus, ut ipsa superius [v. 667] promiserat dicens : 


. ... Et nostris fas sit sarire sagittis. - 

Lact. 


Invita capessens Arma puer rapui (v. 891 sqq.). Quid est arma 
capessens rapui? MSS. omnes, vett. aliquot cdd. et Lact. : ca- 
pesse , non capessens. Sic autem in antiquissimis pro more scri- 
ptum fuisse puto pro capessi : ut sit arma rapui quae capessi nole- 
bant, quae prehendere non debebam, arma bellica pro venatoriis. 
Melius certe hoc quam probata recentioribus Gronoviana distin- 
ctio : « Merui , genitrix. Poenas invita capesse. Arma , etc. , » cum 
hac expl. : * Resuscita igitur iram tuam , ut patientius doleas , et 
cogita.... te ipsam, licet invitam, et graviores, justas tamen, de 
ine poenas expetivisse ob contumaciam et temeritatem. Hoc vclut 
ultionis solatio luctum mitiga. » Vides quam multa poetae intule- 
rit, id quod jure > aliquoties egregio viro exprobravit Marklan- 
dus. Ceterum Lactantius a partibus Gronovii stare videtur, ita 
legendus e cod. Paris. : « Dic merui. Dic meae matri ex mea per- 
sona : merui occidi, quia te revocantem me ab intentione belli 
non sum secutus, et merito pcenas dedi. Capesse. Quia te con- 
tempsi; aut orbitatis, quia filio privaris. - Aliter b*c correxerat 

Barthius. In Statio sequente versu ejecto conjecit : invita [sc. tibi 
bella, ex seq.] capessi (capessivi), « Nec tibi s. s. i. bella p. » 
y el ingmtm (v. 907). MB : «nec ingr. ,» perperam. 

IN LIBRUM X. 


Ismenos raptis (v. 17). MB et pauci al. : rapti. 

Juvat exhaustos (v. 36 sqq.). Recte Markl. ad Silv., n, 3 , 33 , 
conjecit erant et distinctionem mutavit, quam tamen ita potius 

constituerim : « Juvat exh. iter, labores. Sicut erant (pulvis 

adhuc) vertere. » Ad postrema gloss. : « in campum , unde re- 
dierant. » 

Torquet (v. /, 5 ) . u Optimi libri habent torret. • Barth 

In limine (v. 48). MB : « in pariete , » trisyllabe. Limine fort. 
ortum ex dittographia sequentis versus. Ibi enim Barthiam om- 
nes, si quid tribuendum ipsius silentio, conspirant cum edd. 
vett. : « in limine templi. > Quod est etiam in Lindenbr. aliquot. 
Margine in Gronovianis, quem vide. 

Flammis (v. 55 ). « Liber opt. aliique nostri constanter vel 
famis vel fumis habent. Hoc Papinianum esse puto, ut odores 
pretiosos notet. » Barth. 

Furtis offenta mariti (v. 64). MB : marito, prob. Barth. « Ju- 
nonem puellam illi velamento intexuerant, ut recordaretur pu- 
doris 3 ui et eo magis irasceretur Thebanis , ubi erant oliin Jovis 
pellices. » Gloss. — Deinde v. 66 recte MB et al. Barth. : in- 
duerunt. 

Stat super occuluic (v. 84). MB : « stat juxta occ. » Postea A-.lhio- 
pas dicit hesperios vel occidentales , notos jam ex Homero. Cf. 
ad seqq. Ovidianam descriptionem in libro xi Metamorph. 

Licet omnia clament (v. 94). Obsequendum hic erat codicum 
magno consensui, horrida exhibentium. 

Mille... imago ( v. ioo-io 5 ). Desunt hi quinque versus in ali» 
quot codicibus, sed iis, quantum sciri potest, recentioribus , uno 
excepto MB. Quomodo cum Voluptate, Labore, Baccho, etc., 
junctus cogitari debeat Somnus deus, egregia nota exposuit Gro- 
nov. ipsosque versus et Statio et huic loco vindicavit. Idem tamen 
quod v. 104 interius tectum in penetralibus altis tuetur pro 

Ucti , quod est in codice Put. , unde bos vv. produxit Linden- 
brog. , non recte fecisse videtur. 

Stipatus flore, tapetas Incubat (v. 107). Optime MB et non- 
nulli. Gron. : » stipatos fl. , tapetas. » Constructionis exempla v. 
ap. Gronovium. 

Efflat (v. 109). MB : exstat, sed dubium, a alii : efflat , ut 
Heinsius voluit ad Ovid. Metamorph., xi, p. 3 o 3 , quod verum 
videtur. 

Adsunt... flammis (v. 1 12-117). Hi versus, ad Ovidii exem- 
plum confecti, non exstant in vetustissimis et optimis codd. , ne- 
que in nonnullis nec recentioribus ed. A en. Sunt tamen in Reg. 1. 
Bartbius eos Statio ab alia manu illatos censet, nec immerito. 
Marklandi emend., v. 116, tenerosque hort. somnos, non neces- 
saria. 

Tempe (v 1 19). Non proprie, sed nt dicitur de quibusvis lo- 
cis amcenis. V Makkl. ad Silv. , v, 3 , 109. 

Vlacatumque (v. i 3 i). Codd. Petav. , Dan. , et unus Gron. ante 
liunc v. inserunt : Junonemque tibi placatam conjuge dextro , vel 
Tlacalamquc simul Junonem c. d. , inepte. 

Excitat imbri (v. i 36 ). Heinsius conj. igni; sed secundum ve- 
terem philosophiam ignibus coelestibus alimenta erant ex imbri- 
bus. Et in Achill. quoque 1 , 1 80 sq. , Castor lavando fessum sui 
jubar excitat astri. — Ad seq. v. Gloss. : « dicit in capite et pe- 
dibus alas habuisse Somnum, ut Mercurius pingebatur. > 

Et jam... ignes (v. i 54 sq.}. MB et alius uno versu : « Et jam 
cuncta silent; ipsos cinis abstulit ignes. » 

Nudusquc... Stat furor (v. 166 sq.}. Sic Lact. c. expl. : « mani- 
festus et evidentius patens. » a Barth. : a cudusque ; » unde is : 
/ rudusque. Stimuli, sc. dei. 

Trepidas incerto sanguine reddit, Exhauritque genas (v. 1 67 sq.). 
Lact. , aliquot codd. , fort. tamen etiam fiarthiani : tendit { pro 
reddit), quod mihi verum esse videtur prse altero. 

Sertaque (v. 169). MII : « s. mixta coma-, sp. c. , flagellant. » 

Elicit (v. 171). MB : ejicit. Pro ferro, 1 Gron. furor, alius 
ductibus dubiis buxus , i. e. tibia : de qua lect. v. Gron. Scire ve- 
tat, « sentire non patitur. » I.act. 

Respersaque cultris A risoris. 17/, sq.V Pinus Cybeleia. V. Rarth , 
Codd. Lind. et a Regg., cultrix. 

Stupet obruta somno (v. 194). Mire. Sed omnes Barth. et alii : 
jacet. Quod verum. 

Sociis hoc (v. 197 sq.). Sc. est. «Poenam quam hostibus tcnta- 
mus inferre, pro sepultura erit exstinctis sociis nostris, quasi ul- 
tione gaudeant interemptorum manes. » Lact. 

Nec decst coeptis (v. »36). MB c. gloss. et 1 Bchot. : deerat, 
quod cum Barthio recipiendum. 

Comites tribus ordine deni (v. »5i). «Singuli decem milites as- 
sumant; summa fit xxxui. a Gloss. 

Lunarem quatiens rxerta lampada dextra (v. »83). « Lunam 
adhibens et commovens, ut fulgcntior enitesceret, ac si lampada 
concuteret. Male scholia. » Wakefield. ad Lucret. , iv, 406. 

Nutant tentoria rivis (v. 299). Mariti, ad Silv., 11, 1 , 17 : 
« sanguineisque natant t. r., » quod magis ex consuetudine. 

Alimenus (v. 3o5). Variant hic MSS. inter Palrnenus , Parme- 
ntts , Almenus , lalminus (ut PR.), unde recte Heinsius, Advers. 
iv, c. i», et Gronov. effecerunt /almenus , boeoticum nomen ap. 
Homerum. Cf. v. 5 10. 

Proturbat mensas (v. 3n). Wakefield. ad Lucret., 1, 86, ex 1 
Behot. : perturbat. 

Ethecli (v. 3 14). Sic codd. meliores. MB : Iochi. Paullo ante 
multi codd. boni : Thamiritn vel Tharnirin. 

Palpet us (v. 3 1 9). MB et alius : Paspetus. Put. : Calpctus. 

Pacuoe nubes (v. 3»7). « Toto rore vacuatae ( quem in terram 
dejecerant). » Lact. 

Ferus miles tripodum (v. 339). Speciose admodum MB : « Trado ; 
ferus tripodum miles.» — Post, v. 34», idem : « trunci , arma, » 
et v. 345 cum ceteris Barth. ; «totidem non imrnemor. » 

Quid deinde feretis (v. 353) ? MB : refertis. 

Patientior artus (v. 356). « Quamvis patientiores artus habeat : 
id est, Tydei membra dura sunt et non cito tabescunt, ner, ut 
adolescens Parthenopaeus [cod. Par. : nec adulescens peritus ], mul- 
tis sit lacrymis dignus. » Lact. 

Incendit pronis (v. 370 sq.). MB : intendit. Markl. ad Silv., 
1, a, 45 : « ... dea cornibus almum S., et a. monstrabat f. cornu, » 
ut xii , 3o5. Wakefield. ad Lucret., vi, i»36, exigit album sidus, 
quia splendore h. 1. opus sit. 

Armisque propinquant (v. 385 ). Recipiendum erat quod in plu- 
rimis codd. est : « aninasque pr.,» quod egregie explicat Lactnn- 

tius : i animorum cupiditate : licet adliuc non parvo disjungeren- 
tur spatio ( a castris), spe tamen et properandi studio jam sibi 
castra videbantur tenere. » 

Corporaque ire videt (v. 391). MB : « corpora abiade v. ■> 

In Icevum torquet (v. 4 1 1 )■ MB, PR : « in lamam.» 

Moderatius (v. 4*3)- Bene MB et a alii : moderantius. 

Novus assilit cet hera magnus Clamor (v. 456). Recte MB et ai. 
non pauci : magnum. Reg. 1 , tunc pro novas, a gloss. 

Prospexit in cethere (v. 45g). Optime MB et alius : « ab wthere. . 

Illicita cceli de lampade tactos (v. 470). « A longinquo epi- 
theton traxit, eo quod non liceat tangi loca, ubi jaceant fulmi- 
nati. » Lact. (Adde Barth.) Quare olira nonnulli Elicia conjece- 
runt, ab Jove Elicio. 

Quas te leges... Erudiit (t. 5o6 sq.). Gloss. Barthii : « q. te in leges. » 

Alimenides (v. 5 10). Codicum major numerus : Almenides 
vel et Almenides. 1 Behot. : Acharmenides , ut edd. multae. Lact., 
etiam in cod. Par., Alcmenides ; scholl. Barthii : Alemonides , 
nisi tvpogr. vitium. Sed recte lalmenides 3 Gronovii, quem v. 
ad 3o5. ' 

Trabibusque arctata sonoro Pellunt saxa loco (v. 527 sq ). e Vera 
lectio est in Lindenbrogii membranis et nostris duobus : « tr. 
aret, sonoris P. s. loco . » Trabes sonora; per se dici non possunt : 
quum autem ferro armatae ariete impelluntur, omnino sic appel- 
lari possunt. » Barth. 

Orbita longa comarum (v. 55i). Scribendum omnino erat ex 
MB aliisque non paucis : •• O. lata comarum. » 

Cognoscere causas (v. 568). MB : agnoscere , ut videtur, 
vere. 

Erexit apes (v. 575). I. c. excivit. AI. e gl. : exegit. 

Supplice coctu (v. 58g). « Scribendum questu ex optimis codd. » 

Barth. 

Quiane ante duci (v. 5ga sq.). « Ironicos : cur et modo futura 
non dicam, qui ante, quum ventura dicerem, ita sum libenter 
auditus? » Lact. Bene comparat Barth. Virgil. , .En. , iv, 537 a T 
et Servium emendat. 

Rubore (v. 6oa). Sic Barth. ex optt. 2. Vulgo male ruborem. 

Maestus adhuc , patria; (v. 6 1 7). Distinguendum cum Barthio : 
« maestus , adhuc patri®. » 

Mare sumit ab cestu (v. 6»3). MB : sentit. 

Quosque ipsa polis affixerat ignes (v. 637). «Stellas virorum 
fortium dicit transeunti lionorcni referre virtuti [sic e cod.], quia 
ipsius merito possederant corium. Dicit autem Liberum, Hercu- 
lem , Castorem , Pollucem , quos ardens evexit ad a: l hera virtus. « 

Lact. 

Responsis (v. 64 o). Majore distinctione posita in fine praece- 
dentis versus legendum videtur ex MB : « resp. ut plena [sic, ni 
fallor, Bartbii omnes et al. non pauci] fides (esset), hac fraude 
priores. » 

Magnanime o juvenis (v. 66 a). Optime MB : « o juvenum. » 
Idem v. 668 , cuncti pro cuncto. 

Annigeri fessum excipiunt (v. 6831 . MB et alii boni , sed ii 
non omnes , fixum , dc Agrco intelligcntes. Aptius Menoeceus liic 
memoratur, ut Gronov. observat, « quem annigeri et officiosi co- 
mites alii acceptis ab eo armis levarint , alii dextra data aut hu- 
meris manui suppositis innixum pro more principum sustinue- 
rint, alii aliter prosecuti sint.» 

Quum genitor (v. 688 sq.). Abrumpit hic sermonem ob paren- 
thesin : sed scq. versu, quum nova accesserit notio, finita paren- 
thesi orationem subjicit integram. Gronov. maluit utrique. 

Dignantur (v. 697). Malit Valckenar. ad Eur. Phcen., 978 : 
dignentur, frustra. 

Et sis ipse parens (v. 707). MB : « sis ut et ipse p. » 

Si pudor est (v. 710). MB et 1 al. : « si certum est. » 

In morte latentes (v. 71 a). Tres iidem recte : jacentes : «hoc 
ost cum corpore intereuntes. Gloriae studio praefert veram et so- 
lidam pietatem. » Bahth. 

Avertitque timorem (v. 721). MB et alius : timere. 

/Echiona (v. 7 3 /| ). Sic edd. vett. et aliquot codd. Quid in suis 
invenerit, tacet Barth. Gronov. : Eetiona , fteriuva Sed fort. 
jEthiona , ut in Behot. 's ; v. ad vi , 465 . 

Supero demissus ab axe (v. 758 ). «In opt. alioque uno libro 
diserte legitur : « supera demissus ab arce : » quod non est li- 
brariorum. » Barth. — • Iidem libri seq. v. : « Constitit et demta m. n 

Toto quee sanguine (v. 764). Non felicius Valcken. 1 . c. , v. p 55 : 
* voto q. s. » 

Atque uno (v. 776). a Behott. : «inque uno. » — Seq. v. deest 
in MB et alio Barth. , perperam. 

Jam spiritus otim (v. 781). Recte Bartli. : «Scribendum ex au- 
ctoritate optimi : «■ Nam sp. » Et sic a Bebott. , a Regg. 

Veris honore soluto (v. 788), Heinsius ap. Bunnann. , Anthol. 
lat., vol. 1, p. 704 : « solutos ... arttu. * 

Revoluta notavi Pignora (y. 796 sq.). Barthiani omnes, ut vide- 
tur, a Beliott., Reg. a, al. recte : novavi, « monstroso modo na- 
tur* jura innovavi. » Gloss. 

Ut alternis (v. 800';. Omnes Bartli. et 6 al. : « alterni, » quo- 
rum a ct Exc. Fabri seq. v. : OEdipodionidtv . 

Male (v. 8 o 5 ). Infeliciter, meo malo. Nonnulli codd. : mala , 
ad matrem referendum. 

Aut quos ingenti (v. 826). «Quibus ingentem aliquam prasdam 
deferat, adeo ut illa in antrum redacta premantur catuli. Hoc 
adjicit propter ablactatos jam et majores catulos, qui jam carne 
vescerentur. » Barth. 

Astrigeros (v. 8281. Barthii omnes et Beh. 1 : astriferos. 

Seu magna; data fama neci (v. 835 ). Fama quae comitari solet 
insolentiorera mortis modum. Male igitur al. multi fata pro fama. 
I11 extremo versu variam olim exstitisse lectionem testimonio sunt 
ha explicationes Lactantianae : « Seu lecta malorum. Quoniam [sic 
Par. | gaudemus arduas res et periculosas inchoare, quarum nos 
postea pcenitet. Caca. Incerta, quia interdum quae putamus bona, 
mala eveniunt exitu. » 

Innumero.sque gradus, gemina (v. 841).« Admirabilis periphra- 
sis scalarum. Pomponius sane in Armorum judicio : 

Tum pr.v se portant ascentlibilem semitam, 

Quam scalam vocant. » 

Lact. 

Ita tam in MS. Lindenbr. quam in Paris. Lege Pacuvius et voci- 
tant , ut recte Eindenbrog. : sed debebat etiam portat. J )eest hoc 
fragmentum tam in tragicorum collectionibus quam in Eduardi 
Munkii libro : L. Pomponii Bononiensis Atellanarum poeter 
fragmenta. Glogavi», 1826. 

Unquam (v. 860). 3 meliores libri Barthii : usquam 

Eminuit [y. 871). MB : emicuit, pejus. Alius : exsiluit. 

Humilesne Amphionis arces (v. 873). Jure offendis in hisce. 

Lege cum Barthio ex MB : « Hcene illa; Ampli, a. , » quibus glos- 
sator aliquis supra scripserat : «tam humiles. » 

Et, mentita diu (v. 875). MB : « Hi mentita dies , » unde Bartb. : 
« Hi mentita deos , » quod certe necessarium. 

Et quidnam egregium (v. 8*6). Lege ex conj. Bentleii ad Ho- 
rat., Od., ni, 3 , 65 , et Sat., 11, 3 , 283 : «Et quid tam cgr.» 
MB : «Et quid enim egr. • 

Destruit (v. 879). MB : Deruit, fort. vere. De pontibus glos- 
sator : « Arcus murorum dicit : concamerati enim sunt, ut solent 
fieri illi quibus pontes imponuntur. » Frena autem « compages 
quadratorum , qua? constringunt et continent aedificationem. > 

Lact. 

Inser\’ante noverca (v. 886). « Custodiente Junone, ne quid 
pro Thebis diceret Liber. » Lact. Gronov. : « Trucibus et sol- 
licitis eum oculis denotante et aspiciente. » Quod eodem denique 
redit. Barthii omnes et alii : infestante i v. 1 . in Behot. 1 : in- 
spectante. Regii fortasse nostram agnoscunt. 

Auctor Apollo (v. 889). « Quia Apollinis oraculum Cadmus se- 
cutus aedificavit Thebas. » Lact. — Idem explicat cur dubitet 
Hercules, ut ab argiva origine, propter Perseum, et Tbebaui 
Creontis ob Megaram uxorem gener. 

Thalamos exscindere Cadmi ( v. 906). Sic editum ex MB et 
paucis, ut videtur, aliis. Ceteri : turres. 

Nec jam (v. 911). Deest h. v. in MB et alio Barthii. 

Dubio pro fulmine pendent (v. 920). a Desperatione fulminis 
solliciti sunt; id est, timent ne non valeat fulmen perimere Ca- 
paneum. » Lact. MB , PR : pallent. 

Intra se... tractat (v. 932-934). Absunt hi versus ab omnibus 
Barthianis et plurimis aliorum , ut quique vetustiores. Inepti sunt 
et vel Statii inventione , saepe eorum quae vix cogitari , nedum 
fieri possunt, procreatrice, indigni. 

Anhelat (v. 935). Cod. Lindcnbr. et Reg. 1 : adheesit. 

Fulmen meruisse secundum (v. 939). MB et alius Barth., cum 
Reg. 1 : « f. sperare sec. » 

IN LIBRUM XI. 

Nec jam hostes turma; (v. 22). Sic PR, noto loquendi genere. 
Plures alii libri, inter quos optimi : «Nec jam hostiles turmae,» 

e glossa. Inde (amen Lindenbrog. et Rartli. effecerunt : u Nec 
turmae hostiles, ferrum aut rtiortale timetur, » uti plane Reg. a 
s;ee. xn. 

Tunc aciili (v. 3 o). Rectissimo judicio Bartliius : « Optimi duo 
libri nec volam ncc vestigium hujus versus agnoscunt. Optime 
omnino. » 

Tumultum (v. 33 ). MB , PR : tumultus , quod verum vi- 
detur. 

/Haeret ab alto (v. jjG). «Meliores» Barth., I)an., PR : a ab 
astris. » — Scq. versu MB , Behot. i : Nemees in s . , minus boni 
Nemea;. Sed recte Gronov. emendavit Nemeam. 

In margine turris (v. 49). «Meliores libri [et Reg. i], limine, 
omnino melius. » Barth. Put. : culmine. 

Tutos (v. 5 a). a Barth. : celeres. In sqq. Knnium expressit : 
cujus hi versus servati sunt a Lactantio : 

Quiunquc caput caderet, carmen tuba sola peregit. 

Et pereunte viro raucum sonus iere cucurrit. 

3 ’ orsum 54 recte explicuit Gloss. : «Persona hominis ita consti- 
tuenda est, ut totis viribus inflans tubam, laevam manum auri 
sinistra; applicaverit, caput sustentans sic, ut vehementiorem fla- 
tum haberet. » 

Retur (v. 5 y). Soli 2 Rogg. et vclt. aliquot edd. « fidit, » e gl., 
ut videtur. Post v. 64 pro nomen MB : numen, » proh. Barth. 

AI; rupta terrarum mole (e. 72). «Omnino scribendum ex opt. : 
erupta : prorsus digna Papinio scriptura ; nec aliam poscit aut 
admittit sententia. » Barth. 

Sanguine faetlatum (v. 86). Multi codd. : foedantem , non alie- 
num ab usu horum poetarum. 

Argolicutruque impelle (v. 110). Verum fortasse quod praebent 
MB et 2 al. Barth. : « Argolicum tu imp . » 

Aususque mea procumbere dextra (v. 124). « Id est, ausus me- 
reri, ut mea procumberet dextra. » Grotc. Ceterae lectiones ab iis 
profectae, qui hoc non intelligcrent. 

Parcere mundo [v. i 3 t). Id est ccelo. Quare male aliquot codd. 
caelo. Inde virgo alma est Astraea, de qua v. Barthii notam. 

Sic ire parabat (v. i 43 sq.). Recte explicantur lisc ab Lactan- 
tio : «Non sic parabat viro suo occurrere : quo nunc habitu [e 
II. 22 

cod. Par.] scilicet corpus ejus quaesitura est. Viro tardas. Non pu- 
tat his (quod voc. fort. delend. ex cod. cod.] se taedis ad rogum 
▼iri esse venturum. » Sic igitur edendum : « Sic ire parabat ? Has 
1. v. t. erat ? » 

Primamque capessere pugnam (v. i 58 ). Omnes Barth. et alii 
multi codd. : « propriamque , * vere. — Seq. v. MB : u magnasque 
rrgentum Obj. animas. » 

A spera quando (v. 161). MB : a at Jera, q. , » quod non de- 
bebat probare Barth. 

Qui te pacem et pia jura regentem (v. i 65 ). Permemorabilis 
et fort. vera est lectio in MB : « qui pacem et praelia jure reg. , » 
i. e. bella. Deinde post regnoque est aposiopesis. 

Supplicia (v. 168). Nullum novi hujus prosodia exemplum in 
Statio , neque tamen ideo ei plane abjudicandum. MB tamen , 
et al. Barth. eum Reg. i : Supplicium. 

Regem indefessa reposcit (v. 177). Melius PR : indefensa. 

Conveniant ubicunque nurus (v. i 83 ). Bene VVeherus : o Fort, 
leg. ubi quasque n. , ut Virgil., Mr 1., vu, 400, ubi etiam non- 
nulli codd. habent ubicumque. » 

Fratrique tegas, urnaque reportes (v. 19 1). Non pauci codd. : 
neges et reponas, utrumque e corr. V. Gronov. 

Perinthi (v. 199). Reg. 1 -.Pherecli 1 Bch. a pr. m. : * Pericli. » 

Latcque benignum Fulmen (v. aio sq.). Omnino scribendum cum 
Jortino et Burmanno » lastique b. F. , » quum codd. pene omnes 
dent letique, unus c. gl. «nos», et Reg. 1 diserte « larti. » Vul- 
gata e conj. Gronovii orta esse videtur. 

Serva (v. aa 5 i. Non male PR : servas. 

Insano feriens (v. a 3 o). MSS. Lindcnbr. : « ins.inoywe ferens. » 

Effert (v. a 54 ). Petr. , Rott. et Reg. 1 -.efflat. Qua sequun- 
tur a v. 25 ", a diversis dici existimanda sunt, ut bene exposuit 
Lactantius. 

Hos bellare jube (v. 262). Sed codd. omnes : « Nos b. j. , » quod 
reducendum. 

Lacrymisque politum (v. 270). Scribendum videtur ex MB, 
PR ct altero Reg. : « 1 . potentem. » 

Caelo dimissa lues (v. 27 4). Recte demissa correxit Wakefield. 
in Silv. erit., vol. v, p. l,o, et ad Lucret., vi, n 38 . Non male 
etiam PR : b coelo dejecta I. » 

Dee st servitio plebes (v. 176). MB et alius pro v. 1. : scevUice. 

Soli a Beliott. : a Jam decst. » 

Fors tulit (v. a83). Recte Weberus ex MB : « Sors t. 

Tuque hinc spectator (v. agi). Sic conj. Bernart. et dant pauci 
codd. Ceteri omnes « tuque hic sp. , » quod huic loco convenien- 
tius et magis amarum. 

Nec audes (v. ag6) ? Meliores codd. omnes : audis ? c. gl. : « dis- 
simulas audire. » Quod verum esse recte judicavit Barth. — In 
seq. v. MB : « rniserarnque exwstuat iram. » 

Ad lituos hilarem, trepidumque tubarum (v. 3 a 5). Codd. noti 
omnes et edd. vett. : « inire pidurnque t. », quod non exputo cur in 
sua cd. mutaverit Gronov. Duo meliores Barthii singulari forma : 

• intremidumqae.n — Seq. v. MB : Respiciebat. 

Quid alternos (v. 336). MB et a Behott : altemus. 

Gemitu jam supplice (v. 375). MBetal. Barth. : « g. par suppi. » 

Fulva metallo (v. 3g8). Sed codd. Taurin. , Burm. , et Pirckhai- 
meri : « fulta metallo,» quod cum Gronov., Diatr. , p. 368, recte 
praefert Weberus : « Est parina qux plurcs orbes metalli alterum 
alteri junctum habet , ad modum clypei illius Agamemnonii , 1 liari., 
xi, 3a , sqq. u 

Stimula tque regitque (v. 404). Nonnulli MSS : « movelqoe , » al. 
cum a Regg. : « monetque. » 

Fetant attendere [v. 419). Sc. ne maleficiorum inde exempla 
capiant. Sed poeta vix aliter scribere poterat atque « vetant ascen- 
dere » , ut est in «melioribus» Barthii. 

Stimulis ire in discrimen apertis (v. 4 a \ ) . PR : » in discrimina 
certis, » sive, ut e Reg. 1 enotatur, certos. Altero abhinc v. a Bc- 
hott. mediis pro medias , ut \ . 5a7 MB : «nihil adeo medium 
telluris», pro media \ 

Alternos (v. 429 . Hoc videmus ex unius Behot. margine rece- 
ptum. Codicum alii Externos; alii Extet honos , duo optimi ap. 

Barth. : Exter honos . quam Prisciani auctoritas extra omnem du- * 

bitationem ponit , ut jam declaravit Barth. Quid apud tales, qui- 
bus ne sui quidem (mater, soror) curae sunt, valeat exter honos 
(externi hominis auctoritas)? Tamen ille, etc. 

Dirwquc Prometheos artes (v. 468) ! Permulti codd. , in quibus 
Barthii omnes, « dirique Prometheos artes ! » 

Auxilium lentemus (v 47 1). Op'ime MB et alius Barth. cum 

0 . 7 . 

omnib. Gron. : • sprculataquc tempus Auxilio t tentemus , ait. » 
Quod jam Gronov. jussit reponi. 

Quis pignora tanta (v. 479 )- « Optimi 2 libri tanti. Scripsit sic 
Papinius. » Barth. 

Dejectam in lumina pallam Dira trahit (v. 4 y 5 sq.). «Faciem 
suam chlamyde protegebat, ne Furiae vultum videret. » Barth. 

Firmate nefas (v. 5 o 5 ). PR : « flammate n. » 

Ulinor umbra (v. 5 o 8 ). Victi regis umbra. Cf. Lact. 

Hunc esse cruorem (v. 5 i 5 ). Pro esse multi codd. : ille , c gl. 
n Polynices, n 

Mutantque rudentes (v. 5 ai). «Id est permiscent et implicant.» 
Gloss. Barth. conj. : « mulilantque. » 

Erexit pectora setis (v. 53 1). Heinsius ad Sil. It., i, 422 : 
« er. tergora s. » 

Peractum (v. 536 ). Conveniens huic structura videtur est addi- 
tum in MSS. aliquot bonis. 

Atque increpat hosti (v. 547 ). Omnino recte Barthius (quem 
vide) :« increpat hostis , » ut praebent certe Dan., Petav. , PR. 
fort et alii, cum glossographo. Quod si non recipias, inexplica- 
bili periodus laborabit subjecti errore. 

Pronumque in pectore sensit (y. 564 ). « Scribendum cum opt. : 
« in pectora. » Barth. Addicunt 2 Regg. 

Jam la tus (v. 567). Sic Gronov. e suis versum dedit. AI. codd. : 
« fratris sub c. »; al. : « fraterno in c. , » cui Beh. 1, Dan., Pet. , 
Reg. 1 addunt « lstus fati. » Sed verum videtur quod in textu est. 

Qua reges punire datur (v. 572). MB et alii Barth. : Quce , ut da- 
tur sit pro fertur. Parum commode h. 1 . Praccd. versu PR : « Huc 
mecum ad m.,» pro /, probante Heinsio ad Sil. It., vn, 3 g 8 . 

Obnubit furiale caput (v . 584 ). Markl. ad Silv., v, 1, 219, conj. 
ferale. Web. furiale explicat Furiis devotum vel sanctum. 

Vulnera (v. 609). «Luminum scii. : unde codd. nonnulli Lu- 
mina. Reliqua versus sic interpretor : Manus impia , antea nefan- 
* das tantum rades (Laii) et mutilationes (suori :m oculorum) com- 

mittere assucta, nunc ad planctus molles adjuvandos (pectoris 
pulsatione) haud invita sequitur. » Web. 

Sed casta manu subtraxerat enses (v. 629). Vere restituere vi- 
detur Markl. ad Silv. , 111 , 4 , 87 : « sed cauta m. » 

Jam solvere nodum (v. 646). Exspectes nectere: sed est, nodum 
nexum relaxare, ut caput insereret. — Seq. v. MB et alii non 

pauci «moritura ligabat, » sed rectum tegebat, de quo Lact. : 
■' fortioribus ramis electis , ne forte , infirmioribus fractis , mor- 
tem corporis ruina declinaret. » 

Imbutus amoribus aulee (v. 66 1). Id est crudelibus deliciis, 
pro iis, quae facere amat aula. Prae quo friget meliorum Bartliii 
et PR lectio : moribus. 

Redit in regem (v. 668). « Animum regium sumit. » Lact. — 
Deinde codd. permulti , si non omnes , « caecuraque audentius 
hostem Increpitans : » quod non video cur fuerit immutatum. 

Crede : licet veniat (v. 686). Distingue cum Barthio : Crede , 
licet: veniat. 

Coelum terrasque reliqui (v. 691). « Melior emphasis in lectione 
opt. et 1 al. : « c. terramque r.,» id est elementa ipsa acris et 
terra : quum alterum illud regiones tantum indicare videatur. > 

Babth. 

Ne non gens (v. 697). Sc. an metuendum mibi est, ne, etc. 
MB : «.an non g. » Paullo post in versib. 699 sqq. ironia inest 
amarissima. 

Spes anxia mortis (v. 71 5 ). Sic pauci codd. et, ut videtur, re- 
centiores. Antiqui Barthii, Lindenbr. , Behot. : « spes irrita m. , >. 
quod offendit ob sequens proxime irritat. Sed optime, probante 
etiam Web., Petr. , Reg. 1, et pro v. 1 . Burm. : «spes aspera 
ra. , » plane ut infra , a egregii spes dura pericli,» xii, 179. 

Jura et poscentibus (equus (v. 721). Multi codd. ex bonis, 
etiam 2 Rcgg. : « et jura potentibus , » sed vocem (equus varie 
mutant, turbata oliin distinctione, quam ita instauravit Markl. 
ad Silv., iv, 6, 69 : 

.... Opem miseris et jura , potentibus «quus 
Supplicibusque , dabat : 

sententia egregia ! Inde vero facile apparet quomodo sit orta 
lectio vulgata. 

Nec longa precamur Dona , Creon : miserere senis incestique 
parentis (v. 736 sq.). Quid inter haec maestus parens? Mirum quod 
obtemperavit nemo codicum paene omnium scriptura : « miserere 
senis, /ncertorque parentis. Hic, precor, hic manes indulge ponere. » 

Viresque peractas (v. 746). Barthii omnes, 2 Regg. et al. : « v. 
solutas. » 

Trepidas subito Tithonia (v. 3 ). Sic 3 Barthii, Bcliott. ct Rcg. a 
recentior. Sed ceteri, ut videtur, magno numero : « tr. ubi jam 
T. » — Paullo post versum 5 recte explicat Web. : « Jam pa&sini, 
nunc ex hac, nunc ex illa domo [non, ut flagrante bello, ex om- 
nibus,] prodeunt agmina.» 

Campique vacantis (v. ii). i Barth. in margine : «vel vocanti', 
scilicet ad pugnam. » 

y acuique dolores (v. 38 ). Lege c conj. Gronov. : « v. dolo- 
ris , » sc. erant. 

Magnanimus tantae te (v. 7 a). Cod. Lind. : « magnanima 1 ni- 
mius te. » 

Mihi flebile sernper Numen eris (v. 77 sq.). Gronov. in Elench. 
Antidiatr. , p. 9 a , scribit Nomen : idemque proposuit Valcke- 
nar. ad Eur. Phaen., i 3 a 4 , c. hac cxpl. : « dum civibus tanquam 
numen coleretur, mnesta tamen parenti semper esset nomen fle- 
bile. » Sed Statii esse videtur Numen. Cf. et v. io 3 . 

Cui vita [nefas!) et sanguine (v. 83 ). Burmann. et Marti, tui 
Sile., 11, 6, 3 , e cod. Petr. : cui sanguine. Vulgatum melius. 

Quce patri nimium gestanda dedisti (v. 90). «Ita dedisti, ut 
nimia ei dono impenderes : impendit autem vitam. » Web. Sed 
hoc unice convenit conjecturae Jortini : nimio, quae vera esse vi- 
detur. Interpolate PR : minimum Icetanda. — Post, v. g 3 , Destruit 
« spoliat ornatu suo» (caput diademate, dextram sceptro). Gi.oss. 

Hei mihi, quod (v. 99). Barth. ad 11 , 170 ex opt. : « Di male q. » 

Afcinclique sinus (v. 109). «Ut expeditiores essent ad curren- 
dum. » Gi.oss. Weberus tamen proposuit « Discinctitpie s. » 

Genitrix Thebana (v. i 3 i). Ino, Palaemonis mater, in Isthmo se- 
pulti 

Flammas nere ante fatiscant (v. 140). MB : «nec fl. ante f. » 
Sed ceterorum codd. errores ostendunt verum esse nere. 

Siculosque... Deos (v. 1 56 sq.). De Palicis intellexit Lact. , cujus 
schol. haustum ex Serviano ad Virg. JEn., ix, 584 ; alii de Cyclo- 
pibus. 

Pallore notati (v. 168). Codd. I.ind. et Bern., Rcg. 1 : « p. 
gelati , » quod similibus locis Statii defendit Grou. 

/ Egrescit curis (v. 194). MB, Lips. , PR : furiis. — Ad v. ig 5 , 
Funus amat, Markl. comparat Rurip. , Suppi. 774 : 

Saitis «v, ii ir«peo8’, 5r’ r,f«Tr* vixpou;. 

Praecipites gressus... affert (v. 207). «Lege c. a optt. effert : a 
via nimirum, qua cetera mulieres institerant, sese aufert in aliam. » 
Barth. Quod enotatur etiam e 2 Regg. : sed hi fort. c. Put. : au- 
fert. 

Ego te tabente (v. aog'. « Polyniccn mortuum alloquitur. La- 
bente , id est putiscentc, in tabum abeunte. » Gloss. Optime, ut 
nix labitur, in aquas abit, et alia pro non amplius durare. Et v. 
aia : Interea funus decrescit. Perperam Wakefield. ad Lucret., 
ni, 38 o, ex illa Gloss. explicatione elicuit te tabente. 

Hortaris euntem (v. a 18). « Verbis dehortantibus cohortaris. » 

Lact. 

Cujus Dea (v. aa6 sq.). MB : « cui jus Dea... dedit ferri, » per- 
peram. Bene comparant Val. Flacc. , m, a 3 i sqq. : 

.... Et barbara buxus 
Si vocel, et motis ululantia Dindyma sacris. 

Tunc ensis placcatque furor : modo tela sacerdos 
Porrigat, et jussa sanguis exuberet ulna. 

Per et invia saxa (v. a 3 a). Aliquot codd. : « petit inv. , » e gl. , 
ut versu a 35 plures : secura ruit pro s. vadi (non circumspiciens 
vadum transitui aptius), et a 36 Fertur (pro Prceter ), quod Nic. 
Heinsius, Adv. iv, 3 , reponendum contendit, prabet Reg. 1. 

Comites solatia flammee (v. a 4 i). Scribe cum Barthio ex MB : 
e comitis s. flammae ; > licet solatia seque solum ponatur versu 69 ; 
sed is sine dubio non integer. 

Sic inchoat orsa (v. a 45 ). Legendum videtur ore, ex MB et 
Reg. 1. 

jEstuat aer Sordidus (v. 248 sq.). Wakefield. ad Lucret., 11, 
4 i 5 , reponit Torridus ex Propert. , 11, ai, 5 . 

Ternoctem Herculeam (v. 3 oi). Post haec aposiopesis, reticendo 
vel continuasti , vel luxisti , ut Barth. Sed divisim scribendum ter 
noctem , ut vetustiores edd. — Sq. v. verum videtur quod Barth. 
ct Gron. restituerunt, «cultrix placitissima nostri. » In MB ali- 
quid ibi erasum. 

Pressumque comis (v. 3ao). Id est expressum, ut Gloss. 

Ipsa dedi bellum (v. 336). MB ct alius : bello. 

Parvoque torum Polynice fovebo (v. 348 ). a Solabor viduitatem 
meam similitudine tua [tuo filio Thersandro, ut parvulus Alneas 
ap.Virg., iv, 3a7, et alium Achillem, Ach., i, 3aa|, nec secun- 
das nuptias superstite filio cupiam. » Lact. 

Tempore in omni (v. 35i). MB et alius : tempus in omne. Male. 
Pro sors ignara (v. 38a) ! Barth. « fors ign. , » c codd. vestigiis. 
Cedo, len’ pudet (v 384)? Codd. omnes : tene. Unde Barth. et 
Gron. : « cedo, tene : pudet! heu p. » a Ceterum ego, qu* adhuc 
putavi meas esse primas partes et luctus et officii erga fratrem , 
nunc a te victam esse me fateor, tibique concedo, qu<e tam longo 
itinere prior tamen ades. Tu potius tene et amplectere funus : 
quod ut tenerem ipsa tractaremquc , dum suppremo officio mando, 
veni , sed sero tardeque. » Gron. — Sq. versu Barthiani : « haec prior : 
hinc pariter,... juncheque. » Quorum illud certe recipiendum. 

Excelsa sublimis (v. 3g8). MB : «e celsa s. » — Post, v. 4°4i 
idem cum al. et Reg. i : «reddere fata,* quod verum videtur. 

Vix dum ille (v. 4>4)- Rcg. i : vit ille, sine dum, quali modo 
saepe Statius in his structuris. 

Altaque tecta (v. 447)- MB : tesca. V. ad Silv. , u, 3, i4- 
Ambigitur (v. 456). Multi codd. : Ambitur. Scholl. : « conten- 
ditur. » 

Trahuntur (v. 463). «Quasi tantus esset mulierum ardor, ut 
satellites ipsos ad regem traherent potius quam invitae sequeren- 
tur. Similis sententia ap. Juvenal. , xm, 108 . » Gron. Codd. 
recc. : trahebant. 

Omnis ct Aetatis effusa penatibus (v. 47 *)- Reponendum, vel 
ob v. 464 , quod in optimis Heinsii (Adv. iv, c. a), a Barth. , 
Put. , Reg. a (1 ?) invenitur : « Omnis Erechtheis eff. » 

Nulla damnavit vota repulsa (v. 484 ). MB : nulli. 

Libamina serta comarum (v. 489 ). Scribendum omnino cx Bar- 
thii omnibus, I’R : « 1. secla com.i 

Forma Dcte (v. 494)- a Beliott., Pr : « F. Dei. » 

Et funus Olynthi Texit (v. 5io sq.). Bona fide interpretes ad 
unum omnes secuti sunt Lactantium , qui de Olynthiis Ii.tc 
interpretatur, ad misericordia 1 aram confugientibus, quum spreta 
Atheniensium societate se Philippo regi tradidissent. Quod mullis 
nominibus etiam in historiam peccat. Dubitari non potest quin 

tangatur hoc loco mythos aliquis de Olyntho heroe, quem Olyn- 
thios quoquo modo Atheniensium rebus antiquis immiscere stu- 
duisse probabile est. Cujus rei an vestigia exstent in veterum 
scriptorum reliquiis, quaerere nunc non vacat, neque Voemelii 
et si qui alii de Olyntho libelli ad manum sunt. 

( Hunc. vulgo (v. 5 ia). Bene Web, ex PR : a Huc, vulgo Deve- 

niunt. » Paullo post , v. 5 1 4 , egregie Barthius distinxit : Vix ibi : 
sedatis , etc., et sententia postulante et de more Statii. 

Emendare (v. 55 1), a Castigare. Putabant enim se perfidiam et 
libidinem Thebanorum castigaturos : quo facto poterant super- 
dere, quum sint inemendabiles. » Gloss. V. praeced. Reg. i, moveri. 

Alimentaque vestra (▼. 557). «Cereales fruges, a vobis humano 
generi communicatas, * Gloss. 

Jani cominus (v. 565 ). MB et alius : « jam^ue eminus , » quod 
probat Barth. ob v. 248, et reposuit Wakefield. ad Lucret., vi , 
1214. In vulg. suppleas : quae sunt. 

Quantum etenim (v. 568 ). Iidem : «Quantum etiam. » 

Anus hospita (v. 58 a). Hecale , qu* adolescentem Theseum ho- 
spitio acceperat (Plut., V. Thes., c. xix). Sed quse res hic respi- 
ciatur, non satis cognitum. 

Permotus lacrymis (v. 589). MB : Pcene movens lacrymas. 

Phegeu (v. 596). MB et Beh. a : Phlegcu, ut plures libri v. 681. 

Metus Libycos (v. 606). De anguibns in capite Medusa;. 

Ileus (v. 6aa). MB, Burm. 1, a Behott. , a Regg. ; Aleus , et sic 
laict. MS. Paris. , qui verba recte ita concipit : « Quidam hunc re- 
gem volunt esse Tege* , auxiliarem , non civem [sc. Athenarum]. » 
Sed falsum hoc, quia Aleus Athenas pervenisse nusquam perhi- 
betur. Lectionem Ileus interpretes deducunt ab Ilei, sive ED.ioi, 
quod jBptov memorat Pausan. , 11, 34 , § 4 : sed quid hic sibi ve- 
lint Hcrmionenses? In Hermioncnsi enim agro Eiiiol siti sunt. Nihil 
igitur restare videtur quam ut Alceus scribamus, c Jijjua Ai*!, 
Aio.uu; sive Aiotu;, correpta penultima ob seq. vocalem. 

Thalamo (v. 638 ). MB : thalamis. Alius : Veneri. 

Poenarum exercita Thebis (v. 646). a Barth. et alius : « The- 
barum exercita poenis , » perperam. 

Angustat clypeo (v. 666). a Qua ille procedit, densantur ag- 
mina ob ejus molem. » Gloss. Recte. Alii ; agmina includit in- 
sculpta brevi clypeo. 

Bis Thesea (v. 673). Supple t superioribus : terror est iis videre. 

Dixit (v. 691). MB, 1 Behh., Heg. a, alius Bartli. : Dicit, per- 
peram. 

Insanique tacent (v, 729). MB, a al. : meant. 

Sic exanimis (v. 735). Lege exanimes. 

Clamore fremendo (v. 75a). Lege ex MB : « cl. tremendo . » Iti- 
dem aberrant qui premendo. 

Linquebant (v. 737). MB : Destituunt, quod verum videtur. Sed 
male v. seq. multi codd. : Ille timet. 

Amentia (v. 765). Omnes Bartli., 1 Beh. : dementia. 

Affixit clypeo (v. 768). MB, Reg. 1 : Afflixit. 

Medio jam foedera bello (v. 783). MB et alius : campo , e corr. 

Gaudent lamenta (v. 7g3). « Luctus mutantur in gaudia. » Lact. 

Vidui... luctus (v. 796). Luctus de iis, quorum jam viduat sunt. 

Caepitque novam (v. 81 3). « Fallitur Petavius credens ex hac 
voce, novam, Thebaidem ab auctore bis editam fuisse : novam 
enim nihil aliud est , .quam recentem, calentem ab incude. »Gaox 

IN P. PAPINII STATII ACHILLEIDEM. 


IN LIBRUM PRIMUM. 

Lactantii quae feruntur scholia ad Achilleidem ex uno codice 
edidit Lindenbrogius : eadem ad a/|0 priores versus inveni in co- 
dice Regio, nr. 8040, membr. saeculi xi, insignem lectionis va- 
rietatem et additamenta quaedam praebente. Unde quae his notulis 
inserenda putavi, indico litteris L. P. 

Sed plura vacant (v. 4). a Subintellige, quae omisit Homerus. 
Virgilius \JEneid . , 1, 456 ] : 

.... Vidit et Iliacas ex ordine pugnas, 

id est non usque ad mortem Hectoris, sed usque ad excidium 
Trojae pictas. Pugna enim Amazonae [sic] reginae, quae in auxilium 
Priami venit, post defunctum Hectorem fuit.» L. P. In vulgatis 
haec manca et corrupta. 

Deplevimus (v. 8 ). « Bibimus et hausimus. » L. P. — Idem seq. v. : 
secunda , a quia jam Thebaidem scripserat. » 

Cui geminoe (v. i 5 ). « Ostendit Domitianum esse vatem et invi- 
ctissimum imperatorem.» L. P. — V. seq. Olim dolet altera vinci. 
« Poeta ab oratoria. » Gloss. Immo imperatoria. 

Incautas blande populatus Amyclas (v. a.i). » Argute deprte- 
datus. Legitur in historiis quod Trojani cum Graecis foedus ha- 
buerint : unde etiam Paris est susceptus hospitio , et sic commisit 
adulterium. Ideo ait blande. » (Eadem Lact. ad v. 404.) His editis 
Lactantii in fine scholii addit MS. : « Dictvs Cretensis narrat in 
historia quam de excidio Trojae scripsit, Hecubam Priami regis 
uxorem, dum esset prapguans e Paride, facem per quietem edidisse 

visam, cujus ignibus cum [fort. Ium , i. e. i>rimum] flagrasse Idam 
ac mox continuante flamma deorum delubra concremari omnem- 
que civitatem in cineres conlapsam. Inde ergo ait : 

Plenaque materni referens prasagia somni. 

Haec supposita in locum antiquioris scholii ad v. 11. Sine neces- 
sitate castigavit Menkius : « incautas clam depopulatus. » 

Sed tardum est , jam plena (v. 4 ?)- Exc. Burg. : a s. tardum : 
plena est inj. » Deinde secundus Jupiter est Neptunus. 

AEquoreo diffusus nectare (v. 53 ). « Praebito a summo maris 
domino. Vel quod conveniebat naturae aequoreorum deorum 
alendae. » Gloss. 

Scopulosaque cete (v. 55 ). Scopulorum speciem praebentia. 

Pensamus preemia palmee (v. 69). a Rogg. : e gaudia p., » 
quod sane verum esse videtur. 

Aut permitte fretum (v. 73). Sc. mihi, ex seqq. 'Wakefield. ad 
Lucret., iv, 6 ga, malit a- Et p.,» hoc sensu : Obrue puppes freto 
emisso et illas corripiente 

Ductor aquarum (v. 78). Multi codd. : a rector aq. » 

Funera matrum (v. 85 )? Wakef. ad Lucret., 111, 8 g 3 : « vul- 
nera m. » Sed hoc dicit : non tu sola funus habebis, sed matres 
etiam Phrygiae. — Seq. v. MSS. Oudendorpii ap. Burmann. ad 
Anthol. /at., vol. 1 , p. y 3 : tepidos modo sanguine Teucro U. c. 

Hectoreo tardabit funere currus (v. 88). Statiana magis et vera 
me judice est lectio Lactantii , etiam, nisi fallor, in ipso textu con- 
spicua codicis Reg. 8040 : « t. pondere c., » cujus altera glossa est. 
Idem cod. ad seq. v. : « Hoc quidem habet fabula : Neptunus et 
Apollo Trojae fabricaverunt muros a Laomedonte rogati; sed 
constat Laomedontem supra dictis Diis certam vovisse pecuniam 
ad sacra facienda , quam post conditam Trojam dare noluit. Ergo 
Deum iratum ostendit, quum dicit muros Trojanos opera irrata 
esse. Unde Virgilius \/En. , 11, 611] de eversione Trojae : 

Neptunus muros magnoque emota tridenti 

Fundamenta quatit. - 

Credideris (v. gi). Reg. 1 ■ crederis, ut Menkius conjecerat, 

Caeisa locis (v. 104). Fr. Modii cod. : loci. 

Locus monstrantur (v . 110). Multi codd. : « Quem quisque sa- 
crarat... locum monstratur. * Illud certe verum puto. Priscianus 
etiam hinc citat : «■ Q. q. sacrasset... locum. » Ad scq. versum P. L. 
Virgilii versus, Georg., u, /,55-457, plenos affert, non mancos, 
ut editio. 

Hcec quoque dum viridis (v. 116). Hsec bellica quoque tracta- 
bat Chiron, dum juvenis esset : nunc senex solam medicinam, 
a Rarthii : tum juvenis, ex int. — Postea aliquot codd. ntim tunc l., 
male. Inde dubiis anim.. a in dubia valetudine ob vulnera con- 
stitutis. s Ci.oss. 

Namque mihi (v. r 3 i). Exc. Burg., i Limi., ct 2 Rege. : «N. 
modo inf. utero mihi c. e. » 

Carpathius vates (v. i 36 ). Proteus. V. Lact. , ubi in cod. ex- 
trema seni Chironi recte desunt. 

Sic fata parens (v. 1 4 1 )- Recipiendum quod est in Rcg. i : 
« Sic ficta parens , » sc. dixit. 

Nam superant (v. 14 5 ). a Bartliii : e Jam s. , » ipso probante. 

Mu Icens (v. 18 5 ). Put., 2 Rcgg. : nectens. 

Qui (v. 1 89). Id ejt quomodo. In schol. lege ex cod. : c Eury- 
stheus rex fuit Graeciae , Persei genus, qui, etc. » Idem in sch. ad 
1 >j2 de Minoe verbis, « victis Atheniensibus poenam statuit hanc, » 
interjicit et vicinis Megarensibus . — Versu 190 codd. aliquot crudo , 
male. 

Blandisque humeris se innectit A. (v. 196). «Scribe cum MSS. 
blandusque.v 8 Kt.-m. Sic etiam a Regg. ct ai. Recte. — Seq. versu 
codices primum librum Achilleidos claudunt. 

Huc , illuc , diversa mente (v. 200). « Pro huc illuc se vertente. » 
W akef. ad Lucret., 111, 106. Quatuor enim codd. c. Reg. 1 : 
« divisa ra. » 

Lycomedis in aula (v. 207). Bene 2 Regg. : «Lyc. ab aula. » 

Ventosque volucres (v. 219). 2 codd. : « yentosee , » 2 Regg. : 
« ventos/ie.» Paullo post , murice Jrcenat, ■ lupatis et frsenis ex mu- 
rice confectis. » Gloss. 

Jubet hos subsistere pleno Litare (v. 226 sq.). «Undis pleno, id 
est profundo adhuc mari. Nam terram invecti delphines moriun- 
tur, auctoribus Plinio, ix, 8, et Ovidio. » Barth, qui pluribus de 
hac re dubia agit. 

Effulserat (v. 23 1). Cod. Barthii adfulgurat , quod veri speciem 
fert. 2 alii : rjfu/gurat. 

Pholoe (v. a 38 ). «Silva est Thessaliae, dicta a Pholo centaaro 
qui eam incolebat. » Lact. Qua; inde subjiciuntur de Pholo , non 
dubito quin hausta sint ex scholio Servii ad Virg. /En. , viu, 
294, olim quidem pleniore : habes enim ap. Lact. omissos in 
codd. Servii auctores rei, Felium Longum (ita corr.) et Asprum. 
— Seq. versu Bemartii codd. Nec tenuis ; PR : Et senior Sp. 
Deinde Heinsii conj. est ap. Burmann. ad Anthol. lat., 1 . 1 1 , p. 65 1 : 

Speluncaquc docti 

Mula senis queritur : puerilia. . . . 

Sors cequa dedisset (v. a 5 a). Reg. 1 : tulisset. 

Gemit captivus inire (v. 281). Codd. recc. : negat. PR, unus 
Dan. Heinsii : fremit. 

Detraxit (v. 284). « Violentiam ei demsit. » Gi.oss. Codd. qui- 
dam : attraxit. 

Exemta placetur casside (v. 3 oo). Reg. 1 : pacetur, ut Dan. 
Heins. correxerat ad Claudian., R. Pr. , 11, 147. 

Et impulsum... pererrat (v. 3 o 6 ). Verum habes in multis codd., 
etiam a Regg. : « et impulsam. » Sc. lucem. — Seq. v. Heinsius 
1 . 1 . ad v. 96 : pocula fucant , ut Reg. 1. 

Hosne inter (v. 319). Valde probabiliter Gronov. conj. : 
« Hasne inter; » et confirmat Reg. 1. 

Cogitquc volentem (v. 3 a 5 ). Heins. et Burin. : « cogique v. » 

Artificis victum pollice (v. 33 a). Cod. Lind. , a Regg. : artifici. 

Invicta virtute (v. 336 ). « Id est virtute ideo non flaccescente ; 
licet formosissimus esset , nihil minus tamen inviet» virtutis erat. » 
Gloss. Gron., « Invita virt. » (ut Reg. t), expl. dedignante et 
avertente pulchritudinis laudem. Sed his non erat hic locus. 

Virgineis Hccate lassata pharetris (v. 344 )- “ Rescribo The- 
rapnis pro pharetris, quod est in omnibus adhuc inspectis codd. 
et edd. , certissimo Lactantii ductus auspicio. Ita enim iste ad 
Thcb. , 111, 422 : « Therapnas, civitatis nomen est in Lycia, Apol- 
lini sacra , nec a sororis ejus religione dissentiens , ut ipse alibi : 
lassata Therapnis. » Scholiasten h. 1 . respexisse, nemo facile du- 
bitabit. Therapnce adeoque virginem sunt , in quibus pueli* 
choreas agunt. His ipsis interfuerat Diana, tanquam ycjrfo';, ut 
sarpissime de diis poetae, * Mitscbeki.icb , ad hymn. Hom. in Ce- 
rer. , v. 99, p. 1 47 sqq. 

Vestesque latentes (v. 347). • Inter genua et succinctas [venan- 
tium more]. » Gloss. — Seq. v. cod. Gron. sparsoque tumet ( Reg. i, 
timet) componere crines, i. e. ea re superbit, ambitiose in ea se 
ostentat. 

Nonne vides (v. 35 1 ). Barth. e MSS. : « Ipse vides. » 

Litora verbis (v. 383). Aliquot codd. c. a Regg. : votis. 

Te precor (v. ag3). Memorabilis lectio Reg. i : « Ne , precor. • 
Reg. a : Deprecor. Paullo post Weberus recte distinxit : nihil 
utile bellis Hic , famam. Ed. Rom. : nec famam, i. e. ne famam 
quidem. PR et alii aliquot : « Hoc famam. » — In v. ag 6 codices 
finiunt librum secundum Achilleidos. 

dira domant Temesce {v. 4i 3). Sed est Temese (v. Silv., i, i, 
4a) urbs Cypria metallorum ferax. Quare recte a Regg. : do- 
mat Temese, ut conjecerat Menkius. Lang. et Exc. Burg. : « .Era 
sonant Temesae. » Male ob seq. v. 

Ferrum laxatur ad usus (v. 4 a 9 ). Reg. 1 : lassatur in usus. 

Mimnturque suum decrescere montem (v. 461 ). » Ita videtur 
captivis feris, quum retia contrahuntur. » Gloss. — Sequens 
versus deest in Limi, et in « melioribus » Barthii. 

Consiliis armisque (v. 47»)- a codd. recentt. : animisque , pejus. 

Data copia mortis (v. 4g5). PR : «d. gloria m. » 

Et mitis honos (v. 5o5). Gronovii haec, ni fallor, emendatio. 
Vulgo « mutus h. u ; unde ortum quod in Regg. et optimis Bar- 
thii, e multus h. , v quod pessimum. 

Laurigerosque ignes (v. 5og). Intelliges haec ex v. fiao sq. et 
Theb. , x, 5g8 sq. Cf. Wakef. ad Soph. Trachin., 754 . — Postea 
v. 5 1 a Reg. 1 : Sed felix. 

Arnissisque furoris Viribus (v. 536). Sic editum ex a Regg. et 
vett. edd. Ceteri fere arnissique. Unus Barthii emissisque. 

Si te cura trahit (v. 54o). a Regg. : « Si tua cura trahat, » et 
prior etiam recusem. In seq. Tethjos aversa; legendum putat 
Barth. ex imitatione Claudiani, R. Pr., m, 3ig sq., qui habet 
gremio quamvis mergatur Ibcrae Tethyos. De altero v. Gno». 

Prior (v. 545)? Quam tu, Ulixe. Vetus dictum : 

Qui bene conjiciet, vatem hunc perhibebo optimum. 

Referuntur apes (v. 556). Ne bis idem dicat Statius languore 
insigni, ex plurimis codd. edendum erat «referuntur aves, « uti 
jam Lindenhr. et vel Crucetis. 

Uirginco stetit agmine (v. 564 ). Multi MSS. : « st. in grege ; » 
et iidem versu 570, inhceret pro adh. Ante in v. 56 1 Wakef. ad 
Lucret ., 11, 936 , malit latente, perperam. 

Digitos... Infringit citharas (v. 575). Recte Barth. : rudes et non 
ita, ut decebat, flexibiles mobilesque aptat et mollit, et dociles 
modorum moderandorum reddit. Cod. Heinsii : « Insertat c. » 

Alternum revocare pice Trieterica matres (v. 5 tj 5 ). Conjecit Gro- 
nov., quod totidem litteris exhibetur in Reg. 1 : a Alternam r. p. 
Trieterida m. , » quod certe non necessarium. Cf. Theb. , u , 661 , 
et ad ix , 480. 

Fine dato (v. 600). « Constituto , quem nemo masculus prae- 
tereat, termino. » Gloss. Pneced. v. Lact. Auctor pro Ductor, 
nisi impressionis vitium est. Post in v. 6oa Reg. 1 : tacitus sUd 
risit. 

Exercita pulsu [v. 66a). Codd. Tolhi ad Auson., p. 3 gi : plausu. 

Thyrsos iterum vibrabat (v. 648). a Non iterum, sed otim scri- 
bitur in antiquis libris [sed in Bartbianis tantum]. Id est , ita se 
gerebat, quasi qui jam olim baccharetur. » Barth. 

Genuit quem c. m. (v. 65 o). a Regg. : « genitum q. » 

Connubia perdas Funere (v. 659), « Propter ea occidaris a sae- 
viente patre. » Gloss. Aliquot codd. : pendas. 

Et multum facies (v. 664). Male codd. Barthii « haud multum. » 
r Rcgg. hoc ordine : et facies mult. 

V. 674. In codd. et vett. edd. finis tertii libri. 

IN LIBRUM II. 

Innumera; mutabant Cycladas auree (v. a). Sc. modo hanc 
modo illam nautis ostendentes. — Prasced. v. Reg. 1 : flexus. 

Ubi excelsa libani (v. 6). Melius a Regg : «e celsa lib. » 

Accedunt jussi (v. ai). Propius adigunt navem. Reg. 1 : « acc. 
juxta , n quod nimium. — Ad seq. v. conf. 1 , a 85 . 

Alterno sermone serunt (campum) (v. 37). Lege ex PR, omnib. 
Barthii et Zinzcrl. : tenuit, viae spatium sensim minuunt. Quod, 
audacius licet dictum, non video cur Statio abjudicetur. Unus 
alterve : ferunt i. e. auferunt. 

Htvc sat erunt ( v. 5 o ]. Codd. pame omnes : « Hoc sat erit . » 
— Post, v. 53 , Reg. 1 : profatus; et Hcinsius ad Sil. Ital., 111 , 
6 i 3 , obtenta conjecit pro ostensa. 

Si nomina quieras (v. 56 ). Unice verum quod praebent a Regg. : 
„ si n. forte , » glossa post illata depravatum. Expende tenorem 
orationis a v. 54 , et videbis aliter scribere non putuisse Statium. 
Quieras multis de causis absurdum est. 

Tum pater {y. 83 ). a Regg. : « Quum pater, » quod verum vi- 
detur, ut v. 86 « scripta lectio » Barthii : suppositis que. 

Mensura jacentis (v. 89). PR ct codd. Barthii : jacentum. 

Cimam mihi (v. toa). Reg. 1 : « Utinarn et mihi;» et v. io 5 : 
celsa... in fronte. 

Possem... jurarem (v. 107). Recte proscripsit inlicetum hunc 
versum Gron. , neque a schol. neque a melioribus MSS. agnitum. 
Post bello aposiopesis est , Statio consueta. 

Meritos... in enses (v. 1 14 ). Aliquot codd. : Junctos , quod ex 
suis vetustis restituit etiam Heinsius ad Sil. Ita!., ix, 641, ubi 
similia. 

Ruit irrevocata [v. 1 17). a Rcgg., Put. : rapit, quod Ovidianum 
sapit. 

Campo majore (v. 1 19). Non pauci codd. : meliore. 

Proavis et gente (v. 1 aa). 4 Barthii : et mente. 

Vix agmina (v. ta 5 ). a Rcgg. : « aut agmina. » 

Is decor est , fornice (v. i 37). Reg. 1 : « Is d. , et f. » quam 
manum esse Statii puto. Liviucjus conj.: « Hic d. , heee f. » 

E via pulsant Terga (v. ■ 54 ). Reg. 1 : « enthea p. » 

Pectine Amasonio (v. 1 5 p'. Videtur pecten Amazonius chorus 
fuisse, quo inter se pectinatim implexie consertxque serie puella 1 
in modum Amazonum saltabant. •> Tcrnkb., Advers. xxvi, c. 3 o. 
Neque pleniora post eum interpretes. Obvia adverbiale est. 

Caelatum pugnis sansis (v. 179 sq.) Lege e MS. I.irnl. , a Rcgg. 
et vetusto Dan. Heinsii ad Claudian . : « Cielatum pugnas , saevis et 
f. r. B. m. acclinem consp. hastam. » Nam et quoque illi omittunt. 

Ejurata Jides (v. 188). Sic a Rcgg., Put. Ante Gron. : It jur. 
Seq. v. 3 codd. non mali : lumidoque. 

Peleia virgo (v. aio). Achilles. V. 1, 35 o. 

Attonitum fatis (v. a 16). Reg. t ‘.factis ; seq. v. nuilis pro me- 
diis ; et v. ai8, pavorem pro tim . , ob sonum. 

Evadere flammas (v. a 3 i). PR : repellere. Iidem v. a 34 , 
• ante pedes prostravit, » et a 35 : « quoties iterabitur e., » quo- 
rum postremum certe recipiendum esse apparet ex narratis v. io 3 
sqq. Securitatem regni socero in posterum promittit. 

Compellat (v. 237). Reg. 1 : compellit; idem v. a 3 g c. aliis : 
prodique vitietur. 

Veniam (v. 245). MS. Lind. : venite. — Post , v. 247, magnis.... 
factis 2 Regg. 

Tandemque receptum Foedus (v. a 5 i s<j.). Nupti» Achillis et 
Deidamise. Lege ergo ex Reg. t : retectum, sc. domesticis et con- 
vivis. — Seq. v. 2 Rarthii fax pro nox. 

Nolis meminisse (v. 260). Recte Web. noles ex Reg. 1. 

Eripitur miserte (v. a 65 ). Melius 2 Regg. : abripitur. 

Spectabunt (v. 269). Reg. 1 : sperabunt; idem sq. v. cum a al. : 
dare colla catenis. 

V. 286. Codd. et vett. edd. hic liniunt librum quartum. 

Nil ausi meminisse (v. 295). « De vestitu muliebri et vitiata 
regina. » Gloss. 

Peliaco raptus descendat (v. 297). Reg. l : aPeliacoque rates 
escendat ab antro , » quod verum esse non dubitabis : quid enim 
in hac sententia sibi vult raptus ? 

Et Scyros longe decrescere ponto (v. 3 o 8 ). Etiam hic veram 
lectionem servavit Reg. 1 : « et loitgu Scyros discedere ponto. » 
Voc. longo plures habent; sed ct- lusus in crescere et decrescere 
non est hujus loci. 

Maerentem (v. 317). Exc. Burg. et codd. Tollii ad Auson. , 
p. 36 g : Hcerentem. 

Commisitque ullis (v. 3 aa). Exc. Burg. et Reg. 1 : illis. 

In Hectorea ...ora (v. 336 ). Immo « Hectorea ...Ida , » e Reg. 1, 
ut Silv. , 1, 2, 43 : 

Dardania pastor temerarius Ida. 

Post, v. 338 , t cod. : « Soli, habuisse d. , » de quo v. Gaoi*. 

Quis enim ...dolis (v. 354 sq.). PR, Dan. et fort. alii : « Q. 
enim indicitis g. r. Pacta dolis, » quod genuinum esse videtur. 

Ut generum (v. 36 1). Ita omn. codd. Itarth. vero conjecit : 
u Vi generum. » 

Qutesisse per undas (v. 378). MS. Lind. : transisse. — Seq. v. 
Gronov. malit hos armis : ex qua dittographia oitam esse pro- 
babile lectionem Reg. I : a his primum arma ostendisse lacertis. » 
3 codd. Gruteri : te/ulisse. Dein forte, inquit Gron. , non ad- 
spemabile est quod in MS. : >1 primum vestisse lacertos. 

Et adhuc crescentibus annis (v. 38a). Ergo usque a<l juvenilem 
a lateni ? et de Jiac re dicor ait ? Repone « reptantibus annis " ex 
Reg. i : quod jam Gruterus invenerat ex scriptura duorum MSS. 
et scholiastae : restantibus. V. Gron. — Post, v. 38.4, Reg. t : 

Non ullos ex more cibos hausisse. » 

Libens traxisse (v. 386). PR et alii : « lupa; traxisse. 

Nec Jlexa cubili (v. 3g4)- Codd. Lind. et Uarthii, ut videtur, 
omnes, c. Reg. i : /luxa. 

Et Lapithas cogebat equo (v. 3g8). Recte Barthius : « Lapithas 
equo praevertere, quanti miraculi res? » ni^a; wxuv igitur ut ser- 
varet, reposuit « I.apithas equos.* Atque hoc confirmat Re- 

gii i consensus. Etiam Cruceo hic verum tangere contigit. 

In sua colla levabat (v. 402 ). Reg. i : terga. Idem v. 407 , da- 
mas , et 408 , lynces-, 409 , ursos : sed catulorum matres intelli- 
guntur ut rabidiores. 

Quo turbine ccestum Sauromales (v. 4 1 ®)' Scythae caestum? At 
Gronovii et Gruteri MSS. : contum , quod etiam Maturandus et 
Britannicus legerant. Scaliger correxerat cestrum , «Carpos, i. e. 
spiculum quod funda circumagi et emitti solebat, unde cestro 
sphendona ap. Livium. 

Distringeret (v. Reg. t : distingueret. Exc. Burg. : dis- 

jungeret. Post, v. 4a4 , Ille ingentes. 

Immissos curvato umbone molares (v. 4 x 7 ). Reg. 1 : - scutato 
umbone. » Alii 3 : immensos. 

Pulsasque trabes (v. 43i). Reg. 1 : a vivasque. » 

Stabam equidem, nec me (v. 435). R eg. 1 : sed me, corre- 
ctum a lectore, qui sententiarum tenorem non caperet. Nimis 
periculoso Centauri jusso obtemperat et cedere non vult pra- pu- 
dore, quem Chiron ei statim exprobrat. Male etiam PR v. sq. : 
calido fugee. Est via incerta in fundo fluvii exundantis. 

Nodare Palen (v. 44 • )• Nexibus et implicando facere. V. Gro- 
hov. cit. ad Silv. m, 1 , 167 . 

V. 453. Quod poeta hic finire voluisse creditus est, in MSS. 
nescio quibus sine nomine, fort. editt. tantum veterib. , additur 
versus : 


Aura silet ; puppis rtirrcns ad litura veuit. 



VERBA ACHILLIS 


IN PARTHENONE 

QUUM TUBAM DIOMEDIS AUDISSET *. 


Vana velut cautae surgens formido parenti 
Femineos juvenem jussit me sumere cultus, 

Et celare virum falso per tegmina sexu ; 

Unde ego lanificas tentavi inglorius artes, 

Virgineisque toris carpenda ad vellera inhaesi : 

Nunc autem proprium servans natura vigorem 
Compellit fluxos humeris depellere amictus. 

Dum nos bella vocant rauco clangore tubarum, 

Mens quatitur, saevusque fovet praecordia Mavors : 
Rumpe moras omnes fervens in proelia virtus, 

Nec fuerit latuisse meum ! Si classica temno, 

Dilexi latebras; neque enim ulla est culpa parentis : 
Nam quum respicio quo sim de semine cretus, 

¥ Erunt fortasse inter lectores nostros quibus non displiceat cognoscere quo- 
modo in eodem fere quo Statius argumento exornando sese exhibuerit poeta 
latious in inedia jain barbarie positus. His igitur carmen offerimus sexto , ut 
videtur, seculo conditum , productum cx apographis codicis Salmasiani a Bur- 
manno in Anthol. lat., vol. i,p. 68 sqq. , a nobis cx ipso codirc septimi sae- 
culi, uncialibus lit loris scripto, quem Regia bibi, servat, et ex conjectura 
dentio recensitum. • 

Semiferique animis recolo praecepta magistri. 

Nec puerum decuit muliebri pectora peplo 
Induere, et teneram gressu simulare puellam. 

Nunc igitur crescens annis sapientior aetas 
Devovit Marti, tenuit quae corda Cupido, 
Belligerumque Deum quum mens turii membra sequuntur. 
Stamina linquentes currant ad spicula palmae, 
Terrificumque caput praefixa casside mitram 
Pellat, et in gracili decorentur tempora ferro; 

Arma tegant nostrum potius quam suppara corpus; 

A telis ad. tela decet transire juventam, 

Atque hostes gladio quam lanas fundere fuso; 

Tenuia loricae cedant multicia forti, 

Splendeat et raptus projecto pectine miicro; 

Contemtis radiis onerentur brachia pilis. 

Clausa diu thalamo reddamus pectora campo : 

Praesumit certam virtus sibi conscia palmam, 

Ac dubios gaudet perferre interrita casus. 

Nil metuat qui magna cupit : constantia mentis 
Fata domat; nec jam potis est Fortuna nocere 
Securo mortis, cui non sunt bella timori. 

Fortibus una viris parilisque per omnia sors est , 

Aut palmae aut leti pugnando adquirere laudem. 

Cernere jam videor, quanta mercede cruoris 
Constabit raptus Paridi crimenque jacenti. 

Obvia cristatus quum sparserit agmina vertex, 

Et solo adspectu claudentur Pergama nostro, 

Quumque novus fusos bellator fudero Teucros : 

Multa trahet Xanthi Trojana cadavera gurges, 

Majoreinque feret cultorum sanguine cursum. 

Sed milii quis referat : « Tu, quem praesaga creatrix, 
Subducens fatis alieni schemate sexus, 

Ad Lycomedeos fecit transire penates, 

Depositumque suum maluit committere blandis 
Virginibus, ne, te rapiat si Martius ardor, 

Orbatam crucies non viso funere matrem, 

Vadis in arma ferox, thalamum natumque relinquens, 
Nec venit in mentem, quantum mereatur ainore, 

Quae te prima virum conlato pectore fecit : ' 

Is ad bella libens, ubi quaeritur alea inortis, 

Nec spondet certam tristis Bellona salutem. » 

Sed Danais comes esse placet , sociumque pericli 
Pro famae titulis ineliori adjungere causae. 

« Scilicet ut conjux viduo reddatur Atridi, 

Procumbat vilis Teucrorum victima Achilles. » 

Aufer, iners monitor, turpis fomenta medelae, 

Meque sine proprio sectari proelia sensu. 

Non ita me genitor praeclarus nomine Peleus, 

Aut dilecta Jovi fudit Thetis alma sub auras, 

Degener ut lateam primaevo flore juventae, 

Major et ignavo tantum mihi torpeat aetas , 
Abstrudamque toris jam debita pectora castris, 

Quum manus Argivum ultricia juret in arma. 

Denique quum promtum ruat in certamina vulgus, 
Solus ego in cunctis infami carcere clausus 
Subducar pugnae? quanto tolerabo pudore 
Me non ferre pedem quo fert Thersites, in omni 
Parte miser, forma brevior, menteque fugaci? 

Absit ab ingenio ac viribus ASacidarum, 

Ut dubitem pro laude inori, metuamque supremum, 
Quem dat Parca, diem : mihi nam lux amplior ulla est , 
Quae virtute fluit, quae nescit claustra sepulcri? 

Namque hominis semper, meritorum lege perenni , 
Quam breviat fatum, propagat gloria vitam. 

Ergo animus fidens in Dardana saeviat arma, 

Nec mihi jam gemini dilectus pignoris obstet : 
Deidamiam Pyrrhumque meos nunc Scyros habebit, 
Visuros nostrum reditum celeremque triumphum : 

Me pudor hortatur rapere in certamina gressus. 

Ferre potis quaecumque labans successibus atas 
Exigit, observans matris praecepta verenda, 

Induxi molles habitus, velut edita virgo; 

Lusimus et tactis modulantes carmina chordis. 

Virtuti adsurgat, fuerat quacumque voluptas; 

Succedat ferrum cithara; quod nutrit amores 
Depensum est Veneri , reddamus cetera Marti. 

ADNOTATIONES. 


t 

2Vec fuerit latuisse meum (v. 1 1 ). ?icc mei ingenii , mei moris 
fuisse dicatur latibula petere ac fugere belluin. 

Neque enim (v. t^j. Postremum voc. Heins. addidit 

Gracili (v. aa). Ad tenuitatem et Jsevorem elaborato. 

A telis ad tela (v. a4). Ludit iii verbis tela ’ , textura-, et tela , 
arma. 

Fusos... fudero (v. 41 ). Hoc vult, jam a me fusos iterum ac sae- 
pius fudero. 

Referat : « Tu , quem (v. 44 ). Cod. qua;. Male Burm. quee tu. 
Vere fort. Schrader. conj. regerat. 

Ne, te rapiat si Martius (v. 48 ). Cod. et Burm. « Nec te r. 
sic M. » 

Non viso funere (v. 49)- Sic cod. Burm. pignore. 

Ultricia juret in arma (v. 66 ). Cod. a u. luderet in a. » Antiquissima 
permutatio litterarum l et i ; quare quum sensum non haberet 
luret, librarius videtur finxisse luderet; verisimile certe est eum 
litteras addidisse quz a prototypo abessent, quia inter ultricia 
et arma (fort. prius et omissis non intellectis scripto) spatium ipsi 
nimis angustum supererat. Burm. male victricia ludat in a. Ce- 
lebre jusjurandum Tyndarei. In jurando inanus ad coelum eleva- 
bantur : quare manus dicuntur jurare. 

Ferre potis... Exigit (vv. 83, 84). Codex potes et exgiobser~ 
eans. Unde alii exigua. Loci dubii sensus hic esse videtur : dum 
ferre poteram quz ut feramus exigit ztas successibus et pulchris 
facinoribus carens ; dum tenero adhuc animo cedebam parentibus 
in omni re quam mihi imperabant ut puero, etc. 

